
I. FEJEZET. 

A KIEÁLY ÉS DEÜSZÁJA. 

1742-ben egy novemberi napon mutatott be egy fiatal 
nemest II. Frigyes királynak főhadsegéde, Lottum-Willich 
báró. 

A királyt még akkor nem ruházta fel a «Nagy» mellék- 
névvel a közvélemény. Ekkor még «Szép Frigyes » volt. 
Emlékezett a bemutatott ifjúnak a nevére is, az arczára 
is ; még inkább az alakjára. Mikor az egyetemet megláto- 
gatta egyszer a király, ezt mutatták be neki a professzo- 
rok, mint legjobb tanulót, legvitézebb kardvivót és leg- 
szálasabb legényt. S azóta még nőtt egy pár hüvelykkel. 
Kevés híja volt termetéből az egy ölnek. S ez óriás termet 
a legszabályosabb idomokban volt kifaragva: Apolló 
alakja, Mars izmaival; arcza elpirulásig ifjú, még hamvas, 
borotva nem érte : az arcz még egy gyermeké, de a lélek, 
mely tekintetében előtte jár, egy férfié. 

— Te vagy a derék Trenknek a legnagyobb fia, Frigyes ; 
a ki tavaly temettetek el, katonai pompával ; tizennyolcz 
seb helyét vitte magával a sírba és az egész világ becsü- 
lését. 

— Azt nem vitte a sírba, felség : azt a fiaira hagyta. 
A királynak tetszett a merész válasz. 

— Hát egyéb birtokot örököltél-e apád után ? 

— Igen, felség ; a scharlaki uradalmat és a kardját. 
Ez a kettő elég arra, hogy felséged szolgálatába léphessek. 

A király fölfogadta az ifjút a testőr-csapatjába. 

n. Frigyes testőrsége száznegyvennégy lovasból állt, 
a kik mellett még egy kis csapat hadapród képezte magát 
leendő testőrül. 

Mert ez a testőrség egyre változott. Ez adta a tisztikart 
a porosz lovasezredeknek. A kik kittintették magukat 
tehetségeik által, egyszerre magas tiszti rangban lettek 
elhelyezve ; viszont pedig a legkisebb hibáért, gyöngesé- 
gért, mulasztásért el lettek bocsátva, vagy valamely várba 
bedugva s ott felejtve. 

Fegyverzetük, vértezetük a legnagyobb fényűzéssel 
kérkedett ; aczél pánczéljuk ezüsttel kiverve, egyenruhá- 
juk veres bársony, skofiumos himvarrással, paszománttal 
borítva ; maga a nyeregszerszápi hatszáz tallérba került. 
S a gárdistának nem járt fizetés, csak jutalom, vagy 
királyi ajándék alakjában : annak ex propriis kellett szol- 
gálni, 

S milyen szolgálat volt az ! A miben két-három paripa 
egy év alatt elpusztult. Eeggel 4 órakor már nyeregben 
ültek a gárdisták s kezdődött kinn a mezőn a lovaglási 
gyakorlat. Fél óráig tartó vágtató rohamok széles árkokon, 
sövényeken keresztül : mocsarakon, hepe-hupás angyalhul- 
lásos tőzegmezőkön át. Visszatérett számbavették a gya- 
korló vitézeket; rendesen hiányzott valaki: ha paripa 
törte ki a nyakát, a helyett hoztak a királyi istállóból 
újat ; ha maga a gárdista, annak szép parádés temetést 
csaptak, s helyébe rukkolt egy várakozó hadapród. Egy 
békeév alatt több gárdista elveszett, mint egy hadjárati 
esztendőben. Éjjel pedig a legmélyebb álom idején, fegy- 
verre trombitáltatott a király (maga is mindenben részt 
vett) s a melyik gárdista nyolcz perez múlva teljes fegy- 
verzetben ott nem volt a glédában a várlak előtt, két heti 
áristomba került. 

A délutánok sem voltak pihenésre szánva. A testőrök- 
nek tanulni kellett. Trenk Frigyes előnyben volt vala- 
mennyi felett. Ö már az akadémiát kitanulta, minden 
művelt nyelven beszélt és irt; költő is volt: verseket irt; 

a kardvívásban pedig nem ismert maga fölött mestert. 
Három hetes hadapródsága után a királynak annyira fel* 
tűnt a nagytehetségű ifjú, hogy magához hivatta s hossza- 
san kiexaminálta mindenféle tudományból, a classikusok- 
ból; majd azt adta fel neki, hogy ötven katona névsorát 
olvassa végig s mondja el sorban. Trenk öt perez alatt 
készen lett vele. Azután azzal tette próbára, hogy egy és 
ugyanazon tárgyról fogalmazzon két kűlömbözö levelet, 
kétféle nyelven ; az egyiket irja maga, a másikat diktálja 
a király segédtisztjének. 

Trenk Frigyes egy ordredubataillet választott thémának, 
mely a holnapi csatarendet állapítja meg, oly módon, 
hogy az igazi terv a hadosztályok parancsnokának szól- 
jon, a másik pedig hamis terv legyen, arra szánva, hogy 
azt az ellenség a futárral együtt elfogja. Az igazi tervet 
franczia nyelven irta Trenk maga, a hamisat latin nyelven 
diktálta a hadsegédnek egyidejűleg. 

És azután saját ötletéből még egy tereprajzot is papírra 
vetett nagy hirtelen igazi és hamis alakzatban. 

A király meg volt lépetve az ifjú lángeszétől; abban az 
órában kinevezte őt testőrtisztnek. 

Hallatlan nagy ugrás egy három hetes kadétból testőr- 
tisztté emelkedni! Egy tizenhét esztendős gyereknek! 

E naptól fogva a király atyja, mestere, barátja lett az 
ifjúnak. Megajándékozta két szép paripával, s ezer tallért 
adott neki a díszvértezetéhez ; a mi a tisztekénél még 
pompásabb volt : fegyverkovácsok remeke. 

S a testőrtiszteknek nagy előnyeik voltak. Mindössze 
hat volt. S azok mindennap a király asztalánál ebédeltek, 
gálanapokon a királynénál. S H. Frigyes asztalánál soha 
sem hiányzottak a szép szellemek ; a kor legkiválóbb tu- 
dósai : Voltaire, Maupertuis, Jordán, La Mettrie, PöUnitz 
mindennapos vendégei voltak. Ezeknek a társasága oly 
tudásszomjat keltett az ifjú Trenk lelkében, hogy az éjjeli 
órákat, melyeket más ifjú mulatozásra fordít, ő a könyvei 
társaságában töltötte rendesen. 

n. FEJEZET. 

A IxEVÁGOTT KABÁTSZÁENY. 

Tanulmány, fegyvergyakorlat, fárasztó táborozás tölte 
be az első esztendőt, mely alatt minden bajtársa meg- 
szerette a gyermek-hőst. Irigye nem volt, sem vetélytársa. 
Még nem ismerte a szenvedélyek napját, a szerelmet. 

A következő télen nagy ünnepségek következtek a ber- 
lini udvarnál. Frigyes király nővérét, Saroltát, nőül vette 
a svéd király, Gusztáv; annak a nászát ülték meg a 
királyi udvarban. Az ifjú Trenk ez alkalommal abban a 
kitüntetésben részesült, hogy a király őt bizta meg az 
udvari bálban a felügyeléssel. Óriási tolongás volt a ter- 
mekben. Nemesség, polgárság, minden fegyverzetű katona- 
tisztek, idegenek tolongtak egymást szorítva, s a lakoma- 
asztalokat prédálva, melyeket az udvari lakájok újból 
megterítettek és étkekkel megraktak. A publikum szokás 
szerint az abroszokat is felszabdalta ünnepi emlékül. 
Valamelyik vendég magának a felügyelő tisztnek a kabát- 
számyát is elvitte magával souvenir gyanánt ; Trenk egy- 
szerre csak azon vette észre magát, hogy a szép piros 
bársony szupervesztéjének a krepin hímzésű jobb szárnya 
hiányzik s azzal együtt arany óráját is ellopták. 

S a hogy a német példabeszéd mondja: «a kit a kár 
ért, az a csúfságot is megkapj a », a fiatal testőrtisztnek 
még azt a boszúságot is el kellett viselni, hogy akármerre 
ment az ünneplő sokaság közt, mind azt mondták : «nini, 
a félszárnyú gárdista.)) Láthatta, hogy még az udvarhöl- 
gyek is a legyezőik mögé takarják az arczaikat, hogy 
nevetésüket elrejtsék. Kedve lett volna sírni, mint egy 
gyermeknek ! Utoljára egy sötét zugot keresett fel, a dísz- 
bokrok között, hogy elrejtse magát : az épen a női toilett- 
szobának a szőnyegajtaja volt. Egyszer kinyílt az ajtó, 

s kilépett rajta egy ífju hölgy. A szépek közül a legszebb. 
Rangban a legmagasabbak közül való. 

Az úrhölgy néhány szót súgott az ifjú Trenk fülébe. 

«Ön kárpótolva lesz a veszteségeért : látogasson meg 
holnap este.» 

Azzal elsietett a társaságba. 

A szónál még többet mondtak a szemek. Ez a tekintet 
egy világot gyújtott föl az ifjú szivében. 

Megtudta, mi a szerelem. 

És a hölgynek is ez volt az első szerelme. 

Az a hölgy már egy év óta férjnél volt. 

Trenk Frigyes, emlékiratában következetesen elhall- 
gatja első szerelme istennőjének a nevét. Titoktartása 
nemes és helyes. Az a hölgy még élt : köztiszteletben élt. 
Trenknek sirjába kellett vinni a titkot. Ezért, mint maga 
is elismeri, egész élettörténete egy megérthetetlen chaosz 
marad, melyben ő maga és a király ferde világításba 
kerül ; az indulatok elképzelhetlenek, a helyzetek megfog- 
hatatlanok, összefüggés, vezéreszme hiányzik az egész 
meseszerű történetből. 

Ámde az utókor kiméletlen ; a sirba temetett titokzatos 
nevet manapság már minden Conversations-Lexikon ki- 
fecsegi. S a mint az ki van mondva, egyszerre világossá 
és érthetővé lesz mind az, a mit Trenk maga önéletírásá- 
ban homályba burkol. Első szerelme hölgyéről mindenkor 
úgy beszél, mint őrangyaláról, imádott bálványáról, ki őt 
balsorsában sem hagyta el soha. 

S a szerelmi mámor nem volt az egyedüli öröme e tit- 
kolt szivtalálkozásnak. Az úrhölgy gazdag is volt, s jöve- 
delméről szabadon rendelkezett. Azt kivánta, hogy válasz- 
tott ifja ragyogjon. Trenk Frigyes fényes öltözetével, 
pompás paripáival kitűnt a többi tisztek közül. Bőkezű 
volt, jó czimbora : tiszttársait pazarul vendégelte. 

Ez a fényűzés feltűnt a királynak. Négyszem közé fogta 
az ifjút, egy hires dáridó után : 

— Hallja maga ! mondja csak : csupa sáfrányt terem 

a scharlaki uradalom ? Mennyi magának a jövedelme 
hazulról ? 

— Ezer tallér, felség ! 

— És maga egy hónap alatt elkölt ezer tallért. Bizo- 
nyosan tudom. Azt tudja maga, hogy én az adóssagcsiná- 
lásért rögtön elkergetem a tiszteket ? 

— Egy tallérral sem tartozom senkinek, felség. 

— Hát talán az aranycsinálás titkát találta fel. Alchy- 
mistákkal dolgozik egy műhelyben ? 

— Annyit tanultam a fizikából, hogy az alchymiában 
nem' hiszek. 

— Akkor hát a bockritterekkel van maga szövetségben, 
a kik a vásáros kereskedőket kifosztogatják. 

— Felség ! Bűnt nem lehet rólam föltenni. 

— No, már pedig kivert tallérok és aranyak nem 
hullanak az égből ! Én nem tűrök olyan embert magam 
körül, a ki miszteriozus úton jut a pénzhez. 

— Felség ! Annak a forrása nem földi eredetű ! 

— Mit mond maga ? Hát talán vannak a világon még 
jótevő tündérek? 

— Vannak, felség ; szólt Trenk szemét lesütve. 
Erre a király elnevette magát. 

— Értek mindent ! Asszony van a kabalában ! Jól van 
jól, nem kérdezősködöm tovább. Az ilyen dolgokra bol- 
dogult atyám is szemet szokott hunyni. Azt mondta: 
szeretem, ha a gárdistáimat nagyra becsülik az asszonyok ! 
Hadd legyenek a szegény generálisnék is boldogok vénsé- 
gükre. Eeménylem, hogy a maga szeretője is vén asszony. 

— Nem felség : az egy tündér. 

Ezt a szót nem lett volna szabad Trenk Frigyesnek ki- 
szalasztani a száján. Ez lett egész balsorsának az enigmája. 

— Ejh I Tündér ? Tehát fiatal nő ? A ki a bájait még 
kincsekkel is tetézi ? Én eddig úgy tanultam, hogy a szép 
asszony pénzbe kerül. 

Trenk megint hibázott, a midőn bizalmaskodni kezdett 
a királylyal. 

• — Igen. Egy princznek, meg egy feleséges embernek. 

Ezt a ripostot nem felejtette el Frigyes király. 

Hja, bizony ő is Ádám fia volt. Eszébe jutott a szép 
danezigi énekesnő, a kit atyja, a «nagy Kurfürst* a pel- 
lengéren korbácsoltatott meg, a miért a Ejronprinczet 
« élek-e, halok-e?* virágot tépni tanította.'^^ Aztán meg a 
többi. A szép Frigyes nem utálta a szép asszonyokat. 
Mikor az atyja kiszemelte számára a fejedelmi menyasz- 
szonyt, a kiről azt irta a fiának, hogy «se nem szép, se 
nem rút», akkor azt monda a princz, hogy « Isten neki! 
Legyen hát feleség belőle. Akkor aztán szabad leszek !» 
És tudta használni a szabadságát, a mit a házasság ad a 
megnősült férfinak. Oh annak már minden szabad. Azért 
Frigyes király a legnagyobb tisztelettel viselkedek a 
királynéja iránt. «Tisz telet » házastársak között! Ez az a 
gyümölcstelen fügefa, melyet a Messiás megátkozott a 
pusztában. 

Most már csipkedve volt a király s végére akart járni a 
titoknak. 

— Van férje a szép tündérnek ? 

— Nagyon öreg. 

— S ez elég ok arra, hogy a homlokán szarvakat nö- 
veszszen ? 

— Eltakarják azt a babérai. 

— Tehát katona? Hadvezér ? 

— Azt én nem mondtam. Lehet államférfi is. 

— Ah, azoknak a feleségét mind ismerem. Tisztességes 
asszonyok. Egy szeretőnél többet nem tartanak. Előttem 
nincsenek boudoir-titkok. 

— Ez az egy az fog maradni, felséges uram. 

— Maga nagyon elbizakodottan beszél. 

— Felséged jósága bátorit rá. Tudom, hogy a mit a sziv 
vétkezik, azt kegyelmesen szokta megitélni. 

* A németek így mondják: «er liebt mich, — von Herzen, — 
mit Schmerzen, — ein wenig, — gar nicht.» 

— Ezt helyesen mondta maga. Szerelmi kalandokat 
nem úgy ítélek meg, mint király, nem úgy mint atya ; 
hanem mint testvér. De van egy biró, a ki nem ilyen ke- 
gyelmes: az a férj. 

— Az nem tudhat meg semmit. 

— Jól van, ne mondjon neveket, se a személyeket ne 
Írja le, a kaland színhelyét se mappázza le előttem ; de a 
többit mondja el őszintén, hogy megtudjam, bolondság-e 
az, vagy okosság, a mit tesz. Nem szeretném, ha a férj 
egyszer rajta kapná magát a téte-á-téten ; mert az rögtön 
főbe lőné. 

— Az bizonyos. De a meglepetés lehetetlen. Tündér- 
nőmnek a titkába csak egy fraj van beavatva, a ki él-hal 
az asszonyáért, s olajba hagyja magát főzetni, még sem 
vall ellene. Az öreg úr ebéd után elmegy a klubba s ott 
kártyázik éjfél utánig, ezek az én üdvösségemnek az órái. 
Ezalatt találkozom szívem halványával. Hígyje el, fölsé- 
ged, hogy a legideálisabb gyönyöröket élvezzük egymás- 
sal : Plató sem álmodott égibb szerelemről. 

— Elhiszem : ha akarom. Magától szép, hogy mondja. 
De hát van magának olyan mesebeli köpenyegje, a mit ha 
fölvesz, láthatlanná lesz, hogy egy nagy úr cselédjei észre 
nem veszik, mikor jön és megy a palotában ? 

-7- Van ilyen köpönyegem. 

— Es nem is hallanak meg semmit ? 

— A komorna szobája a találkozónk helye, melynek 
szomszédja nincs. Ez pedig egy dupla szőnyegajtóval van 
elválasztva az úrnő boudoirjától. Az alatt, a míg mi e 
szerény kis szobában az olymp örömeiben osztozunk — 
testvériesen, a bizalmas fraj az úrnő helyét foglalja el az 
alkoven fekhelyén. Mikor aztán künn az utczán a strázsa 
elkiáltja magát « fegyverbe !» s a nehéz karoszsz begördül 
a kapu alatt, akkor a fraj tudatja velünk, hogy a paradi- 
csom kapuja bezárult s a megérkező férj ott találja a he- 
lyén a hitvesét — jó éjt kivan neki s aztán megy aludni. 

— De hátha egyszer eltalálna maga az őrtálló — (azaz 

fekvő) fehér cseléd is aludni s ugyanakkor a hazatérő férj- 
nek eszébe jutna — jó éjszaka helyett jó reggelt kívánni az 
asszonyának ? 

— Már egyszer megtörtént ez az eset. A frajt elnyomta 
az álom, nem hallotta meg sem az őr kiáltását, sem a 
kocsigördülést, az öreg úr az escalier derobéen jött fel. 
A fraj csak akkor vette észre, mikor föléje hajolt. De hir- 
telen feltalálta magát. Gyorsan az arczára rántotta a ta- 
karót 8 azt kiáltá : «ah vous sentez du pipe.w Erre az öreg 
úr, kötelességét tudva, átment a toiletteszobába, alaposan 
kimosdott a pipafüstből s kellőleg beotkolonozva tért 
vissza. Ez alatt végbement a személycsere. Azóta Mene- 
laus mindig előbb az eau de Gologne-os flaconnál tesz 
látogatást, mielőtt Heléna álmát megzavarná. 

— Maga csakugyan az ördögökkel játszik. No még egyet 
mondjon meg. Én több izben alarmot fúvatok éjfél után. 
És maga még egyszer sem maradt el a megjelenésről. 
Hogyan lehet nyolcz perez alatt fegyverbe öltözni, a szép 
tündértől a királyi palotáig jönni, az istállóban a lovat 
felnyergelni s a vártéren megjelenni? Van magának egy 
olyan tevebőre, mint az ezeregy éj szakai tündér berezeg- 
nek, a mire ráül s azt mondja: «hipp, hopp ! ott legyek, a 
hol akarok?* 

— Van, fölség. 

in. FEJEZET. 
«VOUS SENTEZ D'EAU DE COLOGNE.^ 

A király ezúttal egy kegyes intéssel bocsátá el a fiatal 
druszáját : vigyázzon, hogy a nyakát ki ne törje. 

Azonban minden intézkedést meg tett, hogy megtudja, 
ki az a — nem a hölgy — hanem a tiszteletreméltó férj, 
a ki tudtán kívül ilyen megtiszteltetésben részesül. Kéme- 
ket állíttatott fel minden kijárónál, a hol Trenk a tiszti 
lakhelyéről elmenni s a hová visszatérni volt kénytelen. 

Nem lett semmi síkere a kémkedésnek. A rendőrség ügy- 
nökei nem hoztak más értesitést, mint azt, hogy Trenk 
esténként a Spree mellett sétál — tudósok társaságában, 
azután rövid vacsorához ül a tiszttársaival a csárdában, 
onnan a takaródéra hazasiet a szállására. S a testőrtisztek 
lakása ott volt a királyi palotának egyik szárnyépületében, 
az istállók fölötti második emeleten. Az első emeletet 
fegyvertárnak használták. 

Az éjjeli szolgálaton levő gránátos tisztek sem tudtak 
jelentést tenni a felől, hogy Trenk Frigyes a kapuzáró 
dobszó után ki s bejárt volna a palota ajtaján. Még a fo- 
lyosón sem találkoztak vele. A « fegyverre* trombitálás 
után pedig nyomban előjött a szobájából és sietett le az 
istállóba, a paripájához s ott volt a hadsorban a nyolcz 
perez letelte előtt. 

Egyszer éjfél után két órakor, nemsokára a klubb fel- 
oszlása után, a király generalmarschot veretett, melylyel 
az egész helyőrség fegyverbe lett szólítva, a lovasság vág- 
tatott minden irányból a királyi várlak felé, a gránátosok 
ostromlépésben siettek gyülőhelyeikre : nyolcz perez alatt 
csatarendben állt tizezer harczos. 

A király maga is előlovagolt a kastélyból hadsegédei ós 
testőrei kíséretében. 

Azután egyenként magához szólitá a hadcsapatok pa- 
rancsnokait, hogy a tábori jelszót megsúgja nekik. 

E fülbesugás alatt oly közel hajolt a király a vezérei- 
hez, hogy az orczáik érték egymást. 

Bizony pipaszagu volt valamennyi I Némelyiknél egy 
kis gyönge aromája a foghagymának is volt érezhető. 

Egyik sem «az!» 

Egyszer aztán, mikor a fekete vértesek generálisához 
hajolt a király, megütődve kapta hátra a fejét. 

— Ah I vous sentez d'eau de Cologne ! 

A vitéz főtiszt vállat vont. Hát mért ne volna szabad 
kölni viztől illatozni a fekete vértesek generálisának ? 

ö mi felháborodni valója van egyáltalában a királynak 

azon, hogy tábornokai közül melyik szokott kölni vízben 
mosdani éjfél után két órakor ? 

Az volt a baj, hogy ez a vitéz hadvezér épen A'>^* Z^ 
herczeg (uralkodó család ága^í — és Amália princzesznek 
a férje. 

Az pedig a királynak legifjabb nővére volt: atyjának 
legkedvesebb leánya ; a legszebb, a legszellemdúsabb ko- 
rának hölgyei között. 

Ma már minden stereotyp kiadásban megtaláljuk azt 
az adatot, a mit Trenk maga holtig eltitkolt. 

A király alig tudott ura lenni haragjának. 

A hadcsapatokat szemlére sem vette, chamadeot fúva- 
tott ; kaszárnyáikba bocsátá valamennyit. 

És mikor visszafordult a testőrei felé, Trenk Frigyesnek 
azt dörmögé fél hangon. 

— Eend imfámis gonosztevő ! vigyázzon kend a fejére ! 

Azonban ujabb inquisitiót nem indított ellene. 

Egy rejtély már ki volt találva. 

Hogyan tud a légyottról itthon teremni a szerelmes oly 
mese rövid idő alatt ? 

Ugyanabban a palotában lakik a tündérnője is, a várlak 
átelleni szárnyában, melynek udvari ablakai szemközt 
vannak a testőrtisztek lakásaínak ablakaival. 

Ennek tehát nem kell se kimenni éjjel a palotából, se 
visszajönni : helyben találja a paradicsomot. 

Azonban egy még nehezebb talány állt a bizonyossá lét 
útjában. 

Hogyan lehet a testőrtisztek lakóosztályából a herczeg- 
nőébe átkerülni ? A kettőt egy három ölnyi magasságú fal 
választja el : felül kétszeres vasrácscsal; azon ember át 
nem mászhat épkézláb. És föltéve, hogy kötélhágcsókkal 
véghez vihetne is e nyaktörő merényletet, az alarmfuvás 
ideje alatt az istállók előtti várudvar annyira megtelik 
testőrökkel, a kik a lovaikhoz sietnek, hogy egy ilyen 
falon mászkáló embert annyi lámpás mellett egyszerre 
meglátnának. 

Volt azonban a várpalota udvarán egy óriási hársfa, 
melyet még a nagy kurfürst Frigyes Vilmos atyja ültetett 
s az ivadékai úgy tiszteltek, mint az izlandiak a szent 
Igdrazill kőrisfát. 

Ennek a terebélyfának az ágai igen közel hajlottak egy- 
felől a testőrtisztek ablakaihoz, másfelől a herczegnő lak- 
osztályáéhoz. 

Lehetséges volna-e, hogy valaki ezen az utón járjon a 
tiltott paradicsomba? A hársfa ágai mégis csak innen is 
onnan is jó egy ölnyi távolra vannak az ablakuktól. 

A szerelmesek előtt nincs semmi lehetetlen. 

IV. FEJEZET. 

A SALTO MORTALE. 

A királynak legbizalmasabb embere volt a lengyel ere- 
detű Jasinszky, a testőrcsapat parancsnoka. Ez hordta 
neki a tudósitásokat a tisztek köréből. Egy napon a király 
A. Z. berezegnek megbizást adott, mely azt huszonnégy 
óráig távol tartá a fővárostól. Annak a napnak az estéjén 
ezt az utasitást adta Jasinszkynak : 

— Kegyelmed most ide plántálja magát az én udvari 
szobámnak az ablakába és egész éjfélig és azután ismét 
az alarmtrombita szóig figyelemmel observálja azt a két 
szemközti ablakot. (A király jól tudta, hogy melyik Trenk 
ablaka s melyik a komornáé). En nekem aztán hűségesen 
referál arról, a mit animadvertálni fog. 

Jasinszky ott maradt a lesben. 

Nem soká tartott az unatkozása. A mint a váróra el- 
kongta a tizenegyet s az őrtállók: «Halt! Wer da? — 
Patrol vorbei ! » kiáltása elhangzott : felnyílt a herczegnő 
lakosztálya felőli ablak. Egy fehér alak jelent meg egy 
pillanatra; de rögtön visszahúzódott. 

Arra tüstényt felnyílt az átelleni ablak s ott meg egy 
férfialak lett látható # 

Ez azonban kilépett a párkányra s valamit hajitott a 
hársfa felé. Az udvari lámpa gyönge fényénél nem lehetett 
kivenni, hogy mit? A következő mozzanatból azonban 
kombinálni lehetett, hogy az egy kötél, melynek végére 
valószinüleg nehéz gömb van megerősítve, a minél fogva 
az, mint a «lasso>» a fa ága körül tekeredik. A férfi alak 
mind a két karját magasra nyújtva, előre dűlt, elrúgta 
magát a faltól s aztán egy nierész lódulással ivben repülve 
átjutott a hársfára. Ott eltűnt a sürü lombozat között. 

Eövid vártatva előkerült a fa másik oldalán. Ott meg- 
kötötte a zsinórt a fa ághoz s a gömbös végét behajitá az 
átelleni nyitott ablakon. Azt odabenn feszesre húzták. 

Akkor aztán a kezein függve végig kapaszkodott a faág- 
ról az ablakig. Az ablak bezárult utána. 

Jasinszky, utasításához hiven, tovább is a kémszemlén 
maradt. Irigyen számlálta az óranegyedeket, a miket a 
kastély órája elkongott. Már az éjfélt is elütötte. Ez a ki- 
sértetek és szerelmesek órája. 

Ekkor hangzott a fegyverbe hivó trombita szó. 

Két perez múlva már nyilt az ablak. 

A férfialak ugyanazzal a merész ivr épüléssel áthajitotta 
magát az ablakpárkányról a hársfára s a túlsó oldalon a 
lombok közül előkerült. Itt azonban már nem ismételheté 
a kötéllel való átrepülést, mert akkor az ághoz tekert kö- 
tél ott maradt volna s árulójává lesz. Mit csinál hát? 
Kiállt az ág közepére s néhányszor meghimbálva magát, 
a hajlós hársfaágat rugantyunak használta s egy vakmerő 
szökéssel átugrott az ablakába. Ha a trempolinnak hasz- 
nált ág letörik alatta, agyonzúzza magát. 

Lenn az istállók udvarán már jártak-keltek a lámpá- 
sokkal, de épen a fény miatt nem vehették észre oda alatt, 
a mi a fejük fölött történik. 

Mikor ezt a tapasztalatát elmondá Jasinszky a király- 
nak, ő felsége elszörnyedve kiáltafel: «ezt a gamint a 
bolondok tornyába kell záratnom ! » 

Hiszen más is volt szerelmes 1 De hogy mindennap a 

nyaktörést koczkáztassa a szerelmeért: az több a megen- 
gedett könnyelmüségnóL 

A király föltette magában, hogy a védenczét kifogja 
gyógyítani ebből a nyavalyából. 

Jasinszkynak ugyan szigorú titoktartást parancsolt; de 
föl lehetett tennie, hogy más tiszttársa is észrevette már 
ezeket az éjjeli tornagyakorlatait Frigyes kometnak. 
S abból aztán egyszerre ki lesz találva az enigma. 

Az ablak ugyan a szobaleányé ; de az a feltűnő pazar- 
lás, az nem a cseléddel való szerelmes viszonyra vall. 

A király most már világosan tudott mindent. 

Ennek az idyllnek véget kell szakitani. 

Jasinszky utasítva lett, hogy szép szerével figyelmez- 
tesse az úrfit játékának veszedelmes voltára. 

A fővárosba olasz kötéltánczosok vetődtek, a kik merész 
erőművészeti mutatványaikkal gyönyörködtették az udvart 
és a teljes czimü közönséget. Volt köztük egy pojácza, a 
ki a lóbált trapézról elhajította magát hat öles magasban, 
s a kit egy fejével lefelé csüggő akrobata hölgy kapott el 
röptében a két kezével. 

Este a vacsoránál a tiszt urak is e bámulatos salto mor- 
taléról beszéltek. 

— Ez mind semmi ; monda Jasinszky. De én láttam egy 
olyan saltimbanqueot, a ki a királyi palotának egyik abla- 
kából a másikba átrepült, a nagy hársfán keresztül, s ott 
akadt fenn, a szemközti hölgy karjai között. 

Trenk Frigyes elsápadt erre a szóra. 
A tisztek kaczagtak és protestáltak Jasinszky ellen. 
Ekkora medvét nem szabad felkötni gavallér embereknek. 

— Parole d' honneur, hogy láttam ezt a productiót, 
szólt Jasinszky. 

Erre Trenk Frigyes fölkelt az asztaltól s a pohara tar- 
talmát a háta mögé öntötte. 

— Én olyan emberrel, a ki egy lehetetlenségre a becsü- 
letszavát teszi fel, egy asztalnál nem iszom. 

Ha ez a gorombaság más tiszttel szemben történik, 

okvetlenül párbaj lesz belőle, azonban Jasinszky parancs- 
noka volt Trenknek s az alsóbb tiszteknek tiltva volt az 
elöljáróikkal verekedni. Trenk Frigyes kapott egy heti 
árestomot Spandauban. 

Mikor visszakerült Berlinbe, szomorúan tapasztala, 
hogy a gárdisták szobáinak ablakai vasrácscsal lettek fel- 
diszitve. Vége volt a saltomortaléknak. Mást kellett ki- 
gondolni. 

A tavasz megnyiltával a király, tiszti környezetével 
együtt átköltözött Charlottenburgba ; a királyné és a her- 
czegasszonyok Berlinben maradtak: ott még akkor az 
opera-évad tartott. 

Charlottenburg azonban nincs oly messze Berlintől, 
hogy egy szerelmes gárdista este későn oda ne vágtathas- 
son, s korán reggel ismét ott ne legyen a reveillenél. 

Trenk Frigyes azt irja a memoirejában, hogy a béke 
esztendejében két paripát agyon lovagolt. Ilyen módon ez 
könnyen megeshetett. 

Néha az is megesett rajta, hogy nem volt ott pontosan 
a szabott időben. Azzal vágta ki magát, hogy vadászni 
volt. A király fölmentette a büntetés alól. Maga II. Fri- 
gyes gyűlölte a vadászatot, de tisztjeinek elnézte. Azt 
tartotta, hogy az megőrzi őket a kártyázás szenvedé- 
lyétől. 

S minthogy Trenk rendesen a vadászat trofeumait is 
magával hozta, vadász táskáját teletömve szalonkával 
(Ociili és palmarum között volt az idő), hát igazolva is volt 
a holjárása. 

A szalonkákat a királyi asztalra servirozták, az ebédhez 
rendesen K**^ Z* berezeg is hivatalos volt, a ki nem győ- 
zött eléggé csodálkozni a fiatal gárdista vadászszerencsé- 
jén, a ki egy éjjel tiz-tizenkét szalonkát tud összeszedni, 
holott ő neki hat vadásza van, s azok együtt sem viszik 
többre egy tuczatnál. Azt nem találta ki a serenissime, 
hogy ezt a másik tizenkettőt is az ő vadászai lőtték. 
A király sem tudhatta meg az igazat. Egy szalonka- 
jókai : A két Trenk. — Trenk Frigyes. ^ 

vadászt nem lehet rendörkémekkel kisértetni a kokoj- 
Bzásban. 

Trenk Frigyes vadászöltözetben, mint a berezegi erdő- 
szerbez tartozó jáger, jött-ment minden feltűnés nélkül a 
berezegi palotában. A városon kivül volt egy batárkocsma, 
ott levetette a livrét s fölvette a gárdista-dolmányt. 

Azt Írja ezekről a napokról maga a regény bőse, hogy 
cbarlottenburgi hadgyakorlatok alkalmával nyolcz nap 
alatt nem aludt többet ugyanannyi óránál. így van az, a 
ki a szalonkákra cserkészik. 

Azonban, — a hogy a Jágerlatein mondja a szalonká- 
ról: «palmárum! trallárum.U a húzásnak vége van s azzal 
együtt megszűnik minden vadászati ürügy, kezdődik a 
vadakra nézve a kiméleti idő. Valami mást kell kigon- 
dolni a paradicsom tolvajának. Mert az a mindent tudás 
tiltott almafája olyan csodálatos fa, hogy minden évszak- 
ban érik a gyümölcse. 

Más akadályok is halmozódtak össze. A király és a 
testőr- csapat Potsdamba költözött át. A gárdisták ott 
tanitották be a lovas ezredeknek a hadfordulatokat. Trénk 
Frigyesre volt bizva a sziléziai lovasság betanítása. Nagy 
tisztelet, de nagy fáradság. 

Azt a bizonyos frajt, a ki a tündéri találkozásokat köz- 
vetité, férjhez vitték. A király szerzett számára egy erdő- 
mestert, a ki elvitte magával Lithvániába. 

Amália herczegnőt pedig átköltöztették a Spree szige- 
tére. Ott volt a berezegnek egy pompás nyaraló kastélya. 
De oda már igazán nem lehetett ellenőrzés nélkül bejutni 
a szerelmes úrfinak. 

Pedig hát tizenkilencz éves korában nem lehet az ember- 
nek a szivét jégre tenni. 

Hiszen a király nem is követelte a testőrtisztjeitől, hogy 
ascétai életben gyakorolják magukat. 

Mikor hirül hozták a királynak Jasinszky kémei, hogy 
Trenk úrfi a fáradságos hadgyakorlatok után, a helyett, 
hogy testét a megérdemlett pihenésnek adná át, gyorsan 

átöltözik az inasa ruhájába s a vezeték lóra ülve, galopp- 
ban elvágtat a Spree partjára ; ott van egy hires csárda, 
annakegy még híresebb korcsmárosnéja; szép, mint az 
ördögök leánya : annál szokott az úrfi vigasztalást keresni ; 
hát arra azt mondta a király, hogy jól teszi. Azt már 
homoeopathia nélkül is tudták, hogy a szerelmet szere- 
lemmel szokták gyógyítani. 

A szép Annamidinek azonban volt egy halászlegény 
szeretője, a kinek agunyhója oda át volt a Spree szigeten. 
S az minden alkalommal rajta kapta az érzékeny talál- 
kozón a gárdistát a kedvesével; s abból nagy veszekedés 
támadt a zárt szobában, a minek azonban rendesen az 
lett a vége, hogy Trenk Frigyes jól eldöngette a féltékeny 
vetélytársat s kidobta az ajtón. Ez aztán, a betört orrát a 
markában tartva, bömbölve ment a ladikjához s átkozódva, 
fenyegetőzve evezett vissza a szigetre. Azért másnap megint 
csak ott volt s ismét kidobatta magát. De rendesen még 
az nap is visszaevezett a csárdához s aztán a még ott 
talált lovas katonával szépen kibékült és együtt megitták 
a békepoharat. 

A kémkedők egyet mulasztottak el apróra megfigyelni, 
azt, hogy vájjon a betört orrát tenyerével takargató le- 
gény ugyanaz a halász-e, a ki a korcsmárosné szobájába 
betört ? hátha az maga ottmaradt? S akit az ajtón ki- 
taszigáltak, az a Frigyes kornet úr volt ; a ki aztán szépen 
átevezett a halászcsónakon a szigetre. 

Ez a gyanú nem csirázott ki. 

Annyival kevésbbé lehetett aggódni, mert a herczegnő 
nyári kastélya nagyon jó őrizet alatt volt tartva. Hatalmas 
palánk zárta el a sziget többi részétől, s a kapu előtt 
katonaőr állt. 

Hát még belül. A herczegnőnek volt egy vén duegnája, 
a kinek az úrnőjét, mint az árnyéknak, úgy kellett min- 
denüvé követni. 

Amália herczegnő szenvedélyes sólymász volt. S erre a 
sportra különösen kínálkozott a Spree-sziget, melynek záto- 

nyos oldalát ellepték a gémek és kócsagok. A duegna oda 
is mindig vele ment. Majd meg madárfogásra adta magát 
a herczegnő s az udvarhölgynek ott kellett vele naphosz- 
szant ülni a bokorban, lélekzetét visszafojtva s lesni a 
csapóhálóba kerülő pintyőkéket. Máskor meg végig járták 
a nagy pázsitot, négylevelű lóherét keresve. A herczegnő 
talált is néha egyet-egyet. Mint tudva van, a négylevelü 
lóhere szerencsét hoz, de nem annak, a ki találta, hanem 
a kinek a találó ajándékozza (természetesen nő férfinak.) 
A herczeg nem igen kapott a négy levelű lóherékből. Az 
udvarhölgy pedig soha sem talált ; meg is lett volna verve 
a szerencséjével, a kinek azt ajándékba adja. 

De mindenekfelett nagy szenvedélyt mutatott a 
herczegnő a fürdés iránt. A berezegi kastély parkja a szi- 
get egyik oldalán egész a partig nyúlt le, a hol vén szo- 
morú fűzfákkal volt szegélyezve. A folyam fölé egy deszka- 
pavillon volt építve, annak a belsejében volt az uszó- 
medencze, két oldalt öltöző szobákkal. 

Már ezt a gyönyörűséget csak a korlát mellől nézte a 
duegna, ő nem szerette a hideg fürdőt. Kettőjükön kívül 
senki sem volt jelen. A mi arra bátorítá a herczegnőt, 
hogy lubiczkolásai közben az úszóruhát is mellőzze. Hisz 
nem láthatta más istennői termetét, mint asszonyi szemek. 
A fürdő- pavillonhoz száz lépésnyire közelíteni tiltva volt 
minden halandónak, vízen és szárazon. A vízben fehér- 
fekete zászlós karók jelölték a tiltott részt s a parton ott 
állt a faköpönyeg előtt a strázsáló vadász, a ki mindenkire 
rálőtt, a mint a tilos határt átlépte. 

Itt is tökéletesen biztosítva volt Amália herczegnő a 
meglepetéstől. 

Csak egy dolog nem bizonyos. Az, hogy hátha akadhat 
olyan gyakorlott úszó, a ki száz lépésnyire el tud úszni a 
víz alatt egy lélekzet vétellel ; ennyi a távolság a halász - 
gunyhó és a pavillon között. S valamelyik öltöző szobának 
a padlóján lehet egy fölemelhető deszka. 

Maga Trenk Frigyes ennyit mond sejtetőül ; 

« Talán megírom egyszer azt a regényt, mely Robinson 
lovagnak három évi élményeit a berlini Spree szigeten, 
átöltözött alakban elmeséli.* 

Három év a paradicsomban ! S még most csak az első- 
nél vagyunk. 

Nem ér-e ez meg tíz esztendőt a pokolban? 

Hogy valamennyi Argus-szemek elől el tudta rejteni 
Spree- szigeti boldogságának titkát Trenk Frigyes ! S az 
alatt minden nap szemtől szemben állt azzal a királylyal, 
a kinek kertjéből lopta a virágot s szelid nyugodt arczczal, 
ábrándos kék szemeit félig lezárva, tűrte el annak vizs- 
gáló tekintetét. 

S ha egyszer — évek után — rájön ez a király — ez az 
ember, hogy öt a legkedvesebb védencze folyton csalja és 
meggyalázza s teszi ezt a lángész találékonyságával, a 
gonosztevő raffineriájával s az őrült szenvedélyével I Mit 
fog tenni vele ez a sértett ember ? A ki azonfölül még' 
király is? 

V. FEJEZET. 
A MAGYAR TRENK. 

A kalandos regényt egyszerre félbeszakítá a megújult 
háború. 

A béke esztendejét, mely menyegző és parádé között 
folyt le, már megelőzte két véres hadjárat; H. Frigyes az 
1741-iki háborúban elfoglalta az osztrákoktól Sziléziátsa 
visszafoglalási kisérletnél döntő ütközetet nyert meg MoU- 
witz körül. Ezt a diadalt ugyan tudtán kívül aratta a 
király, derék gránátos ezredei — ezek a mozgó bástyák — 
nyerték azt meg; míg őmaga összetört lovasságával futott 
a csatatérről, az üldöző huszároknak visszakiáltva : ((en- 
gem nem fogtok el; jobb lovam van, mint valamennyi- 
teknek ! » 

Azután az osztrák örökösödési háború szépen ki- 

hízott európai háborúvá. II. Frigyes szövetséget kötött 
XV. Lajossal, német a francziával! Ausztriának pedig 
segélyére jött Anglia; amazokhoz csatlakozott Spanyol- 
ország, emezeknek pártjára kelt Nápoly ésSardinia; vala- 
mennyi ellenség kiválasztotta Ausztria semmivé tételére a 
bajor királyt, Károly Albertet; annak szánták Mária 
Terézia német és cseh tartományait. Magyarországot meg- 
hagyták a királynőnek. 

Ekkor azonban Magyarország is beleszólt a háborúba. 
Ismeretes a «vitam et sangvinem pro rege nostrow jelszó- 
val kezdődő fordulópontja a történelemnek s a míg a 
franczia hadsereg Prágát elfoglalta, a míg a bajor sereg 
Bécs kapujáig hatolt, a burkus a kettő között nyomult 
előre ; a míg Károly főherczeg, az osztrák derék sereg élén 
azt kérdezgette a bécsi főhaditanácstól : omár most én a 
három ellenség közül melyiket támadjam meg?)) azalatt a 
magyar hadsereg, KhevenhüUer tábornagy alatt Nádasdy 
Batthyányi-huszárjaival, kunok, jászok, hajdúk hadai*val 
betört Bajorországba, elgázolt francziát, németet, a kit 
útban talált s a mely napon Károly Albertet Frankfurtban 
a Bertalan -székesegyházban német császárrá megkoronáz- 
ták, azon a napon törtek be fővárosa, München kapuin 
Menczel pandúrjai s á frankfurti illuminácziókhoz és tűzi- 
játékokhoz a szerteszét felgyújtott falvak és városok vész- 
tüze adta a viszfényt. Vll. Károly császár, Csehország 
királya megkapta, a miről álmodott, ezt a két dicsőséges 
titulust ; hanem egész Bajorországot elveszte. 

Ekkor kezdett Trenk Ferencznek a neve Németországon 
egyértelművé lenni az ördögével. csinálta ezt a rette- 
netes kivilágítást ellenség földén. 

Trenk Ferencz közel rokona volt Frigyesnek, atyáik 
testvérek voltak. Családjuk a legrégibb német lovagok 
törzséből való. Frigyesnek az atyja a család törzsbirtokán, 
Königsbergben maradt. Porosz lovassági tábornok lett, az 
öcscse pedig osztrák szolgálatba állt, magyar honosságot 
nyert, Horvátországban nagy főnemesi birtokot kapott 

donáczióba s Magyarországon is halt meg, mint Lőcse 
városának parancsnoka. 

Tehát már a két testvér megérte azt, hogy mint ellenség 
álljon egymással szemközt. A moUwitzi ütközetben egy- 
másnak a katonáit vágták. 

A két unokatestvér azután még az ellenséges fegyver- 
zeten kívül testben és lélekben is tökéletes ellentéte volt 
egymásnak. 

Frigyes szoborszerű, athlétai alak, apollói arczczal, be- 
hizelgő kék szemekkel, oroszlánrőt hajjal, mely Frigyes 
király mintájára, nagy göndör fürtökben, homlokáról fel- 
simítva omlott hátra. Ferencz pedig széles vállú, vastag 
derekú vasgyúró, rendkívül hosszú karokkal és iszonyú 
tenyerekkel, ha egy embernek a koponyáját a markába 
szorította, az elájult bele. Az van róla feljegyezve, hogy a 
pallosával egy ökörnek a nyakát egy csapásra le tudta 
vágni, s a törökök fejeit úgy aprította, mint a répát. Arcza 
születésétől fogva rút volt ; kiálló pofacsontok, bikahomlok, 
sűrű szemöldök, vastag orr, felvetett, széles ajkak, előre- 
nyúló áll ; sörtekemény haja fekete volt, s mikor haragba 
jött, a fejbőrét mozgatni tudta, s akkor a haja égfelé me- 
redt. S ezt az ijesztő arczot még rémségesebbé tette egy 
véletlen. Egyszer egy tonna lőpor robbant fel mellette s 
a láng úgy teleszórta az egész arczát fekete lőpor pontok- 
kal, hogy annak most már minden attribútuma meg volt, 
a mi egy ördög minősítéséhez megkívántatik. Tökéle- 
tessé tette azt azonban indulatának kifejezése az arcz- 
vonásaiban. 

A hogy Frigyes maga leírja nagybátyját, a magyar 
Trenk kegyetlen volt, dorbézolásban és kicsapongásban 
véget nem ismerő. A szerelmet is csak úgy ismerte, mint 
a kínzásnak legpokolibb faját. Kíméletlen az ártatlanok 
iránt, engesztelhetetlen a boszúállásban, embergyűlölő 
az istentelenségig s minden vallásnak megtagadója. Mint 
ellenség félelmes, mint barát hitszegő, csalfa. 

És a mellett egy lángész ! Tele humorral, szatyrával. 

sokat olvasott, tanult ; a feje egy káptalan ; hétféle nyelvet 
beszél úgy, mint a ki beleszületett ; mikor a kalandjait 
elregéli, mikor a vezérek, udvaronczok léhaságát előadja 
víg társaság előtt, mindenki kaczag rajta s elfelejtik neki, 
hogy olyan rút. Még hegedülni is tudott, és igen szépen. 
Mikor azokat a mélabús magyar és horvát népdalo- 
kat hangoztatá a nyirettyűjével, az embert megrikatta 
vele. 

Legrosszabb indulatja volt a kapzsiság, a kincsszomj. 
Hősi életútjának ez volt az útmutatója. Mikor pandúrjai 
élén egy városba betört, azoknak az volt az utasitásuk, 
hogy raboljanak. A templomok kincse sem volt előtte 
szent; kelyhek, monstrancziák, pásztorbotok, keresztek, 
szent szobrok (ezüstből) különösen érdekelték. A rablott 
tárgyakat aztán potom áron összevásárolta a pandúrjaitól 
s szekérre rakva küldte haza unnavölgyi várába. S ha a 
harám- basái közül valamelyik vonakodott átadni a zsák- 
mányolt ékszert a vezérnek, egy drágaköves órát, bril- 
liántos nyaklánczot, azt a legközelebbi ütközetben úriási 
küldetéssel bocsátá az ellenségre, mikor azután elesett, 
érte ment, hulláját megmenté s úgy örökölte az ék- 
szereit. 

Három év alatt két millió forintot érő kincseket rabolt 
össze. Csak az igazgyöngyök százezer forintot értek, a mi- 
ket összegyűjtött. 

És a mellett határtalan volt a fösvénysége. Roppant 
gazdagságából soha semmit élnem költött. Pandúrjai nem 
kaptak zsoldot, szabad rablás volt a fizetésük. A táborozás 
alatt mindent ingyen kapott a megsarczolt lakosságtól s 
ha béke idején felvetődött Bécsbe, naponkint nem adott ki 
saját élelmére többet egy forintnál; azt is a fogához verte 
elébb : reszketett a pénzért. 

Mennyire ellentéte volt ebben is az unokaöcscsének, a 
ki mindenét megosztá a bajtársaival sa hogy jött a pénze, 
úgy el is ment rögtön. 

S ennél a kegyetlen szörnyetegnél, a ki a daemoni foga- 

lom ideáljának látszott, még voltak keg^^etlenebb, szív- 
telenebb dsemonok, a kik őt is semmivé tudták tenni ; 
a bécsi udvaronczok. . 

Trenk Ferencz már húsz éves korában kimijtatta a foga 
fehérét. Legelső hőstette az volt, hogy egyszer kivont 
jatagánnal ment az apja tiszttartója elé, pénzt követelve 
tőle. Az kereken megtagadta az úrfitól kívánsága teljesí- 
tését. Fel sem kelt előtte, csak úgy a karszékében ülve, a 
szájába dugott pipán keresztül monda, hogy «nem)). 

fl Adsz ? Nem adsz ?» kérdezé még egyszer az úrfi, a jata- 
gánt fölemelve. 

«Nem!» 

Azzal egy suhintással leütötte a fejét a tiszttartónak, s 
aztán megint visszatette a leütött fejet a helyére. 

«No, hát még sem adsz?)) 

Ezért a virtusáért aztán futnia kellett az országból. 

Átmenekült Oroszországba, ott a czárné szolgálatába 
állt s Münnich tábornagy alatt vitézül harczolt a törökök 
ellen. Hamar fölvitte a kapitányságig. 

A besszarábiai hadjáratban megnyílt a dicsőség mezeje 
Trenk Ferencz előtt s ott még nagyra vihette volna, ha 
azt, a mit a kardja élével kivívott, a kardlappal el nem 
rontotta volna. 

Egyszer a huszárezred, melynél mint százados szolgált, 
erőszakolt kémszemlére lettkíküldve. A sűrű erdők között 
előhaladva, rá is bukkantak a török elöcsapatra, mely elő- 
őrsöket nem állítva, sátorozott egy folyam melletti 
síkon. 

Tsatsinofif ezredes, a mint megpillantá a török tábort, 
azonnal vissza akart húzódni, hogy a fővezérnek jelentést 
tegyen az ellenség állásáról. 

— De ördögöt vonulunk vissza! Tüzeskedék Trenk 
Ferencz. Itt most meglephetjük a törököt; ezerkétszázán 
vagyunk, azok legfeljebb háromezerén; úgy szétverjük 
őket, hogy a Dunáig meg sem állnak. 

Az ezredes azt mondta neki, hogy fogja be a száját. 

Trenk Ferkó befogta a száját, de kihúzta kardját s a 
mit az óbester az egész ezredével nem mert megpróbálni, 
azt megtette ő a maga svadronjával. Kétszázad magával ki- 
rohant az erdőből ; közé vágott a háromezernyi töröknek. 
A nyavalyások, a kiket csendes álmukban lepett meg, azt 
hitték, az ördög van a hátukon, szétfutottak ; ott hagyták 
a sátraikat, az volt boldogabb, a ki lóra kaphatott s átúsz- 
hatott a folyón. Fe2:encz vitéz levágott belőlük, a hány a 
keze ügyébe került, elvett tőlük ötszáz lovat, elkapta a 
basának a lófarkas jelvényét s aztán felgyujtá az ott ha- 
gyott sátorokat. 

És Tsatsinoff ezredes még akkor sem avatkozott bele a 
hajczihőbe. 

Trenk Ferkó haragtól lángolva, vérontástól mámorosan 
ért vissza a maga svadronjával az ezredeshez. 

Odarúgtatott Tsatsinoffhoz, a mint az a szép rendben 
fölállított lovasság előtt, a tábori távcsövével szemlélte a 
terepet s az adjutánsának diktálta a futó ellenség lét- 
számát, pontos tudósítás czéljából. 

— Hát te nyomorult, gyáva pribék ! kiálta rá Trenk 
Ferkó. Még akkor sem meísz a helyedből megmozdulni, 
mikor már látod, hogy én magam szétzavarom a török 
tábort. Te most megsemmisíthetted volna az egész török 
avantgárdát ! 

S nem elégelte meg a szóval, hanem ott az ezred had- 
rendje előtt, úgy végig verte kardlappal az ezredesét, hogy 
az a lováról is leesett. 

Ezért aztán annak rendje szerint haditörvényszék elé 
állíták Trenk Ferkót s főbe lövetésre ítélték. 

Münnich tábornagy azonban kegyelmet adott neki, azon 
föltétel alatt, hogy a legközelebbi csetepaténál három török 
fejet fog elhozni. 

Trenk Ferkó hozott aztán neki négyet. 

Ekkor a tábornagy a fiút őrnagygyá léptette elő. Most 
már hatszáz embernek parancsolt. 

Ezúttal egy kozák ezredhez tették át. 

Ott is sok merész hadi kalanddal tette magát neveze- 
tessé. Úgy beszéltek róla, mint egy csodahösről. 

A Drina mellett erős ágyuharcz folyt, a törökök a bal- 
parti üteggel nagy kárt tettek a jobb parton fölállított 
kozákságban. S az orosz pattantyúsok nem bírtak nekik 
megfelelni. 

Trenk Ferkó egyre lovalta az ezredesét, a vitéz Buffa- 
loflf kossevoi attamánt, hogy bocsássa rohamra a kozákjait 
a gyilkos ágyútelep ellen ; de ez azt felelte neki, hogy 
« maradj veszteg. » 

Egyszer aztán fejébe ment a vér az ifjú őrnagynak; 
rohamot fúvatott s a maga hatszáz kozákjával átúsztatott 
a Drinán, az ágyútelepet fedező szpahikat szétverte, a 
török komparadzsikat leaprította, az ágyúikat beszögezte 
s aztán, mint ki dolgát jól végezé, megint visszaúsztatott 
az ezredéhez. 

Folytatása következett logikai egymásutánban. Trenk 
Ferencz Buffaloff kossevoi attamánt ott az egész sereg 
szine előtt kegyetlenül elpáholta kardlappal. 

Ezért aztán másodszor is halálra ítélték. 

Münnich tábornagy ismét kegyelmet osztott neki, de 
egyúttal elcsapta a hadseregtől s kitiltá Oroszországból. 

Akkor aztán a tüzes fiatal legény hazakerült Magyar- 
országba. 

Jó híre megelőzte. Az ilyen derék vitéznek nagyon is 
lett volna helye az osztrák ármádiában, a ki a tohonya 
generálisok flegmatikus temperamentumát kardlappal 
szokta kikúrálni, épen ezért nem kapott sehol helyet. 

Pedig az apja is előkelő vezértiszt volt. Annak meg 
épen nem volt rá szüksége. Még csak az kellett volna ! 

Hisz ez megkardlapozná az egész Hofkriegsrathot és a 
Generalkommandót első alkalommal. 

Azt mondta neki az apja : 

<(Édes fiam, ha már verekedni akarsz, ott van a saját 
dominiumunkban a hozzád méltó ellenség : az ezer meg 
ezer haramia. Tele van velük a fekete erdő. Szedd össze a 

Bzerezsánokat, pandúrokat, hajdúkat ; pusztítsd el, irtsd 
ki a zsiványokat. Az lesz a neked való mulatság. A katoná- 
ink nem bírnak velük. » 

És a fiatal Trenk Ferkó megtette azt, a mire a generá- 
lisok nem voltak képesek. Egy év alatt megtisztította 
Horvátországot és Szlavóniát a rablóhadtól. De fel is vol- 
tak ékesítve az országutak karóba húzott, meg kerékre 
font zsiványokkal végtől- végig. Az utolsó csapatjukat pedig 
körülzárta hozzáférhetetlen sziklavölgyeikbe. 

Ekkor tört ki a háború Mária Terézia és ellenfelei 
között. 

Soha csúnyább, utálatosabb ürügy alatt nem indítottak 
meg népirtó vérfürdőt, mint ebben a háborúban. Meg- 
támadtak egy törvényes uralkodót, egy megkoronázott 
főt, csupán azon okból, mert asszony. Ha férfi lett volna, 
békében hagyják. De mivel nő volt, meg kellett osztozni 
a tartományain. A porosz király nagy hirtelen elfoglalta 
Sziléziát, a bajor király felső Ausztriát s Bécsig hatolt 
hadseregével ; a franczia pedig elfoglalta Csehországot, 
megszállta Prágát. A másik kettőnek csak volt oka, ha 
nem is volt igazsága, országát akarta új tartományokkal 
gyarapítani; de mi keresete volt XV. Lajosnak Cseh- 
országban ? 

Ennek a fiatal királynak a viselt dolgaira mindig nagy 
befolyással voltak a szép hölgyek. Az egyik kedvencze 
megtanította hímzeni. A király igen sokra vitte ebben a 
művészetben. S a király példája hódít. Valamennyi udva- 
roncz mind himet varrni tanult ; a versaillesi palota egész 
hímző-műhely lett s nem is volt igaz nemes, a ki nem a 
saját stikkolását viselte a kard hevederén. Ekkor új von- 
zalma támadt a királynak, a szép Chateauroux herczegnő- 
ben. Akegyencz nő andalusiai faj volt, hevesvérű és köve- 
telő. Ez felbuzdítá a királyt, hogy ő is tépje a harczmezö 
babérait, miként kortársa, a szép Frigyes király. S erre 
XV. Lajos félredobta a hímző rámát, előhozatta a paripá- 
ját, nyeregbe ült, zászlót bontott, vele együtt a berezegek 

és marquisk szintén félbe hagyták a tíivel festést, lóra 
ültek, zászlói ragadtak s berontottak nagy hadsereggel 
Mária Terézia országába, hogy a szép Chateauroux 
herczegnönek örömet csináljanak vele. 

Ennyi igazságtalan orvtámadás visszatorlására Mária 
Terézia is hozzányúlt minden kínálkozó fegyverhez. 

Mikor már a három ellenség minden örökös tartomá- 
nyát elfoglalta s azokból csak annyi volt még az övé, a 
mennyit Károly főherczeg hadserege kiczövekölve tartott, 
akkor felhívta a királynő a magyarokat elveszett országai 
visszafoglalására. 

A fiatal Trenk Ferencz önkényt ajánlkozott egy szabad 
pandúr-csapatnak saját költségén kiállítására'. A mint 
erre felhatalmazást nyert, felszólította a sziklavölgyben 
körülzárt haramiákat, hogy teljes bűnbocsánat mellett áll- 
janak be az ő csapatjába. Azok odasereglettek mellé : 
harambasáik lettek főtisztjeik. 

Három év alatt Trenk Ferencz pandur-csapatja ötezer 
főnyi dandárra szaporodott fel. Csupa merő szemen sze- 
dett zsivány, bojnyík, haramia, futó betyár, akik között 
válogatott gárda volt a pandúr. Zsoldjuk szabad rablás. 
Jaj annak az országnak, a hova ezek beszabadulnak ! 

Először végig pusztították Bajorországot. A míg Khe- 
venhüller Nádasdyval a bajor király hadseregét két ütkö- 
zetben tönkre verte, addig Trenk Ferencz pandúrjai 
lángbaboritották a falvakat, s öltek, mészároltak irgalom 
nélkül, a kit a lovuk utóiért. A franczia hadcsapatok 
lianyatthomlok futottak előttök. A jó bajor király a saját 
országából kinnrekedve, csak lamentáló protestáczíóval 
tudott föllépni a pusztító hadak ellen: «a népjog ellen 
való az ilyen hadviselés !» De hát ő neki minő népjog adta 
a fegyvert a kezébe ? 

Azt mondja az írás : aa ki fegyverrel öl, fegyver által 
hal meg». 

(Ezt a tételét a szentírásnak a nazarénusok hamisan 
magyarázzák. Szerintük a Megváltó e szavakkal megtíl- 



Digitized by VjOOQIC — 



30 

totta a fegyver használatát. Pedig épen ellenkező e mon- 
dásnak az értelme. A ki fegyverrel öl, azt fegyverrel kell 
megölni. A ki az én hazámba betör, a ki az én hazám 
fiait megöli, annak Krisztus vezérszava szerint fegyver 
által kell meghalni. És miután magától lövő puska nin- 
csen, 8 a karddal láthatatlan kezek sem hadakoznak, bi- 
zony nekünk, magunknak kell azt a fegyvert a kezünkbe 
vennünk, hogy Krisztus mondása végrehajtassék s az a ki 
fegyverrel ölt, fegyverrel haljon meg. Igaz értelme az, 
hogy istenfélő ember ne kezdje el a háborút ; de ha az 
istentelen ember elkezdi, akkor a kegyes istenfélő ember 
verje vissza!) 

Az első hadjárat azzal végződött, hogy Mária Terézia 
Boroszlóban külön békét kötött II. Frigyessel, átengedve 
neki Szilézia legszebb részét s azzal a porosz hadsereg szé- 
pen hazament. A bajor sereget már a magyarok, osztrákok 
tönkre verték s akkor aztán, egyesült erővel fordultak a 
Prágában uralkodó francziáknak. Azok télben hóban 
menekültek haza, üldöztetve Festetics tábornok huszár- 
ezredeitől s jó ha egyharmad része meglátta a szép 
Francziaországot. A király segíthetett volna ugyan tönkre 
vert hadvezérén, Bellisle herczegen, mert ott állt a Eajna 
mellett egy derék sereggel : de hát mással volt elfoglalva. 
A szép Chateauroux herczegnő, a húgával együtt meg- 
látogatta a táborban a királyt s enyhülést hozott neki a 
hadjárat fáradalmaiért s a közben XV. Lajos elfeledé az 
egész háborút. A királyi sátor előtt a testőr svájcziak 
dalolták fenhangon a gúnyverset: «Ah madame Enroux ! 
Je deviendrai fou. Si je ne vous baise!» (Ah, Enroux 
asszonyság! Mindjárt kitör a kórság: Ha meg nem csó- 
kolhatlak!) 

A sok édességnek az lett a hatása, hogy a király bele- 
betegedett s akkor aztán hosszú ideig nem volt kedve 
semmiféle vitézkedéshez. 

Ebben a mizeráblis állapotában riasztá föl az a rémhír, 
'logy a rettenetes Trenk Ferencz átúsztatott a Kajnán 

ötezer pandúrjával s széltében öl, vág, rabol, sarczoltatja 
és gyújtogatja a szép elszászi városokat szerte. 

Trenk Ferencz átvitte a háború fáklyáit magába Frank- 
honba. 

Trenk pandúr- csapatja teljesen felzavarta a franczia 
hadakat. A rendes hadi taktika csúffá lett téve a szokatlan 
harczmód által. Ezek derék harczot ritkán álltak ; ha ke- 
mény ellentállásra találtak, megfordultak, szétfutottak; 
de néhány óra múlva ismét egy csapatban voltak s újra 
kezdték a támadást. Bavasz megfutással maguk után 
csalták az ellenséget s elrejtett czimboráikkal egyszerre 
két tűz közé fogták : mikor az ellenfél azt hitte, hogy el- 
kergette őket, egyszerre csak azt vette észre, hogy már a 
háta mögött vannak. Soha az ellenséget éjszaka nem 
hagyták pihenni s hihetetlen utakat tudtak belovagolni 
az éj sötétjében. 

Embereik és lovaik abból a fajtából valók, a mely min- 
den viszontagságaihoz az időjárásnak hozzá van edzve, 
maguk a paripák is csikó koruktól kezdve az erdőn nőttek 
fel, télen nyáron soha akolban nem voltak ; a lovasaiknak 
is többször adott szállást a bokor, mint a csárda. Fegyve- 
reik is olyan ismeretlenek. A horgas fokos, a mely ellen 
a sisak meg nem véd ; a pányva, a mivel az ellenfelet 
lováról lerántják ; a görbe kard, a handzsár, a mi vesze- 
delmes eszköz összekeveredett tusában ; lőni tudnak pus- 
kával lóhátról futás közben, s kurta nyelű baltáikkal czélba 
hajítanak, hogy az az élével áll meg. Pardont nem adnak 
senkinek. Házakat, templomokat előbb kirabolnak, az- 
után felgyújtják. Istent nem ismernek, a hol egy pap akad 
a kezükbe, azt kegyetlenül elverik. Ebben a vezérük jár 
elől a példával : papokat eldöngetni, reverendákat kipo- 
rolni, ez az ő legkedvesebb mulatsága. (Majd lesz még 
erről szó !) 

Trenk martalócz-csapatjai Strassburgig elszáguldoztak, 
8 ez alatt Nádasdy tábornok egész kényelmesen hidat ver- 
hetett a Eajnán s átkelhetett a hadtestével. Egy nap- 

pal később maga Károly főherczeg is átvonult a derék 
sereggel. 

Az osztrák és magyar seregek hatvanezer főnyi erővel 
álltak Elszászban. Egy év előtt még a francziák voltak 
Csehország urai. 

A franczia király kórágyán olvasá vezére, Noilles ber- 
ezeg tudósitását a magyarok és osztrákok kellemetlen 
látogatásáról: a vezér azt kérdezte, hogy mit csináljon? 
A király átadta a jelentést Chateauroux herczegnőnek, a 
herczegnő átadta a bibornok miniszternek; a király 
káromkodott, a herczegnő sirt, a bibornok fohászkodott ; 
de a fővezérnek egyik sem mondta meg, hogy mit csináljon. 



VI. FEJEZET. 
CZIRCZE. 

II. Frigyesnek sokkal több gondot szerzett az osztrák- 
magyar seregek betörése Francziaországba, mint XV. 
Lajosnak. 

Közte és Mária Terézia között békekötés volt. De hiszen 
arra való a diplomaczia, hogy a hol békesség van, azt el- 
rontsa. 

Az ürügy megvolt. Mária Terézia a szegény német 
császár lába alól kihúzta a földet; egész Bajorországot 
kezében tartá. Már pedig az illendő dolog, hogy a ki egy- 
szer német császár, annak valami birtoka legyen is a 
német földön : tiszteletbeli császár nem lehet az ember ! 
Aztán élni is csak kell valamiből, egy császár nem telel- 
hetett ki csupa diszlakomákból. 

E végett II. Frigyes követe sürgető előterjesztéseket tett 
Mária Teréziánál, különösen a Trenk pandúr-hadának 
kegyetlen hadviselése miatt. A férfilelkü asszonynál azon- 
ban a legyőzött ellenség számára nem volt irgalom. 

Mária Terézia szóba sem állt a burkus követtel, sőt 

mikor az már nagyon követelő. kezdett lenni, az udvari 
bolondját utasit^., hogy fizesse ki őt apró pénzzel. 

A királynő tréfiamestere egy kálvinista peregrinus diák 
volt, a kinek furfangjait megörökité a krónika. 

Áron diák a porosz követnek ezt a példát mesélte el 
szép hegedüszóban. (Mikor tudniillik az a Trenk Ferencz 
kegyetlenkedései fölött lamentált.) 

— Tudod komám : egyszer egy parasztot megtámadott 
az utczán a földes urnák a sinkoránja. A parasztnál vas- 
villa volt, s ezzel olyan erősen védelmezte magát, hogy 
a molosszus kutyát agyonszúrta. Nagyon megharagudott 
ezért a földesúr: «Hát ebadta! nem tudtad magadata 
kutyám ellen a vasvillád nyelével védelmezni?)) «Azt te- 
vém lesz, nemes uram bizonynyal, monda a paraszt, ha a 
te kutyád is a farkával akart volna megharapni. » 

A mese nagyon érthető volt: 

Megharagudott- e ezért II. Frigyes? az nem bizonyos. 
Trenk Frigyes azt állitja, hogy felindult. A nagy király 
azonban nagy szinész is volt. Környezete előtt azt a szere- 
pet játszotta, hogy ő lelke hajlamai ellenére, a királynő 
kiméletlensége által kényszeríttetik újból fegyverhez 
nyúlni. Pedig már akkor alá volt irva a titkos szerződése 
egyfelől a franczia királylyal, másfelől a német császár- 
ral, mely szerződés pontozatai szerint az alatt, a míg a 
franczia hadsereg az Elszászba betört osztrák-magyar 
derék sereget megtámadja és megveri, II. Frigyes bevonul 
Csehországba, azt elfoglalja s felét magának megtartja, 
felét Bajorországhoz csatolja, a hová az elűzött császárt 
visszahelyezi. 

Ö azután tudott utasítást adni a francziáknak. 

A hol magyar seregekkel állnak szemközt, ne várják 
be a támadást : hanem ők előzzék meg azokat rohammal. 

Egy szeptemberi reggelen valamennyi főtisztet felhiva- 
tott magához Frigyes király Potsdamba. Igen jól tudta 
előttük adni a skrupulozus filozófust, a kit a fátum hatal- 
ma ismét a fegyverre appellálni kényszerit. Az igazi oka a 

Jókai : A két Trenk. — Trenk Frigyes. 3 

háború újból megkezdésére tizonban leginkább az volt, 
hogy Mária Teréziának föhadserege tul járt a Eajnán s a 
királynő, a békekötésben bizva, saját országait csaknem 
védtelenül hagyta. 

Frigyes királynak Prágáig való előnyomulása inkább 
sétajárásnak mondható, mint hadjáratnak. Senki sem állt 
az útjában. Szászország kedélyesen ajtót, kaput nyitott 
előtte. 

II. Frigyes a hadizenet után tizednapra Prága előtt 
állt három hadtestével : a negyedik, Schwerin hadteste, 
egy nappal később érkezett meg Szilézia felől a Moldva 
túlsó oldalán. 

Prágát Harsch osztrák tábornok tartá megszállva tizen- 
nyolezezernyi hadsereggel. 

Ez a név is egyike a korszak nevezetességeinek. 
Ha mai napság egy operetté librettistája egy ilyen gene- 
rálist próbálja szinpadra hozni, a kritika agyonverné 
érte. 

Először is azt tette, hogy a francziák által, a tavalyi 
nagy nyakrafőre retirálásban ott feledett hajóhidat szé- 
pen ott hagyta az érkező burkusoknak. Azok külömben 
kénytelenek lettek volna hetekig várni, a mig a ponton- 
jaik utánuk érkeznek. így azonban a kész hidat maguk 
előtt találva, azon menten keresztül költözének s Prágát 
körülfogták. 

Azután azt a genialitást követte el Harsch generális, 
hogy a várost uraló Ziskahegy fellegvárába csupán negy- 
ven horvát határőrt helyezett el. Ezt a veszedelmes állást 
kellett volna teljes erőfeszitéssel megvédelmeznie. 

így azonban az a negyven granicsár épen csak arra volt 
jó, hogy a porosz gránátosok előtt leereszsze a felvonó 
hidat, nehogy azok létrákon legyenek kénytelenek a 
falakra felmászni. 

Akkor azután Frigyes király ugyanebből a ziskahegyi 
várból kezdé el lövetni Prágát. 

Harsch generális persze oda föl a magasba nem tudott 

lövetni : hát csak tűrte egy darabig a mulatságot. Mikor 
aztán megsokalta az ágyúzást, tizenkét napi követésre 
méltó keresztényi türelem után, akkor elővette a legj óbbik 
eszét és kapitulált. Tizennyolczezer ember lerakta a pus- 
kát, a nélkül, hogy annak a hangjában gyönyörködött 
volna. Soha országot olcsóbb áron nem vettek, mint 
Frigyes király ezúttal Bohémiát. 

A cseh főurak és polgárok siettek lábaihoz rakni hódo- • 
lataikat. 

Csakkogy ezzel nem volt a háborúnak vége. 

Az a rendkívüli és hihetetlenséggel határos fordulat 
következett be, hogy a mint Károly főherczeg és Nádasdy 
meghallották, hogy Frigyes király betört Csehországba, 
nem kérdezték meg elébb a bécsi főhaditanácstól, hogy 
mit csináljanak, hanem rögtön visszafordultak, átkeltek a 
Eajnán s olyan gyorsan, a hogy mentek, vissza is tértek 
Bajorországon át Csehországba. Elől sietett Trenk Ferencz 
a pandúrjaival. 

És Noilles berezeg, a kinek a franczia hadsereggel 
sakkban kellett volna tartani Károly főherczeg seregét, 
igazi mivelt francziához illő udvariassággal engedte neki, 
hogy magát rekomendálva, hazatérjen. 

Trenk Frigyes nagy kegyében állt ekkor II. Frigyes 
királynak. Most is, mint azelőtt Berlinben és Charlotten- 
burgban, a királylyal egy asztalnál étkezett. Ahogy amott 
részesült ludmájpástétomokban, úgy szelte meg itt a 
királylyal ugyanazt a pumpernikkelt (a derczekenyér leg 
komiszabb fajtáját). 

II. Frigyes otthon tudott gourmand lenni : válogatós 
volt a borokban s a szakácsának utasításokat adott; a 
táborzás alatt pedig ette azt a rosszul sült kenyeret, a mit 
a közkatonája, sütötte hozzá maga a szalonnát a bivouac 
tüze mellett, hált a puszta földön, feje alatt egy kéve 
zsúppal. S legfeljebb rámordult a közkatonára, a ki a feje 
alól kihúzta a szalmát : «Te ficzkó ! Nekem is hagyj vala- 
mit ! » 

3* 

Ezért imádták is a katonái. 

Hetekig nem váltott öltönyt s a lábáról le nem húzta a 
csizmát. Nagy sárban leszállt a lováról s együtt gyalogolt 
a latyakban a gránátosaival. 

Trenk Frigyes hű követője volt a mesterének. Neki is 
bő lakomája volt a földbefagyott répa, a mit a parasztok 
a mezőn feledtek. 

És nem sokára bőséges alkalmuk nyilt a koplalásra. 

Megérkezett nagy lóhalálában Trenk a pandúrjaival, 
az «örök» Nádasdy a magyar huszárjaival s ettől fogva a 
diadalmas porosz hadsereg maga lett körülzárva. 

Nem jöttek azok ütközetet állni, csak épen az élelmi 
szereiket fogdosták el a poroszoknak. 

A katona még csak kiállja a koplalást, de a ló elpusz- 
tul, ha szénát abrakot nem kap. 

A hatalmas porosz sereg hat hét alatt negyvenkét ezer 
embert veszített a soraiból, a nélkül, hogy egy ágyúlövést 
hallott volna. Elhordta őket az éhség és a tábori nyava- 
lya. A legtöbb átszökött az ellenséghez, a hol volt mit 
enni. 

Utoljára a «rettenetes Trenk)) átvádolt a zajló Élbe 
folyón Pardubiczig s a poroszoknak minden felhalmozott 
széna és szalmakészletét felgyújtotta. Ezzel az inség a 
végső fokra hágott a táborban. 

A pardubiczi takarmányhalmaz megsemmisítése után 
Frigyes király is kénytelen volt a barbár módszerhez 
folyamodni: erőszakos rekvirálás utján beszerezni a szé- 
nát, zabot. 

Csakhogy érteni kell ahhoz ! Nem olyan könnyű az a 
rablás, mint a hogy az ekszczellencziás urak gondolják. 
Annak akadémiája van. A burkusok pedig elemi ismere- 
tekkel sem bírtak e magas szaktudományban. Valahány- 
szor szénázó csapatot küldött a király a vidékre, az mind 
egy lábig odaveszett: hírmondó sem került vissza belőle. 
Azokat Trenk pandúrjai levágták. Lopni nehéz, de tolva- 
joktól lopni, az igazán nehéz. 

Egyszer aztán, mikor annyira ment az inség a tábor- 
ban, hogy a király lovának is csak komisz kenyeret tud- 
tak adni abrak helyett, azt mondta Trenk Frigyes: «No 
most én megyek ki szénázni, majd megmutatom én, hogy 
mi annak a módja ?» A király felszabadította rá. 

Frigyes kiválasztott maga mellé ötven derék sziléziai 
huszárt és huszonöt gyalog vadászt s azokkal kora haj- 
nalban neki vágott a széles világnak, jó szerencsére. 

De félnapi járóra Prága körül nem talált Trenk Frigyes 
se egy tanyát, se egy majorlakot, a melyiknek teteje lett 
volna. Ott már mind a másik Trenk járt s az mindent 
fölégetett : még a kutakat is behányatta. 

Még beljebb kellett hatolni a kis csapatnak, étlen 
szomjan. 

Ha nyár lett volna, legalább a lovak egyet haraphattak 
volna a fűből : de tél volt, hó fedte a mezőt. 

Végre, a mint egy erdőből kibukkantak, nagy örömükre 
egy szép dombtetőn egy kolostort pillantanak meg s tul 
a dombon egy csinos, rendezett falut s annak a szélében 
egy urasági kastélyt. A kastélynak vörös teteje volt, közé- 
pen tornyocskával, mögötte szép nagy park, körülpalán- 
kozva: biztató jelenség volt, hogy a kémény füstöl. Ott 
sütnek, főznek. 

Trenk Frigyes úgy osztá fel a csapatját, hogy az ötven 
huszár tegyen látogatást a klastromban s a mi áldási a 
barátoktól beszerezhet, azt hozza, el magával ; ő maga 
pedig a huszoaöt vadászszal meglepi az urasági kastélyt. 
A parasztoktól nem lehet tartani, azok félnek a puskától. 

Könnyű volt a kastélyba a bevonulás: nyitva volt a 
kapu. Az udvaron ácsorgott a sáfár. Azzal nagy hirtelen 
megértette Trenk Frigyes, hogy miért jött ? Szénát, szal- 
mát akar vinni a király serege számára. Utalványt ád 
róla, bármi áron adják. A sáfár azt mondta, hogy igen 
szivesen adják : van széna is, szalma is elég, szekér is 
áll a fészerben valami tiz, a mire felrakhatják : de hozzá- 
való forspont nincsen. A magyarok minden lovat elvittek. 

Egyebet nem bántottak. Ez a kastély és az uradalom 
Sch . . n grófé, a ki maga is az osztrák hadseregnél szol- 
gál, generális rangban. 

Ez már derék fogás! Egy osztrák tábornok kazlából 
húzni a szénát. 

Frigyes rögtön neki állította a vadászait, hogy a széna- 
raktárból nagy gyorsan rakják meg a szekereket: majd 
azután szétnézhetnek, hogy a maguk számára is kapjanak 
valami harapni valót. Első a ló, azután az ember. 

Maga is éhes volt pedig, huszonnégy órai koplalás 
után. A míg a vadászok a szénával bajlódtak, ő maga 
felrontott a kastélyba. 

Elvadul az ember erkölcse a háborúban. Ez a finom 
gavallér az egyik kezében a kivont kardját, a másikban a 
felhúzott sárkányú pisztolyát tartva, vágásra, lövésre ké- 
szen, csörtetett be az idegen uri lakba. 

A kastély a régi patriarkális modorban épült, magas 
földszintre ; a tágas nagy pitvarból egyenesen a konyhába 
kellett lépnie, onnan nyiltak az ajtók az urak és vendé- 
gek szobáiba. 

A bástyányi nagy tűzhelyen hatalmas parázshalom izzott 
s ennek a tüzénél forgatott egy fehér sipkás vén szakács 
egy nyársra húzott ludat. Egy szép pirosra megsütött 
ludat, aminek a zsirja az alatta levő serpenyőbe csöpögött. 

A sültnek a szaga felütötte a berohanó katonának az 
orrát. Két hét óta nem volt már egy falat hus a szájában. 

Az ember vademberré lesz a tábori életben. Kannibál! 
ösztönök nőnek fel benne, mint a megivott vizi borjú. 

Odarohant a tűzhelyhez. 

— Ide azzal a luddal ! ordítá a szakácsra. S nem várva 
a kapitulácziót, kikapta annak a kezéből. Pedig adta volna 
az önkényt is, agyon rémülve a mellére szegzett pisz- 
tolytól. 

S minthogy három keze nincs az embernek, Trenk 
Frigyes, hogy a nyársot is, meg a pisztolyt is tarthassa, 
"^'ény telén volt a kivont kardját a foga közé szorítani. 

Szép figura lehetett. 

Egy ezüst mellvértee óriás, egyik kezében pisztolylyal, 
másikbaii egy sült lúdba mártott nyárssal, fogai közt egy 
éles karddal. 

Kohant a prédájával a legelső oldalajtó felé. 

Mi volt a szándéka ? 

Hát az, hogy megegye az egész sült ludat. Egyedül 
maga, úgy, hogy a katonái észre ne vegyék ; meg ne kell- 
jen velük osztani. 

Ah, egy kiéhezett fiatal gyomor nem ismeri a lovagias- 
ságot, a pajtásságot. Az ember olyan szép állat ilyenkor, 
mint a farkas. 

Az első szobában, a melybe Frigyes berontott, butító 
sötétség volt : az ablaktáblák mind be voltak zárva. Ha- 
nem egy oldalajtó függönye mögül valami zöldes világos- 
ság szűrődött át, hosszú sugárküllőt vetve a sötét szo- 
bába. Frigyes odasietett s a sült ludas vasnyárs hegyével 
félretolta a nehéz brokát függönyt. 

Ott aztán megtorpant: a lélekzete is elállt a bámu- 
lattól. 

Egy hosszú terem nyilt meg előtte, gazdag rokokó bú- 
torzattal, mely mélységében egy alkoveban záródott. — 
Szemközt egyetlen magas ablak vetett világot a szobába, 
ólomba körített zöld és sárga talp-üvegeken át. A kerevet 
előtt egy selyemdamaszttal terített sárkánylábu asztal 
állt, azon pástétom, sütemény, déligyümölcs ezüst tála- 
kon ; hosszú nyakú palaczkok, illatgözölgő punchos üst. 
Inyencz lakoma! 

De nem ez a látvány állítá meg helyében a szilaj hadfit, 
hanem valami más. 

A fülke szétnyílt kárpitja közül egy női alak jött elő : 
épen úgy, mint Anadyomene a habokból. A függöny ten- 
gerszin selyem volt. Mint mikor Cythere tengertajtékból 
megszületett. Egy tündéi' alak, kinek nem volt egyéb 
takarója, mint a nyers selyemhez szinlö hosszú hajzata. 
Az ablak zöld világítása mellett a csabaiak rózsaszínűnek 

látszott; de a mi aranyos volt rajta, az annál aranyo- 
sabb lett. 

S a hölgy, a kit így megleptek, nem sikoltott fel a be- 
lépő férfi láttára, nem sietett függönyeivel eltakarni 
circei bájait, hangosan elkaczagta magát, mikor Frigyest 
meglátta. 

Hiszen volt is rajta kaczagni való ! De ez a kaczagás a 
szép, eleven szobrot még varázslóbbá tette. 

Frigyes elvesztette az eszét. Van még az éhségnél is 
erősebb indulat. Kard, pisztoly, nyárs mind egyszerre a 
földre lett dobva; a lovag egy szökéssel otttermett a 
kaczagó nő előtt s a lábai elé térdelve, átölelte annak a 
termetét. 

— Parbleu ! Ce cuirasse me géné ; monda a meglepett 
hölgy. 

Perez mnlva mellvért le volt dobva. Aztán a dolmány 
is (annak meg a zsinórja karczol). A hölgy segített. 

— Ah, c'est un beau garcon! Que vous étes un bel 
homme ! Hizelkedék a gyönyörű démon s kétfelé pödörve 
az ifjúnak kunkora bajuszát, egy forró, őrjöngő, észrabló 
csókot nyomott az ajkára. «Vous dinez avec moi.)> 

Aztán odavonta magával a kerevetre s tömte a kezével 
a szájába az ételt, itatta a kisebb-nagyobb poharakból; 
másik karjával átölelte a nyakát. Nem tudni, a pohár 
volt-e több, vagy a csók ? S melyik volt az édesebb, a 
mámorítóbb ? 

Frigyesnek egy pillanatja sem volt, hogy arra a kérdésre 
megfelelhessen magának : vájjon micsoda ez a hölgy? — 
Mi a magyarázata ennek az őrjöngéssel határos szenve- 
délynek ? Talán védelmi mód ez nála, a mivel a kastélyát 
kármentesíti a felprédálástól ? Akkor nagyon sikeres stra- 
tagema ! Vagy a temperamentuma viszi ilyen rendkívüli 
helyzetbe ? Mind ez végig futott az agyában ; de nem so • 
kat töprengett fölötte. Hadjáratban a jó szerencsét két 
kézzel öleli át az ember, s nem hagy semmit a pohár 
fenekén. 

Csak későre kérdezték meg egymástól : hogy hivnak 
gyönyörűségem ? 

«Frigyes!» — «Miranda!)) 

Akkor aztán egymás fülébe suttogtak: «ah mon Fred- 
rigo ! Ah mia Miranda ! » Végén már olaszul beszéltek. Ez 
az igazi szerelem nyelve. 

Egyszer csak nagy lárma támad künn a kastély udva- 
ron ; jajgatás, káromkodás, kardcsattogás, lódobogással 
vegyest. 

Trenk Frigyes ekkor tért egyszerre eszéhez kettős má- 
morából. 

— Itt az ellenség ! 

A hölgy hirtelen egy selyem falbalát öltött magára s az 
ablakhoz futott, lenézett az udvarra. 

— Magyar huszárok vannak itt ! Meglepték a vadá- 
szokat. Suttogá Frigyesnek. 

Frigyes gyorsan felszökött helyéből s nem keresve se 
vértjét, se dolmányát, a földre dobott kardjáért, piszto- 
lyáért rohant, s fufcni akart. 

Miranda útját állta s a nyakába csimpajkozott. 

— Hová akarsz menni ? 

— A katonáimhoz. 

— Azokon már nem segithetsz. Azok gúlába rakták a 
puskáikat az udvaron ; a huszárok a szénapajtában nyom- 
ták el őket, fegyvertelenül. 

— Akkor megöletem magamat. Ezt a szégyent túl nem 
élem. 

— Legyen eszed ! En megmentelek. Vedd magadra 
gyorsan a dolmányod, a vérted. Itt egy rejtek, a hol az 
ellenség rád nem talál. 

Azzal egy nagy arczképet rámástól elfordítva sarkában, 
a mögött egy mély fülkét mutatott Frigyesnek, a melyben 
elrejtheti magát. 

Trenk Frigyes gyanakodva nézett a hölgy szemébe. 

— Siess, siess ! Tuszkolta az őt a fülke felé : a közben 
segített neki a mellvértjét felkapcsolni. 

Frigyes vonakodott. 

— Ha fölfedeznek : élve nem hagyom magam elfogni. 
Ezzel a pisztolylyal a fejemet szétzúzom. 

— Te most azt hiszed ugy-e, hogy én rossz démon va- 
gyok, a ki azért jöttem eléd ilyen csabaiakban, azért ölel- 
gettelek, csábítgattalak, hogy az alatt az ellenség meglep - 
jen, hogy eláruljalak. Majd jobban megismersz később. 
Nem most találkozunk utoljára. Én téged enyémmé akar- 
lak tenni. Veled együtt üdvözülni, vagy elkárhozni. Csak 
egy óranegyedig engedelmeskedjél nekem, én megmen- 
telek. 

— Mit nekem az élet, ha a becsületem odavész. A ka- 
tona becsület nélkül nem élhet. 

— A becsületedet is visszaadom. Látni fogod. Vártalak. 
Előkészületeket tettem az elfogadásodra. Tudom, ki vagy. 
Szükségem van rád. Megszabadítalak. 

De Frigyes még sem engedte magát a rejtek-oduba be- 
tuszkoltatni ; hanem odaállt az ajtóba, kardját öklébe 
szorítva, elszántan, a hány ellenfél bedugja a fejét a füg- 
gönyön, azt rögtön ketté hasítani. 

— Oh, milyen szép vagy most, hiirelkedék a tündérnő. 
Igazi félisten vagy ! s bámulattal járta körül a harezra 
kész viadort. 

Egyszer csak puskalövések hangzottak az udvaron, ló- 
dobogás, kardcsattogás, verekedő férfiak káromkodása. 

Frigyes odafutott az ablakhoz s kinézett az udvarra. 

Mennyei látvány volt. Az ő huszárjai érkeztek meg : 
élükön a derék Norbert, a veterán strázsamester. Valaki 
értesítette őket a klastromban, hogy vezérük veszélyben 
van s ők azonnal ott hagyták a lakomázást, lóra kaptak 
s a válságos pillanatban megérkeztek. 

A magyar huszárok pedig ugyanabba a hibába estek, a 
mit a porosz vadászok elkövettek, hogy nem hagytak 
kívül őröket: azt hitték, nincs több ellenség. Lovaikról 
leszállva, fosztogatták a foglyul ejtett vadászokat s mikor 
a sziléziai lovasok berohantak a kapun, olyan zavar 

támadt köztük, hogy a lovaikat sem találták. A ki lóra 
tudott kapni, az kiki a maga öklére igyekezett keresztül 
vágni magát az ellenségen ; egy kis csapatnak sikerült is 
megmenekülni ; de a nagyobb rész foglyul esett, azok kö- 
zött a csapatot vezető hadnagy. A Kálnoky-ezredből való 
huszárok voltak. 

E dühös küzdelmet Frigyesnek az ablakból kellett 
nézni. Le akart futni a katonai közé ; de nem eresztették. 
A tündérnő a nyakába csimpajkozott, nem birta a karjait 
lefejteni magáról, a lábait is akadályozta minden módon 
a lépésben, úgy tartá átfonva, mint egy jaguár a prédáját. 

— Nem mégy oda ! Elvégzik nálad nélkül. Elegen 
vannak. 

Frigyes dühös volt ; káromkodott ; de nem tudott segí- 
teni magán. Meg kellett volna fojtania azt a nőt, hogy 
megszabaduljon tőle. Csak akkor bocsátá az el, mikor az 
udvaron a diadalüvöltés felhangzott: «Hurrah Frigyes 
király ! » Trenk öcs vitézei leverték Trenk bátya katonáit. 

Trenk Frigyes reszketett, mint egy gyermek. Düh, szé- 
gyen, hideglelés rázta. 

Künn az előteremben sarkantyús lépések hangzottak. 
Frigyes kiszökött a fényes boudoirból, hogy vitézei itt ne 
találják. 

A derék Norbert jött eléje ; csimbókba kötött hajáról 
csepegett az izzadság, pofáján feketéllett a lőporfüst. — 
Jelenté, hogy szerencsés időben érkezett meg ; az ellen- 
ségből két halott, öt nehéz sebesült, huszonkettő fogoly, 
köztük a hadnagy. Ellenben a vadászok közül is levágtak 
kettőt. 

— Hogyan értesültetek a veszélyről ? kérdezé Frigyes. 

— Egy paraszt futott hozzánk ezzel a czédulával. 

Női írás volt: « Siessetek rögtön a kastélyba, ellenség 
meglepett)). 

— Ki Írhatta ezt ? 
Frigyes eltette a czédulát. 

— Jelentem alásan, monda a strázsamester, a barátok 

rám erőtették ezt az erszényt. Százötven arany van 
benne. 

Trenk Frigyes átvette az erszényt: azzal feltette a 
sisakját s az őrmester kiséretében lement a kastélyból az 
udarra. Azt mutatta a katonái előtt, mintha ez az egész 
csetepaté az ő előre kicsinált stratagémája lett volna. — 
A barátoktól kapott erszényt átadta az őrmesternek. 

— Adjon kend belőle minden huszárnak két aranyat, a 
vadászoknak egyet, a többit tartsa meg jutalmul magának. 
Aztán mindenki egy levelet tegyen a nyelvére ! 

— Úgy lesz. 

— Először is a sebesülteket kell bekötözni, azután a 
halottakat katonai tisztességgel eltemetni. Az elfogott lova- 
kat a szénás szekerek elé lehet fogni ; este előtt indulunk 
visszafelé. 

Norbert vitéz sietett a kapott parancsokat végrehajtani. 

Frigyes pedig megdicsérte a katonáit vitéz magavisele- 
tükért s azzal ismét visszatért a kastélyba. 

A delnő már akkor a divat parancsolta kostümeban állt 
előtte ; virágfüzéres vertugadin rejtette termetét, dereka 
halcsont pánczél közé fűzve, haja tornyos frizurában, ke- 
zében legyező. Valódi nagyvilági dáma volt. 

— Madame ! monda Frigyes, miután a delnő kecses 
kézmozdulatával kijelölt karszékben helyet foglalt. Ke- 
gyed volt az, a ki ezt a czédulát a huszárjaimhoz küldte ? 

A hölgy némán bólintott fejével. 

— De azt elébb kellett kegyednek megirni és elküldeni, 
a mint én ide érkeztem. 

— Mindenről értesülve voltam, a mi készülőben van. 
Hogy önök ide tartanak. Hogy a park mellett egy csapat 
huszár áll lesben. Könnyű volt a következményeket előre 
látni. 

— De hiszen azok a huszárok kegyednek hazafiai, mi 
pedig ellenségei vagyunk. 

Papagály ! Hát ki mondta azt magának, hogy mi hivei 
vagyunk a magyar királynénak? Ha a harmadévi bevonu- 

lásnál Prágában ott lett volna maga, (akkor még gyerek 
volt) láthatta volna, hogy a cseh nemesség milyen fényes 
tömegben sietett Frigyes királynak bemutatni a hódola- 
tát : mi nem akarunk Ausztriához tartozni : mi nekünk az 
ellenségünk a jó barátunk. 

Azután megismertette a delnő Trenk Frigyest rövide- 
den a maga élettörténetével. 

Ö e nemesi kastély umője: özvegy; férje a csatatéren 
esett el Nápolyban. Atyja olasz gróf volt, a ki őt hajlama 
ellen adta férjhez egy cseh főnemeshez, a ki Károly csá- 
szár seregében szolgált. 

Az olasz vér korán követelte a jussát. De abból kevés 
része lehetett a bécsi udvarnál. Az ifjú királynő szigorú 
volt. Mirandát rövid időn beneschaui kastélyába szám- 
űzték. 

Unalmas, egyhangú özvegység napjai következtek. 
S a hölgy szivében egy légiója lakott azoknak az ördö- 
göknek, a kik soha nem alusznak. 

Mintha két külömböző nő lett volna az az elébbeni, 
meg a mostani. Ez még tegezni sem engedte magát s a 
kezéhez sem engedett nyúlni. Vendégét tiszteletteljes 
távolban tartá magától s fekete kávét töltögetett neki, ezt 
az ébrentartó, kijózanító filtrát. 

— Most van időnk a fecsegésre, monda, szivarra gyújtva 
chemikus gépnél. A szivar is újdonság volt abban az idő- 
ben, a tűzcsináló gép is, mely platintaplóra bocsátott 
oxygénnel produkált lángot. Önnek a katonái a szekerek 
megrakásával nem lesznek készen hamarább alkonyatnál, 
B önnek be kell várni az estét, hogy útra keljen. — 
Azon az utón, a melyen idejött, vissza nem mehet. — Azt 
már elálltak az ön nagybátyjának a pandúrjai. Az a né- 
hány huszár, a kit önök most ebből a csetepatéból elsza- 
lasztottak, az egész Trenk csapatot fel fogja lármázni. Ön 
azon az egyenes utón, amelyen jött, visszatórett okvetle- 
nül a másik Trenk körme közé kerül. Szerencséje önnek, 
hogy több fuvarozó csapat is őgyeleg a vidéken, a kik a 

pandúrok figyelmét önről elvonják. Ön pedig a megrakott 
szekereivel az egész Trenk dandár háta mögött, kényel- 
mesen az országúton haladva, nagyot kerül a király sá- 
toráig. Ebben az irányban sehol sem fog ellenségre akadni. 
Károly főherczeg az osztrák és magyar derék sereggel 
Szászországban táboroz ; odavárja a porosz királyt, a kit 
most csak a rendetlen lovasság és Trenk pandúrjai rajza- 
nak körül. A királyt már útban fogja ön találni. 

Trenk Frigyes különös tekintettel bámult a hölgyre. 

— Ön most azon gondolkozik ugyebár, hogy mit tart- 
Bon felőlem. Az első fogadtatás és a mostani értekezés 
után? Vájjon erotomaniás hysterika bolonddal van-e 
dolga ? vagy egy varázsló charlatánnővel, a ki clairvoyan- 
ceban dolgozik ? Egy szó meg fogja magyarázni a rejtélyt. 
Én Trenk Ferencz ángya vagyok : felesége az én testvér- 
néném volt. Most már kitalálhatja ön, hogy honnan isme- 
rem én Trenk Ferencznek az utait és miért árulom el 
Trenk Perenczet az öcscse, Frigyes előtt ! 

Frigyes a fejét rázta tagadólag. 

— Nem tudja ön? E szerint ön nem is hallott tán 
Trenk Ferencz neje tragikus haláláról ? 

— Apám házánál nem beszéltek róla soha. Nem tudom, 
hogy nős volt. 

— Jó okuk volt rá, hogy a gyermekek előtt nem be- 
széltek a nagybátyjukról. 

— Annyit hallottam a nagybátyámról, hogy az orosz 
hadseregnél szolgált s ott igen vitézül viselte magát ; de 
a feljebbvalói ellen való rossz magaviselete miatt elbocsá- 
tották a szolgálatból. 

— Hogy legyen önnek fogalma arról, hogy milyen em- 
ber önnek a nagybátyja, csak az utolsó esetét mondom el, 
a miért kasszálták. Annál a nevezetes rohamnál, mely- 
lyel a saját vállalkozására szétverte a tatár lovasságot, 
egy tatárnak a dárdája keresztül ment a testén, úgy hogy 
a kopja aczélja a hátán jött ki. A tatárt megölte s akkor 
a testén átütött dárdának a nyelét kettétörte, aztán vissza- 



Digitized by VjOOQIC 



i7 

lovagolt az ezredéhez ; a kelevéz darabot a sebében hagyva, 
a mi az elvérzéet meggátolta. Akkor aztán még felpofozta 
az ezredesét. S csakis akkor fogta meg hátulról a kiálló 
kopja vasat s keresztül húzta a nyelével együtt a testén. 
Kigyógyították, halálra Ítélték, megkegyelmezték és el- 
csapták. 

Frigyesnek a hideg borzongás futott végig a hátán. 

— Ez az ember lett az én n énemnek, a nálamnál sok- 
kal szebb Laurának, a férje. Apja, a tábornok, igen okos 
dolgot vélt cselekedni azzal, hogy fékezhetlen fiát fele- 
séghez kötötte. Azt gondolta, majd az megszelídíti. Atyánk, 
két bátyánkkal együtt ott szolgált az osztrák hadseregben. 
Az volt a feladatuk, hogy a várakat meg a városokat meg- 
védelmezzék a harámbasáktól. A szlavóniai banditák 
egész néposztályt, egész hadsereget képeztek akkor. Kinn 
a falvakban egész szabadon jártak-keltek. Eájuk lehetett 
ismerni a füleikbe akasztott nagy ezüstkarikákról s a ba- 
juszok végén csüggő ezüst golyókról; hosszú puskát, 
görbe kardot viseltek, széles tüszőjükben handzsárt, pisz- 
tolyokat hordtak. Atyám és bátyáim gyakran összecsap- 
tak velük ; de búvóhelyeikre nem üldözték őket. Ott utói 
nem érte őket senki. Futni jobban tudtak a paripánál. 
A sziklákon úgy ugráltak, mint a zerge s ha folyam állt 
útjokban, fegyverzetestül átúsztak rajta. A köznép is egyet- 
értett velük. Otthon nem raboltak : átjártak Törökországba 
s mikor megtudták, hogy az arnót martalóczok valami 
rablójáratból zsákmánynyal megterhelve térnek haza, ak- 
kor azokra ütöttek lesből; a rablóktól vették el a zsák- 
mányt. 

— Hisz akkor azok nagyon kedélyes ficzkók lehettek. 
Kár volt őket háborgatni. 

— Atyám is így fogta fel a dolgot. A harámbasák szi- 
gorú rendet tartottak a bojnyikjaik felett, a mely falu és 
földes úr hűségesen megfizette nekik az évi harácsot, an- 
nak a birtokából egy báránynak sem volt szabad elveszni. 
A nép dolgozott, a haramiák mulattak s így megéltek köl- 

csönös jó barátságban. Mindez egyszerre megváltozott, a 
mint Trenk Ferencz Szlavóniába visszakerült. Apja rá- 
bízta a haramiák elpusztítását b atyám és bátyáim, mint 
osztrák katonák az ő rendelkezésére lettek bocsátva. — 
Atyám nemsokára invalidus lett ebben a rettenetes had- 
járatban s a lazarétumban halt meg. Mind a két bátyám, 
egyik a másik után elesett a harámbasák golyóitól. De ez 
nem volt a legnagyobb gyászom : hanem a nénémet fele- 
ségül vette Trenk Ferencz. 

A hölgy szemeiben köny ragyogott ez emléknél ; igazán 
érezte azt, a mit mond (vagy nagyon jó szinésznő volt). 
Tovább vitte a hódítást, tiszteletet gerjesztett maga iránt. 
Az a legveszedelmesebb állapot, mikor a szerelmes rájön, 
hogy Circéje magas lelkű nemes hölgy : elébb nymfa, az- 
után istennő; így fokozva még nagyobb a bűbáj. 

— Mikor a nagyobbik bátyám elesett a haramiák elleni 
hadban, Ferencz odajött az atyámhoz: «Ne sírj öreg!» 
Én fiad helyett másik fiat adok neked, Ceccod helyett má- 
sik Ceccot. (Bátyámat is Ferencznek hívták.) Nőül veszem 
Amanda leányodat, fiad leszek. Atyám két kézzel kapott 
az ajánlaton; az öreg Trenk gazdag ember hírében állt : 
hozzá adta a fiához szegény Amandánkat. Aztán nemso- 
kára Euffo bátyám is elesett. Atyám a kettős csapás alatt 
kedélybeteg lett : a lazarétumba került. Nekem oda kel- 
lett menekülnöm a nénémhez, Trenk Ferencz urasicai 
kastélyába. Minő élet volt ott ! Mindennap tivornya, mely 
bevert fejekkel végződött. Trenknek az volt az egyik ked- 
vencz tréfája, hogy a vendégét a szoba közepén tánczolni 
kényszeríté, s a míg a duda szó mellett a kutyakopogóst 
járta, addig ő egy kurta nyelű baltát hajigált a lábai elé, 
azzal a virtuóz ügyességgel, hogy a balta mindig az élé- 
vel állt meg a padlóban a vendég felkapkodott lábai előtt. 
A ki tehette, az ablakon ugrott ki e gonosz mulatság elől. 

— S nem akadt senki, a ki azt a baltát a fejéhez vágja? 

— Nem bírtak vele. Vadállati ereje volt. Két embert a 
levegőbe kapott tűszőjénél fogva s úgy tánczolta velük a 

battute oláh-tánczot. S minő beszédeket kellett nekünk 
hallgatnunk az asztalnál ! Mocskos szájjal elröhögött 
disznóságokat s véres szájjal eldicsekedett kegyetlensége- 
ket. Ezekben mind Trenk Ferencz volt a mester, a ki túl- 
tett valamennyin. S ha még csak hallgatnunk kellett 
volna a kegyetlenségeket, de látnunk is kellett. A kasté- 
lyának az udvarán volt a vesztőhely, s aMg múlt el nap 
kivégzés nélkül. Egy háromöles fenyőszál volt fölállítva, 
melynek csúcsa hegyes vaskopjában végződött. Egyszer egy 
hires harámbasának az apját fogták el a pandúrok. Trenk 
Ferencz minden szóváltás nélkül kivégzésre Ítélte. Az el- 
itéltnek a fejére zsákot húztak egész a derekáig, mely a 
kezeit lefogva tartá. Ekkor a két hóhér a lábainál fogva 
felkapta s létrákon felvitte a karó hegyéig. Ott a hegyes 
kopjába illesztették s azzal kirúgva maguk alul a létrákat, 
hirtelen bekapaszkodtak a lábaiba s alá ereszkedtek, vé- 
gül aztán lecsúsztak a fenyöszálon. A karóba húzott sze- 
rencsétlen a rettenetes kintól sokszorozott erővel szét- 
szakítá a ráhúzott zsák kötelékét s ledobta a zsákot ma- 
gáról. Ez rettenetes látvány volt: a mint ennek az 
embernek a két keze és két lába hadonászott a levegőben, 
mint a szélmalom kelepe ; arcza a pokolbeli elkárhozottak 
kín torzulásait mutatta : jajgatása, átkoz ódása csak akkor 
szünetelt, ha a vér ömlött a száján. Trenk Ferencz pedig 
a czimboráival ott dőzsölt a nyitott tornácz alatt s áldo- 
mást köszöntött a kivégzettre: ((Egészségedre, Jócza! 
Hej, de vígan tudsz tánczolni ! De szépen tudsz énekelni ! 
No hát fújjad: Mnogája léta!» S a szerencsétlen elkínló- 
dott ott napokig: csak akkor vették le, ha másnak kellett 
helyet adni. Néha úgy látszott már, kiszenvedett, keze- 
lába lehanyatlott. Aztán a mint jött valami nagy madár, 
a légben keringve s az rá akart szállni, akkor megint föl- 
emelte a fejét s a kezével legyintve elhessegeté magáról. 
Még élt ! 

A hölgy- összerázkódott, mintha a hideg lelné. Trenk 
Frigyesnek is a fogai vaczogtak össze. 

Jókai : A két Trenk. — Trenk Frigyes. i 

• — Néhány nap múlva a kivégzés után Trenk Ferencz, 
lovas szerezsánjai élén elindult portyázni az erdőt átszelő 
folyam mentében. A folyamot a köznép Orolájának hivja, 
a katonai térképen latin neve van : Eiva aurea. Szakadé- 
kos partu hegyi folyam, melyen nem lehet átúsztatni a 
sebes víz sodra és az örvények miatt. Egyszer csak a 
túlsó parton előbukkannak a bokrok közül a haramiák. 
A mint a két ellenséges csapat egymást meglátta, egy- 
szerre, szokás szerint, leugráltak a lovaikról s fák mögé 
húzódva, elkezdtek egymásra lövöldözni. A haramiák 
tölcséres puskája csak közelből veszedelmes ; Trenk Fe- 
rencz le sem szállt a lováról, ott tánczoltatta azt a rablók 
előtt s azt a komédiát produkálta nekik, hogy a markával 
a mellette elfütyölő golyó után kapott s aztán mintha el- 
fogta volna azt, visszahajította nekik : «Lőjjetek vele 
újra!» Az a monda volt felőle a nép között, hogy nem 
fogja a testét a golyó. 

(Ezt a fogást megjegyezte magának Trenk Frigyes s 
később jó sikerrel utánozta.) 

Egyszer aztán a harámbasa megunta a haszontalan 
puffogtatást 8 átkiáltott Trenk Ferenczhez : 

— Hallod-e Frányó ! Te az én apámat karóba húzat- 
tad. Én megesküdtem szent Cyrillre, két szál viaszgyertya 
mellett, hogy boszut állok rajtad az apámért, s a míg 
élek, tőlem nyugtod nem lesz. No hát most itt vagyunk 
egymással szemben. Ha legény vagy a talpadon, gyere, 
mérkőzzél meg velem. En is elküldöm magam mellől a 
szerezsánjaimat, rakjuk le pisztolyainkat s bizzuk az 
ügyünket igaz vitézek rendje szerint egy szál kardra. 

— Jól van I Eá állok, felelt vissza Trenk Ferencz. 

Azzal mind a ketten átadták a puskájukat, pisztolyai- 
kat a kísérőiknek s azokat jó puskalövésnyi távolban állí- 
ták föl a tisztáson. Ekkor aztán Trenk Ferencz egyedül 
keresztül lovagolt a keskeny dobogón a túlpartra a harám - 
basához kivont karddal. 

— Ez már derék bátorság volt tőle ! monda Frigyes. 

— Csak várja el a végét barátom. Mikor aztán közel 
értek egymáshoz, akkor Trenk Ferencz hirtelen kivont a 
plundrája zsebéből egy jó aczélcsövü pisztolyt s fejbelőtte 
vele az ellenfelét. 

— Hisz ez komiszság ! kiáltá fel Frigyes. 

— Én is azt mondtam, szólt Miranda. A szemébe 
mondtam neki, mikor otthon kérkedve mesélte el nekünk 
ezt a hőstettét, mint «kapital-jux»-ot, hogy ez lovagiat- 
lanság volt ! Hogy a harámbasa viselte magát úgy, mint 
egy nemes lovag s a nemes lovag úgy, mint egy bojnyik. 

N A szemem közé nevetett érte. Azt mondta, a haramiák 
ellenében nincs lovagiasság; azok fenevadak, a miket 
tőrbe csalni, rászedni vadász virtus, 

— Ez elég ok arra, hogy egy nő megutálja férjét. 

— Szegény Amanda ! csak tűrni tudott. Még én sem 
haUottam soha egy panaszszavát. Soha hivebben szerető 
nő nem volt a világon. Ha én kifakadtam, ő védte elle- 
nemben a férjét. Még a hibáit is magasztalta s a durva 
csapodárságait, a mikkel maga Trenk kérkedett csupa 
tréfának vette ; nevetett rajtuk. 

Miranda egy gyöngyökkel kirakott medaillpnt vont elő a 
korzettje csipkéi alul s azt felnyitva odanyujtá az ifjúnak. 

Miniatűr arczkép volt benne : egy sötéthajú fiatal 
hölgy, Diana jelmezben. 

— Nézze ön : ez volt az én kedves Amandám. 

— Gyönyörű alak! monda Frigyes. 

— És Trenk Ferencz mégis el tudta őt hanyagolni a 
legközönségesebb tenyeres-talpas paraszt nimfákért, a kik 
fölötti győzelmével előttünk széltére dicsekedett. Szokása 
volt minden lakodalomban megjelenni s gyakorolni azt a 
földesúri jogát, hogy a menyasszonynak ő vegye le a ko- 
szorút a fejéről. Ott azon a vidéken bevett szokás ez. 
A vőlegény még büszke is erre a megtisztelésre. A meny- 
asszony kap aranyakat a jobbágyi hűségeért s azokat a 
homlokára felfűzve viseli. Egyszer hirét vette Trenk Fe- 
rencz, hogy a hires kopanicsár, Vilics Markó leánya tartja 

Digitized by VjOOQIC 



52 

a lakodalmát. A kopanicsárok azok a mély erdőben lakó 
pásztorok, a kiknek van egy kis házikójuk összerótt fa- 
deszkákból tákolva ; de belül az a ház a legszebb szövöt- 
tessel van tele aggatva. Van egynehány kecskéjük is ; de 
sokkal több kecsketömlőjük, tele jó szerémségi borral, 
szilvaszeszszel. A leányaik nem tanulnak semmi dolgot, 
csak arány-ezüst himzést finom fátyolokra. Ezeknek a 
jövedelme abból a zsákmányból telik ki, a mit a haramiák 
hordanak át Törökországból. A Vilics Markóról is tudta 
mindenki, hogy a rablók orgazdája. Azért Trenk Ferencz 
mégis elment a leánya lakodalmára. S az ilyen kalan- 
dokra egyedül szokott eljárni: minden kiséret nélkül. 
Egy szép leányért úgy meg tudott bolondulni, hogy 
semmi veszélytől vissza nem riadt. Mikor aztán leg- 
vigabban szólt a duda a lakodalomban, a mig a vő- 
legény tánczolt, hogy majd a nyakát törte, Trenk Ferencz 
meg a szép menyaszonyt ölelgette : egyszer csak be- 
lép az ajtón két harámbasa. Egy-egy óriás mindegyik : 
arczuk feketére cserzve az idők minden viszontagságától. 
A szerbeknél azonban az a jó szokás divik, hogy a lako- 
dalmas házba senki se viszi be magával a fegyverét. 
A puskát kivül az ajtófélhez támasztják, pisztolyt, hand- 
zsárt, kardot künn a fogasra akasztanak; azért, hogy ha 
a bor a fejükbe megy, ne gyilkolhassák egymást fegyver- 
rel. Trenk is künn hagyta fegyvereit. Az új vendégek rá- 
ismertek, ő is azokra 

— No Trenk Frányó ! monda az egyik harámbasa : 
most itt vagy a körmünk között, nem illanhatsz el. Ha 
akarnánk, most oda szegezhetnénk a falhoz, mint a bőr- 
egeret. De a haramiák nem szoktak mulatságot bontani. 
Itt lakodalom van : vigadjunk ! Egyél-igyál kedved szerint, 
ölelgesd a szép menyasszonyt : senki se panaszolja fel. 
Majd aztán, ha megelégelted a mulatságot, akkor kime- 
gyünk a gyepre : kezünkbe vesszük a kardunkat s aztán 
majd akkor válik el, hogy melyikünk tudja a másiknak a 
laláinótáját elmuzsikálni. 

Azzal a két harámbasa leült az asztalhoz, szemben 
Trenk Ferenczczel. 

Trenk nem árulta el a félelmét : pedig meg volt rettenve. 
Ketten voltak egy ellen s mind a kettő egyenként is félel- 
mes ellenfél. Koczintott velük s egymás egészségére ürí- 
tek a kupáikat. Majd meg a mellette ülő menyasszonyt 
vette az ölébe, azzal nyájaskodott s a míg a szép mátka 
az orezáját csókolgatta, Trenk a két kezét a szoknya alá 
esusztatá. De a mit ott keresett, az a két aczélpisztoly volt, 
a mi a plundrája zsebébe volt rejtve. 

— Oh, te drága, szép tubiczám ! hízelgett a meny- 
asszonynak Trenk, s abban a pillanatban egyszerre el- 
sütötte mind a két pisztolyt az asztal alatt s hasba lőtte 
a két harámbasát. 

Azzal, nem törődve az ölében tartott menyasszonynyal, 
megragadta a hosszú, nehéz asztalt s azt rádöntötte a 
vele szemközt ülőkre. A két harámbasa is az asztal alá 
esett. 

Trenk Ferencz aztán keresztül ugorva asztalon és asz- 
tal alatt fetrengő vendégeken, futott az ajtó felé. 

Az egyik harámbasa olyan érzékenyen volt találva a lö- 
véstől, hogy kínlódva vonaglott a földön, de a másik, a 
nehéz seb daczára felugrott s utána rohant Trenk Fe- 
rencznek. 

Trenk azonban futtában felkapta a haramia puskáját, 
mely a küszöbhöz volt támasztva. A harámbasa a hand- 
zsárját ragadta kézbe a fogasról s el kezdte üldözni az 
erdőn keresztül Trenket. 

Trenk visszafordult s a harámbasát a saját puskájával 
lőtte keresztül. Akkor aztán a lelőtt rablóvezérnek kicsa- 
varva a handzsárt a kezéből, levágta vele a fejét s azt 
hazahozta magával diadaljelnek. 

És Trenk Ferencz, ezt az egész történetet, akként me- 
sélte el nekünk kedélyes vacsorázás közben, mint a hogy 
szoktak vidám vadászkalandokat elhistorizálni kedélyes 
férjek a feleségük előtt. 

Szegény Amanda egész extázisba jött e mesemondás 
alatt. Ő csak bámulni tudta hős férjét. Csak azt látta 
ebben a rémtörténetben, a mi dicsőség (hisz az is van 
benne); de azt, a mi alávaló, a mi gyalázatos benne, azt 
nem vette észre. 

Annál jobban iszonyodtam én az egész embertől, a 
környezetétől, magától az országtól, a melyben ez az élet 
mindennapi dolog. 

Engem Flórenczben és Velenczében neveltek : a költé- 
szet és fínom izlés hazájában. 

Most pedig elkövetkeztek az én pokolbeli napjaim. 

Trenk Ferencz a legutóbbi leczke óta őrizkedett a pa- 
raszt menyasszonyok lakodalmába keveredni. A felesége 
pedig áldott állapotba jutott. Más ember ily állapotban 
őrzi, félti, ápolja a feleségét. Ez meggyülölte, megutálta. 
És aztán én nekem kezdett udvarolni. Mint egy vadállat, 
mint egy kutya. Nyiltan, a felesége előtt. Én nagyhamar 
tudtára adtam, hogy egy trienti grófnő kezéhez nem lehet 
keztyütlen kézzel nyúlni. S hogy aztán a felől is tisztában 
legyen, mi vár rá, ha brutális erőszakkal akarna czélhoz 
jutni, megmutattam neki ezt az ujjamon levő gyürüt. 
Velenczei remek. Ha a gombját elfordítom, alul egy aczél- 
fuUánk ugrik ki belőle, mely a legfinomabb uráre méreg- 
gel van zománczolva. A legkisebb karczolás e gyürü- 
fullánkkal, rögtöni halált okoz. Egyszer megmutattam 
neki azt egy nagy sinkoránján. Ettől fogva aztán félt tőlem. ->^ 

A delnő megmutatta Frigyesnek az ujján viselt gyilkos 
stratagemát, a felpattanó aczél fulánkkal. Akkor is az 
ujján volt az, a mikor őt ölelgette. 

* A «sinkorán» kutyákról hármas törvénykönyvünk emlékezik 
meg, eltiltva azoknak tartását a földesuraknak az 1729-ki XXJI. 
t.-czikk 9-ik §-ban, mely magyarul így hangzik: «Hogy vetések- 
ben vadászatok alkalmával okozott károk elkerültessenek, senki 
a földes urak és nemesek közül angol vadászkutyákat úgynevezett 
sinkoránokat tartani, még kevésbbé azokkal vadászni ne meréaz- 

djék.» 

— Az én ölelésein a Cobra kigyo ölelése ! monda a 
hölgy, összeszorított fogairól felhúzva piros ajkait. 

Egyszer aztán, mikor egyedül voltunk, azt monda ne- 
kem Trenk Perencz: «én adnék önnek cserébe azért a 
gyűrűért egy másik gyürüt, a mi azzal fölér », — a jegy- 
gyűrűjére mutatott. 

Én felháborodva mondám neki: ((Csak nem akarja ön 
a feleségét megölni, hogy engem elvehessen ? » 

Azt monda erre, ördögi vigyorgással az arczán : 

— Nem szűkség valakit megölni : lehet meghalatni. 
Nem voltam képes ennek a szónak az értelmét kita- 
lálni. Nem sokára megtudtam azt. 

Amandának áldott állapota már nagyon előre haladt. 
Egy napon Trenk Ferencz, az új katonai főparancsnok 
gróf Sch . . n tiszteletére, a ki atyám helyébe jött, nagy 
parforce-vadászatot rendezett, a melyre minket is magá- 
val vitt. Tapasztalatlan nők voltunk mind a ketten : senki 
sem figyelmeztetett bennünket arra, hogy nőnek minő 
veszedelem lovaglásban részt venni, midőn Istentől meg- 
áldott állapotban van. És még minő lovaglásban I Árko- 
kon, bokrokon keresztül ugratva ; mocsarakba gázolva a 
falkától oldozott szarvas nyomában. És Trenk Ferencz 
még azt is megtette, hogy a hallali után, mikor neje izzad- 
tan, felhevültén érkezett meg a vadásztanyára, jéghideg 
forrásvizet nyújtott neki az ivótűikéből. Másnap Amanda 
lázt kapott s néhány nap múlva meghalt. 

— . De hisz ez hitvesgyilkolás ! kiálta fel Frigyes elször- 
nyedve. 

— Az volt. Szegény Amanda nénémet gyermekével együtt 
temették el egy koporsóban. Mikor a sírbolttól vissza- 
tértünk, (Amanda katonai parádéval lett eltemetve) az 
első szava az volt hozzám Trenk Ferencznek, Sch . . in 
ezredes jelenlétében: «No kedvesem, most már özvegy 
vagyok ». Ez a szó őrültté tett. Szétnéztem : kinél keres- 
sek menekülést? És ha egy orangutang lett volna is! 
Megragadtam Sch . . in ezredes kezét. «üram I vegyen ön 

engem feleségül ». Az ezredes meg volt lépetve. « Kis- 
asszony ! Én öreg ember vagyok már, ripacsos kópü és 
rigolyás ! » 

— Én olyan hűséges neje leszek önnek, mintegy rabnő, 
mint egy kutya ! Követem önt minden viszontagság kö- 
zött! 

Ferencz dult-fult dühében : fenyegetődzött, hogy 
megöl. De én szemébe mondtam, hogy gyűlölöm, mint 
testvérem gyilkosát s nem lesz életemnek más törekvése, 
mint hogy őt a vérpadra juttassam. így lettem Sch . . in 
ezredes nejévé. Jó ember volt. Inkább atyám volt, mint 
férjem. Nem hoztam szégyent a nevére. Vele jártam min- 
denütt a táborozás alatt, megosztottam a sátorát. Férfi 
öltözetben mellette lovagoltam. A míg ő a csapatait ve- 
zényelte, én megfőztem az ebédjét, s kimostam a szennye- 
sét. A nagy hadjárat megkezdődött; férjem tábornoki 
rangot kapott s dandárparancsnok lett. 

Ugyanekkor Trenk Ferencz felajánlá a bécsi kormány- 
nak, hogy ő egy szabad csapatot alakít pandúrokból és 
rablókból, ha a királynő az utóbbiaknak amnestiát bizto- 
sít. Elfogadták az ajánlatát. A kegyelemlevél megjött. 
Trenk Ferencz azt kihirdetteté az egész tartományban. 
A rablók kinevették vele, s nem jöttek a zászlója alá. 
Ekkor aztán valódi hadjáratot indított meg ellenük: a 
saját pandúrjait összegyűjtve, kiverte őket minden rejte- 
kükből s beszorítá valamennyit a Száva és Szudiszava 
szögletébe. Ott azután az éhség kényszeríté őket a kapi- 
tuláczióra. 

Oh, az az ember egy elhibázott összetétele a hősnek és 
a szörnyetegnek; a ki ugyanannyi bámulatot, mint a 
mennyi megvetést tud maga iránt fölkelteni. Ezt még 
senki sem gyűlölte a nélkül, hogy ne szerette volna. Én, 
mikor meg akarom semmisíteni, akkor imádom legjob- 
ban. Hiszen, ha nem imádnám, nem gondolnék mindig 
reá ! Nem válogatnék örökké a halálnemekben, a mikkel 
megsemmisítsem. Néha már ott vagyok a fantáziámmal, 

hogy látom a fejét legördülni a hóhérpallos alatt s akkor 
aztán megint a képzeletembeijL fölveszem a porból azt a 
csúf ördögpofáju fejet és a könnyeimmel mosom. tisztára. 

Trenk Frigyes elgondolkozott rajta, vájjon mi a na- 
gyobb gyönyör, a mit ez a tündérnő osztogat : az-e, a mi- 
ben Trenk Frigyest, vagy a miben Trenk Frányót része- 
síti? 

A hölgy folytatá a kedélyes adomázást. Volt rá idejük. 
A katonák a szekereket rakták meg szüleséggel. 

— Minő nép volt az, a melyet maga körül gyűjtött ily 
módon Trenk Ferencz ! Én láttam őket; mert a férjem is 
Pozsegában toborzá az ujonczait az ezredéhez s egybe- 
kelésünk után gyakran átrándultunk Trenk kastélyába ; 
férjem hivatalos kötelességből : én haragból, melybe jó 
adag kíváncsiság vegyült. Minden nap vártam, hogy 
agyonütik a saját harczosai. 

Arra való emberek voltak. Mind öles termetű alakok, 
marczona tekintettel, orczáikban ki van fejezve egész jel- 
lemük : vakmerőség, kegyetlenség, gyanú. Vonásaik olyan 
kemények, mintha érczből volnának faragva; emlékeztet- 
nek azokra a gnómokra, a mik a templomok csatomafőit 
képezik. Erejük a mesével határos : akármelyik megteszi, 
hogy egy lopott tehenet fölkap a vállára s úgy viszi át az 
egy szál fenyőből készült bürün egyik partról a másikra. 
Senki ezeket a világon fegyelemben nem tarthatná Tren- 
ken kívül. De ez uralkodik rajtuk. A legkisebb engedet- 
lenségért halállal büntet : ő maga a bíró és a hóhér. Ha- 
nem aztán jutalmazni is tud. Egy-egy napot tivornyára 
enged a czimboráknak ; akkor aztán minden szabad ! 
Senkinek sincs parancsszava : magának a vezérnek sem. 
Ő is együtt dőzsöl, dalol, dulakodik a többiekkel; elő- 
hozatja a hegedűjét s húzza nekik a lábaik alá a vad to- 
porzékoló táncz nótáját. Máskor meg a forró napon egze- 
czéroztatja őket hajnaltól estig s nem engedi őket a pa- 
takhoz menni, hogy szomjukat eloltsák ; ő maga is velük 
tűr éhséget és szomjat. 

Egyszer így gyakorolta a haramia- csapatját a sorlövés- 
ben. Be akarta nekik tanítani azt a metbodust, a mi a 
porosz gránátosokat oly ellenállbatatlanokká teszi, hogy 
bevárják a támadó lovasságot kétszáz lépésnyire s akkor 
egymás után háromszor adnak sortüzet s ennek olyan 
gyorsan kell menni, a milyen gyorsan egy vágtató lovas 
csapat kétszáz lépésnyiről az eleven bástyáig eljut. 

A haramiákból lett katonák zúgolódtak a fárasztó gya- 
korlatt miatt ; de még inkább azért, hogy a vezér folyvást 
szidta őket. 

Egyszer aztán golyóval kezdtek lőni. Trenk Ferencz 
alatt összerogyott a paripa : keresztül lőtték. 

Ekkor Trenk kihúzta a kardját, odament a felállított 
hadsor elé s elkezdte számlálni : «egy, kettő, három, négy.» 
A negyediknek egy csapással leütötte a fejét. Tovább ha- 
ladt. «Egy, kettő, három, négy.» Megint leütött egy fejet. 
Azután harmadikat. Negyedelni kezdte a csapatot. 

Ekkor előugrott a sorból egy harámbasa odakiáltva : 

— Hagyd abba ! Én voltam az, a ki a golyóval lőttem 
rád. Nem tűrjük a zsarnokságodat tovább. Velem mérd 
össze a kardodat, ha ember vagy ! 

Ezt a harámbasát Trenk Ferencz egy kardcsapással, a 
nyakától az övéig hasította ketté. 

Erre föllázadt az egész ezred. Kardot, handzsárt rán- 
tottak s rárohantak a vezérre. És Trenk Ferencz, a lázadó 
tömeg közepette osztotta jobbra-balra a halálos csapáso- 
kat : úgy dúlt a sokaság között, mint egy Orlandó, mint a 
Niebelungen-dal feérthetlen vitézei, sőt megtette azt, a mit 
Oroszlánszívű Eikhárd Palestinában, hogy a midőn ke- 
resztül vágta magát az útját álló pogány seregen, akkor 
visszafordult s újra közéjük rohant, dühöngve. 

De már ez az emberfölötti vitézség még a haranaia 
népet is meghatotta. «Állj meg! Hagyd el!» kiabálták 
minden oldalról s térdre omlottak előtte, kardjaikat mar- 
kolattal fordítva, feléje nyújtották meghódolás jeléül. 
Akkor aztán Trenk is eldobta vértől gőzölgő pallosát s 

Ölelte, csókolta a vitézeit, a kik nagy diadalordítással 
emelték vállaikra s úgy hordozták körül. E hihetetlen 
harcz után halálig hű lett hozzá az egész haramia had : 
ez lett a testőrsége, ez lett a magja a dandárának. 

Nem sokára egész dandár vette körül. Szabadcsapatja 
felszaporodott ötezer emberre. Azok között már nagy 
számmal voltak magyarok ; azokból is — természetesen — 
a java : csikós, gulyás, futó betyár, bakonyi kondás. Nehéz 
volt hozzájuk méltó tiszteket találni. A mely hadnagy nem 
volt olyan vakmerő, mint a milyennek a vezér kívánta, 
azt kirúgta táborából : «vén asszony vagy l» monda sze- 
mébe a hadsor előtt. De sok idegen vitéz odajött hozzá a 
harcziskoláját kitanulni, köztük finom gavaUérok, mint 
Laudon."^ 

Nem lelkesíté azt a fegyveres tömeget az a honszeretet, 
a mi a magyart és horvátot annyi hőstettekre egyesíté 
hajdan ; sem a fanatikus hitrajongás, a mi a törököt a 
csatába viszi, sem a dicsvágy : csupán a rablási szenve- 
dély. A vezértől elkezdve az utolsó pandúrig mindannyi- 
nak az volt az öröme : vérfürdőben úszni, kincseket zsá- 
kolni ; felgyújtott városok lobogványában gyönyörködni ; 
aztán dobzódni az összerogyásig. 

S mind ezt a rossz ösztönt fel tudta használni Trenk 
Ferencz valódi hadvezéri lángészszel. Majd mondok el 
önnek egy pár esetet róla, a mi a mesével határos : hogyan 
tudott csekély eszközökkel, az ellenség lelki állapotját 
felhasználva, nagy sikert kivívni. 

Trenk Ferencznek Lotharingi Károly főherczeg telj- 
hatalmat adott (és egyebet semmit), hogy gyűjtsön a saját 
költségére egy szabad csapatot : azt ruházza, fegyverezze 
fel tetszése szerint, fizesse, élelmezze, a hogy tudja s hada- 
kozzék vele saját belátása szerint, teljesen függetlenül a 

* Igazában « London w-nak írják e később fénykörnyezte his- 
tóriai nevet, de a magyarok «Laudoni»-nak ismerik, saját helyes- 
írásuk szerint kiejtve. 

vezénylő generálisoktól. S ezt a felhatatmazást Trenk 
Ferencz olyan ügyesen használta fel, hogy kezdettől 
fogva kedvenczévé lett a bajorországi hadsereg vezérének, 
Khewenhüllernek. Mindig előtte járt á hadsereg zömének 
s a míg az hidat vert az Izáron, ő átúsztatott rajta s az 
ellenség csapatjait folytonos támadásaival el tudta fog- 
lalni. Csoda vitézségének a híre megelőzte jöttét, irgalmat 
nem ismerő kegyetlensége megbénítá az ellenséget. 

Egy bajor helységet, Filshofent, hatszáz franczia tartott 
megszállva. Trenk Ferencz, Laudonnal és egy pár test- 
őrével előre száguldott kémszemléezni, a saját ezredeit 
messze hagyva maga mögött, kettőjükön kívül nem voltak 
többen tíz lovasnál, mikor a helységben levő francziákra 
bukkantak. 

Kendes eszű vezér ilyen esetben visszafordult volna, 
hogy a csapatjait elővezesse. De azok négy mértföldnyire 
voltak a háta mögött ; mire értük megy és visszatér, az 
ellenségnek csak hűlt helyét fogja találni. A komikum 
kvinteszszencziája, a mit ekkor Trenk kigondolt. A mezőn 
volt a learatott lóhere, a mit bajor gazdák szokása szerint 
magas póznákra szoktak felaggatni szikkadásra; Trenk 
hírtelen felszabdaltatta a tíz szerezsánjának a veres köpö- 
nyegeit s azoknak a darabjaiból sipkákat csináltatott. 
Aztán egy-egy érett tököt húzatott a lóherés póznák he- 
gyébe, feldíszítve veres sipkával. Azok a bokrok közül úgy 
tűntek elő, mint megannyi veres sipkás óriások. Akkor 
aztán trombitájával riadót fúvatott s Laudont odalova- 
goltatá a város kapujához, kapituláczióra szólítva fel a 
várőrséget. S erre a hatszáz franczia, tisztestől együtt 
megadta magát Trenknek, meg az ő veres sipkás manöken- 
jeinek. Az ember azt hinné, hogy ez egy rossz mese, ha a 
hadi bulletinben meg nem volna örökítve, a fővezér ma- 
gasztaló elismerése mellett. Az ilyen csodasiker biztosítá 
számára azután a hadparancsnokok elnézését féktelen ki- 
csapongásai és kegyetlenségei iránt. Trenknek a neve egy 
új fegyvernem volt. 

— Nem irigylem ezt a dicsőséget. 

— De ő is megkapta egyszer a büntetését, még pedig 
a saját keze által. Mikor Filshofent egy éjjeli rohammal 
elfoglalta, a pandúrjainak szabad rablást engedett a város- 
ban. Előbb azonban dobszó mellett kihirdetteté, hogy a 
mely cseléd elárulja, hogy a gazdája hova rejtette el a 
pénzét, a prédából tizedrészt kap. Ez is jó methodusnak 
vált be. A háború demoralizálja az embereket. Akadt 
áruló elég. Egy ilyen pribék megsúgta Ferencznek, hogy 
a patikárusnak húszezer forintja van elrejtve egy vas- 
dobozban. Maga a farmakóp elmenekült a városból. Ezt a 
gazdag zsákmányt nem akarta Trenk Ferencz megosztani 
a czimboráival. Csak egy pandúrt vitt magával, a ki a 
zárt vasajtót feltörje a kecskelábbal s a ládák tetejét fej- 
szével beütögesse. A patika alatti pinczében rátaláltak a 
vasdobozra. De nem egy volt ott, hanem több, valamennyi 
mind ólommal leforrasztva. Trenk nem sokat olvasztgatta 
az ólmozást, hanem bevágatta a vasdoboz tetejét fejsze 
éllel. Az egyikben gálicz volt, a másikban ólomczukor, 
egynek a súlyáról azt hitték, hogy arany van benne. Aztán 
mercuriussal volt tele. Nagy volt a káromkodás. Végre 
egy veres kereszttel jelölt dobozra akadtak. No ez lesz az 
igazi ! A többiek en halálfej volt. Mikor aztán a pandúr 
belevágott a doboz tetejébe, az egyszerre szétpukkant, 
lőpor volt benne, a mit a fejszétől adott szikra felrobban- 
tott. Az egész patika levegőbe röpült s Trenk Ferenczet 
odatemette az omladékok alá. 

A szerezsánok hadnagya, Laudon, rögtön ndunkába 
állítá az embereit s a romokat eltakarítva, rátalált Trenkre 
és a pandúrjára. Trenk eszméletén kívül volt ; de még 
élt. Szerencséje volt, hogy előtte állt a manipuláló pandúr 
a robbanáskor ; az egy idomtalan tömeggé lett összezúzva, 
égve ; de a vezérét megvédte a testével. Csak az arcza 
szenvedett Trenknek a robbanástól, azt a láng úgy tele- 
szórta fekete pontokkal, hogy azontúl semmi sem hiány- 
zott neki a Belzebub lárvájából. Napokba került, a míg 

enyhítő tapaszokkal, koUirokkal annyira vitték, hogy fel- 
dagadt szemhéjait fel tudta nyitni. Laudont látta maga 
előtt. 

— Mi történt velem ? kérdezte tőle. 

Laudon aztán elmondá neki, hogy a patika febobbant 
s a vezér urat annak az omladékai közül ásták ki. 

— Hát a húszezer forint? kérdezéTrenk hamarosan. 
Laudon nem tudott semmi húszezer forintról. 

— Hazudsz! kiáltott Trenk. Azt te találtad meg! Egy 
vasdobozban volt ! Te dugtad el I 

Laudon szavát adta, hogy ő nem talált semmi pénzt 
vagy kincset érő holmit a patika romjai között, a még 
épen maradt dobozokban csupa árkának és heroikák 
voltak ; azokat kiöntötték a pöczébe, hogy valaki meg 
ne egye. 

— Nem igaz ! Tolvaj vagy ! Elloptad az én zsákmá- 
nyomat. 

Erre a szóra Laudonban is felforrott a nemes vér. 

— Hallja ezredes úr ! Ne nagyon osztogassa a tolvaj 
czimet, mert azt én nem veszem megtiszteltetésnek. Én 
nem találtam semmi pénzt. Csak egy pár dögöt. Az urat, 
meg a pandúrját. S ha én találtam volna is meg azt a 
keresett kincset, hát az az én zsákmányom volna s nem 
szólhatna érte senki. S ha az urat ott hagytam volna, 
azért sem szólhatna senki. 

Ezt a kemény visszatromfolást csak elnyelte akkor 
Trenk Ferencz. De ő nem az az ember, a ki a boszuságot 
el szokta felejteni. De még nem is az az ember, a kit ki 
lehet engesztelni. Egy mázsa jótétemény nem nyom le 
nála egy nehezék megbántást. Az, hogy Laudon őt a ha- 
lálból mentette meg, hogy a sírból ásta elő, mind nem 
volt előtte mentség. Ettől a naptól kezdve folytonosan 
azon mesterkedett, hogy Laudont valami módon elpusz- 
títsa. A legundokabb alávalóság volt, a mit a hadnagyaival 
elkövetett, a kik nem akarták neki önkényt átengedni a 
zsákmányukat. Mint vezér arra használta fel parancsnoki 

hatalmát, hogy az ilyen tiszteket a legveszélyesebb válla- 
latokkal bizta meg, a mikben ott kellett nekik veszni. Az 
elesett tisztnek a holmiját aztán a saját örökségének 
tekinté. Azt mondta: a török szultán is örököse a 
basáinak. 

Trenk Ferencz folyvást kémekkel kisértette Laudont 
minden jártában-keltében s azok hírül hozták neki, hogy 
a hadnagy nagyon bőven szórja a pénzt, a tarsolya tele 
van arannyal. Dühös volt érte. Azt hitte, az az ő zsák- 
mányából telik. 

Egyszer aztán kiküldé Laudont harmincz magyar hu- 
szárral a franczia lovasság fölverésére. Azt adta neki 
utasításul, hogy csak kezdjen csatározást a vértesekkel, 
majd ő aztán a többi huszárokkal segítségére fog sietni 
az erdőből. A strázsamesternek ellenben azt az utasítást 
adta, hogy csak engedjék a hadnagyot a francziáktól össze- 
kaszaboltatni, hanem a lovát, az általvetö iszákjával együtt 
hozzák vissza. 

Az őrmesterben volt becsületérzés. Elmondta Laudon- 
nak, hogy mi szándéka van vele Trenknek. Ekkor Laudon 
szétosztotta a nála levő pénzt a huszárok között s mikor 
már körül fogta három század franczia kürazir s Trenk 
nem jött a segítségére, keresztül vágta magát az ellen- 
ségen, de többé nem ment vissza Trenkhez, hanem fel- 
ment Bécsbe s bevádolta a főhaditanácsnál a pandurvezért. 
Már akkor egész raja az elcsapott tiszteknek segített 
Trenknek a jó hírét terjeszteni a fővárosban. De még 
nem merték őt bántani. Nagy szükségük volt rá. A ki- 
rálynő szörnyedezett a rémmeséken ; de azt monda : «maÍ8 
c'est la guerre ! » 

Itt félbeszakítá a beszélgetést a huszárstrázsamester, 
a ki jött jelenteni, hogy a kocsik meg vannak már rakva 
szüleséggel. Huszonkét szekér. (Szekér alatt azonban ér- 
teni kell azokat a két kereken mozgó jármüveket, a mikbe 
két rud közé egy lovat szoktak fogni. A kocsis a nyereg- 
ből hajt.) 

— No, hát oda épen jó lesz az elfogott huszonkét huszár- 
nak a lova. Maguk a foglyok lesznek a kocsisok. 

— Ne induljanak még ! Tanácsolá az úrnő. Várják be, 
míg besötétül. 

Frigyes ezzel az utasítással bocsátá vissza a strázsa- 
mestert s ismét elfoglalta a helyét az úrnővel szemközt a 
kávézó asztal mellett. 

— A legiszonytatóbb dolgát Trenk Ferencznek saját 
szemeimmel láttam, monda a delnő, már a harmadik 
szivarra gyújtva : csak félig szívta ki mindegyiket. Fér- 
jemnek a dandára Cham városát ostromolta. A hasonló 
nevű folyam mellett van egy kis erősség, melynek vár- 
őrsége kivételképen nagyon erélyesen védte magát. A vé- 
delemben részt vett a város lakossága is. A várat férjem 
lövészei ostrommal vették meg, derekasan küzdve a ba- 
jorokkal. Mikor aztán a városbeliek látták, hogy a fellegvár 
megostromoltatott, menekülni kezdtek a városból. Egy 
híd vezetett a Cham folyó túlsó partjára. Mi egy halom 
tetejéről néztük, hogy tódul a város védtelen népessége, 
asszonyok, gyermekek, hátukon vitt holmijaikkal a hídon 
keresztül. Ekkor Trenk Ferencz átúsztatott a folyón a 
pandúrjaival s elállta az útját a menekülő népnek. 

A mit akkor látnom és hallanom kellett, azt soha el 
nem fogom felejteni. Trenk pandúrjai meztelenre levet- 
kőztették a menekülő nőket s miután még az inget is le- 
húzták róluk, beledobták őket a folyóba. A gyermekeiket 
utánuk. A vizbehalók kinordítása felhangzott mihozzánk. 
Én kétségbeesetten rohantam a férjemhez, könyörögve, 
hogy vessen véget ennek a tömeggyilkolásnak. Ö rögtön 
nyargaltatá a hadsegédét Trenk Ferenczhez, azzal a pa- 
rancscsal, hogy azonnal hagyja abba a menekülő asszonyok 
fosztogatását, legyilkolását ! S tudja ön mit izent erre 
vissza ? Hogy ő neki a dandárvezér nem parancsol ; mert 
neki Károly főlierczegtől van meghatalmazása úgy viselni 
a háborút, a hogy a pandúrok szokták. S hogy ö neki joga 
van a Cham városi népen boszut állani, mert azok az ő 

pandúrjai közül nyolczat elfogtak, azoknak a kezeit levag- 
dalták s így hurczolták végig az utczákon közcsufságra. 
Hát ha joga volt egykor Eóbert Károlynak a felesége le- 
vágott négy újjáért az egész Zách nemzetséget, leányostól, 
gyermekestől kiirtani, neki is hasonló joga van ezt tenni, 
nyolcz derék pandúr levágott kezéért a chamiakkal. Ekkor 
az én unszolásomra még egyszer odaizent hozzá a férjem, 
hogy az én kedvemért, az én könyörgésemre hagyjon fel 
a nők elleni kegyetlenkedéssel. Erre gúnyosan azt izente 
vissza, hogy kedvem szerint fog cselekedni : a szép leányo- 
kat nem ölette meg, azokat vissza tartotta s majd meg- 
látom, hogy milyen szépen bánnak velük a pandúrok ! 

• • • Úgy-e, hogy elpii'ult ön ? szakítá félbe az elbeszélését 
Miranda. Nekem jobb, mert festék van az arczomon: 
beszélhetek oly dolgokról, a mik fölött egy gárdistahad- . 
nagy elpirul. De ez a szörnytett csordulásra birta a kely- 
het. Neupperg tábornagy vádat emelt Trenk Ferencz ellen 
Bécsben a chami asszonygyilkolásért. A királyné paran- 
csára elfogatták s vasra verve vitték fel Bécsbe a hadi- 
tanács elé, melynek elnöke Weber báró volt. Trenktől 
elvették a pandurcsapatok fölötti parancsnokságot, fel- 
osztva azokat három német frájbájter között. Menczel, 
Bárenklau és Tripsz volt a kedves lóherének a neve. Ekkor 
aztán hárman raboltak egy helyett. De hárman együtt sem 
értek fel egy Trenkkel harczi vitézség dolgában. 

Férjem az esemény után maga kérte a főhaditanácstól, 
hogy szabadítsák fel a bajorországi parancsnokságtól s 
helyezzék át az olaszországi hadsereghez. Bemocskolva 
érezte a nevét Trenk infámiája által, a ki vele együtt mű- 
ködött. Olaszországban nem is keresett mást, mint hogy egy 
becsületes halál által tisztára mossa katonai jó hírnevét. 
Nem sokára megtalálta. A csatatéren esett el. Az én ke- 
zeim között halt meg ; utolsó szembehunyásáig vele vol- 
tam ; azt monda haldokolva: «jó asszony voltál !» Igazat 
mondott. Özvegyi tartásul egész vagyonát rám hagyta, 
melyet a szép csehországi birtok képez. En azonban fiatal 

Jókai : A kót Trenk. — Trenk Frigyes. 5 

voltam, semmi örömöm nem volt még a világban. Nem 
is ismertem még a nagy világot. Felkerültem Bécsbe. 
Bevezettek az udvarhoz. Az eddig ismeretlen fény, hízel- 
gés, csábítás közepette nem csoda, ha elvesztettem a fe- 
jemet, de cserébe esett. Én is elkábítottam másoknak a 
fejét. Nem megy ez vétekszámba. A nemesi czímer a leg- 
szebb fügefalevél. Hiú is voltam. S nagyravágyásomnak 
hízelgett az, hogy nincs olyan fényes kalap az udvarnál, 
melyet az én üdvözlésemre meg ne emeljenek. Ez volt a 
vesztem. Egy kalapnak mégis csak békét kellett volna 
hagynom. Kitalálja ön az enigmát? Nem találja ki ? Jó. 
Pedig jó volna, ha a példámon okulna. Önnek is mese- 
nagy szerencséje van az udvar napfényében. Válogathat 
a planéták között. De ön magához a naphoz is hozzányúl. 
Vigyázzon magára ! Meg fogja égetni a kezét, a hogy én 
megégettem az enyimet. Egy szép napon zárt kocsi állt 
meg a palotám előtt s egy udvari tanácsos lépett be hoz- 
zám legfelsőbb parancscsal, melyben tudtomra lett adva, 
hogy azonnal induljak csehországi kastélyomba és onnan 
ki ne mozduljak. Bécs városába többé föl nem mehetek, 
hacsak nem a rendőrfőnök által a Hübschlerinneknek 
osztott türelmi bárcza mellett. 

A hölgy fáratag mozdulattal veté magát dívánja vánko- 
sára, legyezőjét összecsapva, s mintegy magának mondva, 
a mit mondott. 

— És most itt vagyok, fiatalon, özvegyen, száműzve egy 
cseh faluba s várva az ellenséget, a ki, mint az elbűvölt 
herczegasszonyt, börtönömből kiszabadítson. 

Ezt a szót Frigyes egyenes biztatásnak vette, hogy a 
hölgy mellé üljön a kerevetre. Ha csak ellenség kell 1 

Miranda azonban egyszerre eloszlatta a félreértését; 
a legyező újra kitárult s kettőjük arczát elválasztá egy- 
mástól. 

— Hohó ! fiatal barátom ! Ön nem az az ellenség, a ki 
engem megszabadít, hanem a kit én szabadítok meg. 

Frigyes valamit hebegett az plmult édeni óráról. 

— Jajh, barátom ; az olyan régen volt, hogy már elfeled- 
tem. Ön nem fogja elfelejteni, de óva intem, hogy őriz- 
kedjék azzal eldicsekedni a táborban a pajtásai előtt, mert 
azért önt haditörvényszék elé állítják és főbe lövik. Egy 
vezénylő tiözt, a ki ott felejti a katonáit a veszélyes álláson 
8 a lesben álló ellenség által egy hölgy bpudoirjában 
hagyja magát meglepetni. Ezt jó lesz ki nem trombitálni. 
Hanem ha a királynak elmondja ön, azt nem bánom. 

Frigyesnek az arczába szökött a vér. Szégyenpír volt 
az rajta. 

Miranda megsimogatta ezt az elpirult arczot. Nincs 
annál igézőbb, mint egy húszesztendős fiú, a ki még 
elpirul. 

— Maga nagy gyermek. Üljön vissza a helyére. Hiszen, 
nincs közöttünk mindennek vége. Ön még én velem több- 
ször fóg találkozni, mert a Trenkek sorsa az enyémmel 
szorosan össze van bonyolítva. S én önhöz mindig jó 
leszek. Hanem most értse meg a dolgát egészen. Tudja 
ön ? A maga dolgát : ne az enyimet. Még eddig úgy tetszik, 
mintha folyvást magamról beszéltem volna, meg az ön 
nagybátyjáról, pedig önnek magyaráztam valamit, a mi 
önnek a sorsára nagy befolyással lesz. Ön még az a gyer- 
mek, a ki a tóparton gondatlanul gyönyörködik a tó fenekét 
ellepő virágokban s nem sejti, hogy az a víz olyan mély, 
hogy ha ön beleesik, hát oda fullad. Meg kell fogni önnek 
a derekán a járszalagot. No ! Maradjon veszteg a helyén, 
viselje magát szépen; most mindjárt önről lesz szó. 

S hogy nagyobb kényelembe helyezze magát, a hölgy 
fölszedte maga alá a lábait s úgy ült a kereveten, a hogy 
a török asszonyok szoktak. 

— A száműzetésemnél hagytam el. Nem sokára bejöt- 
tek a poroszok Csehországba s elfoglalták a fővárost. Ez- 
úttal a cseh főnemesek nem siettek Frigyes király udvar- 
lására. Pedig szép farsangi idő volt. Akkor talán én is 
kaptam volna egy meghívót az udvari bálra. De hát Fri- 
gyesnek már csak a politikára, meg a katonákra volt 

gondja; ránk asszonyokra nem ügyelt. Pedig mondhatom, 
hogy az asszonyok sokat tehetnek, a mit a férűak vitéz- 
sége meg nem tesz. Önök nem mozdultak ki Prágából : 
várták a sült galambokat, a miket XV. Lajos le fog lövöl- 
dözni «pour le Eoy des Prusses!» Várhatnak arra már! 
Meghalt a szép Chateauroux herezegnő, a ki XV. Lajos 
koponyájában a kraneologia szerint a harczvágy orgánu- 
mát képezte. A franczia király most gyászol és beteg. 

— Chateauroux herezegnő meghalt ? kérdé elbámulva 
Frigyes. 

— Meg biz az : egy pohár jeges viztől. Hát önök még 
azt sem tudják ? Minden összeköttetésük meg van sza- 
kítva a külvilággal. A rettenetes Trenk megint itt van ! 
A mint önök a háborút megindították, a királynő rögtön 
előhozatta a börtönből s visszatette a pandúrjai fővezér- 
ségébe ; most az hatalmasabb, mint azelőtt volt. ö tört 
utat a Ehénuson keresztül Károly főherezeg ármádiája 
számára, a maga hihetetlen hős merényletével. Filipps- 
burgnál a Khénus szigetén volt a francziáknak egy be- 
vehetetlennek híresztelt váruk. Trenk éjjel átúszott hat- 
száz pandúrral a szigetre s felmászott a sánczokra. Az 
örséget kardra hányták. A várparancsnokot, Créve-Coeur 
marquist Trenk maga vágta le. S a mint ezt elvégezték, 
azon frissiben átúsztak a Bhénus másik ágán ; a túlparton 
meg két ezred bajor lovast találtak csendes pihenésben, 
azok között iszonyú mészárlást követtek el s ezzel átvitték 
a háborút franczia földre. Mindezt én első kézből tudom. 

— S mi erről Prágában semmit sem tudunk ; csak arról 
van tudomásunk, hogy a magyar szabad csapatok körös- 
körül dongnak bennünket. 

— Nem ám ; mert az asszonyokat teljesen mellőzi a 
király. Egy ilyen háborúban, mint a mostani, a férfi, mint 
hírhozó, teljesen hasznavehetetlen: azt rögtön elfogják, 
felakasztják; míg ha egy szép asszony az ellenség kezébe 
kerül is, legfeljebb egy kis galante avantüreje támad; ki- 
vágja magát s odább menekül. De hát Frigyes király 

fejébe vette, hogy ő a sátorban a spártait játszsza. Meg 
tudja tagadni magát. 

— Megtagadja magát ? szólt bele Frigyes elbámulva. 

— Hát persze, hogy megtagadja ! Oh maga pirók ! Talán 
még azt sem hallotta soha, hogy a szép Frigyes alapjában 
bonvivant, minden jó tulajdonságával egy sybaritának. 
Persze, Berlinben a gárdisták között nem czirkuláltatják 
az öreg királynak, Frigyes Vilmosnak azt a levelét, a mit 
a trónörököséhez irt, mikor azt rajtakapta, hogy az a szép 
Eitter Dórisz énekesnő miatt meg akar szökni Angliába, 
de Bécsben mindenki könyv nélkül tudja azt a levelet, a 
miben az öreg király azt mondja a bebörtönzött fiának : 
«ugy-e jobb szeretnéd, ha egy maitre de flute-öt hozatnék 
a számodra Parisból egy tuczat furulyával, meg egy banda 
komédiást egy nagy orchestrummal, meg egy csorda 
franczia tánczmestert egy svadron petit maitreszel s épít- 
tetnék hozzá egy nagy komédiaházat : ez neked jobban 
tetszene, mint egy kompánia gránátos, a ki szerinted csak 
canaille ; hanem egy olyan petitmaitre, egy olyan kinyalt 
francziácska, egy bonmot, egy-egy rózsácska, egy komé- 
diásocska, az neked valami nóbel! Az királyi dolog ! Az 
• digne d'un prince !» Ezek a te sentimentjaid, a mit ifjú- 
korod óta a gézengúzok és örömleányok a szivedbetöm- 
tek!)) 

Ezzel a leleplezéssel új világításban látta a fiatal gár- 
dista bálványozott királyát. Közelebb jött hozzá. Hát 
fiatal korában az is csak legény volt, mint ő. Hát ha még 
most is az? De mi oka volt ezt a kényes adatot az udvari 
krónikákból épen ennek a hölgynek elmondani ö előtte ? 

Trenk Frigyesnek éles fürkésző esze volt ; hamar rájött 
a talány nyitjára. 

— Hát most a komédiásokkal kevesebbet foglalkozik Fri- 
gyes király, mint az előtt, folytatá a hölgy. Pedig ezeknek 
egy hadvezér is vehetné hasznát. Ez a czigányhad jobban 
van értesülve a hadseregek mozdulatáról, mint a hadikor- 
mány. Nálam rendesen megfordulnak kóborlásaik alatt. 

Én szeretem őket; jól mulatok velük. Aztán elmondják 
az utazásaik ezélját. A thábori komédiás-trupp egyszerre 
csak felkerekedik s utazik Szászországba. Pedig Tháborban 
porosz ezred fekszik s a tisztek jó szinházlátogatók. De 
ők már kanóczillatot éreznek s megtudták, hogy Károly 
berezeg Szászországba siet. Más halandó fut a nagy had- 
seregek elől : a komédiások eléje sietnek s ha egy város- 
nak az egyik kapuján az ellenség vonul be trombita, dob- 
szóval, a másik kapuján a histriók csapatja nyomakodik 
elő szintén dob, trombitaszóval. Ezektől tudom én, a mit 
még Frigyes király nem tud, hogy a míg itt Prága körül a 
pandúrok, huszárok boszantják portyázásaikkal, az alatt 
Károly főherczeg hetvenezer főnyi sereggel közelít feléje 
Drezda felől. 

Frigyes nyugtalankodni kezdett : felállt a helyéről. 

— Ne békétlenkedjék, kicsikém. Ezóta már a király is 
tudja azt: holnap már nem fog ön neki újságot mondani 
vele. Tegnap délelőtt hatalmas janicsárzene riasztott fel. 
Azt hittem, megint komédiások jönnek: kisiettem az 
erkélyre. Hát kicsiny külömbséggel ugyanaz a pereputy. 
Csakhogy ezek nem a közönség megnevettetésére játszanak. 
Trenk Ferencz jött a veres köpönyegesei élén. Egész' 
török muzsika jár előtte, síp, dob, trombita, réztányér, 
csinelli, fantasztikus jelmezbe bujtatott czigánybanda. 
Ezzel hirdeti jövetelét. Egyenesen ide tartott az én kasté- 
lyomba. Ellenállhatatlan vágya volt, hosszas távollét 
után, ismét találkozhatni velem. Alig ismertem rá. Azelőtt 
sem volt valami szép, de a lőporrobbanás óta össze-vissza 
van dúlva az arcza veres forradásokkal s tele szórva fekete 
pontokkal; egy-egy pamat szakáll, bajusz, minta jégverte 
vetés, berzed ki belőle. 

« Megszépültem, ugy-e?») enyelgett, mikor rokoni ölelé- 
séből kibontakoztam. «Mennyi szép időt elvesztegettünk 
azóta mind a ketten ! No de a mi halad, nem marad. Hol- 
nap meg fogja ön látni a szebbik Trenket, az unoka- 
öcsémet. 

— Ö már tegnap értesülve volt a kémei által, hogy ön 
egy volontér- csapatot állít össze, a melylyel rekviziczióra 
fog kiindulni. S megtett minden intézkedést, hogy akár- 
merre veszi ön az útját, mindenütt kész kelepczébe 
kerüljön. 

Nekem természetesen, mint egy osztrák tábornok öz- 
vegyének, ezt a tervet nagy helyesléssel kellett fo- 
gadnom. 

•Hallom, hogy igen szép gyerek a ficzkó: monda 
Ferencz ; csupa tej és rózsa az arcza ; még a szakálla sem 
ütközik. No, majd adatok rá szép chlamiszt, a milyent 
Ganymedes visel a komédiában. Ezer ördög: aszerezsán- 
jaimnak kell egy Ganymedes, ez jó lesz annak.)) 

Frigyes most már dühösen ugrott fel a helyéről s a 
kardja tokjával ütögette a padlót. 

Miranda kaczagott rajta. 

— No lássa ön ! Ilyen atyafiságos tréfa várt önre ennél 
az ekszpedicziónál. Én ma a kastély tornyáról néztem a 
távcsövemmel az ön közeledését. Láttam, micsoda nagy 
ostobaságokat követ ön el. A csapatja jobbik részét, a 
huszárokat felküldi a kolostorba, a gyöngébb csapatjával 
közelit a kastély felé, a gyalogosokkal. Édeském ! Az ilyen 
taktikával nem lesz az ember hadvezér. Önnek az lett 
volna a feladata, hogy azt az ötven huszárt szerte szét 
portyáztassa, kifürkészve, nincs-e valahol a parkban, a 
templomkerítés mögött, az árokban elrejtőzött ellenség? 
Én tudtam, hogy van. Itt lappangott a huszárcsapat a vadas 
kertemben. Ön kész prédának hozta ide magát. Virgácsot ér- 
demelne ezért a könnyelműségeért, mint egy rossz gyerek. 
Én önt még nem láttam, csak a Ferencz iránti gyűlöletem 
sugallta, hogy megszabadítsam. Talán még egyéb ok is. Egy 
inasomat parasztruhába öltözve, kerülő utón a kolostorhoz 
futtattam, az ön altisztjének üzenetet küldve, hogy siessen 
rögtön a hadnagya megszabadítására. De addig is ön a 
legnagyobb veszélyben forgott. Arról bizonyos voltam, 
hogy egy gárdista kornet, ha egy kastélyba szüleséget 

rekvirálni beront, el nem mulasztja látogatást tenni a 
kastély uránál. Hanem az megint bizonyos volt, hogy a 
mint ön meghallja, hogy az udvaron lárma van : vereked- 
nek, le fog sietni, s akkor veszve van. Meg nem ölik, mert 
arra parancsuk van ; de van egy stratagémájuk, a mivel 
minden vitézséget csúffá tesznek, egy kerek hálót hajítanak 
önnek a fejére, melybe gubanczolva, ha Herkules erejével 
bir is, le kell fegyvereztetnie. Akkor aztán megkötözve, 
lóra dobják s elvágtatnak. A megmentésére jövő huszárok 
nem érik ezeket utói. Én tehát egy drasztikus eszközhöz 
folyamodtam önnek a megmentésére. 
-Tehát csak drasztikus módszer volt : semmi egyéb I 
Miranda egész hideg vérrel nézett szét, valamit kere- 
sett. Frigyes kitalálta : a szivarját, a mit a kerevet melletti 
polczkára tett le. Sietett neki vele szolgálni. 

— Köszönöm; másodszor nem gyújtókra a szivarra 
ha kialudt. 

Ez is napkeleti virágnyelv volt. 

S uj szivarra gyújtott, annak a füstjét fújta az ifjú 
szeme közé. 

— Már most még egy jó mappát kell önnek átadnom 
a melyben veres vonallal megjelölve találja meg ön a 
kerülő utat, melyen a királyhoz egész kényelmesen el- 
juthat a szénás szekereivel együtt; a huszárjait hadirend 
szerint á cheval bocsátva az ut két oldalán az esetleges 
ámbüszkádok felverésére. Az avantgárdáról és arriere gár- 
dáról se feledkezzék meg. E kerülő utón ki fogja ön ját- 
szani a pandurvezér minden kelepczéit s holnap délig 
rátalál a király táborára. De semmiféle lövöldözés által 
ne hagyja magát zavartatni. 

Ez a hölgy úgy beszél, mint egy tapasztalt katonánó. 
De Frigyes is úgy fogadta az utasításokat, mintha a 
generálisa szájából jönnének. 

— Grófnő ! Én az örök hála érzetét fogom ön iránt 
megőrizni szivemben. 

— Sohse hálálkodjék ön ; én első sorban Frigyes 

királynak akartam jó szolgálatot tenni. Az a bonne for- 
tune, a mi önt érte, a királynak szólt, nem önnek. ' 

— Ah «Per procura!» szólt nevetve Frigyes. 
A nevetést a hölgy is viszonozta. 

— No lássa ön : ez jó bon mot volt egy gárdista kornet- 
töl. Hát per procura. . . 

Trenk Frigyes kezdette már egész közelből látni ezt a 
hölgyet. 

Frigyes király mellé is oda illenék egy Chateauroux 
herczegnő. 

Beasszumálva a látottakat, hallottakat és tapasztaltakat, 
ez a fantázia nem is egészen ködfátyolképnek való. 

Trenk Frigyes egy tiszteletteljes kézcsókkal vett bucsut 
tündérasszonyától, ki őt, a hogy kitüntetett vendéget szo- 
kás, egész a lépcsőtomáczig kikisérte. Ott is még gyönyörű 
büsztjével a lépcsőkorláton keresztül dőlve, utána nézett. 

Mikor már odalenn volt Frigyes a korridoron, megcsen- 
dült a delnő szava. 

— Apropos ! Trenk! Jöjjön csak vissza! Még egy mon- 
dani valóm van önnek. 

Az ilyen visszahivás követte mondanivalók szoktak igen 
kellemesek lenni. 

Frigyes négyesével ugorva át a lépcsőket, sietett Mi- 
randa előtt teremni. 

A szép asszony akkor a két gömbölyű karját Frigyes két 
vállára téve, olyan közel hajolt hozzá, hogy csakugyan azt 
hihette, hogy ebből egy szivteljes bucsucsók lesz : pour la 
bonne bouche. 

De bizony nem az lett. A hölgy azt súgta Frigyesnek a 
fülébe : 

— Majd elfeledtem önnek alegnevezetesebbet elmondani. 
Az ön kedves nagybátyja néhány nap előtt önnek igen jó 
szolgálatot tett. A pandúrjaival megrohanta Badweisst, 
melyet a porosz Walrabe ezred tartott megszállva. A po- 
roszok az első rohamra kapituláltak. Trenknek a pan- 
dúrjai aztán süveget cseréltek a poroszokkal. Csupa tréfa 

volt látni a veres köpönyegeseket az önök gránátosainak 
hegyes püspöksüvegforma bonnetjeikkel a fejükön. 

— S ezt nevezi a grófnő nekem tett jó szolgálatnak ? 
szólt Frigyes elkomorodva. 

— Várja ön be a végét. Budweiss kapituláoziója után 
gyorsan, még az nap feladták a poroszok Trenk Ferencz 
pandúrjainak Thábor és Frauenberg várait s ez utóbbiban 
foglyul esett a Walrabe és Kreuz ezredek dandárparancs- 
noka, A . . Z. berezeg. Az isteni Amália herczegasszony 
most már hosszú időre szalmaözvegy. 

Ezzel a két ujja hegyét Frigyes ajkára nyomva, mint a 
hallgatás pecsétjét, a szeme közé nevetett a hölgy s aztán 
elfutott, még egyszer visszafordulva az ajtóban s egy dae- 
moni incselkedő kacsintás nyilát lőve a szivébe, a hogy a 
futó pártusok szoktak. 

Frigyes elámulva állt ott, egészen buta képpel : egész 
darázsraja által a legviszásabb érzelmeknek körülrajozva. 

Két porosz ezred megadta magát egy pandurvezérnek ! 
Minő szégyen, minő gyász ! S maga az ezredek parancs- 
noka-, a vezérek kitűnője, A . . Z. berezeg elfogva. Minő 
szerencsétlenség ! 

De az imádott hölgy egyedül maradt ! Minő öröm, minő 
szerencse ! 

Frigyes király elveszte ezt az egész hadjáratot ! Minő 
siralom ! 

De most sietve fog seregestől Berlinbe visszatérni! 
Minő öröm ! 

Ezen az egy rövid délutánon Trenk Frigyes a paradi- 
csom gyönyöreitől kezdve a purgatórium kínszenvedéséig 
mindent megkóstolt. 

Az alkonyat oltalma alatt útra kelt huszonkét megter- 
helt szénásszekerével. 

Egész éjjel folyton hallotta a puskalövéseket, melyeket 
Trenk Ferencz pandúrjai váltottak egyes porosz szénázó 
csapatokkal. Éjféltájban egy erdőből negyven lovas vág- 
tatott eléje, a kikben porosz ulánusokra ismert. Azok is 

szénázni jártak. Saját magukat ki tudták vágni a pandúrok 
közül, de szekereik ott vesztek. 

Most aztán ez a negyven lovas isszaporítá az ő csapat- 
ját, mely másnap dél felé szerencsésen baj nélkül elért a 
király táborába. 

Csak Frigyes szivének volt baja. 

Vn. FEJEZET. 
FEEDE HELYZET. 

Trenk Frigyes a porosz tábor előőrseit és bagázsiás 
szekereit már hajnalban maga előtt találta s ebből meg- 
tudhatá, hogy a király serege keleti irányban mozdul előre 
s gyors menetben halad. Konopist közelében talált rá a 
főhadiszálláson. A király épen sátorában ebédelt legköze- 
lebbi környezetével. Agyutalpakra fektetett szekéroldalak 
képezték az asztalt, sült marhahús főtt csicsókával (topi- 
nambur) a vendégséget. Italul szolgált a jóféle almabor 
(Gose), a mi ott helyben készül. 

A király maga használta ülőkének az almaboros hor- 
dót, még pedig úgy, a hogy Bachust szokták rá pingálni, 
lovagolva, hátul a csap a hordóba volt ütve ; ha kifogyott 
a kanna, a király maga töltötte teli. Azt a szép tabouret- 
tet, melyet a királyné sajátkezüleg himzett számára, át- 
engedé az angol követnek, a ki jobbján ült s kivételképen 
brandyval frissítette fel magát. 

Mikor Trenk Frigyes a király sátorába belépett, nagy 
üdvriadal támadt a vendégeskedő társaságban. 

— Ah ! Itt van Trenk ! Megérkezett Trenk. 
Mindenki azt hitte róla már, hogy odaveszett, minthogy 

egész éjen át elmaradt. 

— Nos, Fritzi ! szólt a király, hát egyedül jön maga ? 

— Nem, felség, másodmagammal s azzal a kék köpö- 
nyege alól előhúzott egy tokaji boros átalagot s azt a király 
elé tette. 

— Hát ezt hol vette ? 

— A jámbor beneschaui barátok disputálták rám erővel 
hogy hozzam el felséged számára. 

— És a katonái ? 

— Két vadász kivételével, a kiket Trenk huszárjai le- 
vágtak, mind itt vannak. 

— De megfizetett értök ? 

— Hetet a kettőért. Huszonkét huszárt pedig elhoztam 
foglyul. A lovaikat huszonkét szénásszekér elé fogattam ; 
azok is eljöttek szépen. 

Nagy örömriadal támadt e szóra ! Huszonkét szénás 
szekér ! Ebben az Ínséges időben. Voltak Tamások, a kik 
nem hittek benne, a míg saját szemeikkel nem látták, 
hogy csakugyan létezik ilyen heraldikai csoda ! Nagyobb 
csoda, mint a kétfarku oroszlán : szénás szekér ! 

Ez aztán a csodahős ! 

S még foglyul is ejti a megtámadóit : a másik Trenk 
mesevitéz huszárjait, egész csapatszámra ! S keresztül 
sétál trombita szóval a pandúrok táborán, melyben a többi 
vállalkozók mind odavesztek. Sőt még egy elszakadt ulán 
csapatot is felszed az utón s azt is magával hozza. 

— Ide ülj mellém! Monda a király, helyet szorítva 
Frigyesnek maga mellett. Hozd ide magadnak azt a dobot 
a szögletből ; arra ülj s azzal eléje tolta a rosztbifes tálat, 
hogy szeljen belőle. Frigyes nem is hagyta magát kétszer 
kináltatni. Falt mint egy farkas : minden hozzá intézett 
kérdést hallatlanná téve. 

A király láthatólag gyönyörködött benne. 
Majd az angol követhez fordult s Trenk vállára téve 
kezét, azt möndá neki : 

— C'est le matador de ma jeunesse ! 

Trenk pirult e dicséret miatt. Volt oka a pirulásra. 
Madame Circe mondhatná azt meg, hogy milyen matador ? 
Hüvelybe tett fegyverrel. 

A tokaji boros átalag kézrül-kézre járt : azt nem szokták 
kláziból inni, hanem az akonáról. Malicziózus egy edény ! 

Tüdő kell hozzá, hogyha az ember egy koriyot ki akar 
belőle szívni. 

Az ebéd végeztével a király kijött a sátorából, mustrát 
tartani a Trenk Frigyes által elhozott szekerek, katonák és 
foglyok fölött. Azok rendben fölállítva vártak a sátor előtt. 
A saját katonáit megdicsérte, a foglyokon végig próbálta 
nyelvtudományi ismereteit s miután azok se a magyar, se 
a szarmata kérdésekre nem feleltek s még arra a kérdésre 
is, hogy ((styi rumunyesztye ?» csak a fejüket rázták, 
meggyőződött, hogy azok valami egészen ismeretlen nép- 
f aj hoz tartoznak. 

Azzal ott a vezérek csoportja előtt levette a nyakából 
a szalagon függő katonai érdemrendet s azt Trenk Frigyes 
nyakába akasztá. 

— Jutalmul e derék hőstettért ! 

Trenk Frigyes alig tudott valamit rebegni. A lelke azt 
monda, hogy soha még érdemrend rosszabbul meg nem 
volt érdemelve. 

A király még e fényes kitüntetésen fölül egy erszénynyel 
is megjutalmazta Frigyest. Az erszényben ötszáz arany volt. 

Ez a szénának az ára. 

De Trenk a maga részéről szintén nem maradt hátra a 
nagylelkűségben. A király által ajándékozott pénzből az 
őrmesternek és a káplároknak húsz Frigyes-aranyat adott 
egyenkint s minden katonának egy aranyat, azonfelül az 
ezredkáplánra rábízott száz aranyat, hogy ezt majd a két 
elesett vadász édesanyjának küldje el. 

Ezzel a bőkezűséggel gondolta biztosítani a hallgatá- 
sukat. 

Hiszen egész dicsősége addig tart, a míg ezek ki 
nem beszélik az igazat. 

Jasinszky karon fogta s fensőbbségi grácziával gratulált 
neki e szép katonai bravúrhoz. 

— El kell nekünk mondanod, hogyan ment végbe ez az 
egész bríllíáns affér ? 

Most aztán Frigyesnek kellett volna hazudni egy 

hősi fordulatokkal teljes mesét. Meg voltak a hozzá való 
eszközei: nagy költői tehetséggel volt megáldva. De azt 
nem vette most elő. 

— Bocsássatok a sátoromba. Két éjszaka nem aludtam. 
Folyvást a nyeregben. Fáradt vagyok, mint a kutya. 

Mielőtt még is a sátorába bocsátották volna, a király 
mégegyszer behivatta őt magához. A király egyedül 
volt vele. 

— Tudja maga már a tábori jelszót ? 

— Még nem közölték velem, felség. 

— Akkor ne is tudakolja. Mire fölébred, más jelszó 
lesz : azt közlöm magával : «Mollwitz !» 

— « Értem » felség. 

— Mért nyomta meg azt a szót, hogy « értem » ? 

— A jelszó azt jelenti, hogy szembe megyünk az ellen- 
ségre és megverjük. 

— Helyesen magyarázta. Hát azt tudja maga, hogy 
igazi ellenséggel állunk szemben? 

— Tudom felség. Lotharingi Károly érkezett meg 
a rajnai hadsereggel; csatlakozott Nádasdy hadtestével és 
a szász hadsereggel. Drezda felől közelitenek. 

— Helyes. Előttünk Lotharingi Károly, a hátunk mögött 
Trenk Ferencz. Micsoda rokonságban áll maga ezzel 
a Trenkkel? 

— Apáink testvérek voltak, de egymást nem szerették. 
Életutjaik külön váltak. Én és nagybátyám Ferencz soha- 
sem láttuk egymást. 

— ■ Többet nem tud maga a nagybátyja felől? 

— A mit hallásból-mondásból lehet tudni : vitéz ember- 
nek, de rossz jellemünek irják le. Nem az én dolgom, 
biráskodni fölötte. De ha a csatatéren találkozunk, 
valamelyikünk le fogja vágni a másikat, annyi bi- 
zonyos. 

— Ezt szeretem hallani. A mig én a derék sereggel 
előre nyomulok Lotharingi Károly ellen, az alatt maga a 
tartaléknál marad a* testőr századdal és részt vesz a 

hátvéd csatározásaiban s rajta lesz, hogy az ellenfélt 
visszaverjék. 

— Nem lesz nehéz feladat, felség. 

— No, csak semmi elbizakodás. Trenk Ferencz jókora 
haderővel rendelkezik s gyors mozdulatokra képes. Ma 
három hiobhir érkezett hozzám egy óra alatt. Budweiss és 
Frauenberg kapitulált egy ágyúlövés nélkül s utánuk 
másnap Thabor, a Walrabe- ezreddel. A másik kettővel 
nem törődöm. Szedett-vedett hesszeniek voltak ; de a 
Walrabe-ezred ! S különösen a hadakban edzett főparancs- 
nok A. . . Z. berezeg . . . 

Ennek a névnek a kimondásánál a király soká nézett 
Trenk Frigyes szemébe. Olyan volt e királyi szemek 
nézése, mint a gyújtó üveg sugártüze. Trenk Frigyes 
kiállta azt. 

Egy pillahunyorítás nem árulta el az érzelmeit. 

Pedig teljes nyugalmat mutatni is veszedelem volt, 
A. . . Z. berezeg nagy tekintély volt a hadseregnél s Trenk 
Frigyes gyakran volt neki meghivoti vendége. Egy kicsit 
mégis csak kellene mutatni a megütközést az elfogatás 
fölött, ha már az örömöt nem akarjuk is elárulni. 

— No ! És maga annyit sem mond ily kitűnő pártfogó- 
jának a balesetéről, hogy «Isten őrizz I)) 

Trenk Frigyes nyugodtan felelt : 

— Ezt a rossz hirt már tegnap ilyenkor hallottam, 
felség. Nem lepett meg. 

— Kitől tudhatta meg? 

— A fogoly huszároktól. 

— Hát tud maga ezeknek a fogoly huszároknak a nyel- 
vén beszélni? 

— Én nem ; hanem a háziasszonyom, a kinek a kas- 
télyában szállva voltam. 

— Ah há ! Tehát magának háziasszonya volt. 

— Tudósításomban mindent elő fogok adni. Beneschau 
földesAsszonya Sch . . in grófnő. küldte általam fölsé- 
gednek az élelmi szereket a kocsikkal együtt, hódolatból. 

— Szép-e? 

— Igen distingvált hölgy. 

— Nem azt kérdeztem, hogy milyen a magatartása ? 
hanem hogy szép-e ? 

— Nagyon szép, fölsóg. 

— Megfizetett maga az élelmi szerekért? 

— Ismétlem, hogy ajándékba küldte felségednek. 

— Nekem igen ! De maga csak nem maradt adósa ? 
Trenk Frigyes minden prüderiáját elővette, hogy 

szabadkozzék. 

— Mit gondol, fölség ? Ilyen helyzetben I Ellenséges 
tábor közepett ! 

— Ejh ! Katona fegyverének mindig fel kell húzva 
lenni. De csak megölelgette a búcsúzáskor ? 

— A búcsúzáskor nem, fölség. 

— No hát az alkudozáskor. Az én nevemben, per 
procura. 

A király nevetett; erre aztán Trenk Frigyes is el- 
nevette magát, míg hirtelen észrevette, hogy ezzel a 
nevetéssel a titkába enged látni s nagy hirtelen össze- 
szedte magát. 

— Az etikett korlátai között. 

— Jól van, ismerjük ezt a dolgot. Most elmehet aludni. 
Estére megkapja a parancsomat. 

Trenk Frigyes a királytól kijővén, sietett a sátorát föl- 
keresni, a hol a két lovászlegénye várt reá ; a sátor mögött 
volt a két vezeték paripája. Leveté magát a medvebőrre s 
rögtön elaludt. Az esteli trombitaszó ébreszté föl. 

Akkor tudta meg, hogy a király a főhadiszállással 
együtt már délután elköltözött s őt a testőrségi századdal 
együtt hátrahagyta, négy ágyúval. Hanem azt az ötven 
huszárt, a kik a kirándulásban részt vettek, magával vitte 
a király. 

Trenk Frigyes fel tudta fogni helyzete ferdeségét. 

Ma minden ember az ő csoda vitéz tettéről beszél; 
bámulják, irigykednek rá: nagy jövendőt jósolnak neki; 

de ha a király maga elé találja hivatni Norbertet, a huszár 
őrmestert s elmondatja vele magának az egész hadi 
kalandot, egyszerre kisül, hogy a vezénylő tisztnek ebben 
az egész bravourban csak szégyenteljes kelepczében kussa- 
dás jutott. Ekkor aztán, ha kérdi valaki ; hol nyerte ez a 
«grüner Junge» azt a vitézségi érdemrendet? azt fogják rá 
felelni: «madame alkovenjében». 

Ez a nyugtalanító érzés kisérte őt az egész hadi utón. 
Harmadnap utóiérte a királyt s azontúl ő vezette az első 
szakaszt a testőr lovasságnál ; a király a dobverők szaka- 
szánál lovagolt. 

Egyszer odainti magához a király Frigyest, s azt 
mondja neki : 

— No Trenk, most ráérünk a dolgunk felől : beszélje el 
nekem, hogyan történt az a maga vitézvágása Bene- 
schauban ? 

Frigyes elmondott mindent a királynak hiven, szépítés 
nélkül; bevallotta az elkövetett nagy hibát, a minek 
balkövetkezéseitől csak egy asszony furfangja s az altisztjei 
vitézsége szabaditák meg. 

A király arezvonásain látszott a meglepetés. Nem 
árulták el még neki e titkot: Frigyes szájából hallotta ezt 
először, mint önkénytes vallomást. 

— No lássa, ezt szeretem, hogy igazat mond. Nem 
titkolja el a hibáját, nem kérkedik hamis érdemekkel. 
Azért a hőstett érdeme csak maradjon a magáé. Megtör- 
tént ez már hires hadvezéreken is, hogy hibából nyerték 
meg az ütközetet. MoUwitznál magam is megfutottam 
s csak másnap tudtam meg, hogy fényesen győztem : derék 
gránátos ezredeim legázolták az ellenséget. Kicsinyben 
magával is ez történt. Köszönjük meg Fortuna isten- 
asszonynak, hogy ránk kacsintott. Hanem már most ezzel 
aztán vége legyen ám az istenasszonyokkal való kaczér- 
kodásnak ! Maga .fiatal ember, sok szép tehetséggel van 
megáldva. Szive, feje helyén. Tudományos képzettsége sok. 
Testgyakorlatokban, férfi-küzdelmekben az elsők közül 

Jókai : A két Treuk. — Trauk Frigyes. ö 

való. Lelkében tetőtől- talpig nemes emberi Ezt ne vegye 
dicséretnek. Egyetlen egy indulat képes lesz magánál 
mindezeket a jó tulajdonságokat lerontani. Ez az érzékiség. 
Erre pedig magának nagy hajlandósága van. Egyetlen egy 
órájáért a gyönyörnek maga el fogja veszteni az eszét, 
elfeledi a kötelességét, elárulja a hazáját s lesz komisz, 
alávaló jellem, háládatlan, fizetett kém. Ez mind lesz 
magából, ha be nem vakczináltatja magát a szerelem 
ragálya ellen. 

És azután még egy félóráig tartotta atyai oktatásokkal 
Trenk Frigyest a király, mellette lovagolva. 

Elmondta neki, hogy ilyen idős korában ő nála is 
hasonló pusztító betegség volt az érzékhevülés, ő is 
el tudott minden kötelességet felejteni egy édes csengő 
hangért ; az ábrándok világába hagyta magát ragadtatni. 

És azután áldva emlékezett vissza arra az atyai vas 
kézre, mely ábrándjait kíméletlenül összetörte és eltévedt 
fiát a férfifeladatok teljesítésére kényszeríté, egy börtön- 
felügyelő szigorúságával. 

— Én hasonló atyai gondviselést fogok maga felett 
gyakorolni, monda a király. Én magából egész embert 
akarok csinálni. S ha nem megy máskép, összetöröm 
s újra öntöm, a hogy én velem tett az apám. De 
tudja maga, mi a neve annak az ujraöntő anyamintának ? 
Börtön. Maga most azért a beneschaui asszonyhistóriáért 
rászolgált egy esztendei várfogságra. Ez most el van téve ; 
de nincs elengedve. De eszébe jusson magának, valahány- 
szor még egy olyan hosszan aláomló asszonyi hajzatot, 
TOíiely egy tündértermetnek utolsó takarója, végig czirógat 
a kezével, hogy Frigyes király fekete könyvébe be van irva 
az adóssága. 

Frigyes a könyekig meg volt hatva a király atyai dor- 
gálásai által. Szentül fogadta, hogy spártai életet fog élni 
ezentúl. 

A király megerősítette ebben a szándokában. Valóban 
semmi sem oly hathatós védelem egy ifjú férfira nézve a 

szerelem és bujaság csábító démona ellen, mint a test 
edzése, fegyvergyakorlat, athlétai versenyek: a merész 
daczolás az elemekkel, a szomj ázásban és koplalásban 
való tökéletesítés, a hogy már a Gradus ad Parnassum 
mondja, melyet minden syntaxista ismer: « Multa túlit, 
fecitque puer: sudavit et alsit. Abstinuit Venere et vino». 
(Hej sokat eltűrt s tett a fiu izzadva, didergve. Elkerülé 
a szerelmet, a bort.) 

Azután majd ha Berlinbe visszatérnek, ott lesznek 
Trenk Frigyes előtt a híres tudósok, Pöllnitz, La Mettrie, 
Jordán r azokkal társaloghat, azoknak a szelleméből sok- 
kal több táplálékot gyűjthet a lelke számára, mint holmi 
hiábavaló asszonyszemélyek fecsegéseiböl. 

Trenk Frigyes egészen megadta magát. Ünnepélyesen 
felfogadta, hogy ezentúl napjának minden óráit a vívó és 
lovagló porondon fogja tölteni, a hevülések ellen jeges 
fürdőket vesz : éjszakáit a tudományoknak fogja szentelni 
s ha egy asszonnyal összetalálkozik, annak csak a czipője 
orrát fogja nézni lesütött szemmel. 

Tesz az ember ilyen fogadásokat, mikor naphosszant 
masírozik hóval vegyes záporesőben, sárban, éhezve s 
keresve az ellenséget, a kivel össze ^kar verekedni. 

Hogy azután megtartja-e ezeket a fogadásokat, az 
otkolon-illatos szobában, a kandalló tüzénél, a forró 
puncs szúrcsölése mellett ? Az megint más kérdés. 

Vni. FEJEZET. 
A KÉT TRENK SZEMTŐL SZEMBEN. 

n. Frigyes rátalált a keresett ellenfélre. Lotharingí 
Károly szembe jött rá, egyenlő haderővel. 

Marsovicznak hívják a helyet, a hol H. Frigyes elvesz- 
tette — nem az ütközetet — hanem az egész hadjáratot, 
ütközetre nem került a sor. 

Pedig mind a két tábor katonáinak forrott á vére 

a verekedési vágytól. De a «inama» azt mondta a gyere- 
keknek : « Csitt! mentek aludni !» Ez a mindnyájunk közÖB 
mamája, a föld : ez akadályozta meg a verekedést. 

Lotharingi Károly serege egy félkör alakú hegyen 
tanyázott, a hegy lankáin elhelyezett ágyuütegekkel. 
A hegy mindkét oldalán volt egy tó, melyeket egy lomha 
folyású csatorna kötött össze. A csatorna két oldalán 
süppedékes mocsár. 

Szemben II. Frigyes hadserege szintén egy hegy- 
magaslatot foglalt el ; a két ellenség egymásnak a 
beleibe láthatott: megszámlálhatták az ágyúikat, lovas- 
ezredeiket; láthatták minden mozdulataikat. Azonban 
nem is mozdulhattak. Itt meg kellett állniok és egymással 
farkasszemet nézniök. A két ellenfél egymásnak az állását 
csak keskeny völgyeken át közelíthette meg; de maguk 
azok a hegyvápák is ketté voltak szakítva, mély szikla- 
meredélyektől. Sziklák, mocsarak, tavak, lehetetlenné 
tették az ütközetet. Károly berezeg meg sem mozdult 
a helyéből. Neki kényelmes helyzete volt : hadserege bőven 
ellátva élelemmel. De Frigyes király háta mögött minden 
élelmezést lehetetlenné tudott tenni Trenk bátya. A király 
belátta, hogy a támadás lehetetlen. Visszavonulót fúvatott. 
Átvonult seregével az Élbe túlsó partjára. Az egész had- 
járat el volt veszve. Vissza kellett adnia Csehországot egy 
ágyúlövés nélkül, a hogy elfoglalta. 

A visszavonulás Szilézia felé teljes hadi rendben történt 
meg, három hadoszlopban, taktikai szabályok szerint. 
Lotharingi Károly serege csak nagy távolban kisérte ; de 
meg nem támadta a hazatérő ellenséget. 11. Frigyes maga 
egy dandárral, melyet a lovas és gyalog testőrség s a 
gárdagranátosok két zászlóalja képezett, négy tábori ágyú- 
val vonult a centrumban; ellenségnek hire-nyoma sem 
volt. A királylyal volt együtt az egész főhadiszállás. 

Estére KoUin városában szállt meg a király. Ez a hely 
meg volt babonázva rá nézve. Már az első látogatása. 
is fatális volt benne. 

A mint besötétült, az előőrsre kiállított huszárpikétek 
nyargalvást jöttek jelenteni, hogy nagy csapat magyar 
lovasság közelít. A huszárok annyira vitték a vakmerősé- 
get, hogy beszágnldoztak a városba s ott lövöldözték ki a 
karabélyaikat. 

Jasinszky, a gárdisták főparancsnoka, kiküldte egy sza- 
kasz lovassal Trenk Frigyest kémszemlészetre ; az nem 
sokára azzal a hírrel tért vissza, hogy az egész mező hem- 
zseg a száguldozó magyar huszárságtól. 

A parancsnok erre utasítá, hogy menjen a királyt föl- 
keresni ,s kérje a rendelkezését. 

Frigyes lótott-futott a városban, keresve a királyt: 
senki sem tudta neki megmondani, hogy hová lett? Az 
egész haditanács nem tudott tanácsot adni. Végre a király 
inasa tudata vele, hogy ő felsége felment a toronyba. 

Frigyes utána sietett. Ott találta a királyt a torony- 
ablakban, perspectivával a kezében. 

— Mit akar kend ? kérdezé boszusan a király, mikor 
Trenk megszólította. 

— Parancsát várom, fölség, hogy mit tegyünk? 

— Tegye kend, a mit akar! Iparkodjék a bőrét meg- 
menteni. 

— A parancsnokom kíván utasítást kapni a lovas gárda 
számára. 

— No, hát vigye neki az utasítást, hogy a lovas gárda 
húzódjék ki az első hóstádból, s álljon fel a második 
hóstádban a glaszin, maradjon mindenki a nyeregben. 

Akkor jött egy sűrű zápor, mely eltakarta az egész 
vidéket, a király nem látott semmit a toronyból. Korom- 
sötét éjszaka lett. 

Trenk Frigyes sietett az utasítással Jasinszkyhoz s azzal 
a lovas gárda átvonult a városon a hostádba. 

A királynak volt sejtelme a veszély komolyságáról. 
A helyett, hogy a dandárját a belvárosban összpontosította 
volna, az egészet a hátsó külvárosban állitá fel, a honnan 
kijárás van. 

A zápor megszűnt, hanem azért a borult ég miatt sötét 
volt. De nem sokára lett aztán világítás elég I Megérkezett 
Trenk Ferencz a maga pandúrjai élén s első dolga volt 
egy pár magas házat felgyújtani. A veresköpeny egesek 
elfoglalták a szélső házakat s azoknak az ablakaiból 
kezdték meg a puskázást a poroszokra. 

ö maga, a fővezér, fekete lován, veres dolmányban, ott 
nyargalászott vakmerően, parancsokat osztva, a pokoli 
világítás közepett. Néha olyan közeljött Trenk Frigyeshez, 
hogy az arczát megláthatta. Álomviziónak is rettenetes 
volt az ! 

Közben szólt a török muzsika: öreg dob, trombita, 
klarinét ; hangzott a svihrovai nóta, a mibe beleénekelt a 
szerezsánok bömbölő kardala. 

S hogy ne csak tűzzel és vassal rontsa az elleneit, még 
azt is kieszelte a pandurvezér, hogy a csatornagátat 
átszakíttatá s arra a városba omló viz egyszerre ellepte a 
glaszikat. A testőrök lovai hasig áltak az áradatban 
8 soraikat tizedelték a pandúrok golyói. Trenk Frigyes 
századából hét testőr elesett s a saját lova is megsebesült. 
Hallotta a golyónak a pattanását, mely annak a nyakán 
behatolt. A paripa ágaskodott, hánykolódott, majd levetette 
lovasát a nyeregből. 

Szokatlan, megdöbbentő, minden hadi tudományt csúffá 
tevő volt ez a harczmodor. Támadás egy város közepén, 
sötét éjjel, melybe a felgyújtott házak lángja vet világot. 
A házakból lövöldöznek a magát védeni képtelen lovas- 
ságra, melyre ráeresztették a csatorna vizét. A meg- 
támadott fél egy külvárosba beszorítva, a honnan 
csak egy kapun át van kijárása. De künn a város előtti 
téren pedig az ellenséges lovasság száguldozik s minden 
menekülési rohamnak elvágja az útját. 

Egy előnye volt csupán a király dandárának Trenk 
Ferencz fölött. Az a négy tábori ágyú. Ez a fegyvernem 
hiányzott a pandurvezérnél. Utálta az ágyút, mint haszon- 
talan idővesztegető szerszámot. Neki a várostromhoz elég 

volt a lajtorja, meg a sötét éjszaka, kézben a mordály, a 
fogak közé szorítva a görbe kard ; így veszik be a várakat. 
Csatában pedig épen semmire sem becsülte az öreg lószer- 
számot. Gyors száguldozásaiban csak akadályoztatta 
volna az ágyú, a ki úszni sem tud s a sárban megreked. 

És ez a négy apró hatfontos ágyú mentette meg II. Fri- 
gyest, hogy Trenk Ferencz gárdástul, főhadiszállásostul 
együtt el nem fogta Kolin városában. Minden oldalról 
körül volt már véve. Vezérei elvesztették a fejüket. Senki 
s nem osztott parancsot. 

A pandurvezér ellenben messze harsogó szóval kiabálta 
a pandúrjainak a jelmondatokat valami ismeretlen zsar- 
gonban, a mit az ellenfél nem értett. 

Ekkor egy ágyúgolyó összezúzta a pandurvezér jobb 
lába szárát. 

Trenk Frigyes látta, a mint nagybátyjának a fekete lova 
magasra felágaskodott s aztán hanyatt vágta magát, lovag- 
iját is maga alá temetve. Az ágyuteke a lovat is megölte, 

A pandúrok odarohantak elesett vezérükhöz s azt lova 
alól kiszabadítva, magukkal vitték. 

Ezzel vége volt a harcznak : a király feje fölül elvonult 
a nagy veszély. Ez az egy ágyúgolyó megszabaditá. 

A vezér megsebesültével az egész pandursereg elvesz- 
tette a lelkét. 

Minden hadi sikere az ő személyes vitézségétől függött. 
Soha sem közölte alvezéreivel támadási tervét, a mit maga 
is a küzdelem hevében gondolt ki s ha kellett, gyorsan 
megváltoztatott. A harámbasák egyike sem volt képes a 
vezért helyettesíteni ; az okosabb főtiszteket pedig irigy- 
ségből, féltékenységből elüldözte maga mellől, 

A pandursereg minden török muzsika nélkül kikotró- 
dott a városból, a lovasság még egy ideig nyargalászott az 
elhagyott utczákon ; de éjfél után az is eltisztult. Másnap 
reggel a naszszaui dandár sietett a király fölmentésére, s 
a pandurtábor, a milyen gyorsan jött, úgy eltűnt s többet 
nem zavarta a poroszok visszavonulását. 

— No, a maga drágalátos urabátyja ugyan szép kis 
tréfát csaphatott volna velünk az éjjel ! Monda a király 
Trenk Frigyesnek, mikor másnap ismét egymás mellett 
lovagoltak. Jó szerencse, hogy agyonlőtték! 

Trenk Ferenczet azonban nem lőtték agyon : nem olyan 
könnyen volt annak a testéhez varrva a lélek. Felvitték 
Bécsbe s ott egy ügyes kimrgus egymáshoz ragasztotta az 
eltört lábszárcsontját: legfeljebb rövidebb lett az egyik 
lába, mint a másik ; de azért csakúgy megülte a lovat, 
mint azelőtt s csak olyan kurucz ember maradt, mint 
eddig volt. 

II. Frigyes hazatért erősen megfogyott seregével, mely- 
nek elveszíté egy harmadát, a nélkül, hogy egy ütközetet 
vivott volna, s elveszte az egész hadjáratot. 

IX. FEJEZET. 
A KOEONÁK MAETYEJA. 

És a kinek a nevében, a kinek az érdekürügye alatt ez 
az egész nagy hadjárat megindittatott, a jó VII. Károly 
császár, mint éli dicsősége világát azalatt? 

II. Frigyes hadseregének támadó mozdulatával egyide- 
jűleg a császárt is visszahelyezték Bajorország szék- 
városába. 

Ismét elfoglalhatá a Kandid Péter építész remekében 
készült ó-rezidencziáját, felvitetheté magát a csodaszép 
wcsászárlépcsön)) végig a pompás audiencia termén, a 
tükrök termén s a száz lépés hosszúságú gallérián, melyet 
a bajor uralkodók arczképei ékesítenek ; mindmegannyi 
pánczélos, hadverő alakok, királyi jogarokkal, marscbal- 
buzogányokkal a kezükben ; mellettük az asztalra téve a 
korona ; némelyiknél kettő is. 

Ott, a hosszú galléri a vége felé letétetheti magát a ván 
kosokkal felpóczkolt karszékbe ; szemközt a saját arczké- 
pével, melyen Des Marés György művész ecsete remekelt. 

Ott láthatja magát a császári ornátusban, egyik kezét a 
csípőjére, a másikat a német császári koronára téve. 
Annak az árnyékában még két másik korona is bujdoklik. 

Igen ! Ezek mind az ő koronái. Az arczkép alatt a czi- 
mei és a neve felirva: «Serenissimu8, potentissimns, ac 
invictissimus Princeps Carolus VII. Dei Gratia Eomano- 
rum Imperátor, semper Augustns, Eex Germaniae & Bo- 
hemisB, utriusque Bavariae, Archidux Austria3» és a többi 
és a többi. 

S ő csak azt az egyet irigyli attól az arczképtől, hogy 
az olyan délczeg módra tud a lábán állni ! Ö csak szék- 
ben ülni képes, akkor is csak úgy, hogy a jobb lába egy 
támlányra van fektetve, bebugyolálva viaszkos vásznak 
és vatta közé. A köszvény gyötri, mely éjjel-nappal nem 
tart szünetet. 

A főudvarmester jön, messziről elkezdve a bókolást s 
hozza az aranyos bőrtárczában a hadi jelentéseket, melyek 
legújabban érkeztek stafétával. Azokat felolvassa a császár 
előtt, ki tölcsért csinál a markából a füle előtt, hogy job- 
ban halljon s közben nagyokat nyög ; jaj a térdem, jaj, 
hogy szurkál ! 

Örülni kellene a kapott tudósításon ; de ez az arcz nem 
képes már örömöt kifejezni : vonásaiban a fájdalom, a 
csüggedés, a boszuság van megkövesülve. 

Itt van Frigyes király gratuláló levele. Boldog uj esz- 
tendőt kíván. 

« Boldog új esztendőt.)) 

Csak egy boldog új napot tudna kívánni ! 

Erre valamit kellene válaszolni. A titkár kezében tartja 
már a tollat. 

De a mint lólekzetet vesz a diktáláshoz a nagy ember, 
rögtön előveszi a gonosz hurut, minden szavát meg- 
szakítja a köhögés. Az ápolója be van már tanítva a 
segédkezésre ; addig ütögeti a tenyerével a felséges úr háta 
közepét, mig a köhögés alább hagy. 

Az üdvözlő levél ezalatt megíródott. 

A császár aggódva néz körül, hogy nem következik-e 
még valami uralkodói tény, a melyet el kell végezni ? 

Van egy egész halom folyamodás. Kárvallott polgárok, 
kiket a gyilkos, égető hadjárat minden vagyonuktól meg- 
fosztott, özvegyek és árvák, kiknek kenyérkeresője elesett. 
Ez mind a jótékonysági kommisszióhoz utasittatik. 

Jó szerencse, hogy ezt a kellemetlen thémát félbesza- 
kitja a gyóntató atya megérkezése. Ez elől minden- 
kinek vissza kell vonulni. A császár egyedül marad 
vele egy hosszú óráig. Egy olyan embernek is lehet 
sok meggyónni való bűne, a ki kezét, lábát nem tudja 
megmozditani. A koronák tulajdonosának a kimondott 
szava, a gondolatja is cselekedet. Jó, vagy rossz cseleke- 
det ! 8 ezt a pap határozza meg. 

A császár arcza egészen veres volt, mikor a káplánja 
eltávozott, a kápláné ellenben fakó halovány. Nem adta 
meg neki az abszolucziót. 

Titok volt, a mit egymásközt beszéltek, annak a tárgyát 
nem volt szabad megtudni senkinek, még a kanczellár- 
nak sem. 

A lelki felindulás azonban jótékony hatással volt a csá- 
szár életszervezetére, üjra mozgásba jött a vére, felsza- 
kadt a flegmája. Volt egy bizalmas embere, a kit legörö- 
mestebb látott maga körül : az udvari szakácsa. Ez előtt 
nem volt titoktartó. Ha ez a jeles férfiú naplót irt volna, 
rendkivül érdekes olvasmányt hagyott volna hátra az 
utókornak. 

VII. Károly császár nagy inyencz volt az akkori idők 
fogalma szerint ; mert a mai korban emberi iny el nem 
fogadná azokat a mindenféle fűszerekkel és savakkal, 
olajokkal megmérgezett ételeket. 8 ezeknek az összeálli- 
tásában volt nagy művész Kuncz mester. S a császárnak 
igazi gyönyörűség volt a szakácsával az ilyen csemegék 
fölött tanácskozni. 

— Nagyon szeretem, hogy nem adta meg az abszolu- 
cziót, szinczerizált ő felsége. Legalább nem kell hetenkint 

kétszer böjtölnöm. Utálom a halakat, meg a csiga- 
bigákat. 

Kuncz mester aztán előadta a mai napra való konyha- 
tervét. Csupa melegvérű állatokból és olyan növényekből, 
a melyek a nap jegyét viselik. Semmit a Satumus jegy 
alatt termettekből, minő a spinót és a csicsóka. 

Italul pedig az «aurum potabileo (iható arany) és az 
«aqua regalis* (királyi viz). 

— Gondold csak, Kuncz ! Még azt kivánta, hogy békül- 
jek ki a fiammal ! Az elkorcsosulttal ! A kinek nem tetszik 
a vitézkedés. Fut a háború elől. Az ellenségeimmel barát- 
kozik. Azt hallom, hogy a mint én meghalok, azonnal 
békét köt a királynéval : eldobja a koronáimat. Ezeket a 
drága koronákat, a mikért én annyit harczoltam ! A miket 
oly büszkén viseltem ! Egy se kell neki. Nesze római csá- 
szári korona! Nesze csehországi korona ! Ah! csak én lóra 
tudnék még ülni ! 

Kuncz mester rendes kerékvágásba igazitá a társalgást 
azzal a jelentéssel, hogy az articsókák már megérkeztek 
Veronából. 

Erre aztán megint más irányt vett a beteg császár ész- 
járása. 

— Az articsóka drága csemege ; azért pénzt kell adni. 
A császári pénztár pedig most üres ! Nincs ! Egy baczen 
sincs benne. Éhen fogunk meghalni. 

Ekkor aztán a magas beteg vigasztalására előhozták az 
állami satulyt : felnyitották. Tele volt aranyayal. Lássa, 
hogy nem fog éhen meghalni. 

Belemarkolt az aranyba. Marok számra átrakta a ládikó 
egyik szakaszából a másikba, számlálva, hány napig tart el. 

— Harmincz ! Egygyel sem több. Harmincz nap múlva 
nincs mit ennünk. Mehetek a koronáimmal koldulni. 

A környezete vigasztalta : harmincz nap nagy idő, az 
alatt nagy dolgok történhetnek. Mária Terézia busás hadi 
kárpótlást fog fizetni. 

— Igen I Igen. A káplán azt mondta, hogy ne aggód- 

jam a messze idők miatt; mert a jövő hold töltet nem 
fogom már megérni. De én nem akarok meghalni ! Mi lesz 
a koronáimmal, ha a fiam kerül a helyembe ? 

A felhozott ebéd aztán megvigasztalá. Köszvénytől 
összehúzott ujjaival nem tudott enni : úgy kellett az ápo- 
lójának kanállal etetni. És mértéktelen étvágya volt. 
A mig evett, ivott, elfelejtette a testi fájdalmait, az aggo- 
dalmait. 

— Ilyen marezipánt nem készítenek a paradicsomban ! 

A bőséges ebéd után pedig rögtön előveszik a testi fáj - 
dalmak : a gyomra felpuflfad, a kő kinozza, a térdporczai 
lüktetve égnek. 

Sietve küldenek az orvosokért. Közelben tartózkodik 
mind a három ; körülfogják a páczienst, mint a boszor- 
kányháromszög. 

Az egyiknek fekete parókája van, a másiknak szürke, a 
harmadiknak veres. 

A fekete parókás minden bajt külsőleg gyógyit, flas- 
trommal és hólyaghuzókkal, füstöléssel és eauterálással, 
elevenítő balzsamokkal és prüszköltető szerekkel. Leg- 
újabb panaczeája egy elevenen megnyúzott fehér bak- 
kecskének a bőrét a fájós köszvényes tagra burkolni, attól 
a köszvény csalhatatlanul elmúlik. 

A szürke parókás kitanult therapeuta. Minden bajnak 
a diagnózisát az urina szineiből, felhőiből, üledékeiből 
Ítéli meg — csalhatatlanul s ahhoz alkalmazza a reczipéit, 
a mik az állat-, növény- és ásványvilág termékeivel meg 
nem elégedve, a mythologiai sárkányok és baziliszkok 
alkatrészeit igénybe veszik. 

A veres parókás végre raczionálista doktor. Ö már rá- 
jött arra a thesisre, hogy a gyógyhatású füveknek és állati 
részeknek signáculumaik vannak. Annálfogva, a kinek 
kőbaja van, azt a «kőtör» (saxifraga) és «kőmag» (litho- 
spermum) füveiből főtt fürdőben kell izzasztani, továbbá a 
pézsmaczicza zacskójában talált követ porrátörve itatni 
vele s a fizetér-czethal gyomrában talált ámbrakő füstjé- 

vei megfüstölni: ezek a követ szétoszlatják, minthogy 
magnk is állati kövek. 

S a sok tudós konzilium és disputa közepett a halálra 
kinzott beteg nyög és jajgat s kinjában erre a mondásra 
fakad : wodaadnám most valamennyi koronámat egy gyó- 
gyító arkánumért ! » 

Végre a veres parókás ezt az okos mondást hangoztatja : 

— Semmi sem használna a fölséges beteg bajainak 
megorvoslásában annyira, mintha itteni zord klimánk 
alatti tartózkodását melegebb zóna alattival váltaná fel ; 
ha például elköltöznék Nizzába. 

A császár nevetett is, köhögött is, dühöngött is egy- 
szerre. 

— Oh tu asinus in folio ! Én menjek Nizzába, a hol 
most osztrákok, olaszok, francziák, spanyolok egymás 
hátán verekesinek ! Hát nem tudod, hogy ott most há- 
ború van ? 

A tudós férfiú nagyot bámult. Hát ez bizony nem tar- 
tozott az ő szaktudományai körébe. 

— Nagyon csodálom, hogy Olaszországban háború le- 
het ; holott Paracelsus megirta, hogy a fügének az étele 
és a gránátalmának az itala olyan békitő hatással bir, hogy 
annak a használatától még a tigrisek is megszelídülnek. 

(Persze, csak azon múlik, hogy a tigrisek nem eszik meg 
a fügét s nem szopják ki a gránátalmát.) 

Következnek a kirurgiai kinzások; az érvágók, köppö- 
lyök, katheterek, hólyaghúzók. Végre a minden betegsé- 
gekben gyógyitó thériák. A mákony hatása alatt legalább 
kényszeredett álom száll a beteg idegzetére. De az az 
ópiumadta álom megint rettenetes víziókat idéz az agyára. 
Temetéssel álmodik. A kriptaajtót töri fel, mikor fölébred. 
Fulladozva hörög: «Nem akarok még meghalni! Hová 
lesznek a koronáim I» 

Egy este aztán a minisztere egy sürgetős levéllel sza- 
kitá félbe a beteg császár kancsérolását, kiküldve mellőle 
minden más halandó embert. 

A levelet II. Frigyes irta főhadiszállásáról — Glatzból. 

Ebben tudata a király császári védenczével, hogy az idei 
hadjárat be van fejezve — rosszul. Csehországot oda kel- 
lett hagyni. A francziák cserben hagyták szövetségeseiket. 
A porosz sereg vonul haza Brandenburgba, Pomerániába. 
A császár lássa, hogy mit tegyen. 

— No, most már meg akarok halni . . . szólt a koroná,k 
martyrja. 

És szavának állt. 

Másnap reggel hiába hozták az ébresztő boraxot füs- 
tölni : nem ébredt föl semmi életserkentő arkanumra. Itt 
hagyta a koronáit. 

X. FEJEZET. 
JUVENTUS-VENTUS. 

Úgy történt, a hogy a haldokló császár előre látta. 
Trónörököse Miksa József a füsszeni békekötésben le- 
mondott minden igényéről a császári koronára, Mária 
Terézia örökös tartományaira s cserébe visszakapta elfog- 
lalt Bajorországát s ezzel megszűnt szövetségese lenni 
II. Frigyesnek. 

Mária Teréziával ellenben szövetséget kötött Anglia, 
Holland, Szászország s a szövetséghez hozzájárulni ké- 
szült Orosz- és Lengyelország. 

A porosz királynak nem maradt más fegyvertársa, na int 
a franczia király. 

II. Frigyesnek keserű napjai voltak ! Egy emlékezetes 
levélben két példát idéz fel : az egyik azé a hajós kapitá- 
nyé, a ki az ütközetben minden oldalról körülfogva ellen- 
séges gályáktól, kanóczot készül dobni a lőporos tonnába; 
a másik pedig dicső ellenfelének példája : Mária Teréziáé, 
aki asszony létére nem esett kétségbe, midőn ellenségei 
már Bécs város kapuit döngették ; hanem valamennyivel 
elfogadta a harczot. 

Tehát ennyire jutott már II. Frigyes király, hogy ilyen 
képek vonuljanak át képzeletén. 

Hanem hát a könnyüvérű fiatalság mit törődött a ma- 
gas politikával? a Pelham-miniszterium aknamunkájával, 
mely biztató szavakat küldött II. Frigyesnek, de öt miUió 
forintra emelte fel Mária Terézia hadi subventiójáts szol- 
gálatába boesátá a hannoveri ezredeit. Trenk Frigyesnek 
újra kezdődtek az elyziumi napjai. 

Azokat a jó tanácsokat, a mikkel a király masirozás 
közben impregnálta s a miknek követését oly szentül fel- 
fogadta, mind elfelejté, a mint Berlinbe visszakerültek. 

A bájos istennő rá volt szorulva a vigasztalásra. A had- 
járat szalmaözv^gygyé tette. A. Z. herczeget Bécsbe vitték. 
Ott ugyan rangjához illő bánásban részesült : lovagi sza- 
vára szabadon hagyták járni, kelni : csak a vámsorompót 
nem volt szabad túllépnie s minden udvari tánczmulat- 
ságra meghívást kapott, melynek hasznát is vette. 

Amália herczegnő azonban egész viszavonultságban 
élt : nyilvános helyeken nem mutatta magát, gyászt viselt 
és minden héten kétszer küldött levelet staféta által a 
férjének. 

Ez a gyászfátyol nagyon jó függöny volt a mögötte le- 
játszott szerelmi idyllnek. 

Trenk Frigyesnek most már nem kellett meglepetések- 
től tartani. Azért nem is volt többé óvatos. Mondják, hogy 
a szerelem vak. 

Kezdett közbeszéd tárgya lenni a boldog viszony a her- 
czegnőhöz. 

Egyszer vacsora alkalmával, melynél csupa gárdatisz- 
tek voltak jelen, bajtársai felszólítására elregélte Trenk 
Frigyes annak a másik Trenknek a hadi kalandját, a 
melyben egy francziáktól megszállt várat szalmabábok 
által vett be. 

Egy gyalog gárdatiszt, a kit Trenk különösen gyűlölt 
nőiesen finom arczáért s a kit e miatt Ganymedesnek 
hivott, ezt a csipős tréfát veté az elbeszélés végére : 

— Ez semmi. Én ismerek egy Trenket, a ki szalmaöz- 
vegyek által tudja bevenni a várakat. 

Trenk Frigyes erre a szóra annyira elfeledkezett magá- 
ról, hogy az élez mondójának a szeme közé önté a pohara 
tartalmát s mondott neki egy czimet, minek a vége az 
volt, hogy «et czetera*. 

Az inzultált tiszt rögtön kardot rántott s a két testőr 
ott az étkező teremben párviadalt kezdett, a minek az lett 
a vége, hogy Trenk ellenfele egy vágást kapott az arczára, 
a mivel el lett rontva az eddigi szépsége. 

Ez elég nagy bolondság volt Trenktől. 

A következményeit rövid időn tapasztala. A legelső 
vasárnapi templomi parádé alkalmával, mikor a király el- 
haladt Trenk előtt, eléggé fennhangon monda neki e 
szavakat : 

— Hallja, uram! A mennydörgő mennykő csapjon a 
kend szivébe ! Vigyázzon kend magára ! 

Még ez az intés sem térité eszére Trenk Frigyest, ügy 
fogta fel a dolgot, hogy ha már az ember a paradicsom 
tiltott almafájáig eljutott, ne érje be annyival, mint sze- 
gény, jámbor Ádám apánk, hogy az első harapásnál el- 
dobja az almát, hanem mászszék fel a fájára és lakjék jól 
kedvére az adományából. 

Pedig a kelepcze már ki volt vetve a számára. 

Mindenki irigyelte a szerencséjét : s az irigyek a legke- 
vésbbé kibékíthető ellenségek. Az irigygyei nem lehet 
duellálni. Az hátulról szúr le. 

Trenk Frigyes ez esemény után néhány napra barátsá- 
gos vacsorára volt hivatalos a testőrség parancsnokához, 
Jasinszkyhoz. Rajta kívül még két jó pajtása volt az asz- 
talnál, a kik közül az egyik a táborozás alatt sátortársa 
volt, egyenrangú kornet. 

Szóba került ismét a magyar Trenk. 

Jasinszky pipaszónál hozta elő, hogy miféle rokoni 
összeköttetés lehet a két Trenk között ? 

Frigyes elmondott mindent, a mi köztudomású volt. 

De még azon is túlterjedt s kifecsegett valamit, a mi 
megőrzendő titka volt. Elmondta, hogy a magyar Trenk, 
halálosan megsebesítve kerülvén Bécsbe, ott végrendele- 
tet irt, melyben őt, az unokaöcscsét teszi magyarországi 
nagy birtokainak s még nagyobb zsákmányainak általá- 
nos örökösévé. Ezt a végrendelkezését meg is irta Frigyes 
anyjának, ki Pomerániában másodszori házasságban élt 
s az anyja elküldte a levelet a fiának. 

Akkor pedig, a midőn Trenk Ferencz azt a levelet irta 
Frigyes anyjának, eszében sem volt a végrendelet- tevés : 
a lába összeforrott s ő készült a pandúrjait ismét dan- 
dárba gyűjteni. 

Minek irta hát ezt a levelet ? 

Talán, hogy a poroszokat áltassa azzal a hirrel, hogy a 
félelmes Trenk Ferencz haldoklik, a halottas lepedőjét 
rágja, magába szállt és testálni kezd? 

Vagy valami dsemoni terve volt vele, kis öcscsének 
megrontására ? 

Jasinszky azt monda erre a levélre : 

— Ejh, barátom, hisz ez egy krőzusi szerencse. Egy 
pár milliót érő vagyon ! Te csak két kézzel kaptál utána ? 

— Nem biz én. Egy kis ujjal sem. Köszönöm a szlavó- 
niai erdőket, tele haramiákkal ; meg az összerablott ara- 
nyat, ezüstöt. Én az én királyomat a nagy mogul minden 
kincseért sem cserélem fel mással. 

Erre mind a három tiszt rátámadt, hogy a szerencsét 
nem kell ily könnyen elutasítani. 

A hálátlanság csúnya vétek I a nagybátyja jó akaratát 
legalább illik levélben megköszönni. Ki tudja, jövőre mire 
lehet az még jó ? 

unszolták, hogy ö maga válaszoljon egyenesen a ma- 
gyar Trenknek, nevezze azt kedves nagybátyjának, kö- 
szönje meg atyafiságos jó akaratát. 

Frigyesnek eszébe jutott mindaz, a mit Miranda beszélt 
neki Trenk Ferencz iránta való jó akaratáról s ez felfor- 
ralta vérét egész a dühig; aztán meg amaz éjszaka, mely- 

.Tókfti: A két Trenk. — Trenk Frigyes. 7 

ben KoUinnál maga előtt látta őt, deemoni működésében : 
a víz közepén töltött éjszaka, a füle körül fütyölő golyók, 
a pokoli török muzsika s az megint jéggé fagyasztott benne 
minden rokoni szeretetet. 

— Hát tudod mit ? monda neki Jasinszky. írd neki azt, 
hogy köszönöd a testamentumát, csak birja békével to- 
vább is a pandúrjait, cum appertinentiis ; hanem ha jót 
akar veled, küldjön neked egy néhányát azokból a pompás 
map^yar lovakból, a mik három nap, három éjjel ki nem 
fáradnak a nyargalásban. Add ide nekem a levelet, én 
majd kézhez juttatom a szász követség utján. Hiszen nem 
állami titok, csupán családi levelezés. Aztán majd ha 
küld magyar paripákat a bátyád, nekem is adj belőlük 
egyet. 

Trenk Frigyes rá hagyta magát beszélni, hogy ilyen 
tartalmú levelet irjon Trenk Ferencznek. Ezt a levelet 
Jasinszky átvette tőle s a saját pecsétjével zárva le, zse- 
bébe tette. 

Ez a levél képezte azt a fordulópontot, melyen Trenk 
Frigyes sorsa lejtőre jutott. 

Nem gondolt rá többet. 

Élte világát mint könnyelmű gyermek. Asszony szivé- 
ben lakik az üdvösség! S ki ne szeretne üdvözült lenni? 

Egyszer aztán megesett vele, hogy a boldog pásztoróra 
miatt elkésett a reggeli parádéról. 

A király ezúttal nem nézte el a hibáját. Fogságra küldé 
Potsdamba. Ott adtak neki egy szobácskát a « hosszú 
hidon». 

Az ilyen aprólékos szolgálati mulasztásokért legfeljebb 
három napi fogság szokott lenni a megfelelő dij. 

Frigyest ott hagyták ülni két hétig. 

Az alatt jöttek hozzá, barátság szine alatt, kémkedő 
agent provocateurök, a kik biztatták, hogy folyamodjék a 
királyhoz megkegyelmeztetésért. 

— Én nem vétettem semmit, monda Frigyes s nem 
könyörgött. 

Tovább is ott hagyták ülni. 

És még mindig nem sejtette, hogy ez a herczegnő szép 
szemei miatt történik. 

Ekkor a király maga is Potsdamba érkezett s másnap a 
szárnysegéde, Bock tábornok fölkereste Trenk Frigyest, 
sürgönyöket bizva rá, miket azonnal Drezdába kell vinnie. 

Örült, hogy ismét lóra ülhetett. 

Drezdából visszatérett újból találkozott a királylyal a 
parádén. 

A testőrszázad, melynél kornet volt, Berlinben feküdt. 

— Parancsolja felséged, hogy a századomhoz visszatér- 
jek Berlinbe ? 

— Honnan jött kend ? 

— Drezdából jöttem, a hová sürgönyöket vittem. 

— S hát azelőtt hol volt kend ? 

— Az árestomban. 

— No hát menjen kend megint oda, a hol volt. 

S azzal Frigyes úrfinak megint szépen vissza kellett 
ballagni a hosszú hidra, az árestomba. 
Hja bizony : «a szerelem sötét verem !» 

XI. FEJEZET. 
A TÜZKEKESZTSÉG. 

A potsdami «hösszu liid» egy erőteljes leczke volt Trenk 
Frigyesre nézve; a hogy a német mondja: «ein Wink mit 
dem Zaunpfahl», vagy a hogy a magyar mondaná: «egy 
intés a petrenczeruddal. » 

De ő még azt sem értette meg. Folyvást ábrándozott 
szerelme ideáljáról s panaszkodott a király szigorúsága 
fölött. Ilyen huzamos fogság egy kis elkésés miatt ! Az 
elkésésnek az oka miatt volt az. 

A fogolynak még sétálni is csak a hosszú hidon lehe- 
tett, alá s fel a középúton. Az ablaka rostélyán át nézhette, 
hogy kezdenek el barkázni a Sproe parton a fűzfák. Mi- 

kor aztán jól kihajtottak a fűzfák, akkor végre jött a meg- 
szabadulás órája. A potsdami térparancsnok fölkereste 
börtönében s tudatta vele, hogy a királytól kegyelmet ka- 
pott, most aztán siessen Berlinbe ; három napja van a 
dolgait rendbehozni; akkor rögtön üljön lóra s siessen a 
királyt utóiérni, a ki a gárdával együtt Sziléziába ment. 
Az új hadjárat kezdődik. 

Tehát csak azért szabadult ki, hogy menjen a háborúba. 

De három napot mégis adtak neki a dolgait rendbe- 
hozni. 

Mi dolga lehetett volna elébbvaló, mint fölkeresni szive 
bálványát. Egész meggondolatlan szélességgel sietett a 
berezegi palotába. Fényes nappal, a főlépcsőn rohant fel. 
Nagy meglepetés várt reá. A bájos tttndérnő helyett maga 
a berezeg fogadta: a férj. Ez is kiszabadult a bécsi fog- 
ságból ; kicserélték egy fogoly osztrák tábornokkal. 

A. Z. berezeg nagy örömmel fogadta a szeretetreméltó 
ifjút. Szemrehányást tett neki, hogy olyan régen nem 
mutatta magát a berezegi palotában. A herczegasszony 
nagyon apprehendál rá, hogy elhanyagolja. Az egész télen 
nem látta. A bálokban sem volt. Hol bujkált az egész idő 
alatt? Végül meghívta magához estélyre. Szép társaság 
lesz együtt, hölgyek is, azok között talán olyan is, a ki az 
ifjú urat érdekli. 

Frigyes csak az ajkait harapdálta dühében. Aztán meg- 
köszönte szépen a kegyes meghivást, kimentve magát, 
hogy neki azonnal sietni kell a király után a gárdához. 
Azzal rábizta a^ férjre, hogy adja át hódoló üdvözlését a 
feleségének s aztán összezsugorodott kedélylyel otthagyta 
örömei paradicsomát, a nélkül, hogy ideáljával csak egy 
búcsúpillantást is válthatott volna. 

Nem is maradt tovább Berlinben, hanem sietett a király 
után a táborba. 

II. Frigyes az elfoglalt Sziléziáját ment védelmezni. 

A hadi szerencse kereke odafordult, hogy most már az 
ellenségei kerültek fölül. Angolok és hollandiak erős 

hadsereggel támadták meg szövetségesét, a franezia 
királyt, a kinek a hadseregét egy beteg ember vezette : 
Szász Móricz ; ennek épen a táborba szállás előtt operál- 
ták az altestét egy veszedelmes műtéttel, Mária Terézia 
és a szász fejedelem pedig fegyverfrigyet kötöttek, mely- 
nek a végezel ja az volt, hogy Poroszországot magát fel- 
osztják kettőjük között. Volt hozzá elég nagy haderejük, 
kilenczvenezer ember, sok lovasság, a melylyel szemben 
Frigyes király csak hatvanezer embert tudott táborba 
szállítani. 

Hanem Frigyes király maga számított annyit, mint egy 
hadsereg. Az ő táborában szigorú rend volt. Maga látott 
minden után. Gárdája élén ő vezette az elöhadat s kém- 
szemléket személyesen tett meg. A gárdának kellett helyt 
állani mindenütt. Az már éjfél után két órakor nyeregbe 
ült s naponként három négy óránál többet nem aludt ; 
de hát a király is ugyan ezt a sorsot osztá. A gárda volt 
a király személyes intézkedéseinek a közvetítője. Az a 
másfél száz bátor, edzett, nemes lovag, megannyi eszes 
fő, néhány óra alatt az egész tábort értesité a király el- 
határozásairól. Azért nem volt ott soha zűrzavar, félre- 
értés : mindenki tudta a maga feladatát és azt is, hogy 
ha egy feladatot bevégzett, mi következik utána ? hogy a 
szomszéd hadtest mit indít meg ? s hogy neki mint kell 
abban közreműködni? Ez a csodálatos szervezet tette 
annyira diadalképessé Frigyes hadseregét. 

És aztán a hadi szerencse istenasszonya is szeszélyes. 
Ez' a dáma nem ismeri a hűséget. A beteg Szász Móricz 
megveri Fontenai mellett (már elvesztett csata után) az 
egyesült angol, hannover és holland sereget s magának 
az angol királynak veszedelmes versenytársa támad ma- 
gában Albionban: a trónkövetelő York berezeg, Stuart 
Ede ifjú alakjában, ki skót felkelői élén egész London 
kapujáig hatol. 

Frigyes király egyedül marad a küzdtéren két ellen- 
felével. 

Azok egyesülten törtek már be Sziléziába s keresik a 
királyt. 

Frigyes a ravaszságot sem tartja megvetendő fegyver- 
nek a hadviselésben. Kémeket bocsát el, a kik magukat az 
osztrákok híveinek vallják. Azok hirül viszik Lotharingi 
Károlynak, hogy a porosz király meg van rémülve ellen- 
feleinek túlnyomó haderejétől s retirálni készül Sziléziá- 
ból. Károly berezeg elhiszi az álhirt s a szerint alakítja 
csatarendjét, hogy Frigyes királynak elvágja visszavonu- 
lási útját. E miatt elhagyja erős hegyi táborállását s le- 
száll hosszú hadoszlopokban a sikra. 

— Itt vannak már, a hol nekem kellenek ! kiált fel a 
király, mikor látja az ezredeiket a hegyi utakon kibonta- 
kozni. 

A porosz sereg hollétét semmi sem árulja el. Egy dob- 
szó, egy trombita el nem hangzik, nem raknak tábortüzet, 
a folyampartra nem mennek itatni : hallgatás uralg az 
egész vidéken. 

Mikor aztán leszáll az est, az egész porosz sereg föl- 
kerekedik s minden jeladás nélkül eléje megy az ellen- 
feleinek. Éjfél után két órakor kiosztják az ezredeknek a 
csatajelszót, a vezéreknek a haditervet s az első szürkü- 
letnél aztán megfújják a trombitákat s rohannak előre. 

Eeggel négy órakor kezdődött az ütközet a szász lovas- 
ság és a porosz vértesek és dragonyosok között : hat órára 
a szász lovasság el volt seperve a csatatérről. De annál 
nagyobb vitézséggel állt helyt a gyalogság, egy alacsony 
erdő védelme alatt, a honnan gyilkos tüzeléssel fogadta 
a poroszokat: a burkus gránátosok kiverték őket az erdő- 
ből. A szászok ekkor egy burjánnal benőtt kokojszás ingo- 
vány mögé húzódtak vissza, melynek halmos emelkedései 
sövényekkel voltak elkertelve, egy hosszú gát vonult végig 
a mocsáron, annak az oltalma alatt harczoltak elkesere- 
detten, mellet mellnek vetve, szuronynyal, puskaagygyal. 
A porosz gránátosok keresztül törtek árkon, sövényen, 
mocsáron, s kiszoríták a szászokat a sikra. Azok még itt 

Í8 megálltak a helyüket : egy vezényszóra az egész gyalog- 
ság háromszöget formált s visszaverte a gránátos ezredek 
támadását. 

Ekkor aztán Frigyes király ráereszté a félelmetes 
háromszögre a lovas ezredeit : egy vértes, egy dragonyos 
ezredet és legelői a gárda lovasságát. Jasinszky gárdistái 
törték be legelői a háromszög oldalát, két osztag szász 
gránátost lekaszabolva. 

Itt került Trenk Frigyes legelőször komoly ütközetbe. 
Vitézül harczolt: társaihoz méltón. Most kitűnt, hogy 
minő értéke van a fényesen egyenruházott, de nehéz 
gyakorlatokban edzett kis csapatnak. Ez a százötven lovag 
döntötte el az ütközetnek a sorsát. A háromszög föl lett 
forgatva s a szász sereg, puskáját elhányva, vad futásban 
menekült a csatatérről. 

Ekkor volt reggeli hét óra. 

Azon melegében fordult a porosz sereg az osztrákok 
ellen. 

Azok közvetlen közelből hallgatták a nagy ágyúzást 
kora hajnaltól kezdve ; de abban a boldog hitben éltek, 
hogy most a szász fejedelem támadja meg Frigyes királyt 
s elálja a visszavonulási útját. Csak a midőn a szétvert 
szász lovasság meghozta a rémhirt, hogy a porosz a tá- 
madó fél 8 a szász sereg nagy veszélyben forog : akkor 
határozta el magát Károly főherczeg, hogy fegyvertársá- 
nak segélyt küldjön. 

Már ekkor látszott a porosz gyalogságnak az elő- 
nyomulása a szakadozott terepen. Károly herczeg ágyu- 
tüzeléssel igyekezett azt feltartóztatni s miután ennek 
semmi sikere nem volt, a lovasságát küldé előre. De ezek 
megálltak a Strigau vizénél s visszaizentek a fővezérnek, 
hogy nem tudnak átmenni : a folyam környéke olyan 
süppedékes, a partok olyan meredekek, hogy hid nélkül 
nem lehet átmenni rajta. Nem volt ottan Trenk Ferencz, 
a maga huszárjaival és pandúrjaival ! Azok majd át tud- 
tak volna gázolni a Strigaun ! 

Ötvenhat svadrony lovasság volt egy tömegben Károly 
berezeg vezénylete alatt. Nemsokára megérkezett Frigyes 
király lovassága : az csak buszonöt svadronyt számított, 
ezeknek nem volt magas a Strigau partja, mély a mocsárja, 
átgázoltak rajta s egy rövid óra alatt szétverték a két- 
szerte több osztrák lovasságot. 

Itt is kiérdemelte a bős nevet Trenk Frigyes. Két lovat 
lőttek már le alatta, a barmadikat a szolgájától kérte 
kölcsön. Mindenütt elöl járt a küzdelemben s karddal meg 
nem tudta sebesiteni senki. Hanem a mint a szétvert 
lovasságot üldözék, egy dragonyos tiszt, a kire Frigyes 
rákiáltott, bogy adja meg magát, válasz belyett ráirányozta 
a pisztolyát s keresztül lőtte Trenknek a kezét. 

Ezzel aztán barczképtelenné lett téve. 

Az ütközet déli tizenegy órára Frigyes király teljes 
diadalával végződött. Az egyesültek elvesztettek négyezer 
balottat, ötezer foglyot, batvanbat zászlót, negyven ágyút. 
Frigyes király azt irja a katonáiról, bogy azok úgy har- 
czoltak, mint az oroszlánok a bazájukért s hogy az ős- 
rómaiak sem követtek el fényesebb bőstetteket. Nekik is 
került ezerkétszáz halottjukba a diadal. A sebesültek 
száma ment tizenhatezerre. 

A király még ott a csatatéren kiosztotta valamennyi 
tisztje között a katonai érdemrendet. Most már Trenk 
Frigyes is büszkén viselhette a magáét : becsületesen meg 
volt szolgálva. 

Hanem a sebével a tábori kórházba kellett mennie 
Scbweidniczba s ott ápolták négy hétig, míg a keze begyó- 
gyult. De még azután is hosszabb ideig nem bírta azt 
kardforgatásra használni. A mint a gárdához visszatért, 
felgyógyultnak jelentve magát, a király igen kegyesen 
fogadta. 

— Most már átment maga is a tűzkeresztségen : csak 
viselje magát ezután is férfihoz illő módon. 

A. Z. berezeg is, ki egy ezredet vezényelt, rendkívül 
nyájas volt hozzá. 

— Megírtam a herczegnőnek, hogy ön megsebesült, s 
ő válaszában arra kért, hogy fejezzem ki mély sajnálko- 
zását. 

A király ezután csak nyargonczi szolgálatokra . hasz- 
nálta Frigyest s kimélte a nehezebb feladatoktól. 

A berezeg pedig megajándékozá egy jó vadászfegyver- 
rel. 

— Tudom, hogy ön milyen szenvedélyes vadász : volt 
alkalmam tapasztalni. Itt most ráér a hadi szolgálat fe- 
lől. A király nemkivánja, hogy a parádéknál jelen legyen. 
Mehet fáczányokat lőni. 

Frigyes föl is használta a kegyes engedelmet, a miben 
jó adag maliczia volt. 



Xn. FEJEZET. 
A SZÉNA-SZALMA TÜNDÉR. 

A hohenfriedbergi fényes győzelem nem fejezte be a 
hadjáratot. II. Frigyes ellenfeleinek a hadereje még min- 
dig egyenlő volt az övével. Az eredmény az maradt, hogy 
most már azok kétfelé osztották a hadseregeiket s egyik 
sem fogadott el döntő ütközetet, hanem szerteszélylyel 
portyázva, minden haditerv nélkül kergetőztek a hosszú 
nyári hónapokon keresztül a porosz királylyal. Anglia 
adott pénzt a hadviseléshez eleget s a niuszka czárnő biz- 
tatta Mária Teréziát, hogy hadsereget is fog a segélyére 
küldeni. 

Frigyes király ezt az egész nyarat sátor alatt töltötte. 

A nyár vége felé aztán, épen nem haditervből, hanem 
csupán azért, hogy a hadseregét ellenség földjén élelmezze, 
bevonult annak egy részével Csehországba. Összes dan- 
dárai tehettek húszezernyi létszámot. A többi hadtestek 
szét voltak osztva Szászországba, Sziléziába. 

Ezzel a szétforgácsolásával a haderejének öreg hibát 

követett el Frigyes király s egy hajszálon múlt, hogy sú- 
lyosan meg nem lakolt érte. 

Bizony egy asszonyi hajszálon. 

Trenk Frigyes még mindig a beczézett gyermekek sor- 
sában részestilt. A király nem engedte neki, hogy megseb- 
zett kezét megerőltesse. Három hónap óta nem volt ki- 
húzva a kardja. 

Ellenben a vadászfegyver mindig a vállán volt s a nél- 
kül, hogy az ezredesének jelentést tett volna, egész napokat 
elkalandozott a vadakban dús csehországi pagonyok közt 
s rendesen gazdag vadászzsákmánynyal tért vissza a sá- 
torába. 

Körülbelül azon a tájon táboroztak ismét, az Élbe völ- 
gyén, a hol tavaly. 

Talán vissza is emlékezett a fiatal vitéz egyre és másra. 
Talán a beneschaui kastély tündéralakjára ? Olyan közel 
volt most megint hozzá. 

Egy este, mikor Trenk a reggel óta tartó cserkészetből 
visszatért fáczányokkal megrakodva, nagy bámulatára és 
rémületére nem találta többé a porosz hadsereget a reggeli 
helyén. Egy sátor sem volt a téren. A saját sátora is el- 
tűnt, az őrtüzek ki voltak oltva, a védsánczok széthányva 
B még csak egy távolból jövő dob, vagy trombitaszó sem 
árulta el, hogy merre vonult el a hadsereg. 

Trenk Frigyes itt maradt magában a puszta táborhe- 
lyen, gyalog. 

Valahol a folyam táján füstöt látott, oda sietett. 

Nagy örömére egy osztag Ziethen huszárt talált ott; a 
hadnagy jó ismerőse volt. 

Ezek azért maradtak ott, hogy a hátramaradt sáncz- 
kosarakat elégessék. 

A huszárhadnagy aztán tudatta vele, hogy a király dél- 
előtt hirtelen sátorbontást parancsolt, egész seregével 
elvonult Trautenau felé. Jó barátságból a pajtás megem- 
berelte Trenk Frigyest egy vezeték lóval, hogy utolérhesse 
a király táborát. 

Jól kellett neki vágtatni, hogy a maga helyére eljusson. 
A gárda mindig az előcsapatot képezte. S a királyt épen 
ott találta a gárdánál. 

— Hát maga megint vadászni volt ? kiáltá a király már 
messziről az érkező vitézre. 

Frigyesnek a torkába szorult a mentség. Nem tudta 
magát mivel védeni. 

A király arcza azonban, szigor helyett, jóakaratú bon- 
homiát fejezett ki ezúttal. 

— No hallja : ezt a mai vétségét irja fel a potsdami 
bűnhődése számlájára. Ez a bénéje volt. Anticzipandó kapta 
ki. Hanem ezzel aztán kvittek vagyunk ! S a mit ezután 
fog véteni, az már új rovásra megy. 

A király megbocsátott neki e durva fegyelemsértésért, 
a miért megérdemelte volna, hogy elcsapják. S a másnapi 
ebédnél, a midőn a testőrtisztek valamennyien a király 
sátorában étkeztek, maga a király fordította tréfára a 
dolgot. 

— Mernék fogadni, hogy ez a nagy vadászszenvedély 
megint csak egy ürügy valami galánt afférnak a maszko- 
lására. Nem találnám csodálatosnak, ha a széna-szalma 
tündér megint itt lappangana valahol a közelben. 

Trenk Frigyes a homlokáig elpirult erre a czélzásra. 
A szép Mirandának az volt a czíme a közbeszédben: 
« széna- szalma tündér. » 

A király a szája elé tette a tenyerét. 

— . Pardon ! Hogy eljárt a szám. A mi barátunk nagyon 
hamar készen van a karddal, ha egy szép hölgyre példá- 
lóznak előtte. De talán engem nem vág le ? 

— Nem ! Ezért a hölgyért senkit sem. 

Az új tábor Szoór vidékén volt felütve. Csak öt ezred 
lovasság volt a király táborában. 

Egy szép meleg szeptemberi estén ezzel a szóval lépett 
Trenk Frigyes a király sátorába : 

— Fölség! Itt van a széna-szalma tündéri 
A király nagyot bámult rá. 

— Hát hogy kerül az én táboromba egy asszony ? 

— Álruhában jött, mint markotányosnő. 

— S miért jött ide ? Magát látogatni ? 

— Nem. Felségeddel beszélni. Fontos felfedezései van- 
nak az ellenség szándokairól. 

A király megbizta Trenk Frigyest, hogy vezesse a höl- 
gyet a saját sátorába : majd ott fog vele beszélni. 

Trenk visszatért azzal a válaszszal, hogy a hölgy a 
király lyal akar egyedül beszélni s más tisztnek a sátorába 
be nem lép. 

— Akkor bocsássa öt elém. Maga álljon az ajtó előtt s 
ügyeljen, hogy meg ne zavarják értekezésünket. 

A hölgy belépett a király sátorába. Szabályszerű marko- 
tányosnő jelmez volt rajta; fekete bársony fűzött kamizól, 
vállszalaggal, csipke melledző és ingváll, kurta piros 
bokorugró szoknya, lábain térdig érő csizmák, fején széles 
karimájú, aranyzsinóros kalap, pávatollbokrétával, fülei- 
ben nagy ezüst karika függők. Tökéletes ezredleánya volt. 
Beléptekor a királyt parasztos knikszszel üdvözölte, kezét 
katonásan a kalapjához emelve. 

— Madame ! monda a király, odamutatva egy tabu- 
retre. 

A hölgy azzal tanusitá előkelő mivoltát, hogy minden 
tempózás nélkül elfoglalta a kinált ülést, kurta szoknyáit 
térdeire húzva illemesen. 

— Önnek a neve gróf Sch . . . inné, madame. 

— Igen, felség. 

— Itt lakik a közel Beneschauban ? Tudom már. Ön 
volt olyan kegyes, hogy tavaly nekem szüleséget kül- 
dött, mikor nagy szükségem volt rá. Trenk elmondott 
mindent. 

— Mindent? 

— No csak azt, a mi ö rá nézve kompromittáló volt : 
hogy kelepczébe keveredett s abból az ön elővigyázata 
szabadítá ki. Ezért önnek nagy köszönettel tartozom. 
Most pedig tudósításokat hozott ön a számomra, madame. 

— Még pedig igen sürgőseket. Felséged minden oldal- 
ról körül van fogva. 

— Ah! És ezt honnan tudja, madame? 

— Kastélyom a hadak útjába esik; annálfogva szeren- 
csém van minden transenna csapat tisztikarát megvendé- 
gelhetni. A magyar uraknak az a jó szokásuk, hogy asztal 
fölött minden tervüket kibeszélik: áldomásokat mondanak 
a bekövetkező diadalra, fogadásokat tesznek egymás kö- 
zött, hogy ki fogja el Frigyes királyt. Előttem nem is tar- 
tanak titkot, mivelhogy egy osztrák tábornok özvegye 
vagyok. így aztán megtudtam, hogy Frigyes király seregét 
az Élbe és Anpa folyók között Szoór falu közelében Károly 
berezeg kétszerte nagyobb haderővel fogja megtámadni, 
a holnapi napon. 

— Már holnap ? De hát hol veszik magukat ? 

— Burkersdorf az osztrák és szász seregek találkozója. 
Onnan törnek elő a gyalogságukkal és az ágyúikkal. De 
ez csak a szintámadás lesz, a két hegy közötti szoroson lo- 
vassági támadás inditja meg az igazi harczot, oldalt fogva 
felséged seregét. Ugyanakkor a Burkersdorffal szemben 
álló hegyről alászáll huszonegy svadrony lovasság s az 
meg a balszárnyát támadja meg a porosz seregnek. Végül, 
pro coronide, Trenk Ferencz átúsztat a huszárjaival az 
Elbén s a hátába ront a tábornak. 

— Ez átkozott terv, ha igaz, monda a király, gyanakodón 
tekintve a hölgy arczára. De mondja csak madame, mi 
oka lehet önnek, egy Sch ... in grófnénak, egy osztrák 
tábornok özvegyének, hogy ezt a tervet én nekem, a király- 
nője ellenségének elárulja? 

— Hogy igaz, a mit felségednek elmondtam, azt bebi- 
zonyítom azzal, hogy a lovas ezredeket is megnevezem, 
melyek a tábora balszárnyát fogják attakolni: a Würtem- 
berg- vértesek, a Preising- dragonyosok és Philbert-dzsidá- 
sok, mindegyik hét svadronynyai. 

— És a második kérdésemre mit válaszol, ma- 
dame ? 

Erre a szóra Miranda felállt a tábori székről s duzzogva 
emelte föl a fejét. 

— Felséged ismeri a Nibelungendalt? 

— Könyv nélkül tudom. 

— Akkor emlékezni fog rá, miért vágta le Krimhild a 
saját bátyjának, Gunthernek a fejét ? miért szerzett vér- 
fürdőt Etel- várában a saját nemzetének ? Nekem is van 
Brunhildom ! Nekem is van Hágenem. 

Ebben a pillanatban élénk szóváltás támadt a király 
sátora előtt. A . . . Z . . . berezeg érkezett meg lóháton, vág- 
tatva s a mint a nyergéből leszállt, egyenesen a sátor 
felé sietett. A strázsát álló Trenk keresztbe tette előtte a 
lábát. 

— Serenissime. Most nem lehet bemenni a királyhoz : 
egy hölgy van nála. 

— Bánom is én, ha maga Cythere istenasszony van is 
nála I Nekem rögtön beszélnem kell a király lyal. 

S azzal felrántva az ajtó szőnyegét, betoppant a sátorba 
8 minden teketória nélkül azon kezdé : 

— Felség. Jelentem, hogy a balszárnyunkon nagy 
tömeg ellenséges lovasság közeledtét jelzek a portyázóink. 

A király hidegvérrel, karjait mellén összefonva, monda 
a berezegnek : 

— Már értesülve vagyok róla. A Preising-dragonyosok, 
a Philbert-dzsidások és a Würtemberg- vértesek, huszonegy 
svadronynyal. 

A . . Z . berezeg bámulva nézett szét a sátorban. A jel- 
zett hölgy nem volt látható. Az a sátor előtti szóváltást 
meghallva, hirtelen elrejté magát a király öltözőfülkéjének 
függönye mögé. 

És nemsokára egymásután érkeztek a király sátorába 
Buddenbrock és Golcz tábornokok, jelenteni, hogy a bur- 
kersdorfi magaslatokon nagy tömeg ellenséges gyalogság 
mutatkozik. 

— Mind jól tudom. Monda a király. De nem onnan fog 
jönni az igazi támadás. Ez mind csak tüntetés. 

Azzal odament az öltöző fülkéhez s kézen fogva Miran- 
dát, kivezeté öt a vezérek elé. 

— íme, uraim, a mi leghivebb tudósítónk, aki az ellen- 
fél egész csatatervét szives volt velem közölni : Beneschau 
úrnője, gróf Sch ... in tábornokné. 

— Ah! A széna-szalma tündér! szalajtá ki a száján 
A . . . Z . . . berezeg. 

Eáértek nevetni rajta. 

— A veszély azonban elég komoly. Jó szerencse, hogy 
előre értesültünk róla. Most gyorsan tegyük meg az intéz- 
kedéseket. 

A király a tábori ágyára ült le s az asztalkára kiterítve 
a katonai térképet, megkezdé a haditanácsot. 

— Kérem, madame, maradjon itt. Önnek az adataira 
többször lesz szükségünk, ha szives lesz azokat rendel- 
kezésünkre bocsátani. 

És így Miranda is részt vett a hadi tanácsban. 

S nagyon jó tanácsokat tudott adni. 

A völgyszoroson felvonuló lovasság első ezredei magyar 
huszárok. Ezeknek az a virtusuk, hogy ha ők támadhat- 
nak, akkor fel nem tartja őket semmi ágyútűz, sorlövés : 
mindenen áttörnek ; de ha őket rohanja meg az ellenség, 
akkor szeretnek visszafordulni s egy kis futás után megint 
szembefordulnak. Ezúttal azonban ezzel az ős szittya 
harczmodorral mind össze fogják zavarni az utánuk 
nyomuló második lovas dandárt, mely cseh, szász és 
morva lovasokból áll. (Ezt ő mind a vidám poharazás 
közötti áldomásokból tudta meg.) Hej, sok nagy dolgot 
követtek volna el a magyarok, ha ki nem áldomásozták 
volna előre, hogy mit akarnak tenni ! 

A király egészen e körülmény figyelembe vételével ala- 
pítá meg a csatatervet. 

A tizenkilenczezer poroszszal szemben áll, illetőleg 
körülfogja azt, harminczhatezernyi ellenfél: lovassága 
háromszoros arányban. 

Frigyes király ezzel a támadással szemben az összes 

lovasságát a hegyszoros felé csoportosítja s a balszárnyon 
kezd döntő ütközetet egész erejével. A táborhelyét egészen 
védetlenül hagyja. Ott nem marad más, mint a lovász- 
legények a vezetéklovakkal, a szekerészek, a tüzérek, meg 
a lazarétum. Ha mozdul az ellenség a jobb szárny felől is, 
azt ágyúzással kell, a meddig lehet, visszatartani. A sáto- 
rok üresen maradnak. 

A parancsok rögtön szét lettek küldve. 

A . . . Z . . . berezeg valamit súgott a király fülébe, a 
mire a király azt mondta neki ; « magam is gondoltam 
erre.» 

Azzal a szép markotányosnéhoz fordult : 

— Madame. Mi végtelenül le vagyunk kötelezve a ne- 
künk tett megbecsülhetetlen szolgálatért. Bizonyos lehet 
ön királyi hálám felől, mihelyt alkalmam nyilik, annak 
kifejezésére. De mi fog önnel történni az ütközet alatt, 
mely még az éjjel megkezdődik ? 

— Oh, markotányosnét még soha sem öltek meg a há- 
borúban. 

— Ön tehát nem ismeri a félelmet. Nekem azonban 
kötelességem gyanakodni. Én önt nem bocsátom el innen 
az ütközet előtt. Én kénytelen vagyok azt is számitásha 

.venni, hogy hátha ön az ellenségnek a kéme. 

— Én szivesen maradok itten, szólt a hölgy mosolyogva, 
a meddig felséged kivánja. 

— Hivják be Trenket. 

Frigyest beszólíták a király sátorába ; maga A . . . Z . . . 
berezeg ment érte. 

— Komét úr. Maga itt marad, a mig mi az ütközetbe 
megyünk. A rossz kezével úgy sem foghatna kardot. Meg- 
bizatása lesz a hadi kémül hozzánk jött hölgyet őrizni, 
hogy meg ne szökjék. 

— Hogy én őrizzem a grófnét? szólt zavarodottan 
Frigyes. 

— Gondolnám, hogy nem fél tőle ? A grófnénak sem 
lesz kifogása ellene ? 

— De az én sátoromban egy kéve zsupp sincs, a mire 
a grófnét leültessem. 

— A miatt ne legyen aggodalma. Én erre az éjszakára 
átengedem a grófnéüak a saját sátoromat, magamnak nem 
lesz rá szükségem. Madame kényelmesen kipihenheti fára- 
dalmait a tábori nyoszolyán. Mindent rendelkezésére bo- 
csátok. Senki sem fogja háborgatni. Itt az asztalka fiók- 
jában van egy játék kártya. Játszhatnak pikétet. 

— Ördöngös szerencséje van ennek a Trenknek, szólt 
nevetve A . . Z. berezeg. Nem is jön verekedni s még is ő 
kapja el a legszebb zászlót. 

Trenk Frigyes kegyetlenül meg volt szorulva. A király- 
tól világos maliczia volt ez a rendelkezés. 

Őriztetni vele a szép tündérnőt (a kivel már régen is- 
merős) egész éjjel, a király sátorában. 

Ha A . . Z. berezeg Berlinbe visszakerül, ezt a tréfát 
bizonyosan el fogja mondani Amália herczegnönek s aztán 
az eddigi szép idyllnek vége. 

Hogy a királynak még a válságos pillanatban is volt 
elég humora hasonló megtréfálásra. 

Trenk Frigyes komoly arczot csinált s mutogatta tel- 
jesen begyógyult kezét. 

— Jól van, jól, Trenk, monda a király engesztelőleg. 
Hiszen egyéb feladata lesz magának, a miért hátra kell 
maradnia. A grófnét nem szükséges magának czernirozva 
tartani. Hanem egyébre ügyeljen. A tábor egészen magára 
marad. Megeshetik, hogy az ellenség a jobb szárnyon is 
mutatkozni fog. Erre az esetre utasítva van a tüzérség, 
hogy erős ágyutüzeléssel akadályozza meg az ellenségnek 
a szoroson való kibontakozását. Itt, az én sátorom előtt is 
van felállítva egy haubiczvetö s mellette a golyópyramid. 
Külszínre ez csak a tisztesség végett áll a királyi sátor 
előtt, mint a hogy itt van kitűzve a főstandard. Jöjjön 
csak, próbáljon egyet fölemelni azokból a haubiczokból. 

A király kivitte magával a sátorból Trenk Frigyest s 
oda mutatott a golyó-gulára. 

Jókai : A két Trenk. — Trenk Frigyes. ^ 

Rájuk nézve közönséges tíz fontos haubiczoknak lát- 
szottak a kúpba rakott golyók ; hanem a mint egyet föl 
akart a jobb kezével emelni Trenk, nagyot szisszent : a be- 
forradt izom sajgott. 

— Látja, hogy még most is fáj a keze I monda a király. 
Fogja a balkézbe. 

— Ez nyom egy mázsát ! monda Trenk megemelve a 
haubiezot. 

— Épen annyi. Tizenötezer arany van benne. Mind a 
tizenegy golyó ilyen. Belül üres, ha a kanócz-csapot le- 
csavarják róla, a golyó kétfelé válik. Ezekben van a tábor 
tartalékpénze. Százhatvanötezer arany. Ezt bizom a maga 
felügyeletére. Maradjon itten és ügyeljen rá, hogy ha 
ágyúzásra kerül a dolog, a pattantyúsok bolond fővel 
ezeket a golyókat el ne lövöldözzék. Az szép kis meg- 
lepetés lenne az osztrák katonáknak, ha tizenötezer arany- 
nyal kartácsolnának közéjük ! Ezt magára bizom. 

Mégis marad hát valami komoly feladata: a hadi pénz- 
tárt őrizni. 

A haditanács intézkedései rögtön foganatba vétettek. 
A tábornokok a tisztek sátrait járták sorba, felköltve őket 
s közölve velük a feladataikat, a tisztek azután a köz- 
legénységet ébresztették fel: egy dobszó, egy trombita- 
hang nem hallatszott, az egész készülődés a legnagyobb 
csendben rendeződött. Az őrtüzeket kioltották s még az 
előőrsöket is visszavonták, hogy az ellenség annál inkább 
el legyen áltatva, abban a hitben, hogy a porosz sereget 
mély álomban lepheti meg. 

Minden hadcsapat elvonult a táborból ; egy puskás őrt 
sem hagytak még a király sátora előtt sem ; csak az ágyu- 
kerekek távoli gördülése hirdeté a leviathán mozdulását. 

Trenk Frigyes egyedül maradt a király sátora előtt. 

Végig gondolt a helyzetén. 

Egyedül hagyva egy csábító tündérrel, a kinek varázs- 
lata már egyszer kilopta a lelkét a szívéből. Minő vissza- 
emlékezés az első mámorító találkozóra ! S ez a második 

még bűvös bajosabb, mert a minnetörvények minden 
parancsa szentesíti. 

A ki az ilyen tündérszerencsét fel nem használja, az 
gyáva. 

Nem igaz ! az a gyáva, a ki kap rajta. 

A babyloni Anaitis oltárán áldozni akkor, a mikor baj- 
társai, maga a király, a halállal néznek szembe ! Csókokat 
cserélni tündérajkakról, a mikor azok ott kardcsapásokat 
cserélnek ! Szerelmi mámorban elfeledkezni arról, hogy 
ez órákban hazájának sorsa van koczkára téve ! És nem 
rohanni oda, hogy vére minden cseppjével kierőszakolja 
a sorstól a diadalmat. Egy szép asszony miatt elmulasz- 
tani egy szép halált ! 

Trenk Frigyes egy merészet gondolt. 

Beszólt a sátor függönyén keresztül. 

— Madame ! Szabad belépnem ? 

— Szabad. 

Trenk Frigyes belépett a király sátorába. 

Egy viasztekercs égett az asztalon. 

A hölgy már a tábori ágyon feküdt, egy lámapokrócz- 
czal letakarva. A markotányosné jelmez a taburetten 
hevert. 

— A grófné már lepihent? 

— Igen, de ezeket az átkozott hosszúszárú csizmákat 
nem tudtam magam lehúzni : az nem megy segítség nél- 
kül. Jöjjön ide, segítsen lehúzni. 

Hát az ilyen szolgálatot teljesíteni, lovagias kötelesség. 

Frigyes odalépett hozzá. 

Miranda lehárítá magáról a takarót. Csak a rövid, hím- 
zett szegélyű, ing volt rajta, aztán meg a lábain a csizmák. 
Azokat odatartotta Frigyes elé, a kinek a szolgálattétel 
alatt le kellett előtte térdelni. 

Azután ismét a nyugágyra veté magát a hölgy, magára 
rántva a pokróczot s fázós borzongást hallatva, a mi aztán 
csendes nevetésbe ment át. 

— Nos, hát nem ül ide az ágy szélére? 

Minthogy a taburett el volt foglalva a levetett öltönyök- 
kel, csakugyan oda kellett neki ülni. 

— Nos hát, kis barátom, monda neki a hölgy ; úgy e 
megmondtam magának, hogy újra találkozni fogunk ? És 
hogy itt fogunk találkozni. 

S aztán hangosan felkaczagott. 

— Úgy-e bár ? Ha most engemet itt valaki meglepne, 
azt mondaná, hogy Frigyes király szeretője vagyok. 

Ez a szó teljesen jéggé fagyasztá Trenk érzelmeit. 
Ennek a nőnek még a szégyen látszata is dicsőség. 

— Nos hát ? Valamit akart mondani nekem, hogy bejött. 

— Igen, grófnő. Azt akartam mondani, hogy én is 
utána megyek társaimnak. Nem maradhatok lomha tét- 
lenségben, mikor azok harczolnak. 

Miranda boszusan rángatta a vállait. 

— Hát hisz ezt megtehette volna, a nélkül, hogy nekem 
bejelentse. Ön nélkül még kevesebb okom van itt magam- 
ban félni. Csak azért jött be hozzám, hogy magas meg- 
vetését tudassa velem ? 

— Ellenkezőleg, grófné. Ön mindjárt meg fogja érteni, 
hogy engem a legnagyobb megbecsülés vezetett ide önhöz. 
A király csak tréfált azzal, hogy engem a kegyed örizetére 
rendelt. Semmi oka sem volt bizalmatlannak lenni. Lát- 
hatja, itt hagyta a sátorában összes följegyzéseit ön előtt, 
kitárva. Ezekből megtudhatja kegyed hadainak disloká- 
czióját. Itt van a kézi pénztára, a zárban hagyott kulcs- 
csal. De én még ennél is nagyobb bizalmat akarok ön 
iránt tanúsítani. A király rám bizta tábori pénztárának a 
megőrzését. Ha én most lóra kapok és utána vágtatok a 
gárdának, valakinél hátra kell hagynom a kincs hollété- 
nek a titkát. Én másra nem merem azt bízni, mint a 
grófnéra. 

— Lassan ! Súgja a fülembe. 

Frigyesnek oda kellett hajolni Miranda fölé, hogy a 
fülébe súghassa a titkot. Ez alatt a hölgy fehér karja ide- 
gesen fonódott a suttogó nyaka körül. 

Ilyen nagy titoknak az átruházása csakugyan nagy meg- 
becsülésnek a tanúsága. 

— Nagy tisztelet, hogy ezt közölte velem ; vigyázni 
fogok rá, monda a hölgy csipősen. Jó mulatást ! 

Azzal hátat forditott neki, elfújta a gyertyát s a pokróczba 
burkolta magát. 

Trenk Frigyes sietett ki a sátorból. 

A lovásza ott várta a felnyergelt paripájával, nyeregbe 
vetette magát s elvágtatott. Egy óra múlva utóiérte a 
királyt. 

— Hát maga itt van ? 

— Büntessen meg felséged az ütközet után ; de nekem 
lehetetlen mozdulatlanul lebzselnem, mikor társaim har- 
czolnak. 

A királynak nem volt most ideje tovább kérdezősködni 

— No hát jó, hogy itt van I A gárda ma nem verekszik. 
Álljon a hadsorba. 

Igen : a testőrségnek ezúttal az a feladat jutott, hogy 
az ütközet idegzetét képezze. Az egész harcz rögtönözve 
volt. A hat gárdatisztnek folytonosan nyargalni kellett 
egyik dandártól a másikhoz izenetekkel. 

Az ellenséges lovasság már kezdett a szoros úton elő- 
nyomulni, hosszú hadoszlopban. Mikor négy ezred fel- 
vonult, akkor hadrendbe bontakoztak az út két oldalán. 

Frigyes király ezt mind bevárta nyugodtan. 

Azután jött az osztrák és szász nehéz lovasság hatalmas 
tömegekben a felvonuló úton. 

Ekkor Frigyes király megfúvatta a trombitákat s az 
erdőben rejtett lovassága vágtatva rohant elő. 

Az osztrák lovasság, mely egy alvó ellenséget vélt meg- 
lepni, erre a nem várt támadásra zavarba jött. Egyenes, 
nyilt csatában a porosz lovasság begyakorolt taktikája 
mindig fölényben volt ellenei fölött. 

A felzavart könnyű lovasság hirtelen hátat adott s 
összegomolyodva veté magát a hátul jövő nehéz vasasokra. 

Ekkor a király odafordult Trenkhez. 

— No, most maga menjen A . . Z. berezegnek segít- 
ségére. Szeret segítségére lenni ! No, nem arra felé. Látja 
ott jobbra azt a halmot, azzal az egy szál fenyővel a köze- 
pén. Arra vágtasson fel egyenesen. Ott találja a tüzér- 
parancsnokot. Adja neki tudtul, hogy azonnal kezdjen az 
akczióboz. 

Trenk Frigyes árkon-bokron keresztül vágtatott fel a 
dombra. Annak a túlsó oldalán volt elrejtve nyolcz ágyú. 

A király vezényszavára rögtön feltaszíták az ágyúkat a 
dombra. 

A mély völgyben már akkor az osztrák és szász lovas- 
ság egy zavart tömeggé lett összeszorítva. 

Akkor ebbe a tömegbe kezdtek el azzal a nyolcz ágyú- 
val kartácsolni. 

Az nem csata, hanem mészárlás volt. Ember és ló, mint 
a kaszált rend, omlott a lövések után. A hátuljövő ezredek 
szenvedtek legjobban : azokra, a kik kardtusában voltak 
a poroszokkal, nem lehetett lövetni. Egy óra alatt tönkre 
volt zúzva az osztrák-szász lovas hadtest s úgy szétfutott 
az erdőkben, hogy elő nem került többet. Trenk Frigyes 
visszatért a királyhoz. 

A nagy ágjrúzásra azonban az osztrák derékseregnél is 
észrevették, hogy Frigyes király megelőzte a támadást. 

Épen a hajnal hasadt, szép Szent-Mihály napi derült 
reggel volt. A hegyhátak a napsugártól megaranyozva, a 
völgyben fehér köd terült, abból csak Szoór falu keresztes 
tornya látszott ki. 

Átellenben a hegyoldalon Burkersdorf. Annak a kertjei 
között volt felállítva az osztrákoknak negyven ágyúja. 

Az osztrák gránátos-ezredek zárt hadsorokban indultak 
meg Szoór falu ellen, a hol Frigyes király főhadiszállását 
képzelték. Fejeik fölött a hegyoldalban felállított ágyúk 
röpítek golyóikat a falura. 

A falvakat már e hadjáratban erősségül tudta használni 
mind a két ellenfél. A szuronytámadást visszaverte a 
Dorosz gránátos had ; hanem az az óriási üteg a hegy- 

magason összezúzta a torlaszaikat s felgyújtotta a hátuk 
mögött a házakat. 

Ekkor Frigyes király azt monda Trenknek: 

— Vágtass A . . Z. herczeghez és mondd neki, hogy 
három ezred lovassal vágjon be az ellenség czentrumába 
B hallgattassa el azt a battériáját ! Azután a legrövidebb 
úton nyargalj a faluba és vidd parancsul a tábornoknak, 
hogy hat zászlóalj gránátossal induljon rohamra a bur- 
kersdorfi ütegek ellen. 

Trenk Frigyes végrehajtá a rábízott feladatot. 

Elébb a herczeget értesité. Az rögtön megkezdé a lovas 
támadást. 

És neki, az ifjú daliának nézni kellett, hogyan vágtat 
az az öreg ember, lobogó fehér parókájával, elől a lovasai 
rendjén, hogy követ el mesemondáshoz hasonló hőstette- 
ket ! az öreg, a kicsúfolt, a meggyalázott férj ! Míg ő, a 
fiatal vitéz, a nagy hódító, a szerencsefia: ezt mind a 
távolból nézi. 

A másik izenettel kellett a faluba eljutnia. 

Hiszen ez is veszélyes feladat volt, a mi Trenk Frigyesre 
bízatott. A legrövidebb út, végig az ellenséges arczvonal 
előtt, a negyven ágyú lővonalán belől. A tekék ott búgtak 
el a feje fölött; egy süvöltő gránát a lova lábai előtt csa- 
pott le, átugratott rajta s a háta mögött hallotta elpuk- 
kanni. De akkor aztán a megijedt lova majd belevitte az 
ellenséges táborba. (Mint György királyt Dettlingennél.) 
Szoór alá érve pedig le kellett szállnia a lováról s azt egy 
fához kötve hátrahagyni ; mert az utak úgy el voltak tor- 
laszolva, hogy ló nem járhatta. Mégis jókor átadta a király 
parancsát Golcz tábornoknak, ki azonnal támadót dobol- 
tatott a gránátosoknak. 

Akkor aztán látta Trenk Frigyes a templom tornyából 
ezeket az élő bástyafalakat egy ütenyre megindulni a tűz- 
okádó ütegekkel szemben, mint valami gépnek a karjait. 
A hol az ágyúgolyó rést ütött közöttük, az élőfal egyszerre 
összezárult megint. Aztán jöttek a targonczások, sarag- 

lyára tették a sebesülteket s eltakarították. A tömeg ment 
előre. S nemcsak az ágyúk pusztítottak benne, hanem az 
árkok mögött elhelyezett lövészek is. Az osztrák sor- 
gyalogság tüzelését hadi nyelven görgő-tüznek mondják 
(Rollfeuer). Ennek a folytonos moraja képezte az alap- 
hangot e rettentő konczertben. A gránátosok egy lövést 
sem tettek, a míg száz lépésnyire nem értek az ellenfél 
harczvonalához, akkor egyszerre sortüzet adtak, egyik 
ezred a másik után, s aztán szurony szegez ve rohantak a 
magaslatnak. 

De már ugyanakkor a lovasdandár is vágtatott a fen- 
síkra feltörve, a negyvenágyús üteg felé, felgombolyítva 
az útját álló zászlóaljakat. 

Trenk Frigyes sietett vissza a lovához s rátalálva, vág- 
tatott a királynak hírt vinni. 

A király a gárdával és egy tartalék svadronynyal együtt 
közelebb jött Szoórhoz ; a nyolcz ágyút is magával hozta ; 
a defilét csak egy lovas osztag őrizé már. 

— A nagy battéria el van foglalva, felség. 

— Csak el van némítva, Trenk úr. 

Már akkor az osztrák ágyúk megszűntek dörögni. 

— A hadi jelentésnek korrektnek kell lenni. Monda a 
király. 

— Én láttam A . . Z. berezeg lovasságát az ágyúkra 
rohanni. 

— Azért azok visszavonulhattak. 

Rövid idő igazat adott a gárdistának. A tetőn felállított 
ágyúk ismét elkezdtek dörögni. Csakhogy a lángjuk nem 
a porosz tábor felé villant, haoem ellenkező irányban. 
A poroszok csakugyan elfoglalták az üteget s ekkor aztán 
a saját tüzéreiket állítva az ellenséges ágyúk mellé, azok- 
kal kezdték el lövetni a Burkersdorf faluban tömörült 
osztrák hadakat. Nem sokára az egész falu égett. Az 
osztrák fővezérség czentrumában volt megtámadva. Károly 
berezeg egyik nyargonczot a másik után küldé a balszár- 
nyon levő dandár-parancsnokhoz, Preising tábornokhoz, 

hogy siessen a segítségére : az meg sem mozdult a helyé- 
ből. Hivatkozott az írásban kiadott napi parancsra, mely 
szerint az ö feladata Frigyes király előtt elvágni a vissza- 
vonulási utat. A három derék ezred ott ült nyeregben 
egész délig, mozdulatlanul egy halmon, melynek azóta 
Bataillenberg a neve. 

Károly berezegnek nem maradt más választása, mint 
szétzilált seregével visszavonulni a vesztett csatatérről. 

A poroszok aztán dél felé Preising tábornoknak is segí- 
tettek az elhatározásban : kiverték a helyéből. 

Az osztrák hadvezérség ismét azt a hibát követte el, 
hogy túlnyomó hadseregében bizakodva, háromfelé osz- 
togatta szét a seregét, hogy a burkust központi támadás- 
sal összemorzsolja; Frigyes király aztán egyenkint verte 
meg mind a hármat. 

No, de hátra volt még a negyedik. 

A hogy a szép markotányosnő elárulá, Trenk Ferencz 
a maga huszárjaival és pandúrjaival átúsztatott az Elbán 
8 a míg a derék ütközet javában folyt Burkersdorf és 
Szoór alatt, rajta ütött a porosz táboron, melynek főhadi- 
szállása teljesen védtelenül állt előtte. 

A nagy ágyútelep elfoglalása közben jött vágtatva egy 
ordonáncztiszt a királyhoz : 

— Fölség ! a táborunkat elfoglalták Trenk pandúrjai. 

— S mit csinálnak ottan ? 

— A podgy ászunkat fosztogatják. 

— Akkor nagyon okos munkát végeznek : csak hadd 
romboljanak kedvükre. Legalább addig a fődologban nem 
akadályoznak bennünket. 

S még csak egy kémszemlélő csapatot sem küldött 
ellenük a király. Jól ismerte az embereit. Ezeket leg- 
jobban feltartóztatja a podgyászos szekérvonat. 

Délben már lehetett harangoztatni mind a két faluban. 
Az ütközet el volt döntve. Ekkor aztán a király is vissza- 
tért a testőreivel a táborába. Trenk vitézeit már nem ta- 
lálta ottan. De a tábor is alaposan ki volt fosztva. A király 

sátorából is elvittek mindent : még az ezüst asztalszereket 
is. De eltűnt a tizenegy golyó is, a mi aranynyal volt meg- 
töltve. Ki törődik most bagatellekkel ? 

A király sátorában, a tábori ágy alá dobva hevert egy 
piros viganó, melyet tegnap a szép markotányosnő viselt. 
Hát azzal mi történt ? 



Xin. FEJEZET. 

A DRÁGA KOTILLYON S A MÉG DRÁGÁBB 
VIGANÓ. 

Miranda arra ébredt föl, hogy éktelen zsivaj tánaadt a 
sátor előtt, pisztolylövések, lódobogás, káromkodás ve- 
gyest. 

Trenk Ferencz martalócz hada érkezett meg. 

Annyi ideje sem volt, hogy felöltözzék. A sátomyiláson 
berontott maga Trenk Ferencz. 

Eddig csak a pofája volt olyan esuf, mint az ördögé, 
most már a lába is sánta volt, hogy még jobban hasonlít- 
son hozzá. 

Keggel volt már, a sátomyiláson át besütött a nap- 
világ : egyenesen oda az ágyból kikelő alakra. 

— Ah! Ah ! Kiálta fel a pandurvezér: mit látnak sze- 
meim? Az én erényes szent asszonyom Frigyes király 
ágyában ! Miranda grófnő ! Ön a porosz király szeretője? 

Mirandának semmi nagyobb vágya nem volt, mint 
hogy őt valahogy véletlenül ilyen helyzetben meglepjék s 
ez a dicsőség, érdemén kivül, utóiérte. 

A franczia udvar szokásai (jó részt a bajoré is) érthe- 
tővé teszik, hogy egy nőnél ez ambiczióvá fajulhasson. 
Hiszen azok a nők uralkodnak, a kik balfelül ülnek. 

De hogy mégis épen Trenk Ferencz legyen, a ki azt 
fölfedezi, az nem volt izlése szerint. 

Boszusan kapott levetett öltönyei után. 

Hanem Ferencz megelőzte, s valamennyi gúnyát el- 
ragadta előle. 

— No uram ! Mit akar ön a ruháimmal ! Adja ide I 

— Ah nem I Szép istennő. így kell önt megmutatnom a 
harámbasáimnak ! — Hadd lássák, minő galambot tart 
Frigyes király a fészkében ? Aztán majd felviszem a szép 
angyalkát Bécsbe s ott is prezentálom az udvari társa- 
ságnak. 

Miranda odaugrott hozzá s ki akarta ragadni a kezéből 
a himzett alsoszoknyáját. Nem birt vele. Akkor aztán 
hizelkedésre fogta a dolgot. 

— Édes Trenk. Kedves Franczikám. No, ne tréfáljon. 
Adja ide a kotillyonomat. 

(Ez volt a himzett alsószoknyák müneve Lafontaine ide- 
jében.) 

— Ah ; még meg is czirógatja a rücskös pofámat. Most 
volna a legjobb idő a csókolódásra ! Maga a Belzebub 
sem választhatna magának kedvesebb pillanatot a sze- 
relmeskedésre. Nem madame! Ma csókért nem adok 
semmit. 

— Nem ilyen olcsó árt kinálok, Ferencz. Én önnek a 
hatalmában vagyok most: semmivé tehet, letaszíthat a 
sárba s belefojthat. A kétségbeesés szól belőlem. Én ön- 
nek nagy váltságdijat ajánlok, ha meg hagy szabadulni. 
Ön tudja, hogy ez a király sátora? 

— Azért jöttem ide magam. 

— Ön itt gazdag prédát talál. Amott van a király ezüst 
asztalszere. 

— Azt elveszem az ön kegyes utasítása nélkül is. 

— De hisz az önnek mind csekélység. Ön jobb szeretné 
a helyett a tábori pénztárt megtalálni. 

— Majd arra is ráteszem a kezemet. Tudom, hogy itt 
van. Kémeim értesítettek róla. 

— Hát keresse. Nálam nélkül meg nem találja. 

Erre a hölgy visszatért az ágyhoz s a pokróczba taka- 
rózott. 

Trenk Ferencz mindent felforgatott a sátorban, a kard- 
jával szerteszét hasogatta az ülőkéket: nem találta meg 
a pénztárt. Dühösen fordult Mirandához : 

— No hát hol van a királyi pénztár? 

— Hol van a kotillyonom ? 

— Itt van, fogja. 

Azzal odahajítá a nőnek azt az egy öltönydarabot. 
Miranda hirtelen felköté azt a derekára s aztán fel- 
húzta a csizmáit. Félig fel volt már öltözve. 

— Nos I Mutassa meg a pénztárt ! 

— Elébb kössük meg az alkut. Ön engem azzal fenye- 
getett, hogy magával visz Bécsbe s ott fog az udvar előtt 
prezentálni, mint Frigyes király ágyasát. ígérje meg, hogy 
ezt nem teszi velem. 

— Ha maga átadja nekem a királyi pénztárt. 

— Átadom. De ön viszont lovagi becsületszavára fo- 
gadja, hogy engem szabadon bocsát s enged mennem, a 
merre én akarok. 

— Fogadom becsületszavamra. 

— No, hát tudja meg ön, hogy a király kincstára azokba 
a haubiczokba van elrejtve, a melyek a sátor előtt gúlába 
vannak rakva. 

Trenk Ferencz kikiáltott a sátorból az őrt álló pandúr- 
jának. 

— Hozz be egyet azok közül a golyók közül. 

A pandúr czepelve hozta a golyót, megjegyezve, hogy 
ilyen nehéz haubicz még nem volt a kezében soha. De a 
többiek is ilyen nehezek. 

Miranda aztán megtanitá Trenk Ferenczet a módjára, 
hogyan kell annak a tűzgolyónak a kanóczcsapját lesró- 
folni, amikor az kétfelé válik. A szétnyilt golyó, vékony 
üveglappal letakarva, mutatta a kincs tartalmát. 

Trenk a másfél lábával tánczolni kezdett diadalában. 

— Az egész kincstár kezemben van ! 

Miranda felhasználta ezt a pillanatát az elragadta- 
tásnak. 

— Nos uram, hát adja ide most már a viganómat. 

De nagyon csalatkozott, a mikor azt hitte, hogy Trenk 
Ferencznél ogy árnyékát is feltalálja a hálának, vagy az 
igazságnak. 

— A viganóját ? kérdé furcsa elcsodálkozással. Azt én 
nem Ígértem, hogy odaadom ; csak azt ígértem, hogy ha- 
gyom szabadon futni. 

— Hát mi az ördögöt akar a viganómmal csinálni ? 

— Már biz arra, hogy fölvegyem, egy kissé vén vagyok. 
Szeretőm sincs, a kinek hazavigyem vásárfiába; pedig 
csinos kis gúnya. Milyen szépen ki van hímezve. 

— De ne nézegesse ön az én öltönyömet! Mennydör- 
gős teremtettét ! Ön becsületszavát adta, hogy szabadon 
bocsát. Egy kotillyonban csak nem mehetek ki az utczára. 

— Hát várjon csak kedveském. Én tudom, hogy mire 
adtam a becsületszavamat. Hanem elébb majd beszólítom 
a harám basáimat, hogy legyenek tanúim, a kikkel majd 
Bécsben bebizonyíthassam, hogy magát, drága szépség, itt 
találtam és így találtam itt. így kell azoknak magát itten 
meglátni. Frigyes király sátorában, egy kotillyonban 
viganó és kamizol nélkül. 

Azzal kikiáltott az őrt álló pandúroknak. 

— Híjátok ide azonnal Todbitter, Buntevícz és Reppe- 
nik harámbasákat. 

Miranda kétségbe volt esve ; sírt, rimánkodott, a haját 
tépte, térden csúszva vonaglott Trenk után. Az annál job- 
ban kaczagott rajta. 

Akkor aztán fölállt a hölgy, letörülte a könyeit. Le- 
bontotta a sűrű hosszú haját s abból csinált takarót mezí- 
telen válla és keble számára. Mikor a harámbasák meg- 
érkeztek, már akkor nyugodt volt, mint egy szobor. 

A három főtiszt bejött a sátorba. Marczona pofák voltak ! 

— Nemes harámbasák, monda Trenk Ferencz. Odanéz- 
zetek ! Ismeritek ezt a bájos hölgyet ugy- e ? Láthattátok 
elégszer, mikor még a generálistoknak a felesége volt. Az 
én kis ángyikám ! Sokszor ültetek vele egy asztalnál. Hát 

most ez a szép istenasszony, egy generális özvegye, itten 
őrzi Frigyes királynak az ágyát. 

— Nem igaz, hazudsz ! kiálta a szavába a hölgy. Én a 
király kincstárát őriztem. Azt teneked át is szolgáltattam. 
De te most a harámbasáid előtt el akarod titkolni a hadi 
kasszát, hogy osztályt ne követeljenek belőle. 

Trenk Frányó megijedt. 

— Elhallgatsz, te vipera ! 

— Ahán ! Ez nem tetszik neki. Szólt gúny ne vetve a nő. 
Keressétek csak, mit dugdos a köpenyege alá ? Azt a go- 
lyót ni ! Abban van az arany. 

— Vezér ! Te a pénzt eldugod előlünk ? Ez komiszság ! 
Kiálta fel Todbitter, míg a másik kettő oda rohant hozzá, 
hogy a köpönyegét szétbontsa. Az eldugdosott haubicz ez 
alatt leesett a földre s kigurult a sátor közepébe. 

Trenk Ferencz kirántotta a kardját. 

— Ketté hasítom, a ki hozzá mer nyúlni ahhoz a go- 
lyóhoz. 

De ekkor egyszerre három pisztoly csöve lett irányozva 
a homlokának. 

— Csendesen vezér ! Dugd el azt a kardot ; mert hideg 
embert csinálunk belőled ! Dörmögé Todbitter. 

Trenk Ferencz ismerte a maga embereit : azok is képe- 
sek voltak mindenre, ha pénzről volt szó. 

Miranda pedig ezalatt odaugrott a haubiczhoz ; ő nem 
ijedt meg Trenk pallosától s aztán a mázsányi golyót az 
asztalra téve, ismét kisrófolá belőle a kanóczcsapot, s ak- 
kor a kétfelé vált golyóból kiönté az asztalra az aranyakat. 

Tizenötezer darab arany szép halmazt ád ki. 

A harámbasák egészen meg voltak részegedve tőle. 

Ez az asszony tudta jól, hogy mivel játszik. 

Egy medve ellen három farkas. 

— Ejh vezér uram ! hát te ennyi pénzt el akartál 
tőlünk suvasztani ? Monda Todbitter. 

— Van több is ! Kiálta Miranda. 

— Elhallgass, sátán ! Vagy lelőlek ! Eikácsolt Trenk, 

balkezével pisztolyát rántva elő zsebéből. (Azt az orgyil- 
kos pisztolyt.) 

— No no vezér ! Csak okosan ! Monda Todbitter. 

A másik két harámbasa egy karjával átnyalábolta a 
a vezér karját, míg a más kézzel a halántékát csókolgat- 
tatá a pisztolycső szájával ; Todbitter pedig a homlokának 
irányzá a maga mordályát. 

— Beszéljünk okosan egymással, vezér. Tudod, hogy 
szerződés van közöttünk, hogy a mi készpénz zsákmányt 
ejtünk : annak a fele a tied, fele a harámbasáké. Már egy- 
szer megjártad vele, hogy magadnak készültél tartani a 
patyikus húszezer forintját; akkor majd elvitt az ördög. 

— Hát ott van ! Egyétek meg ! Legyen a tietek az 
egész ; dögöljetek meg tőle. 

Ez már okos beszéd volt ! De nem is mondatták maguk- 
nak kétszer. Egyszerre oda rohantak mind a hárman az 
asztalhoz, s a mennyit az ember a balkezével felmarkol- 
hat, annyit tömtek egymás után a tarisznyájukba : jobb 
kezükkel az alatt is folyvást a vezér felé fordítva a pisz- 
tolyukat. Különben az lekaszabolhatja mind a hármukat, 
a míg a prédát felhabzsolják. 

— Dagadjatok meg ! Dörmögé vadállati agyarkodással 
a vezér. 

Miranda felkaczagott. 

— No Frányó, ugy-e drága volt a kotillyon ? 

— Infámis ílinta ! ordíta rá Trenk Ferencz. (Ez a mű- 
neve azoknak a legaljasabb vászoncselédeknek, a kik a 
közkatonák közt ténferegnek.) No hát nesze Todbitter: 
még ezt is birjad ráadásul. Neked adom. Azt tedd vele, a 
mit akarsz ! 

Azzal megragadva a nő karját, odadobta őt a harám- 
basa ölébe. 

— Hát ez a lovagi becsületszó, vezér ? Kiálta a nő. 

— Te sem tartottad meg a föltételt : elárultad nekik a 
kasszát. Most már viszlek Bécsbe. 

— Hát legalább a viganómat add ide. 

— Azt sem adom. Szaladj el így. A flinták alsó szok- 
nyában parádéznak. 

Ekkor megfenyegeté az öklével a vezért a nő. 

— Ráemlékezzél erre Trenk Frányó ! Drága lesz neked 
ez a viganó ? 

Azzal kirohant a sátorból. 

— No, hát megkaptátok a zsákmányt, most már men- 
jetek ördög hírével; monda Trenk a harámbasáknak. 

— Majd csak egymás után, vezér. Ismerjük a jóindu- 
latodat. 

Bizonyosra vették, hogy a mint ők a sátorból kilépnek, 
a vezér lelövöldözi őket. 

Azért előbb csak a Röppenik somfordált el a sátorból. 
Todbitter valamit súgott a távozó fülébe. 

Azután eltávozott Buntevicz. 

Végre háttal kifelé kereste a sátor nyilasát Todbitter. 

De ez alatt a másik két alvezér elvagdalta odakinn a 
sátor elörészének a köteleit, úgy, hogy a mint Todbitter 
is kiugrott a sátorból, az utána rohanó vezérnek a ponyva 
a fejére omlott, s míg az dühösen vergődött alatta, az 
alatt ezek mind a hárman elszaladtak. 

Todbitternek a lovát ott tartotta kantárszáron egy csat- 
lós, az arra fölugrott. 

— Nem láttad merre futott az az asszony ? 

— De igen. Ott elbujt az árokban. 

Todbitter odalovagolt. A fehér alak ott feküdt a bűzös 
laboda bokrok között. 

Mikor Todbittert meglátta, felugrott fektéből s kezét 
nyujtá neki. 

— Vegyen fel a nyergébe. 

A harámbasa fölemelte a nőt magához. 

— Takarjon a palástjába, fázom. 
A lovag azt is megtette. 

Aztán így lovagolt drága terhével a csapatjához. 
Igazán drága teher: a táskájában harminczhárbm fi)nt 
arany s a nyergében egy szép asszony. 

A katonái nem kevésbbé jól voltak felszerelve. Mint a 
szorgalmatos méhek, úgy megrakodtak a porosz táborban 
talált zsákmánynyal, a mit szaporított az útba esett fal- 
vak böngészete is. 

— Melyiteknél van egy viganó, meg egy kamizól ? — 
Adok érte öt aranyat. Kiálta oda a katonáinak Todbitter. 

Egyszerre tizen is rohantak oda a kivánt áruczikkel. 
Hát hogy ne volna egy jól készült pandúrnál ilyen 
szerdék ? 

A harámbasa rábizta Mirandára, hogy válaszsza ki ma- 
gának, a melyik legjobban tetszik. 

Hát úgy illik. Ha már az ő tulajdonává lett a menyecske, 
neki kell annak az öltözetéről gondoskodni. 

Miranda felöltözött a rablott gúnyába; hanem kalap 
helyett már csak egy ezüstös sisakot tudtak neki adni. 
Hát az is jól illet a fejére. 

— Itt a pénzed a gúnyáért, monda a harámbasa. 
A pandúr kétfelé törülte a bajszát. 

— Inkább adnám azt a pankának egy pár csókért. 
Todbitter adott neki egy pofont s a lábához dobta az 

öt aranyat. 

— Czoki ! Ez az én asszonyom I 
(Hisz ez külömb ember a vezérénél.) 

— Most még teremtsetek elő egy markotányos kordét. 
Azt is előhozták. Jó rend volt itt. A pálinkát ugyan 

kiitták már a hordóból, de még a kis póni lovacska meg- 
volt, szépen a rud közé szerszámozva. 

— Hisz ez épen az én laptikám ! Monda örvendezve 
Miranda. Az én kis tatárlovam. Hogy rám ismer. 

— No, hát most ebbe felülhetsz muczuskám s jöhetsz 
velünk. Mind a vizig szárazon. Ott majd megint nyeregbe 
veszlek s a túlsó parton fogok neked más talyigát. 

— Köszönöm édes uram a jóságodat. Meg is szolgálom, 
még pedig azonnal. 

S ez a jó szolgálat abból állt, hogy Miranda elmondá 
Todbitternek a Laudon történetét, a melyből megértheté 

Jókfti : A kéfc Trenk. — Treuk Frigyes. ^ 

a harámbasa, hogy mi vár az olyan pandurtisztre, a ki a 
zsákmányból részt követel Trenk Perencztől ? 

Ez alatt hangzott az ágyúzás, puskatüzelés a szoóri és 
burkersdorfi csatavonalon szakadatlanul. 

Ha Trenk Ferencz olyan jó katona lett volna, mint a 
milyen jó martalócz volt : ez órában az lett volna köteles- 
sége, hogy az egész huszár- és pandúr-seregével vágtatva 
rohanjon arra, a hol az ágyuk dörögnek s támadja hátba 
Frigyes királyt. De hát ezt elmulasztá. 

Miranda csakugj^an jó szolgálatot tett Frigyes király- 
nak, a midőn elárulta Trenk Ferencz előtt az aranynyal 
tömött haubiczok titkát. Annak még tíz ilyen drága gömb 
maradt zsákmányul. 

Azonkivül Frigyes király egész ezüst asztalszere. — 
A pompás aranyozott tálak, tányérok és billikomok. Ha 
néha nem volt is más a királynál, mint szalonna, fekete 
kenyér, de azt legalább ezüstről lakomázták. 

Mit törődött Trenk Ferencz most Károly herczeggel, — 
meg a harcz kimenetelévél, mikor az ő diadala már meg 
volt ? Ennyi kincs egy rakáson ! Az volt a főkérdés, hogy 
ezt mi módon lehessen el is szállítani ? 

Kiszedni az aranyat a golyókból nem tanácsos ; mert ha 
a pandúrok megtudják, hogy itt annyi pénz esett zsák- 
mányul, azok is mind részt követelnek felőle. 

Ha pedig zsákba teszik a golyót s úgy kötik a nyereg- 
hez, ez a nagy teher az Elbán való visszausztatásnál le- 
húzza a lovat a víz alá. A leleményes ész kitalálta a mód- 
ját. Trenk Ferencz minden zsákhoz, melyben az arany 
tartalmú golyó volt, egy-egy üres korsót köttetett : az a 
vízben a golyó • súlyát kiegyenlíti. Az ezüst számára meg 
etető vályúkból tákoltatott tutajt, a min át fogják vádol- 
tatni a folyón. 

Ez alatt sorban kaszabolhatták A. Z. berezeg vértesei 
az osztrák ezredeket, s ágyúzhattak azoknak saját ütegei- 
vel Károly berezeg főhadiszállására. 

Trenk Ferencznek volt egy bizalmas czimborája^ Török 

pribék volt. Khankiárnak hittak (törökül olyanformát 
jelent, mint «hóhér»). Ezt szokta azokra a titkos meg- 
bizásokra használni, a miknek a czélja egy-egy olyan ha- 
rámbasának a láb alól eltevése volt, a kire a vezér meg- 
haragudott, vagy a kitől a zsákmányrészt el akarta hará- 
csolni. Igen egyszerű volt a praktika. A kipéczézett főtiszt 
parancsot kapott, egy csapat huszárral s kétszer annyi 
pandúrral megtámadni az ellenséget. A harczmodor az 
volt, hogy minden huszár mellett két gyalog pandúr 
futott. Versenyt tudtak futni a paripával. A pandúr lőtt, 
a huszár vágott s a kézi tusában a gyalog pandúr a hand- 
zsárjával elvagdalta az ellenséges vitézek lovainak az inait, 
(így tettek Mohácsnál a janicsárok is Lajos király vitéz 
« kalandos)) lovagjaival.) Ha azonban csak a főtiszt el- 
vesztése volt a czél, akkor a lövöldözés kezdetén a harám- 
basa hirtelen megkapta a neki szánt golyókat ; akkor az- 
tán megragadták a lova zabláját a pandúrok s a halálra 
sebesülttel visszavágtattak a táborukba. Ezt Miranda mind 
elmondta Todbittemek. maga Laudontól tudta meg ezt 
az ármányt. • 

Mikor már a hegyek fensikján folyt az ütközet, Khan- 
kiár szót tett e felől Trenk Perencznek. Az ellenséget jó 
volna megriasztani. 

Trenk Ferencz aztán kiadta neki a kellő utasításokat. 

Három csapat huszár és pandúr három irányban indul- 
jon el az ellenséget fölkeresni. Vezéreik Todbitter, Bun- 
tevicz és Röppenik. Minden csapat áll száz lovasból, két- 
száz pandúrból. Todbitternek jutott a legveszedelmesebb 
feladat, a porosz sereg jobb szárnyát megtámadni, a hol 
még minden csendes volt, a hol tehát egészen pihent 
ellenségre kellett találnia. 

A mint Khankiárt meglátták közelíteni a kétszáz pandúr- 
ral, egyszerre monda ki Miranda és Todbitter azt a szót : 

— Itt az «Uriás-levél!» 

A pandurtiszt átadta a parancsot Todbitternek. 

A harámbasa megijedt. 



Digitized by VjOOQIC 



132 

— Én támadjam meg háromszázad magammal a bur- 
kusok pihent dandárát ? Hisz az őrültség ! Monda 
Khanki árnak. 

— Ha csak egy ellenvetést mondasz is és rögtön nem 
indulsz, az a parancsom, hogy főbe lövesselek. 

S már fel volt emelve tizenkét puska és Todbitter fejé- 
nek irányozva. 

Miranda odaszólt németül : 

— Fogadd el a megbízást: a poroszoknak nincs a jobb 
szárnyon semmi hadcsapatjuk, csak a tüzérségük, a 
hegyen tul pedig mingyárt rátalálsz az osztrák lovassá,gra 
s ahhoz csatlakozhatol. 

— No hát menjünk ! Monda Todbitter s azzal megindult 
a szokott módon beosztott csapat a Bataillenberg felé 
csendes ügetésben. 

Rövid időn megpillanták a porosz üteget, mely egy 
dombra volt felállítva, a honnan a szoros utat uralta. 

Trenk csapatjainak hagyományos ellenszenvük volt az 
ágyuk ellen. Soha ágyukat nem ostromoltak meg. A pat- 
tantyusság pedig magában nem attakol. És így szépen el- 
vonultak az üteg mellett, lőtávolon ki vül, az erdőnek kerülve. 

Miranda a maga kordéjával az utón haladt előre, 
s az erdőn tul ismét összejött a pandurcsapattal. 

A mint a hegyhátra fölértek, egyszerre ott láttak maguk 
előtt egy lovascsapatot, háromsoros hadi rendbe fölállítva. 
Egész zászlóalj. 

— No most kezdjük el a lövöldözést! monda Khankiár 
Todbitternek. 

— Kezditek a tüzes istennyilát! Kiáltá rá Miranda*. 
Hisz ezek osztrák lovasok. Nem látod a sárga zászlójukat? 

A Preissing vértes-ezred katonái voltak. 

A vértes őrnagy, a mint Trenk katonáit előbukkanni 
látta, azonnal odanyargaltatá hozzájuk a hadsegédét, 
azzal a parancscsal, hogy a csapat vezére jöjjön hozzá. 

Todbitter odavágtatott; de vele futott Khankiár is, 
a nyereg kápájába kapaszkodva. 

— Trenk martalóczai vagytok ? Kérdé az őrnagy. 

— Todbitter kapitány. 

— Mit kerestek itten ? 

— Parancsunk van a vezértől az ellenséget megrohanni. 

— No, hát én meg a fővezér parancsát tudatom veletek. 
A gyalogosok rejtsék el magukat az erdőben : senki el ne 
árulja az ittlétünket. A ki egy puskát elsüt, rögtön fel- 
huzatom a fára. A puskát gúlába kell rakni. 

Khankiár morgott ; de ellenkezni nem mert. 

A vértes őrnagy még mindig a tegnapi haditanács ren- 
deletéhez tartotta magát: a fővezér nyargoncza eltévedt 
valahol és nem talált Preissing tábornokra. 

A két harámbasával együtt az őrnagy is odalovagolt 
a kiséretével a Trenk-csapathoz. 

Todbitter elmondá az őrnagy parancsát előttük az 
ő idiomájukon. 

— A gyalogság vonuljon az erdő mélyébe és meg ne 
mozduljon; a huszárok pedig álljanak a vértesek mögé ; 
de előbb rakjanak le minden fölösleges terhet a nyergük- 
ből, a mi a gyors mozdulatokat akadályozza. 

Lerakni az összeszedett prédát ! 

«Drugi puty.U kiáltanak erre a vitézek s azzal megfor- 
díták a lovaikat s úgy elszeleltek minden irányban, hogy 
Todbitter maga maradt ott a markotányosnéval. 

— Megszabadultunk szerencsésen ! monda a hölgy a 
harámbasának. 

— De most hová legyünk ? 

— Te barátom most már Trenknél halálra itélt ember 
vagy. Legokosabb, ha most egyenesen menekülsz Bécsbe. 
Engemet is magaddal vihetsz, quasi feleségedet. 

Todbitter kapott ötezer aranyat, meg egy szép asszonyt, 
hát ugyan minek is folytatta volna tovább a háborút ? 

Egy óra múlva aztán Preissing dandára is meg volt 
verve. Futhatott is mindenki, a merre kedve tartotta. 

Trenknek a másik két kiküldött csapatja közül az egyik 
a porosz király ágyuütegének a torkába került, az nagy 

hirtelen visszafutott Bunteviczestől elevenen. A Köppenik- 
féle csapat ellenben, mely arra felé tartott, a hol a nag^'' 
füstöt látta 8 az ágyúzást hallá, szemtanuja lett az osztrák 
derék sereg bomlásának. Az égő Burkersdorfból menekülő 
csapatok minden utat elleptek. A pandúrok siettek vissza 
Trenk Ferenczhez azzal a rémhirrel, hogy a föherczeg 
ármádiája tönkre van verve : itt az ellenség. 

Erre aztán Trenk Ferencz is összeszedte a zsákmányolt 
kincsét s egyetlen taktikája az volt, hogy minden prédát 
elvihessen. Az öcscsének a két paripáját is magával vitte, 
a miket az a lovász-legényével hátrahagyott. 

Mire a poroszok visszatértek a megnyert ütközetből 
a táborukba, már akkor Trenk Ferencz, huszárjaival, 
pandúrjaival és fényes zsákmányával együtt tul járt 
az Élbe vizén. 



XIV. FEJEZET. 
A DIADALSZEKÉEEN. 

Az már régi szokásuk a hadvezéreknek, hogy az elvesz- 
tett ütközet kimenetelét olyan takargatott, vigasztaló 
modorban tudatják a világgal, mintha tulaj donképen 
csak egy megváltoztatott hadállásról lett volna szó ; ellen- 
ben egy kisebb mérvű sikert, mint valami döntő diadalt 
trombitálnak ki. 

így történt a szoóri ütközet után is. Az osztrák fővezér- 
ség magáról az elveszett derék ütközetről olyan bonyoló- 
dott, olyan körmönfont hadi bulletint származtatott 
Bécsbe, hogy a ki azt elolvasta, azt sem tudta, merre 
van hát előre, merre hátrafelé ? 

Ellenben a Trenk Ferencz diadala aztán a poroszok 
teljes, tökéletes kudarczát liirdeté. A porosz tábor elfoglal- 
tatott, az ágyuk beszögeztettek, az egész főhadiszállás 
foglyul esett, maga a porosz király ekvipázsa és asztali 

ezüstje is prédára jutott. Ezt az ezüst portékát Trenk 
Ferencz előre felktildé Bécsbe s az ott volt kitéve a 
Matsakkerhof vendéglő emeleti ablakaiban a publikum 
bámulatára. 

Csák Máté háza volt Trenk Ferencznek a rendes szálló- 
helye, mint minden magyarországi nagyúrnak. Itt költött 
el ő naponként egy forintot. (Ezt az adatot az életirói, 
mint zsugoripágának bizonyítványát hozzák elő; ámde 
tudnunk kell, hogy az egykorú étlapok tanúsága szerint a 
Matsakkerhof uri éttermében egy ebédnek a dija 24 réz- 
krajczár volt, a mely lakoma állt hét fogás ételből, 
azok közt kétféle sült. E szerint Trenk Ferencznek egy 
rénes forintból még harminczhat krajczárja maradt. 
Inkább azt kérdhetjük, hogy mire tudta ezt a tenger pénzt 
elkölteni). 

A könnyen lobbanó kedélyű bécsi publikumnak egy- 
sze'rre kegyenczévé lett Trenk Ferencz. Az utczán 
pamfleteket árultak az arczképével s a hárfások rém- 
balladákat énekeltek róla. 

A szerencséjéhez tartozott az is, hogy a míg Károly 
főherczeg a még mindig harczképes osztrák derék had- 
sereggel északnak vonult, az alatt Trenknek ellenkező 
irányban kellett nagy sietve loholni. « Kellett)) : mert az ő 
hadcsapatja úgy volt szoktatva, hogy nagy diadal után, 
mikor prédával megrakodott, addig uj csatába nem volt 
vihető, a míg mindenki haza nem vitte a zsákmányt és el nem 
helyezte. Később aztán visszajöttek becsületesen. Ilyen- 
formán csak a testőrséget képező lovasság maradt meg 
mellette. Ezeknek az élén tartá bevonulását Bécs városába. 

Megérkezése valóságos diadalünnep volt ; a verestorony 
bástyától a Butg kapuig minden utcza tömve « vivát » 
kiáltozó néppel; az ablakokból szép hölgyek virágokat 
szórtak eléje; a neve is alkalmas volt arra, hogy az ezer- 
ajku óriás szájából megrengesse a levegőt: «FranzTrenk»! 
Kinézése pedig túlhaladta a róla szárnyaló legvadabb 
híreket is. Gondos családapák eltakarták a feleségeiknek a 

szemeit, hogy rá ne csodáljanak. Tökéletesebb Belzebubot 
tán még HöUen-Breughel sem tudna vászonra festeni. 

Hát a lovasai ? Ezek a csodahősök. A huszárok farkasbőr 
kaczagánjgaikkal. A szerezsánok, vörös köpönyegeikkel, 
fejükön a poroszoktól elvett aranyos kaskéták ! Egy gyűj- 
temény országos gonosztevőkből ! Hóhérpallos alól kisza- 
badult légió ! 

Mikor a Burg udvarára ért Trenk Ferencz, a főőrség 
fegyverben állt és dobszóra szalutált s zászlóját meghajtá 
előtte. A hartsir gárdisták segítek leszállni a lováról, 
s vezették fel a követségi lépcsőn. Minthogy a meglőtt 
jobb lába rövidebb volt, mint a bal, a miatt gyalog jártá- 
ban mankót használt. 

A királynő a gobelinok termében fogadta a hőst s látva, 
hogy mankóval jön, megkinálta őt egy székkel, hogy üljön 
le ; a míg az egész udvari kiséret állva maradt. Olyan nagy 
kegyesség, a minőkben csak fejedelmi vendégek szoktak 
részesülni. 

Ö felsége magasztaló dicséretekkel halmozá el a hőst és 
legmagasabb kegyének kifejezéséül ezredesi czimmel 
ruházta fel, a rendes hadsereg főtisztjeivel egyenlő ranggal 
s kinevezte magyar bárónak. (Tudvalevő, hogy a külföldi 
báró Magyarországon, a míg a Corpus Jurisba nem 
inartikulálják, csak «armer Eeisenderw és nem más.) 

Azon nap estéjén Bécs városát illuminálták s a Burg- 
szinházban, (melyet Mária Terézia négy évvel előbb épít- 
tetett a komoly Tháliának) díszelőadást tartottak Trenk 
Ferencz tiszteletére. 

. . . Egy hét múlva pedig pecsétes levelet kapott Trenk 
Ferencz Cordua tábornagytól, melyben megidéztetik a 
specziális hadi törvényszék elé, mely az ellene emelt 
vádakban ítélni fog. 

Már ekkor az egész városban Trenk Ferencz bűneiről 
beszéltek. 

A papok minden templomban arról prédikáltak, hogy 
Trenk Ferencz istentagadó, templomrabló, szentségfertőz- 

tető ; papoknak megkinzója, ártatlan szüzek megrontója ; 
káromkodó és eretnek. 

Huszonhárom pandurtiszt lézengett Bécsben, a kiket 
Trenk Ferencz önkényüleg elcsapott a seregéből: ezek 
között volt Todbitter. 

Ez a huszonhárom sértett ellenfél szerteszét hirdette 
Bécs város kávéházaiban és sörcsárdáiban, hogy Trenk 
Ferencz nem hogy diadalt aratott volna a szoóri ütközet- 
ben; de ő volt egyenesen az oka, hogy Károly berezeg 
elvesztette a csatát; mert a helyett, hogy a parancs szerint 
Frigyes királyt hátban támadta volna meg, egy puskát 
sem sütött ki ellene ; hanem az egész ütközet alatt a zsák- 
mányt szedte össze s a porosz lovasságnak időt engedve, ő 
idézte elő a haditerv meghiúsulását. 

A vádban sok igaz volt. 

A királyné azt kívánta, hogy az általa kegyelt hősnek az 
igazolása végett egy specziális hadi biróságot kell össze- 
állítani ; melynek ítélete aztán végkép elpihentesse a sok 
rágalmat. Az volt a szándék, hogy megmentsék, tisztára 
mossák Trenk Ferenczet. 

A törvényszék elnöke, Cordua tábornagy, derék, egyenes- 
lelkű ember volt, a ki Trenk Ferencz katonai érdemeit 
meg tudta becsülni. A közvádló Weber haditanácsos volt. 

A perpatvar folytán sok minden egyéb bűnét is fel- 
hozták Trenk Ferencznek ; hogy a pandúrjait sajátkezüleg 
öldöste le, ha a legkisebb hibát elkövették, hogy a tisztjei- 
nek a gázsiját nem fizette s hogy egy molnárnak a leányát 
legnagyobb kincsétől megfosztotta. (A királyné előtt ez 
volt a legsúlyosabban terhelő vád ellene.) 

Trenk Ferencz az egész vizsgálat alatt igen nyugodtan 
védte magát. A csatatéri mulasztás vádját elhárította 
a Károly főherczegre hivatkozással, kitől ő az ütközet 
napján semmi parancsot nem kapott. A porosz királyt 
ellenben parancs nélkül is megtámadtatá ; de épen a vádló 
tisztek, Todbitter, Buntevicz és Köppenik voltak azok, 
a kik gyáván megfutottak a csatából. A többi vád mind 

zöld mese. A molnár leánya pedig egy közönséges hübsch- 
lerin, a kitől nem hogy az ártatlansága kincsét vette 
volna el erőszakkal, sőt inkább korbáescsal kergette el a 
tolakodásáért. 

Egyedül megállható vád maradt ellene az, hogy a tiszt- 
jeit önkényüleg elcsapta s a fizetéseiket nem adta ki nekik. 

Trenk Ferencz még ezt a vádat sem akarta megállni. 

Mikor szembeállították vele Todbittert, már akkor 
elhagyta a nyugalma. 

— Hát te sem kaptál tőlem semmi pénzt ? Kutyaházi ! 

— Nem. 

— Hazug kutya I Hát nem tele marokkal tömtt d a tás- 
kádba? Te ha.jdemák ! 

— A «te pénzedet » soha. 

— Oh te országos gazember ! 

— Dixit cacabus oUae. (Katlan csúfolja a fazekat.) 
Mondd meg, hogy hol adtad nekem azt a pénzt ? 

S e mérges szóváltás alatt folyvást kaczagott Trenk, 
akkor aztán Todbitter is rá kezdte a kaczagást. Olyan 
röhejt csináltak duettben, mintha a legnevettetőbb Hans- 
wurstiad folyna le közöttük. 

A birák el nem tudták gondolni, hogy mit nevetnek 
ezek mind a ketten ? 

Hát azon nevettek, hogy Trenk nem állhat elő a világos 
czáfolattal, a mi a tenyerén fekszik. Nem mondhatja 
el, hogy ötezer aranyat adott osztalékul Todbitternek 
Frigyes király sátorában. Mivel hogy a hadi regula szerint az 
elfogott ellenséges hadipénztár az aerariumot illeti meg. Azt 
tehát Trenk Ferencznek azonnal ki kell szolgáltatni, 
mihelyt valaki felemlíti. Csak Todbitter árulhatná el. De 
az sem szólhat; mert akkor ő tőle is elvennék a^z ötezer 
aranyat. Ez az, a mi olyan nagyon nevetni való. 

Trenk Ferencz a kincsrejtő haubiczokat mindenütt 
magával hordta. Bécsi szállásán egy nagy üvegszekrény- 
ben tartá: úgy mutogatta a látogatóinak, mint szoóraui 
troféumait. De hozzányúlni senkinek sem engedett. 

Végre a kiküldött törvényszék meghozta az ítéletet. Az 
igazán kegyelmesen hangzott Ferenczre nézve. Minden 
ellene támasztott vád alaptalannak lett nyilvánítva. 
Pletykabeszéd az egész. Hadászati szabályok szerint Trenk 
Ferencz semmi kifogás alá nem eshetik. Hanem abban az 
egyben elmarasztalták, hogy az elbocsátott tiszteknek a 
hátralékos zsoldját tartozik kifizetni. Summa summarum 
tizenkétezer forintot. 

No, hát mi az a tizenkétezer forint ? Ilyen potom áron 
kiszabadulni a limbusból ? 

Ezen a bagatellen dül felt azután Trenk Ferencznek a 
diadal szekere. Nyomorúságos tizenkétezer forint miatt 
vesztett el hírnevet, ősi vagyont, milliókat, jövendőt, sza- 
badságot, mindent. 



XV. FEJEZET. 
A DLADAXSZEKÉR AXATT. 

— Micsoda? Kiálta fel Trenk Ferencz, mikor azt a ke- 
gyelmes ítéletet felolvasták előtte. Én fizessek tízenkétezer 
forintot ezeknek a kapczabetyároknak ? Soha ! Egy réz- 
krajczárt sem! 

S azzal, fogta magát, kocsira ült, senkinek agyiöt sem 
mondott, leutazott Slavoniába a birtokára s ott vadászott 
dámvadakra, meg vadkanokra, s nem törődött az egész 
pandúrseregével. Azt gondolta, hogy majd hívni fogják a 
bécsi uraságok, ha egyszer meg lesznek szorulva. Ott is 
maradt, míg a téli fagy be nem fogta. 

Csakhogy ez idő alatt ismét egy nagyot fordult a világ- 
történet. 

n. Frigyes a Zsónaföldön, Kesselsdorfnál tönkreverte 
a szász fejedelemnek osztrákokkal egyesült seregét. A vé- 
rengző ütközetben ismét kitüntette magát az ősz A. . . Z. 
berezeg, a kinek a csata után olyan volt a köpenyege. 

mint a rosta, átlyukgatva golyóktól. Károly herczeg tétle- 
nül nézte szövetségese összetörését. Erre Mária Terézia 
békét kötött a poroszszal, átengedve másodszor is az elve 
szett Sziléziát. Akkor aztán az egész hadseregével a fran- 
cziák és spanyolok ellen fordult, a kik ez időben vala- 
mennyi olasz tartományát elfoglalták. Azokat kegyetlenül 
el is verte, kikergette Olaszországból. Hanem ehhez a had- 
járathoz semmi szükség nem volt Trenk szabad csapatjaira. 

Trenk Ferencz aztán, mikor észrevette, hogy nem 
hívogatják, még is csak ráfanyalodott, hogy felmegy 
Bécsbe. Odáig semmi hirt sem hallott a történtekről. 

Amint megérkezett Bécsbe, a legelső meglepetés az volt 
részére, hogy az utczán hólabdákkal meghajigálták. 
Azt hitte, hogy ez valami félreértés lesz. 

De a mint a Hohemarktra érkezett, ott már fenhangon 
kezdték a nevét emlegetni, «du verfluchter)) fldu verráther» 
mellékszók kíséretében. 

A piacz közepén állt a nagy vasketrecz, a melybe a rend- 
őrség által összefogdosott tolvajokat, garázdákat és 
hübschlerineket szokták bezárni. 

Valaki a pellengérketreczből a nevét kiáltá. 

Megállittatá a szánkóját ; odament. Egyik harámbasáját 
találta a Ketterháuschenben. 

A jámbor elpanaszolá, hogy őtet elfogták, bezárták; 
pedig semmit sem tett egyebet, mint a mit más városok- 
ban szoktak. Egy pár németnek beütötte a fejét s egy 
aranyórát vásárolt a szabott áron ( : egy ökölcsapásért az 
órás fejelágyára :) no meg, hogy egy apáczakol ostort ven- 
dégfogadónak nézett. 

Trenk Ferencz rögtön csörtetett fel Cordua marschall- 
hoz, panaszt tenni az elfogott harámbasája miatt. 

— Jajh, barátom, monda neki a tábornagy. Ne törd te 
magad most a harámbasád miatt ; hanem védd a saját 
ügyedet. Te magad is edictaliter currentálva vagy propter 
feloniam. 

Trenk Ferencz elbámult. 

— Hiszen már megkaptam a felmentő ítéletet. 

— Én tőlem meg. De abba nem nyugodtál bele. Most 
azután uj proczesszust kötöttek a nyakadba s most már 
nem ón vagyok a birád, hanem Löwenwalde tábornok. 

Löwenwalddal régi ismeretsége volt Trenk Perencznek. 

Egy Ízben, az első burkus hadjárat után találkozott 
vele Károly főherczeg termében, a hol a tábornok irgal- 
matlanul kikelt a főherczeg előtt a pandurvezérnek Bavá- 
riában elkövetett kegyetlenkedése, zsarolásai és pusztításai 
miatt. A mely vádakra Trenk Ferencz egész röviden és 
hatásosan csupán egyetlenegy mozdulattal felelt meg, a 
mely mozdulat után a tábornok bő bársony bugyogójának 
azon a részén, a melyen ülni szokott, Trenk Ferencz 
csizmatalpának a legtökéletesebb lenyomata volt látható. 
A főherczeg pedig ezen replika fölött olyan jó izüt neve- 
tett, hogy két gomb leszakadt a mellényéről. 

Ilyen jó emlékezetű ismeretsége volt Trenk Ferencznek 
Löwenwalde tábornokkal. S ez volt most az ő bírája : a 
haditörvényszék elnöke. 

Még azt is tudatták Trenkkel, hogy a ki ezúttal, mint 
vádló lépett fel ellene, az nem kisebb személyiség, mint 
Gossau gróf, császári kamarás, az élelmezési osztály 
főnöke, nagy befolyású férfiú az udvarnál. 

Végül pedig az a parancs is közöltetett vele, egyenesen 
az uralkodónő meghagyásából, hogy a mint Bécsbe meg- 
érkezik, azonnal tekintse magát fogolynak s a vendéglőben 
tartott kvártélyát el ne hagyja, a míg érte nem küldenek. 

Ezt a parancsot megértve, rögtön sietett Trenk Ferencz 
a Matsakker udvarba : ott kikeresteté a kocsiszínből a leg- 
pompásabb szánkót, eléje fogatott négy lovat, csengős 
szerszámmal s ezzel a készséggel vágtatott végig a bel- 
város valamennyi népes utczáján, a karintiai utón, a 
mennybéli kapu utczán, a Grábenen, a Glacís-n, a posztó- 
lugason, a huspiaczon meg a Szent- Péteren, a hol a leg- 
több nép járt: maga hajtotta a lovakat s kongatott az os- 
torával nagyokat alföldiesen. 

Estére pedig páholyt vett a Burgszinházban, a hol épen 
Racinenak klasszikus színművét, Ifigéniát adták. A p.íholya 
csaknem szemközt volt a királynőével, szomszédos a 
Károly föherczeg páholyával. 

Még eddig egészen gavalléros volt a truczczolása az 
udvari hatalmasságok ellen. 

Az előadás alatt azonban, melyet Trenk nemes figye- 
lemmel hallgatott, egyszer csak hangos beszélgetés vonta 
magára a figyelmét a szomszéd páholyban. A nevét hal- 
lotta emlegetni. 

Átnézett a páholyba s ott látta Gossau grófot ülni, 
szemben a szinpaddal, átellenében egy tisztet, a kinek 
csak a revers oldalát láthatá; de a kit a hangjáról ismert 
fel. Az volt Todbitter. 

Mikor azok is észrevették az ő ottlétét, elkezdték a tár- 
salgást, francziára fordítani. 

Már az is boszantá, hogy fölteszik egy Trenk Ferenez- 
ről, hogy az nem tud francziául ! De hát még a diskurzus 
tárgya ! Folyvást őtet szólták-szapulták. 

A vér a fejébe tódult; elvesztette egészen az eszét. Ki- 
rohant a páholyából : be a szomszéd páholyba. 

Az útját álló Todbitternek olyant ütött a fejére ököllel, 
hogy az összerogyott menten. Akkor aztán torkon ragadta 
Gossau grófot s azt kezdte el ökölcsapásokkal kikészíteni. 

A gróf kardot rántott ; de Trenk elkapta balkézzel a 
kardját, a mivel összevágta a tenyerét; de a közben jobb 
kézzel annyi ökölcsapást osztott az ellenfelére, hogy az 
eszméletlenül rogyott a páholy szélére. S mindez az egész 
színházi közönség láttára történt, ő felsége, a legbájosabb 
császárné és királyné legmagasabb jelenlétében ; szeren- 
csére felvonásköz alatt. 

És ez a brutális verekedési jelenet úgy meglepett min- 
denkit, hogy a pandurvezért, boszuja kielégítése után, 
akadálytalanul engedték a szánkójához visszatérni s csen- 
gős ekvipázsával a vendéglőjéhez hajtatni. 

Hanem egy óra múlva aztán fegyveres őrséget állítot- 



Digitized by VjOOQIC 



143 

tak az ajtaja elé s azontúl, ha az ajtaján kilépett, min- 
denüvé két fegyveres kisérte elől, kettő hátul, felvont pus- 
kával. 

Másnap pedig felvitték a hadi törvényszék elé, mely ott 
tartotta az ülését a fegyvertár épületében, a negyedik 
emeleten. 

Mikor végig haladt a korridoron, egész sereg kellemet- 
lenül ismerős pofa- tulajdonosokat látott a fa melletti 
lóczákon ülni. 

Nem igen nyugodalmas érzés lehet az, mikor az ember- 
nek az ötlik az emlékébe, hogy ennek az urnák a czififer- 
blattján valamikor . rajta felejtettem a manupropriámat ! 
Csupa pofonvert ábrázatok, vagy legalább is olyanok, a 
melyek nem kapták még meg a pofont, de láttukra viszket 
az embernek a tenyere. 

Ezek mind az ellene felidézett tanuk voltak. 

Ötvenhárom tanú volt ellene felcsődítve. Ezeket mind 
Löwenwalde tábornok szedte össze, kihirdetve, hogy a 
kinek Trenk Ferencz ellen panasza van, az jöjjön elő : egy 
arany napi dijat kap az egész per tartamára. Tizenötezer 
forintot adtak ki csupán a Trenk Ferencz elleni tanuk 
napi dijára. 

Ezekre a tanukra ő csak nagyot köpött. 

((Hazug kutyák ! Botot nekik !» 

Olyan is volt a tanuk között, a ki azt jött bizonyítani, 
hogy ő soha sem látta Trenk Ferenczet a mária-czelli 
bucsun megielenni. Ez is egyik főbenjáró bűn vádja volt 
ellene. 

Hanem aztán következett a vádak sulyosabbja. 

Löwenwalde előadta, hogy Trenk Ferencz ezredest a 
stratégák azzal vádolják, miszerint a szoóraui ütközet 
egyenesen az ő szándékos mulasztása következtében vált 
balvégzetessé az osztrák ármádiára nézve; mivelhogy 
nem fogadta meg a fővezér parancsát, hogy összes had- 
seregével támadja meg Frigyes királyt hátulról szoóraui 
főhadiszállásán. 

Erre a vádra Trenk Ferencz nagy nyugodtan előkereste 
a tarsolyából a Károly főherczeg levelét, melyben maga a 
fővezér bizonyítja, hogy az ő ordináncz tisztje, a kit Trenk 
Ferenczhez küldött a paraocscsal, az ütközet zűrzavará- 
ban eltévedt s csak a visszavonulás után jutott el Trenk 
Ferenczhez, a mikor már a parancsolt támadás kivihetet- 
len és fölösleges volt. Trenk felmutatta a törvényszéknek 
a fővezér levelét. 

— Ejh ! kiálta dölyfösen Löwenwalde. Károly berezeg 
is egy húron pendül a pandurvezérével ! 

Erre a szóra a veszettség dühe állta el Trenk idegeit. 
Egy szökéssel odaugrott az elnökhöz (pedig csak féllábát 
tudta használni), megragadta Löwenwaldenak a torkát, 
kirántotta az elnöki székéből, «mint a tigris a macskát* ; 
odarohant vele az elnöki szék mögötti ablakhoz, azt fel- 
szakította 8 ki akarta dobni az ablakon. Jó szerencséje 
volt Löwenwaldenak, hogy a bő elnöki talárja beleakadt 
az ablak fordító vasába, különben lerepül a negyedik 
emeletről. 

Erre aztán berohant a rendőrség, Trenket lefülelték s a 
félig holt elnököt kiszabadíták kezéből : neki pedig betöm- 
ték a száját, hogy ne káromkodhasson s kihurczolták a 
törvénykezési teremből. 

Akkor aztán következett az, hogy vasraverjék. 

Most már a katonai börtönbe zárták. 

És épen arra a béna lábára verték rá a vasat, a melyet 
a porosz ágyúgolyó szétzúzott: oda arra az összefort 
csontra, a hiányzó bokái fölé, a láncz másik végét meg a 
keze csuklójára. 

Hát igy tanítják a rakonczátlan fiukat engedelmes 
magaviseletre ! Szép dolog. Tábornokokat megkardlapozni I 
Presidenseket ablakon kidobálni ! Most már aztán majd 
más hangon fog beszélni. 

Egy pár napig ott tartották a börtönben kenyéren és 
vízen. 

Akkor ismét felsántikáltatták a pinczeoduból a negye- 

dik emeletre, a haditörvényszék elé. De ott is két katona 
közé állították, a kik szuronyos puskával őrködtek a nyu- 
galma fölött. 

Ismét Löwenwalde volt a törvényszék elnöke. 

Trenk Ferencz föltette magában, hogy ezúttal hideg- 
vérű nyugalmával fog imponálni a törvényszéknek. 

— Trenk Ferencz óbester ! kezdé Löwenwalde. Az urat 
azzal vádolják, hogy Szoóraunál Frigyes királyt sátrában 
elfogta és azután nagy váltságdíjért szabadon bocsájtá. 

— Ki az a gaz . . ., akarom mondani derék férfiú? 

— A ki az úrral együtt volt ezen alkalommal. 

— Szeretném látni a pofáját, mondok : a becsületes 
fizimiskáját. 

Az elnök utasítá az auskultanst, hogy vezesse be a 
tanút. 

Todbitter volt a behívott. 

— Ez az a jó madár? azaz : jó ember, jó ember ! 

— Beszélje el, kapitány úr! 

— Kutya, se kapitány ! vágott közbe Trenk. Harámbasa 
volt nálam. 

— Vádlott hallgasson! Különben felpeczkeltetem a 
száját. Tudja meg, hogy a pandurcsapatja ő felsége ren- 
des ezredei közé soroztatott be s a lovassága huszárezreddé 
alakíttatott s tisztjeik rendes chargéeba jutottak. 

(Tehát már a szabadcsapatját is elvették tőle.) 

— Tehát beszélje el, kapitány úr, hogyan történt Fri- 
gyes király elfogatása Szoóraunál ? 

— No, arra magam is kíváncsi vagyok. Dörmögé Trenk 
Ferencz. 

— Eképen történt, fogott hozzá Todbitter, s erre hite- 
met kész vagyok letenni. 

( — Jó pénzért ! Nem szóltam semmit.) 

— Reggel felé volt, midőn Trenkkel a porosz táborig 
érkeztünk. A poroszoknak, minthogy az Élbe folyó volt a 
hátuk mögött, ezen az oldalon előőrseik nem voltak fel- 
állítva, annyira biztosságban érezték magukat. A király 

Jókai : A két Trenk. — Trenk Frigyes. 10 

sátorát azonnal megismertük a kitűzött Standartéről s a 
bejárata előtt felállított ágyukról ; az egyik haubiczvető 
volt; mindegyik mellett gúlába felrakva tizenegy gránát, 
ugyanannyi golyóbis. Két gránátos állt a sátor bejárata 
előtt. Azok bennünket meglátva, ránk kiáltottak : mi a 
lózung ? Erre az egyiket Trenk vágta le, a másikat én, 
hegy meg se nyikkantak. Akkor nekem Trenk azt paran- 
csolta, hogy maradjak kívül; ő egyedül lépett be a sátorba, 
kivont karddal a kezében. A sátorból több perczig halk 
szóváltás hangzott ki, a minek az értelmét ki nem vehet- 
tem s hamisat mondani nem akarok, miután meg kell rá 
esküdnöm. Csupán annyit tudok, hogy nemsokára lódobo- 
gás hangzott a király sátora mögül. Tudnivaló, hogy a 
király sátora összeköttetésben áll az ekvipázsa rekeszével, 
a hol a lovai állnak, ez a sátor mögött van. Innen jött elő 
egy lovászforma legény két paripával : az egyiken maga 
ült, a másikat vezetéken hozta. Én megállítottam a 
legényt: «ki vagy? hova mégy?)> A legény azt felelte, 
hogy ő Trenk Frigyesnek a lovásza, a király adjutánsáé ; 
a vezér küldi őt a gazdájához, a két lovával és egy levél- 
lel, mely nem volt lezárva. A levelet elvettem tőle s elol- 
vastam. Ez volt benne írva: «A magyar Trenk nem visel 
háborút a burkus Trenk, unokaöcscse ellen. Örömömre 
szolgál, hogy a két paripádat, a mit a huszáraim elfogtak, 
te neked visszaküldhetem. 

Trenk Ferencz kezében megcsörrent a láncz. 

— Hát nem igaz ez mind ? szólt hozzáfordulva Todbitter. 

— Igaz ! Gyújtsák alád az igaszságodat a pokolban ! 
Csak hogy nem ilyen sorban történt. 

— Hadd folytassa a tanú a deponálását ! szólt az elnök. 

— Csak azután jutott eszembe, mikor már a lovászt 
tovább hagytam menni, hogy milyen nagyon hasonlít ez 
azokhoz a portrékhoz, a miket Frigyes királyról látni 
minden pamfleten. 

— Hahaha! kaczagott Trenk Ferencz. Nevetnen* csak 
szabad ? A láncza csörgött a kaczagás közben. 

— Azt gondoltam, hogy üldözőbe veszem a lovászt, és 
elfogom, de ekkor Trenk Ferencz a sátorból kikiáltott 
rám és behivott s velem együtt még két másik tiszttársa- 
mat is, a kiknek a neve Buntevicz Jócza és Röppenik 
Hanz. Nyilván abból a szándékból, hogy a menekülő 
királyt üldözőbe ne vegyük. Mert ez az ok, a miért ben- 
nünket mind a hármunkat behivott a király sátorába, 
olyan világos hiábavalóság, a minek semmi köze a hadi 
taktikához ; és akármelyik katonai auktoritás elé terjesz- 
tessék, mind azt fogja rá mondani, hogy e végett semmi 
szüksége nem volt egy dandárvezérnek három szakasz- 
vezért üsszecsődíteni, s az ütközet legforróbb hevében 
ilyenféle utasitást közölni velük. 

— 8 mi volt az az utasítás ? kérdé az elnök. 

— Hát, hogy mi lássuk meg élő szemeinkkel és tanús- 
kodjunk róla, hogy Frigyes királynak az ágyában egy 
fiatal asszonyszemély fekszik, egész pongyolában. Gaval- 
lér ember, ha ilyesmit fölfedez, félrefordul és nem szól 
semmit; nem pedig, hogy összecsődítse a czimboráit s 
megszégyenítsen egy jó családból való hölgyet. Erkölcsből 
nem tette azt Trenk Ferencz bizonyára ; hanem tette azért, 
hogy senki rá ne jöhessen, hogy a királynak az ágya még 
azon-meleg, a hogy elfutott belőle. 

Trenk Ferencz érezte, hogy a fejére dobott háló mind- 
jobban összeszorul körüle. Meglánczolt kézzel-lábbal 
toporzékolt, protestálva : 

— Mind így volt ! De mégis mind hazugság. 

— Csak várja el vádlott a tanúvallomás végét. Csilla- 
pítá az elnök. 

— De épen ez volt vesztére Trenk óbesternek ; mert 
a megszégyenített hölgy kimondta, hogy Frigyes király 
is ott volt mellette : Trenk mind a kettőjüket együtt lepte 
meg B azután a királyt rengeteg summa aranyért futni 
hagyta. 

Csakugyan ő volt Trenk Frigyes lovásza. 

— Pokolbeli ármány! ordított Trenk Ferencz, lelán- 

czolt öklével fenyegetve a tanút : e miatt a sánta lábát 
fel kellett emelnie, mely az ökléhez volt lánczolva. 

— Ne tessék tánczolni. Monda neki kegyetlen gúnynyal 
az elnök. 

— Hazugság ! Hazugság minden szava ! 

— Hivassék be a második tanú. Eendelkezék az elnök. 

A törvényszék ajtaján belépett egy hölgy, karcsú ter- 
metét még magasabbnak tünteté fel a fekete öltöny, az 
arcza sűrű fekete fátyoUal volt letakarva. 

Ezt a fátyolt azonban, a mint a törvényszék asztalához 
ért, felemelte az arczáról. Igazán szép asszony volt. 
Miranda grófnő. 

Trenk Ferencz nagyot hördült, mikor ráismert. 

— Te itt vagy? 

— Igen. Nem vesztem el, a hogy szeretted volna. 

— S te most ide jössz én ellenem tanúskodni ! 

— Igen. Én, gróf Sch ... in tábornokné, jövök tanú- 
bizonyságot tenni Trenk Ferencz báró óbester ellen. 

— És te I Egy gróf Sch ... in tábornokné nem szégyen- 
led elmondani itt, a törvényszék előtt, hogy Frigyes király 
szeretője voltál? 

— Egy királynak a csókja nem hagy foltot az arezon, 
hanem glóriát. 

Trenk Ferencz odanézett Miranda szemébe. Az vissza 
az övébe. 

Trenk Ferencz megérezte, megértette, hogy most 
egyenrangú ellenféllel áll szemközt. Olyan volt ez a 
szembetalálkozás, mint mikor az oroszlán a bozótban 
összekerül a bálványkigyóval s az a szép szörnyeteg feláll 
előtte a farkára, mozgó szarvait felegyenesítve s nyelvét 
kitolva méregfogai közül. Érzé, hogy ebben a tusában 
egész hidegvérére van szüksége, hogy a halálos harapást 
kikerülje s a mikor lehet a kigyónak a nyakát kap- 
hassa el. 

Eeszketett a dühtől. Az ajkait vérig harapta. 

— Exczellencziás asszonyom, tessék helyet foglalni. 

Löwenwalde széket adatott a hölgynek, s megillető titu- 
lálást. 

— És most adja elő, miképen történt Frigyes király el- 
fogatása Szoórau alatt, a sátorában. 

A nő hozzákezdett a meséjéhez. 

— Előtte való este a király nagyon sok puncsot ivott s 
annak a következtében mélyen elaludt. És így nem hallá 
meg a robajt, melyet az ellenséges lovasság érkezése 
támasztott. Én azonban fölébredtem s felköltém mély 
álmából a királyt. De már abban a pillanatban félrerán- 
tották a sátor függönyét s belépett egy harczias alak, 
kezében kivont karddal. «Ei mer ide bejönni ?» kiálta a 
király. Én ráismertem az alakra s a király fülébe súgtam : 
•Felség! ez Trenk Ferencz!» A király bámulatosan meg 
tudta őrizni a nyugalmát. Egész fölényét megtartva, 
szinte kedélyesen monda a félelmes látogatónak: «Ah, 
ön a hirhedett magyar Trenk ? Már egyszer nagyon közel 
voltunk egymáshoz. Kollinnál. Már ott is kicsinyben múlt, 
hogy ön engem foglyul nem ejtett. » <Igen, egy ágyúgolyón 
múlt, mely a lábamat összezúzta : ez a megrövidült lábam 
emlékeztet a találkozóra. » «No ezúttal jobban kedvezett 
önnek a szerencse, monda Frigyes. Sikerült a mattá király- 
nak. Lássuk csak mit nyer ön vele, ha engem kiszolgáltat 
a bécsieknek? Én kényszerítve leszek békét kötni, Szilé- 
ziát visszaadni a királynőnek. Eap ön valami részt Szilé- 
ziából ? A háborúnak vége lesz, önt a pandúrjaival együtt 
hazaküldik Szlavóniába ; s elfeledik, hogy volt a világon. 
A jó aratásnak vége. Én ellenben tudok önnek jó jutalmat 
adni, a mely önt Magyarországon elsőrendű dynasztává 
emeli egyszerre. Én ajánlok önnek váltságdíjul százhat- 
vanöt ezer aranyat, ha most szabadon bocsát. » Ennek a 
szónak nagy hatása volt Trenkre. « Akkor annak a pénz- 
nek itt kell lenni », szólt nevetve. ((Akkor a pénzt is el- 
veszem s a királyt is elviszem. » «De a pénzt nem fogja 
ön megtalálni. » «Majd meglássuk !» Erre a kardjával 
összevissza hasogatta a király sátorában levő ládákat ; de 

azokban nem talált egyebet ezüstnél. A sikertelen kutatás 
után Trenk Ferencz hüvelyébe dugta a kardját s azt 
mondta a királynak: «Hol vannak hát az aranyak?* 
« Előbb adja ön lovagi paroláját, hogy szabadon bocsát s 
megmenekülésemet előmozdítja.)) Erre a pandurvezér le- 
húzta a keztyűt a kezéről s a király elé nyujtá. Frigyes 
kezet adott neki. «Az én becsületszavam vas,)) naondá 
Trenk. «S az én szavam arany !» monda a király. Akkor 
Trenk Ferencz leült az asztal mellé s a pugilárisából ki- 
szakítva egy lapot, levelet irt az unokaöcscsének, a mely- 
nek tartalma az volt, hogy ezennel visszaküldi paripáit, 
melyeket a huszárjai elfogtak a lovászlegényével együtt. 
Ennek az ecuriernek a livréejében kellett megmenekülni 
a királynak. 

Trenk Ferencz az egész mesemondás alatt megállta, 
liogy 6gy szót sem szólt közbe : összeszorította ajkait s a 
beszélő arczára nézett merően, torzvigyorgással, mint 
hasonmása az akkoriban divatos nevető gipsz -mellszobor- 
nak. Csak akkor, a midőn a hölgy egy perczig pihenőt 
tartott, tett egy némajátéki mozdulatot, kezével a zöld 
asztalon álló feszületre s aztán fel az ég felé mutatva. 

A hölgy elérté a néma megintést s válaszul elébb a 
keblére tette, aztán a feje fölé emelte a kezét : jelezve, 
hogy mindarra, a mit most mond, kész esküt letenni. 

Miranda folytatá : 

— Ekkor aztán Frigyes király felfedezé a kincs rej- 
tekét Trenk Ferencz előtt. A tartalék hadipénztár a bomba- 
vető ágyú mellé gúlába állított haubiczokban van elrejtve : 
mindegyikben tizenötezer arany. Trenk Ferencz ekkor 
kilépett a sátorból s behozott egyet azokból az ágyú- 
golyókból. 

— Ezt én magam is láttam : bizonyítá Todbitter. 

— A haubicz csapjának lecsavarása után, a bomba két- 
felé vált 8 kitűnt, vékony üveglappal letakarva, az elrejtett 
aranypénz. Ez sem igaz talán, Trenk Ferencz uram ? 

Trenk a homlokát ütötte öklével. 

— Hogy én ezt a viperát meg nem fojtottam akkor ! 
Miranda tovább mondta. 

— Ezt látva Trenk óbester, odanyujtá a királynak a 
kardját s megengedte neki, hogy a Trenk Frigyesnek irott 
levéllel a sátor hátulsó nyílásán keresztül a lovak reke- 
szébe osonhasson. 

— Elvégezted ? szólalt meg a szünet alatt Trenk Ferencz, 
a míg az auditor leírta a hölgy vallomását. 

— Ennyi volt, a mire megfelelni felhivattam. 

— Tehát méltóságos és excellencziás grófné asszonyom, 
tündérszépségű asszony ! nekem legkedvesebb rokonom, 
ángyikám! Minden szavaddal úgy hazudtál, mint egy 
piaczi czafrangos ! 

Az elnök rákiáltott Trenkre : 

— Árestáns ne sértegesse a tanút ! vagy zsákot huzatok 
a fejére. 

Miranda hideg, kegyetlen nyugalommal szólt oda : 

— Csak hadd beszéljen ö az igazi nyelvén. Ezzel karak- 
terizálja önmagát. Hazugságnak mondja minden szavam. 
Pedig a porosz király által váltságdíjul kapott aranynyal 
töltött haubiczok most is ott vannak a matsakkerhofi szál- 
lásán : üveg szekrényben, sorba rakva. 

Trenk felordított : 

— Miért nem öltem én meg ezt az ördögnőt ? 
A bírák e fölfedezésre nagy izgalomba jöttek. 

« Ah szörnyűség! Még ide hozta a bűndijt ! Hallatlan 
árulás. » 

Löwenwalde rögtön parancsot adott egy ordináncztiszt- 
nek, hogy menjen fel egy patroUal a Matsakkerhofba, egy 
assessor kíséretében, s az óbester szállásán levő haubi- 
czokat lepecsételve szállíttassa ide, mint corpus delictit. 
Addig az inkvíziczió szünetet tart. 

— Minek szünetet tartani ! szólalt fel Trenk Ferencz. 
Elismerem, hogy azok a haubiczok arannyal vannak 
megtöltve. Azt is elismerem, hogy azokat a király sáto- 
rából hoztam el. 

— Nos, hát akkor mit vágja a tanú szeméhez, hogy az 
hazudik ? 

— Abban hazudik, hogy az elrejtett kincsnek a tit- 
kát Frigyes király fedezte volna fel előttem, dijul az áru- 
lásért. 

-T- Hát ki fedezte fel más ? 

— maga : ez az asszony. 

Miranda erre a legnagyobb elcsodálkozást fejezte ki. 

— Hát honnan tudtam volna én ezt a titkot ? S mi 
okom lett volna ily rengeteg kincscsel megajándékozni 
Trenk Ferenczet? 

— Azért, hogy szabadon bocsássalak; azért, hogy 
visszaadjam a viganódat. 

— No és szabadon bocsátál ? És visszaadtad az elrabolt 
öltözetemet ? Nem kidobtál félmezítelen a király sátorá- 
ból, röhögő pandúrok csúfságára, odavetve nekik marta- 
lékul : engem, a grófnőt, az ángyodat ? 

— Bolondul tettem! dörmögé fokcsikorgatva Trenk 
Ferencz. 

— S ha akkor egy harámbasádban nincs töbh emberi 
érzés, mint te benned, hogy megszánjon, felruházzon, 
megvédelmezzen, hát most ott fekszem valahol az árok 
fenekén, összetörve, meggyalázva. Nem igaz-e mind ez 
Trenk Ferencz ? 

— Átkozott piros viganó ! mormogá Trenk Ferencz ; 
megmondta, hogy drága lesz nekem az a viganó I De azért 
mégis hazudik ez az asszony ! 

— Uraim. Méltóságos haditörvényszék ! szólt ekkor 
Miranda a birákhoz ; ha van a világon logika, ethika, 
pychologia ; s ha vannak ezeknek örök, megváltozhatat- 
lan szabályaik; akkor lehetséges-e az, hogy ha én, Sch . • . in 
grófné, Trenk Ferencz közel rokona, fölfedezek ő előtte 
6gy jól elrejtett kincset, a Niebelungendal Rhénusba 
temetett kincséhez hasonlót : akkor az a mesemódon meg- 
ajándékozott ember engemet, a jóltevőjét, az utolsó testi 
ruhámtól megfoszszon, az őszi dérbe, pandúrok csúfjára 

egy ingben kitaszítson? Hisz ez nagyobb képtelenség 
volna a mythologiaí chimaeránál ! Ez az absurdumnak, 
paradoxonnak a megtestesülése volna. Ez karikatúrája 
volna az ördögnek! Hát lehet-e emberről feltenni ilyen 
észfíczamodást? 

Trenk Ferencz agyonvert embernek érezte magát azon 
logikai, ethikai és pszychologiai deductió után. A két keze 
leesett a csörömpölő lánczczal együtt. 

Azt lehetett volna csak válaszolnia, hogy ((bizony, pedig 
én vagyok ilyen karikatúrája az ördögnek ! Én ezt mind 
megtettem.)) 

A helyett magyar nyelven odaszólt Mirandának : (azt 
nem érté a bécsi haditanácsban senki.) 

— Megrontottál asszony ! A bűnömért nem Ítélnek el ; 
hanem az aranyaimért kitörik a nyakamat. 

S nem sokára megérkeztek az elkobzott haubiczok. Le- 
rakták őket a törvényszék zöld asztalára. Egyenkint le- 
srófolták a kanócz-csapjaikat s szétnyiták a félgömböket. 

Igaz volt ! Arany volt, a mit a hölgy mondott. 

A mit ennyi színarany bizonyít, az már nem hazugság. 

— íme az eltagadhatatlan tanujeleí a felségárulásnak. 

— Mi védelme van vádlottnak e világos tanujelek elle- 
nében ? kérdezé Löwenwalde elnök. 

— Hogy a porosz király kincsét elhoztam, azt elisme- 
rem ; de hogy azt a királytól kaptam volna, azt tagadom. 

Löwenwalde, rövid tanakodás után a birótársaival, 
kimondá, hogy a terhelő tanú, Sch ... in grófné, vallomá- 
sát eskületéttel megerősítheti. 

— S te meg mersz esküdni arra, a mit vallottál? monda 
magyarul Trenk Ferencz Mirandának. Nem félsz, hogy 
elvisz az ördög? 

— Ha te tagadhatod az Istent, én tagadom az ördögöt. 
S azzal odalépett a feszülethez s egyik kezét rátéve, 

másikat feje fölé emelve, megesküdött rá, hogy a mit 
Trenk Ferencz ellen vallott, mind igaz. 
A bírák állva hallgatták az eskületételt. 

Az elnök inte a poroszlóknak, hogy vigyék vissza az 
árestánst a börtönbe. 

— S ezt mind azért a viganóért tetted velem ? dörmögé 
Trenk Ferencz Miranddnak. 

A hölgy azokat a szép szemeit gyilkos vadállat módjára 
lefelé forgatva, hogy szinte zöld lángot szikráztak, súgott 
vissza neki : 

— Ezt az általad meggyilkolt nővéremért kaptad Trenk 
Frányó ! 

XVI. FEJEZET. 

A VÉGZETES PAMFLET. 

Frigyes király diadalmas hadjárata után visszatért fő- 
városába. Az operák és udvari estélyek évadja megkez- 
dődött. 

Amália herczegnő palotája volt ez úttal a legmagasabb 
társaság központja, a hol a születési nemesség, a szellemi 
kitűnőségekkel együtt mulatott. A szinészek komédiáztak 
a főuraknak s a főurak a szinészeknek. Amália herczegnő 
volt e bolygó rendszernek a napja. Szépsége mindenkit 
elhomályosított, a ki vele versenyre kelt. 

Tulaj donképen nehéz meghatározni, hogy miben állt 
az a szépség Nagy Frigyes korszakában ? Nem volt se 
fekete haj, se gesztenye szinü, se szőke, se arany veres : 
minden haj fehér volt, a homlokról felfésülve, feltornyozva, 
felbodorítva; az arcz krétafehér és karminpiros, két- 
három fekete legyecskével, a szemöldök fekete, jól kiraj- 
zolva, a szemek nagyok (a kifestett pillák miatt), a halán- 
tékon kék erecskék, az ajkak nedves pirosak. Termetről 
szó sem volt. A felső részét az alaknak laposra és egye- 
nesre préselte a halcsontból és aczéllemezből készült 
vállfűző, derékon alul pedig következett a léggömb-alaku 
balleine, melyet szétfeszítve tartott az abroncsokból és 
fehér lószőrből készült vertügadén ; s még azonkívül meg- 

toldották a buffantok s kiegészítették a haránt és körülfutó 
girlandok. A legyezőkön kivül divat volt a karra akasztott 
ridikül : egy hímzett zacskó, mely rejté a csípkekendőt, 
az illatos ílacont, a fésücskét, a tükröcskét, a karmín és 
szénplajbászkákat, a pílulás dobozkát s rendesen egy 
miniatűr könyvecskét valamelyik divatos költőtől : Gre- 
court, vagy Lafontaíne regéit, nonparaille betűkkel, aczél- 
metszetű pikáns képecskékkel. 

Ez utóbbi divatért neheztelt is a király. Franczia dámák- 
nak jó az ilyen lecture; de a németeknek veszedelmes. 

A király fedezett fel egy fiatal német költőt, kinek írói 
neve Eaymund. Becsületes verseket irt, s különösen az 
eposzra vetette magát. Mire a király befejezte a nagy had- 
járatát, Eaymund is befejezte a maga Aeneissát, melyben 
a második szUéziai hadjáratot s annak minden hősét meg- 
örökité (csak saját magát nem örökité meg a költő). 

A király bemutatta a fiatal írót Amália herczegnőnek 
és felkérte őt, hogy olvassa fel az illusztris társaság előtt a 
hőskölteményét. 

Természetesen és a történethez híven a király alakja 
volt legfényesebben kiemelve a költeményben ; de utána 
mindjárt a házi gazda, A . . . Z . . . herczeg következett, a 
kinek a szoóri ütközet diadalából az oroszlánrész jutott. 
Hány golyó lyukasztotta át a köpenyegét, hány lovat 
lőttek ki alóla ? az mind strófákba volt szedve s a rímek 
egészen korrektek voltak: «Kugellöcher» = «Amors 
Köcher». (Gyöngéd czélzás a szép herczegnőre.) «todte 
Hengste = keine Angste». A társaság tapsai jutalmazták 
a költőt e lendületteljes részletért. Csak a herczegnő nem 
nyilvánitá a tetszését semmiféle külsőséggel. Lehet, hogy 
szerény volt. A saját férje diadalainak tapsolni nem volna 
etiquettszerű. 

A költő azonban megadva az elismerés babérkoszo- 
rúit a vezérhősöknek, kiterjeszkedett az epizódok lovag- 
jaira is. Ilyenformán Trenk Frigyesre is rákerült a sor. 
Achilles volt. 

Itt már figyelmesen kezdett hallgatni Amália herczegnő 
s a legyezőjével intett az udvarhölgyeinek, hogy ne fecseg- 
jenek. 

Achilles halálmegvetéssel rohan az ellenség közé ; kardja 
halált oszt johbra balra, mig egyszer átfúrja a kezét a 
«mörderische Kugel». De ő azért szilárdul megmarad 
«im Steigbügeb). Ámbár ez a rím nem volt egészen töké- 
letes ; azért még is olyan hatása volt annak a herczegnőre, 
hogy szép szemei egyszerre megteltek könnyel: kény- 
telen volt a ridiküljéhez folyamodni, a csipkezsebkendőt 
elővenni s a szemeiből a könyet felitatni. 

Hiszen természetes dolog ! A könyet fel kell szárítani. 
Mert ha végig talál csordulni az arczon, nagy hibát fog 
okozni a koloritban. 

Valószínűleg mindenki észrevette ezt. Talán a férjet 
kivéve. Ezeknek az áldott természet azt a kiváltságot adta, 
hogy ne vegyenek észre semmit. 

A király boszankodott. Azok a bizonyos összesugások, 
azok az érthető arczkifejezések, még jobban felingerelték. 

Alig várhatta, hogy a poéta felolvasásának vége legyen. 

A főudvarmesterének meghagyta, hogy vezessék a 
Tyrtaeust a bufifetbe, adjanak neki enni és inni, fizesse- 
nek neki huszonöt aranyat, aztán dugják egy hordszékbe 
s czepeljék haza. 

A menüetté alatt aztán odament a király a herczegnö- 
höz s leült mellé. A többiek a tánczczal vagy egyébbel 
voltak elfoglalva. 

— Maga nagyon elérzékenyült ezeken a klapancziá- 
kon, különösen ott, a hol bizonyos Trenk Friczről szólt a 
vers. 

— Úgy tudom, hogy az felségednek is különös ked- 
vencze. 

— Persze, hogy az. Nem is tudnék nélküle megélni. 
Ö egyike a legtüzesebb vitézeimnek. Magának a férje elég 
nagy vitéz ; de ő nyomába sem hághat Friczinek. A jám- 
bor berezeg csak a szoóri ütegeket foglalta el; de a 

druszám erős várakat tud bevenni. Az ő diadalai túltesz- 
nek az én győzelmeimen. 

A herezegnő mosolygott. 

A király heroicus kúrára vállalkozott. Egy erős szóval 
ki akarta gyógyítani a herczegnőt végzetes szenvedélyéből. 
Ennek a szónak mérgezett tőrként kellett Amália szivébe 
hatolni. 

— Maguk bizalmas lábon állnak egymással, jól tudom. 
Kérdezze meg csak egyszer Achilles úrtól, egy olyan idylli 
perczben, mit tud arról a szép aranyhajú tündérről, a 
beneschaui kastélyban ; aztán meg a bűbájos markotá- 
nyosnéról aszoóraui táborban ?Gsodadiadalról fog magá- 
nak mesélhetni a fiatal Lancelot. 

A herezegnő még mindig mosolygott. 

— Felséges uram, én igen jó kútforrásból vagyok érte- 
sülve a beneschaui tündér és a szoóraui markotányosné 
balladájáról. Ha még felséged nem ismerné, szivesen 
szolgálhatok vele. 

Azzal kinyitva a ridiküljét, elővett belőle egy parányi 
könyvecskét, apró hetükkel nyomtatva s odanyujtá a ki- 
rálynak. 

Az volt a Bécsben megjelent pamflet, melyben Trenk 
Ferencznek a botrány pere volt megénekelve. 

És Frigyes király olvashatá a pamfletből azt a gyönyörű- 
séges történetet az ő szerelmes légyottjáról a beneschaui 
delnővel, melynek mámora alatt meg hagyta magát Trenk 
Ferencz által lépetni s aztán nagy pénzen váltotta meg a 
szabadon bocsátását. 

A részleteken csak annyit változtatott a bölcs bécsi 
czenzura, hogy Sch ... in grófnéból, Sch ... in leányát 
travestált. Az osztrák tábornok özvegyét átváltoztatta egy 
porosz tábornok leányára. 

A király nagy önmérséklettel birt. Nem mutatott az 
arczán senuní indulatkifejezést. Zsebébe dugta a pam- 
fletet. 

— Nincs rá szüksége ? Könyv nélkül tudja már ? szólt 

oda a herczegnőnek s azzal fölkelt mellőle, keresztül sé- 
tált a minétet tán czolók hadoszlopán, egyenesen Jasinszky- 
hoz, a ki a tánczterem oszlopközei közt felállított kártya- 
asztalnál játszott. Vállára ütött. 

— Kelj fel. Beszédem van veled. 

— Felség. Vesztésben vagyok. 

A király odadobta eléje az erszényét. 

— Itt van. Fizesd ki. Aztán jöjj utánam a könyvtá- 
ramba. 

— Akkor elébb a bundámért kell mennem. 
A könyvtár fűtetlen helyiség volt. 

A király türelmetlenül várta Jasinszkyt a könyvtárban. 

— No, végre hogy jösz ! Azt hittem, hogy megszöktél. 
Olvastad ezt a pamfletet ? 

Jasinszky zavarba jött. Tagadni akart ; de a király éles 
tekintete leolvasta arczárói a gonosz öntudatot. 

— Olvastad ! Mindenki olvasta már az udvarnál. Bizo- 
nyosan a királyné is. Én vagyok az utolsó, a ki meg- 
tudom. 

— Hiszen bolondság az egész, felség ! Tiszta mese. 

— Dehogy bolondság I Mikor egy legfelsőbb törvény- 
szék üti rá a «coram me» bélyegét. S most az egész világ- 
ban azt muzsikálják énekszó mellett, hogy Frigyes király 
gyáván el hagyta fogni magát a szeretője ölelése között s 
aranynyal váltotta ki magát egy árulótól. 

A király haraggal vágta az asztalhoz azt a pamfletet. 

— S aztán legalább hazudnának igazat ! Mondanák, 
hogy a Calypso bájaival dicsekedő ördöngös szép asszony 
csábitott el ! De kiigazitják Sch ... in grófné quídamot az 
én Sch ... in tábornokom leányává. Egy jámbor aggszűz, 
a ki olyan sovány, mint egy mantis religiosa, s a tábori 
lazarétum ápolónőinek a főnöknője, a ki csakugyan velünk 
járt ebben a minőségben. S most semmi tenger le nem 
mossa rólam, hogy a vén Emerencia a titkos szeretőm. 

Jasinszky meg akarta nyugtatni a királyt. 

— De a mennykő csapkodjon azoknak az eszébe, a kik 

ezt a tévedést kitalálják. Nekem semmi közöm sem volt 
ahhoz a némberhez. Hiszen Trenk Frigyesnek a szeretője ! 
Ötét hagytam ott vele a sátoromban, hogy őrizze ; nehogy 
elárulja a hadi tervünket az ellenségnek. S most az a 
hóbortos ficzkó az én nyakamba varrja a saját avantürjét. 

— Ez a bécsieknek a ránkönje, a kik azzal akarnak 
maguknak revánzst szerezni a kapott vereségért, hogy 
felségedet elrágalmazzák. 

— Mit törődöm én a bécsi Janhágellel ! Azok hadd 
bizonyítsák be, hogy köpködni jobban tudnak, mint lőni* 
S ha ezzel annak az átkozott magyar Trenknek nyakát 
szegik, hát még azt is mondom nektek, hogy «gut gebrüUt 
Löwe!)) 

A két kezével ugyan egészen más állatot jelzett a király. 

— Nekem ezzel a másik Trenkkel van leszámolásom. 
Ez a Seladon én rám a saját családomban szégyent hal- 
moz. Már a titoktartást sem veszi figyelembe, ügy hija a 
herczegnőt, hogy «az én napom !» És a mellett tart magá- 
nak egy flholdat» is. Ha azt a herczegnő megtudná, be- 
zárná előtte az ajtaját. Nem tudhatja meg ! Au contraire ! 
Ez a legény én rám ruházza át a kettős hűtlensége bűnét. 
S most ezzel a pamflettel privilégiumot hoz a kedvesének. 
Hiszen ha a királynak szabad magát nyilt házasságtöré- 
sen rajtakapatni, mért ne követné a példáját az egész 
ország, az udvar, fel az uralkodó családig ? 

A király Jasinszky előtt nem tudta, nem is akarta el- 
titkolni rendkívüli felindulását. 

— Egész Európa kaczag rajtam ! Képzelem, hogy 
Parisban hány chansonettet csináltak rólam ! Nem merek 
Voltairerel találkozni. Félek Trenket meglátni, hogy 
megölöm ! Ez a bolond engem kikerget az emberi társa- 
ságból. Ezt a bolondot nekem ártalmatlanná kell ten- 
nem. 

— Én tudnám a módját, fölség. 

— Hogyan ? 

— Eltenni a fiút zár és lakat alá úgy egy esztendőre, a 

míg lehűl. A börtön igen jó ispotály a szerelem betegeire 
nézve. 

— Jól van. Gondolj ki valamit. Én nem tudom, miért 
lehetne egy évre bezáratni. A gézengúz külömben derék 
katona, nemes jellemű, hűséges: semmi bűnét nem tu- 
dom. Csak ilyen átkozott bolond n^ volna. 

— Én tudnék valamit, fölség. 

— No, hát hajtsd végre. Rád bizom egészen. 



XVn FEJEZET. 
A NAGYBÁTYA LEVELE. 

Az tehát már elhatározott dolog volt, hogy Trenk 
Frigyesnek egy esztendeig börtönbe kell jutni. Csak az 
okot kellett még hozzá megtalálni. 

Ok ugyan volt erre kettő is : az egyik Amália, a másik 
Miranda. Csakhogy az Amáliákért és a Mirandákért euró- 
pai törvényszék nem itél el senkit. Nem vagyunk Török- 
országban. A szultán, a sah nyakaztathat és zsinóroztat- 
hat az ilyen fajta gonosztettekért, de egy európai (egy 
német) uralkodónak valami más űrügyet kell kitalálni, 
haragja tárgyának megbüntetésére. 

Emiékezűnk rá, hogy Trenk Frigyes egyszer levelet 
kapott az anyjától, melyben hivatkozás volt Trenk Ferencz 
mellékelt levelére. Ebben a nagybátya unokaöcscsét jelöli 
ki magyarországi birtokainak örököséül. 

Ez eddig való. 

Hogy mért határozta ezt el Trenk Ferencz ? Annak is 
meg tudjuk majd később az okát. Dsemoni malicia volt ez 
tőle, nem rokoni szeretet. 

Trenk Frigyes ezt a levelet megmutatta Jasinszkynak. 
Ennek a biztatására szánta rá magát, hogy válaszoljon a 
nagybátyjának. A válasz értelme az volt, hogy Trenk 
Frigyes köszönettel utasítja vissza a magyarországi örök- 

séget, mint a melyért hazáját mással fölcserélni nem ki- 
vánja : ha ellenben egy pár jó magyar lovat küld neki a 
bátya, hát azt köszönettel fogja venni. 

Ezt a levelét Jasinszkyra bizta, hogy küldje el Trenk 
Ferencznek. 

Ebben a két Trenk ügyében annyira szándékosan van 
összekeverve az igaz a hamissal, a valószinü a hihetet- 
lennel, hogy utoljára is rá kell jönnünk, hogy a mi hihe- 
tetlen benne, az az igaz s a mi valószinü, az a hamis. 

Trenk Ferencz felségárulási pőrében Todbitter hivat- 
kozott arra a levélre, melyet a pandurvezér irt az unoka- 
öcscséhez, mikor az elfogott lovait visszaküldé neki. Az 
a levél rövid volt, néhány sorból álló. Ez igaz. 

Mikor a diadalmas ütközet után Frigyes király vissza- 
tért a táborhelyére, azt teljesen kirabolva találta. Trenk 
Frigyes sóhajtozott, hogy a két jó paripáját elvitték : erre 
a király a saját vezeték lovaiból ajándékozott neki egyet. 
Ez nagy kegy és kitüntetés volt. Estére már ott volt az 
elfogott lovásza a két paripájával s Trenk Ferencz leve- 
lével. A királynak ez nem tetszett. Azt monda Trenk 
Frigyesnek : «no ha már visszakapta maga a lovait, ak- 
kor nincs szüksége az én lovamra.* S visszavette tőle a 
királyi ajándékot. 

Az a levél azonban, melyet a kiszabadult lovász átadott 
Trenk Frigyesnek, nem azt tartalmazta, a mit Todbitter 
felhozott ; hanem így szólt : 

flKedves öcsém! A te Berlinből keltezett leveledből azt 
értettem meg, hogy szeretnél tőlem magyar lovakat 
kapni, hogy azokat betanítsd az én huszárjaim és pan- 
dúrjaim elleni harczba. A lefolyt háború alatt tapasztalást 
szereztem az iránt, hogy a burkus Trenk is derék katona, 
íme visszaküldöm neked a saját lovaidat, melyeket az 
én embereim elhoztak, hogy ezzel jelét adjam nagyra- 
becsülésemnek. Ha azonban magyar paripára akarsz ülni, 
gyere ide a szomszédba a sikra s vedd el tőlem az enyi- 
met, ha tudod. Ha azonban jobb szeretnél úgy jönni 

Jókai : A két Trenk. — Trenk Frigyes. 1 1 

hozzám, mint bátyádhoz, akkor ölelő karokra fogsz nálam 
találni. Nagybátyád a legszívesebben kész fogadni az öcs- 
csét, a kiben fiát, örökösét, barátját véli föltalálni. » 

Trenk Frigyes ezt a levelet a mint elolvasta, azonnal 
átadá elöljárójának, Jasinszkynak, a ki azt magánál tar- 
totta. Nevettek rajta. 

Az is meglehet, hogy Trenk Ferencz irta ezt a levelet. 
Ez az ármány egészen beleillik a jellemébe. Ha ez vala- 
kivel látszólag jót tett, azt csak azért fundálta ki, hogy 
valami veszedelembe buktassa s akkor aztán nagyot 
nevessen rajta. De az is elhihető, hogy Jasinszky maga 
koholta ezt a levelet. Homályos eseteknél azt kérdi a jog- 
tudós: «Cui prodest?)) («Kinek használ ?») Jasinszky 
négyszáz aranynyal tartozott Trenk Frigyesnek s ezt a 
becsületbeli adósságot ki kellett fizetnie Berlinbe érkezése- 
kor. Neki használt ez az eset I 

Trenk Frigyest még azon az éjszakán elfogták s ötven 
huszár fedezete alatt elvitték fogságra Glatz várába: 
minden vizsgálat, törvényszék elé állítás és ítélet nélkül. 
Annyit megmondott neki Jasinszky, mikor elfogatta, 
hogy felségárulással és az ellenséggel való czimborázás- 
sal vádoltatik : a vád alapja Trenk Ferencz levele. 

És Trenk Frigyes elhitte ezt. 

Napja is volt, holdja is volt; még sem látott. 

Az volt a bűne, hogy olyan nagyon szerették az asz- 
szonyok. 

Jasinszky alacsonylelkü, rosszakaratú ember volt, tit- 
kos kéme és besúgója a királynak. Később nagyot bukott, 
elcsapták gyalázattal. 

XVm. FEJEZET. 
A BÖETÖNBEN. 

Hát hiszen az elején nem lehet ezt a dolgot olyan tragi- 
kusan venni, mint a hogy Trenk Frigyes maga hangoz- 
tatja az emlékirataiban. 

Nem volt ez «Justiz-mord». 

A király rajtakapta egy gárdistáját, hogy az nagyon is 
a tilalmasban vadászik, még pedig az ö vadaskertjében, 
sokféle bolondságot követ el az ő rovására s e miatt egy 
kis javítóintézetbe küldé, egy kis porkoláb-fogságra. 

Hiszen tudjuk, mi az a porkoláb-fogság. Csupa merő 
tréfa. 

A fiatal ember nincs zár alá téve : az ordináncz tiszttel 
egy szobában aluszik, azzal együtt ebédel, vacsorál, sétál, 
ostáblázik. Hozat magának a charcutiertől mindent, a mi 
jó és drága, olvashat, verseket írhat, kenyérbélböl szob- 
rocskákat készíthet s a várkertben szegfüveket nevelhet. 
A mi pedig az egyébfajta nélkülözéseket illeti : még most 
csak húsz onegy esztendős az ember ; annak még nem is 
kellene ezen jártatni az eszét. Huszonegy esztendős korá- 
ban az ember az anyján kívül más nőnek meg nem csó- 
kolja a kezét. Ez a kis vesztegzár bizony nem ártott volna 
meg Trenk Frigyesnek. 

A királynak, elképzelhető, milyen keserves jelenetei 
voltak Amália herczegnővel a kedvelt cicisbeo elcsukatása 
miatt ! A mennyire lehetett, szemet is hunyt Frigyes király 
a herczegnő további magaviselete fölött. Levelezhetett 
titokban Trenk Frigyessel. Az nem árt meg. Mindennap 
írhattak egymásnak, versben és prózában, forró érzelmeik- 
ről. Azt is megtehette a herczegnő, hogy elfogott kegyen- 
czének ezer aranyat küldjön, fogsága kényelmesebbé té- 
telére. S ezer arany akkoriban roppant pénzösszeg volt. 
Kivált Glatz várában. Kivált egy államfogoly kezében. 

A rendes havi dija egy államfogolynjak az egész élelme- 
zésre négy tallér volt. 

Ezzel az ezer aranynyal Trenk Frigyes herczeggé lett 
téve a glatzi gamizonban. 

Ennek a várőrsége maga is olyan ezredből állt, a mely- 
nek a király a csatatéren semmi hasznát nem tudta venni. 
A tisztek is mind a féle kimustrált, vagy kegyvesztett ala- 
kok, a kik büntetésből lettek e várba bedugva : adósságok- 
kal terhelt korhelyek, tűzpróbát ki nem álló poltronok, 
összeférhetlen veszekedők, értelmetlen stokkfisek. Ebben 
a szép gyűjteményben a gazdag, splendid, szellemes gár- 
dista valóságos lumenként jelent meg. 

A jogczime is arravaló volt, hogy respektálják. 

Öcscse a félelmes magyar Trenknek ! A kit azért zártak 
ide, hogy bátyjával, a pandurvezérrel össze ne czim- 
boráskodhasson. Ez a derék legény I 

Mikor Amália herczegnő azt az ezer aranyat Frigyes 
úrfi kezébe juttatá, mindazok, a kiknek erről tudomásuk 
lett, azt suttogták, hogy ez a « magyar pandúr-kasszából 
érkezett U 

S annál nagyobb volt a respektus iránta. 

Nem is titkolták a tisztek Trenk Frigyes előtt az érzel- 
meiket. Mindannyian haragudtak az uralkodóra. 

Ez a hely rossz javító intézet volt a király kegyenczére 
nézve. 

Itt mindenkitől csak panaszkodást hallott Frigyes 
királyra. Nem látták benne a nagy embert, csak a nagy 
zsarnokot. Hadjáratai vérengző testvérharczök voltak: 
németek küzdelme németek ellen. Szövetsége a franczia 
királylyal istentelenség, nemzetárulás ! Diadalai csupa 
véletlenek. Ö maga nem is tudott róla, mikor a gránátosai 
győztek. Ö futott a magyar huszárok elől. A vén Dessauer 
érdeme a győzelem. Aztán az a sok pikáns adoma a 
magánéletéből ! Milyen kicsapongás ! Milyen feslett er- 
kölcs ! Hány szeretője volt s azokból mi lett? 

Ezek a glatzi tisztek öt hónapi fogság alatt úgy felfor- 

gatták Trenk Frigyesnek eddigi érzelmeit, hogy az nem 
gondolt már egyébre, mint a megszökésre. 

A megszökés egyértelmű volt a hazaárulással. Mert 
valahová kell a szökevénynek menekülni, s az a hely nem 
lehet más, mint Bécs, vagy Magyarország. Ellenség földe. 
S akkor az ellenség szolgálatába kell állni. 

Ha ilyen fordulatra pusztán boszu, meg a kényelmetlen- 
ség érzete birta rá Trenk Frigyest, azt mondhatnók, az 
ilyen ember nem érdemes arra, hogy költő tolla foglal- 
kozzék vele. Annyival inkább, mert az által, hogy meg- 
szökik, a napjához is hűtelen lesz : az nem követheti őt 
menekülése helyére. Ott csak a holdjára fog rátalálni. 

No, hát épen azt akarta megtalálni ! 

S ez az indok költői fényt vet Trenk Frigyes alakjára. 

Amália herczegnő leveleiből megtudá, hogy mi történt 
Trenk Ferenczczel Bécsben. Magát a bécsi pamfletet is 
becsempészték a börtönébe. S ekkor támadt a lelkében az 
a gondolat, mely törvénytelen ágyból született ugyan, de 
azért nemes származású : hogy kitörjön ebből a fogság- 
ból ; elfusson Bécsbe : meghazudtolja a nagybátyja ellen 
támasztott vádakat; lerántsa az álarczot a hamis tanú 
képéről ; ő, a leghitelesebb szemtanú, ki egyedül bizonyít- 
hatja be, hogy Miranda egy perczig sem volt a királylyal 
egyedül a sátorában, soha a királynak szeretője nem volt; 
s őt Trenk Ferencz együtt nem találhatta Frigyes király- 
lyal. Egy egész cselszövényt széttépni biztos vasmarokkal ! 
Ez volt a vezéreszméje. S lám még Frigyes királynak is 
jó szolgálatot vélt ezzel tenni. 

Ilyen nemes alapeszmét találva szökési tervéhez, most 
már csak annak a kiviteléről gondolkozott. 

Igen könnyű volt az elillanás. Maguk a tisztek, a kikre 
az őrizete bizva volt, vállalkoztak rá, hogy vele együtt 
szöknek a várból. Pénzen mindent meg lehetett vásárolni, 
őröket, polgárokat, a lovak is készen voltak tartva. Mégis 
rajta vesztett. Es nem a bűne buktatta meg ; hanem az 
erénye. A glatzi börtönökben volt egy várfogságra itélt 

tiszt, a kivel Trenk Frigyes ottléte alatt sok jót tett; ezt 
is beavatta a titkába s irgalomból magával akarta vinni. 
Ez aztán elárulta a várparancsnoknak a szökési szán- 
dékot. Az áruló kegyelmet kapott, szabaddá lett s a rang- 
ját is visszakapta. Trenk Frigyest pedig a szökési szándék 
miatt most már igazi börtönbe zárták; a « lármatorony » 
legmagasabb czellájába, ajtaján kettős lakat, ablakán 
vasrács. 

Most már rászolgált a börtönre. 

Nyugtalan vére ujabb kísérletre ösztönözte. Megveszte- 
geté a szolgálattevő tisztet s az szerzett a számára rás- 
polyt, melylyel keresztül fürészelte a rács vasrudjait s 
akkor a bőröndjét szijakra hasogatva s az ágy lepedőjét 
kötélnek fonva, egy zivataros éjen leereszkedék a tizenöt 
öl magas toronyból. Akkor azonban beleesett egy kloa- 
kába s abból nem tudott megszabadulni. Ott elfogták s 
ilyen nyomorult állapotban vitték a várparancsnok elé. 

A várparancsnok neve Flonquet volt : vén, embergyűlölő. 
Valami emléke is volt a Trenk családtól. Fiatal hadnagy 
korában Frigyesnek az apjával párbajt vivott s attól egy 
vágást kapott az arczára, mely az orrát is levágta. Attól 
fogva ezüst orrot viselt. Ennek az ezüst orrú embernek a 
körme közé került Trenk Frigyes. 

Most még szigorúbb tömlöczbe záratott. 

Itt azután minden nap megvizsgálták, hogy nem 
készül-e valami ujabb kitörésre. 

Egy napon a térparancsnok, a hadsegéde és a felügyelő 
tiszt kíséretében jött a börtönébe s miután minden zeget- 
zugot felkutatott, még ott maradt, kegyetlen leczkét tar- 
tani a gonosztevőnek, elkövetett gyalázatos vétkei miatt. 

Már a meggyalázó szavak is lángolásba hozták az ifjú 
vérét. S mikor türelemről beszélt neki a parancsnok, azt 
kérdé daczosan : 

— Hát mennyi időre vagyok elitélve a király által ? 

Ha abban a parancsnokban csak egy csepp emberi ér- 
zés lett volna, hát megmondta volna neki az igazat. «Egy 

évre vagy elitélve, négy hét múlva kiszabadulsz s akkor 
mehetsz vissza Berlinbe. » 

Ezt a négy hetet majd csak el tudta volna tölteni türe- 
lemmel a fogoly. 

De a helyett a parancsnok kegyetlen büszkén mondta : 

— Egy hazaáruló büntetésének nincs határideje ! Egye- 
dül a király kegyelmétől várhat szabadulást. 

Ez a szó lángoló dühbe hozta Trenk Frigyest : odaugrott 
a parancsnokhoz, kirántotta annak a kardját, tiszteket, 
porkolábot félre taszigált, kirohant az ajtón : ott strázsált 
egy katona puskával, azt puskástól ledobta a lépcsőn, s 
azzal rohant le, karddal a kezében. 

A tömlöcz ajtaja előtt épen akkor váltották fel az őrsé- 
get. A két csapat puskával a vállán egymással szemközt 
állt. Trenk Frigyes őrülten rohant közéjük, jobbra-balra 
vágott, a kit maga előtt talált ; négy embert megsebesített, 
azzal fölrohant a sáncz mellvédjére s két ölnyi magasból 
leugrott az árokba. Még egy másik sáncz állt előtte, arra 
is fölkapaszkodott s arról is leszökött. 

A várőrség úgy meg volt lépetve e vakmerőség által, 
hogy senkinek sem jutott eszébe az üldözése. A puskák 
nem voltak megtöltve, hogy utána lőhettek volna, a sán- 
czon keresztül utána ugrani senkinek sem volt kedve, s a 
míg a várkapun keresztül kerülnek, az alatt a szökevény 
egérutat nyer. Tisztek és katonák néztek egymás szeme 
közé. 

Trenk Frigyes szerencsésen megmenekült egész a külső 
sánczkarópalánkig, mely a várat körülfogja. Ezen már 
könnijü lesz átugrani. 

Itt azonban egyszerre útját állta egy őr, szuronyt 
szegezve. Trenk félrecsapta a kardjával a szuronyos fegy- 
vert 8 aztán adott egy vágást a katonának a képére, a 
mi annak elég volt. 

A megsebesített őr jajgatására a pallisade túlsó oldalá- 
ról előfutott a másik strázsa ; azt már nem várta be a 
menekülő, hanem keresztül vetette magát a czölöpzeten. 

Szerencsétlenül járt : az egyik lába odaszorult két karó 
közé s azt nem tudta kiszabadítani, itt aztán megragad- 
ták, szuronynyal a száját megsebesítették, puskaagygyal 
összeverték s megkötözve visszavitték a várba: vért 
hányva, kificzamodott lábbal. 

Az ezüstorru őrjöngött dühében e hallatlan merénylet 
fölött. Most már azonfölül, hogy bezáratta Trenk Frigyest, 
a börtönében éjjel-nappal két katonával örizteté, a kiket 
hat órai időközökben felváltottak : azért, hogy Trenk el 
ne csábithassa őket. Trenk Frigyes aztán elcsábította vala- 
mennyit. Harminczkét Katonája volt már, a kit rábeszélt, 
hogy vele együtt szökjenek el a várból. Mind poroszok 
voltak. Királyukkal elégedetlenek. Vezetőjük is akadt: 
Nikolai őrmester. Szerencsétlenségükre egy osztrák 
szökevény is keveredett közéjük s az elárulta az egész 
összeesküvést a kormányzónak. Az rögtön parancsot 
adott a kapitányának, hogy fogassa el Nikolai őrmestert. 
A mint azonban a kapitány betoppant a patroUal a kato- 
nák szobájába, hogy Nikolait vasraveresse : az őrmester 
kardott rántott, odakiáltott a társainak: « Pajtások! Fegy- 
verre! El vagyunk árulva!* Serre tizenkilencz katona 
puskát ragadott, a kapitányt leverte, kirohant az udvarra, 
aztán neki a várkapunak : azt hat legény őrizte, azokat is 
magukkal vitték s azzal szuronyszegezve keresztül törtek a 
városon, a parasztok zárvonalán s átfutottak Csehországba. 

Trenk Frigyes azonban ott rekedt a börtönben, melynek 
vasajtaját a czimborák nem bírták feltörni. 

Most azután már volt igazi bűne. Porosz katonák el- 
csábítása az ellenséghez átfutásra. A vallatásnál ugyan 
semmire sem felelt : megmondta egyenesen, hogy ő, kit 
Ítélet nélkül tartanak fogva, minden eszközt fel fog hasz- 
nálni a kiszabadulásra. 

Frigyes király haragja ez utóbbi merénylet miatt az 
engesztelhetlenségig fokozódott ellene. 

Amália herczegnő ekkor írta hozzá utolsó levelét, mely 
Trenket minden reményétől megfosztá. 

« Veled együtt sírok: balsorsod gyógyíthatatlan. Ez az 
utolsó levelem hozzád. Szabadítsd ki magadat, a hogy 
tudod. Én az maradok irántad, a ki voltam, s a hol tehe- 
tem, használok. Isten veled szerencsétlen barátom. Jobb 
sorsot érdemeltél.* 

Most azután az ezüstorrú azt a rendszabályt vette alkal- 
mazásba, hogy közkatonák helyett mindig egy tisztnek 
kellett Trenk Frigyes börtönében őrködni. S a tisztek 
gyakran váltakoztak a helyőrségnél. A glatzi állomás 
büntetés volt rájuk nézve. 

Egyszer egy Bach nevű hadnagyot delegáltak a várba, 
a kit szintén a hibái hoztak oda. Nagy verekedő volt, 
párbajban mindenkit csúffá tett. Természetesen itt is 
megtartotta a szokását. 

Alig nézett körül a várban, már talált ürügyet bele- 
kötni egy szintén akkor érkezett fiatal tisztbe, a kinek 
Schell volt a neve. Vékony dongáju, czingár emberke 
volt, a góliát Bach könnyen elbánhatott vele. 

Másnap épen Bachra került a Trenk fölötti őrködés 
sora. Duhajkodók szokása szerint rögtön eldicsekedett a 
fogolynak legújabb hőstetteivel. 

— Köszönd, hogy én fegyvertelen vagyok, monda neki 
Trenk Frigyes ; mert tőlem ugyan megkapnád a leczkét, a 
mit még meg nem kaptál. 

Erre a tiszt dühbe jött, kiszaladt, hozott magával két 
muskétás szablyát, a minőt a közkatonák viselnek. 

— No, hát itt vannak a kardok. Hadd lássam, mit 
tudsz, te gyerek ! 

Trenk Frigyes hasztalan szabadkozott, Bach odanyomta 
a kezébe a kardot s kényszeríté az összemérkőzésre 
Kapott aztán Bach mindjárt az első összecsapásnál olyan 
vágást a karjára, hogy kiejtette a kardot a kezéből. 

— No fiu 1 Mesterem vagy. Mátul fogva jó barátok 
vagyunk. 

Azzal megölelte, megcsókolta a foglyot s aztán ment a 
felcserhez a sebét beköttetni. 

A várparancsnok majd a bőréből ugrott ki dühében, 
mikor ezt a kázust meghallotta. Még duellálnak is a töm- 
löczben I 

Ekkor aztán eltiltotta a tiszteknek a Trenk Frigyes 
tömlöczébe való belépést. Egy olyan börtönbe záratta be, 
melynek az ajtaján egy rekesz volt: azon keresztül adta 
be a porkoláb a rabnak az ételét. A börtön-kulcsot a vár- 
parancsnoknak kellett beszolgáltatni minden nap. 

Hát akkor aztán a tisztek csináltattak egy tolvajkulcsot 
Trenk börtön-ajtajához, azzal jártak be hozzá s egész nap 
ott pipáztak, kártyáztak vele. 

Egy este azzal lépett be hozzá Bach : 

— Héj, pajtás, szeretsz-e vadászni ? 

— Vadászni ? Egerekre talán ? Itt a börtönben. 

— Nem ! Szarvasokra. A glatzi erdőben. Én meghívást 
kaptam B. gróftól, a földes úrtól, hogy vegyek részt a 
hajtóvadászatán, még egy tiszttársammal együtt. Én azt 
gondoltam, hogy téged viszlek el magammal. Természe- 
tesen becsületszavadat lekötve, hogy ezt az alkalmat meg- 
szökésre nem használod, hanem a vadászat után velem 
együtt visszatérsz a várba. Holnap után visszatérünk. 

— De hát a börtönöm hogy marad üresen ? Megtudják, 
mikor ételt hoznak. 

— Ne félj, nem marad üresen. Az alatt lefekszik az 
ágyadba a szegény kis Schell ; az még most is maródi 
attól a vágástól, a mit tőlem kapott : megteszi az azt a 
kedvünkért. Áldott jó fiú. Annak az egyenruhájában ki 
jöhetsz velem a várból egész tisztességgel. 

És a két tiszt barátsága mellett megtörténhetett az, 
hogy a szigorúan őrzött várfogoly harminczhat óra hosszat 
vadászott szarvasokra a glatzi erdőben. Ott látta maga 
előtt a kis folyót, mely a porosz határt képezi Csehország 
felől. Csak egy ugrás kellett volna. Hanem a jó pajtásnak 
adott becsületszó erösebb minden láncznál és zavarnál. 
Harmadnap Trenk Frigyes megint ott ült a börtönében. 

— Derék fiú vagy pajtás ! Monda neki Bach, mikor 

együtt visszakerültek az álkulcs segélyével a börtönbe. 
Látom, hogy igazi nemes ember vagy. Kár volna neked 
itt a tömlöczben elrohadni. Én nem maradnék itten, ha 
neked volnék. 

— Mennék én, de már háromszor rajta vesztettem. 

— Mert nagyon poétásan fogtál hozzá. Sötét éjjel, 
zivatarban, keresztülfürészelt vasrácson át, összebogozott 
ágylepedön, toronyablakból leereszkedni ; karddal a kéz- 
ben keresztülvágni az örcsapatokat, bástyáról leugrani : 
ezek mind regénybe való históriák. Láttad most, hogy 
milyen egyszerű dolog a glatzi várból megmenekülni. 
Korán reggel, fényes nappal iderendeled a szekeret a 
várkapu elé ; másodmagaddal, az ordináncztiszt társasá- 
gában, muskatéros tiszti egyenruhában, kisétálsz ; az 
őrök prezentéroznak előtted : azzal mind a ketten felültök 
a csézába s «köd előttem, köd utánam !» mire az ezüst- 
orrú megszagolja, hogy elillantál, rég túl vagy a porosz 
határon. 

— Hát mért nem teszed te ezt meg velem ? 

— Azért pajtás, mertén nekem még van valami dolgom 
a porosz hadseregnél. Lesz háború megint, akkor rám 
szorulnak. A bátorságomat meg tudják becsülni. Előttem 
fényes carriere áll még s azt a te szép szemeidért el nem 
rontom. De hát nézd ezt a becsületes Schell fiút. Ennek 
semmi kilátása sincs se békében, se háborúban a burku- 
sok közt : azért, mert fázik a tűztől. Az osztrákok ellen- 
ben megbecsülnék, mert theoretikus ismerete bőven van, 
hat nyelven beszél és ír. Flouquet azért nem állhatja ki : 
gyűlöli a tudós tiszteket. Elszökik az veled, mihelyt 
rákerül a sor az inspekczióban. 

A kis Schell ezalatt visszacserélte a ruháit Trenk 
Frigyessel. 

Nem kellett neki nagy biztatás. Az első szóra fel- 
ajánlotta, hogy ő kész együtt elszökni a várból Trenk 
Frigyessel. 



Digitized by VjOOQIC 



172 



XIX. FEJEZET. 

A MENEKÜLT. 

Ismét el lett Trenk Frigyes árulva és újból egy fogoly- 
társa által. Gsuf jellemeket tenyészt az a börtönpenész ! 
Egy Damnitz nevű kapitány, ki lopás, dezertálás, spioná- 
lás miatt akasztófára lett itélve s élethosszig való fogságra 
megkegyelmezve, a Trenk Frigyes zárkájával átelleni 
börtönbe volt bezárva. A kulcslyukon keresztül kileste, 
hogy Schell hadnagy a porkoláb nélkül, tehát tolvajkulcs- 
csal, Trenk börtönébe settenkedik s ott óra hosszat el- 
marad. Ezt besúgta a vizitáló hadsegédnek. 

A várparancsnok ebédjén jelentést tett e felöl a had- 
segéd ; mire az ezüstorrú parancsot adott neki, hogy rög- 
tön ebéd után fogassa el Schell hadnagyot. Ezt egy másik 
hadnagy, Schröder fülhegygyei meghallá s kiosonva a 
szobából, sietett Schellt a vártán felkeresni s megsúgta 
neki, hogy egy óra múlva elfogják. 

Schell azt gondolva, hogy az egész szökési terv lett 
elárulva, sietett Trenk Frigyes börtönébe. Egy altiszti 
kardot hozott a számára, a köpenyébe rejtve. 

— Bajtárs, el vagyunk árulva. Siess ! Élve ne adjuk 
meg magunkat. Egy perez sincs veszteni való. 

Trenk Frigyesnek csak annyi ideje volt, hogy a csizmáit 
felránthatta ; de már a padló alá rejtett aranyait nem 
vehette magához. 

A börtönajtónál őrt álló katonának azt monda Schell, 
hogy az árestánst a saját szobájába viszi. Onnan azonban 
egy mellék ajtón a folyosóra lehetett jutni : annak az 
ajtaján szerencsésen kimenekültek a várudvarra. Schell- 
nek az a terve volt, hogy a fegyvertár mellett elkerülnek 
a várkapuhoz : ott a Schröder által készen tartott lovakra 
felkapnak s tovanyargalnak. 

De épen akkor, a mint a fegyvertár szögletéhez értek, 

szemközt találkoznak a hadsegéddel és Quaadt őr- 
nagygyal. 

Schell' megrettent s minden tétovázás nélkül felkapott 
a mellvédre s leugrott a meredek bástyáról. Trenk Frigyes 
utána. Neki nem történt semmi baja ; hanem a bajtársá- 
nak kificzamodott a lába bokában : az nem birt felállni. 

— Szúrj keresztül bajtárs, hogy élve ne fogjanak el! 
Te fuss egyedül tovább. 

— Dehogy szúrlak, dehogy futok nálad nélkül ! 
Azzal Trenk a foga közé kapva a bajtársa bőrövét, 

mint a hogy a tigris ezepeli a szájában a prédáját, a 
sánczczölöpzethez futott vele s átmászott a palánkon. Ott 
azután a nyakába vette a sánta czimborát s futott vele a 
világba. 

Egy pártfogója akadt, a sűrű köd. 

A várban nagy lárma támadt ; a várfalon felállított 
ágyúkból eldördült a három vészlövés, a mi azt jelzi, 
hogy elszökött valaki a várból. 

Egy jó futamodás után megállt Trenk és letette a 
barátját a földre. Megpróbálta a kimarjult lábát helyre 
igazítani, de nem boldogult vele. 

A mig ezzel bajlódott, sűrű lódobogást hallott köze- 
líteni. 

A köd fátyolán keresztül egy szakasz huszár árnyképe 
bontakozott elő. 

A két szökevény lehasalt a földre. 

De a huszár kapitány, ki messze elől nyargalt a csa- 
patja előtt, már észrevette őket. Egyenesen feléjök üge- 
tett. Azt hitték, veszve vannak. Már az arczát is felismer- 
ték. Zerbst kapitány volt. 

Mikor odaért a közelükbe, meg sem lassítva a lova 
koczogását, odaszólt Trenknek francziául : 

— Pajtás ! Balra tartsatok. Arra a cseh határ ! 
Azzal tovább vágtatott s vezette a huszárjait jobbra. 
Idáig meg voltak mentve. 

De most már köröskörül hallották a kiabálást : «fegy- 

vérre! szökevények!* A városban, a falvakban félreverték 
a harangokat. Jó regula van itt ! Amint a három ágyú- 
lövés eldördül, a parasztok kaszára, vasvillára kapnak s 
elállják az utakat. 

Merre most ? 

Schell a ködön keresztül megpillantá a sorba ültetett 
fűzfákat. 

— Ott folyik a Neisse. 

Trenk vállára kapta a barátját ismét s arrafelé sietett 
vele. Csakugyan a Neisse partján voltak. A folyó néhol 
három öl mély. Akkor épen zajlott. Karácsony estéje volt. 

És Trenk Frigyes keresztül úszott a jégzajló folyón, a 
pajtását Í8 magával vontatva, ki félkézzel a varkocsába 
kapaszkodott. A kivont kard a foga között mind a kettő- 
nek. Eettenetes erő a szabadságvágy ! 

Itt azután nem üldözhette őket senki. Olyan hűséges 
paraszt nincsen, a ki utána ússzon a szökevényeknek. 

A mint kikapaszkodtak a partra, folytatták a futást 
Minden öltöny jéggé fagyott a testükön. 

Trenk Frigyes a hátára vette Schellt s ő a futástól, a 
teher czipeléstől nagy hamar fölmelegedett, még meg is 
izzadt ; de társa ki csak szenvedő részt vett a mozgásban, 
embertelen kint szenvedett a jeges öltözetben. 

— Bajtárs, dobj le, hagyj vesznem. Én megfagyok. 

— Dehogy hagylak el, ott van egy erdő. Csak odáig 
várj ! 

A sűrű ködből kezdett valami pagony kisötételni. 

A mint azt elérték, Trenk Frigyes letette a hátáról a baj- 
társát s beleásta a hóba, azután a kardjával kivágott egy 
fiatal bükkfát, abból husángot faragott, azt odavitte 
Schellnek. 

— Fogd ezt. Már most járhatsz a magad lábán, akkor 
fölmelegszel. 

A dorong segélyével aztán fél lábon ugrálva, lépést 

tarthatott Schell a barátjával. Ebbe ő is fölmelegedett aztán. 

Az erdőben megtalálták az utat, mely fölfelé vezetett. 

De azt az utat már telehordta a szél hóval, néhol övig 
süppedtek bele, Trenknek ugy kellett kihúzgálni a fuvat- 
ból a sánta czimborát. 

Karácsony estén korán alkonyodik, négy óra telt már 
bele, hogy a várból elmenekültek s a hegymagaslatra föl- 
érve, leültek megpihenni. Sötét is volt, köd is volt. Azt 
sem tudták, merre járnak. 

Egyszer aztán azt is megtudták. 

Óraütést hallottak. A glatzi toronyóra ütötte az ötöt. 

— Hiszen mi még mindig Glatz alatt vagyunk ! Kiáltá 
kétségbeesetten Schell. Az egész futásuk alatt egy félkört 
jártak be menekülésük helye körül. 

Pedig a glatzi grófság, mint egy félsziget (akár a Krim 
a fekete tengerben) mélyed be Csehországba. Egyenes 
irányban négy órai futással el kellett volna érniök az 
osztrák határt. A köd gonosz tréfát űzött a menekültekkel. 
Az is a zsarnokok és porkolábok szolgája ! 

Es ekkor elővette őket az éhség. Az ebéd idején futot- 
tak el, a gyomruk üres volt. Az erős testmozgás még 
fokozta az éhség kínjait. 

— El kell itt vesznünk. Eebegé Schell, végig nyújtózva 
a havon. 

Ekkor azonban feljött a hold. Ez az üldözöttek napja. 
S a hold feljöttével lehullott a köd is, egyszerre zúzmarává 
alakult, az egész táj világossá lett. Egyszerre tájékozhat- 
ták magukat. Az az erdő, melybe belebódorodtak, a 
Habelschwerdt havasig terjed. Ott nincs emberlakta hely. 
Lenn, két folyam összetorkolásánál emelkedik a glatzi 
vár, sziklába vágott terraszaival, ódon bástyatornyival, 
mellette a város öt tornyával, (a mostani glatzi vár még 
akkor nem volt meg a Neisse balpartján, csak a régi). 
Közelebb lehetett látni egy nagy falut, melyben minden 
ház ablaka ki volt világítva. Azt hivék, hogy ez a kivilágí- 
tás a menekülők feltartóztatása végett van rendezve. Nem 
jutott eszükbe, hogy hiszen ma karácsony estéje van : a 
Jézuskát várják minden háznál. 

— Itt mi reggelig megfagyunk és éhen veszünk, monda 
Trenk Frigyes. Nézd, amott van a falun kivül egy magá- 
nyos majorlak, ott kapunk valamit. 

— De hisz akkor újra át kellene mennünk a Neissen ! 
Én nem úszom át még egyszer a vizet, inkább meghalok. 

— No csak te tánczolj utánnam ; ott látok egy csó- 
nakot. 

Csakugyan találtak egy lánczrakötött halászladikot a 
parton, arról leütötték a lakatot s áteveztek ismét a túlsó 
partra. 

De már most mit csináljanak? 

Ilyen másfél katona a parasztoknak nem fog rettegést 
okozni. Kalapja egyiknek sem volt, azt elvesztették a 
sánczról leugrásnál. Trenknek veres gárdista dolmánya 
elárulá, hogy nem a várőrséghez tartozik. Ellenben Schell- 
nek meg volt a tiszti pantallérja s a felügyelő tisztet ki- 
tüntető aranyozott ezüst nyakörve. 

Hát ilyen mesét fundáltak ki. Trenk megvágta az ujját 
s a vérével összemázolta a homlokát, mintha a fején 
volna megsebesítve. Akkor Sehell összekötözte a kezeit s 
a nyakába ülve, a majoriakig vitette magát. Ott majd azt 
fogja mondani a gazdának, hogy ő az a vitéz, a ki a szö- 
kevény gárdistát utolérte, lóháton. De ez a dezentor 
agyonszúrta a lovát, s ő leestében kificzamította a lábát. 
Mind a mellett keményen megsebesité a szökevényt és 
megkötözte. Most azután kiséri vissza a várba. Ezt el- 
fogja hinni a paraszt. Ad nekik vacsorát, megszárítja a 
a ruháikat, s aztán kölcsönöz nekik két lovat, a melyen 
visszatérhessenek a várba. Csak egyszer aztán a lovon 
ülhessenek, majd tudni fogják, merre nincs a világ be- 
deszkázva. 

A mig a hegyről lebandukoltak, a folyamon átkeltek s 
a majorlakig egymást elczipelték, meg is virradt szépen. 
A faluban reggeli misére harangoztak. 

A majorlakhoz közel érve, el kezdett Schell segitségért 
kiabálni ; mire két béres legény kiszaladt az udvarról. 

Trenk Frigyes agyonsebesültnek teteté magát s térdre 
bukdácsolt. 

— Itt van a szökevény! Elfogtam! Kiabált Schell a 
parasztoknak: Fogjátok meg! Hurczoljátok a házba. 
A lovamat leszúrta a gézengúz ; de azért összevagdaltam. 
Gyorsan szaladjatok a faluba, hijjátok a birót. Jöjjön 
szekérrel, hogy visszavihessem a várba a czudart, hogy 
előbb felakaszthassák, mint megdöglik. 

A két béres beczepelte a házba Trenk Frigyest, Schell 
utánuk biczeboczázott. A szobában volt egy öreg anyóka, 
meg egy szép leány. 

— No csak fussatok gyorsan a faluba ! monda Schell. 
Hívjátok a parasztságot. 

A két béres egymást taszigálva futott e jó hírrel a falu 
felé : a menekülők a két fehérszemélylyel egyedül marad- 
tak. Az anyóka kilátta a szemeikből, hogy éhesek : eléjük 
tett kenyeret és aludt tejet. Trenk úgy falt, mint a hogy 
ritkán szoktak a haldoklók. 

A fiatal lányka pedig fehér vásznat hozott, meg egy 
vizes törülközőt, hogy a szegény sebesültnek az arczát le- 
mossa a vértől s bekötözze a sebeit. 

— Jaj ! Ne töröld le a vért homlokomról ! sugá a leány- 
nak az ifjú. De már akkor megmosdatta. Meglátta, hogy 
nincs annak a fején semmiféle seb. De azért csak be- 
kötötte a homlokát a kendővel. S aztán sokatmondó vála- 
szul egy csókot lopott az orczájára. S azzal kiment a szobá- 
ból, az ajtóban intve Trenknek valamit. 

Ekkor betoppant a szobába maga a gazda pipával az 
agyarán. 

Schell annak is elmondá a kiczirkalmazott mesét az 
elfogott szökevényről. A gazda végig hallgatta csendesen, 
a két karját összefonva. Mikor vége volt, azt monda : 

— Jól van, jól, uracskáim. Tudok én mindent. Itt volt 
az este a kurír, a ki értesített. Ez a vereskabátos a Trenk, 
az árestáns, ez az aranygalléros meg a Schell, a hadnagy. 
Ti ketten együtt szöktetek el. 

Jókai: A két Trenk. — Trenk Frigyes. 12 

Digitized by VjOOQIC 



178 

Erre a szóra Trenk Frigyes hirtelen szétszakítá a gyönge 
madzagot, a mivel a keze össze volt kötve s kezébe kapva 
a kardját, kifutott a szobából. 

— Csak hadd szaladjon miattam. Dörmögé a gazda, 
kiverve a pipábul a hamut. Hát az úr miért nem szalad 
vele együtt? 

— Mert a lábam ki van ficzamodva. 

— Hát hogy jött idáig ? 

— A barátom hozott a hátán. 

— A hátán hozta ? Nem dobta el, hogy maga könnyeb- 
ben futhasson? 

— De még a folyón is átúszott velem. 

— Akkor annak nagyon becsületes embernek kell lenni. 
Ez alatt Trenk az istállóba sietett. A ház szép leánya 

intett neki az ajtóból, hogy jöjjön utána. 
Az istállóban állt két ló. 

— Ezeken tovább futhatnak az urak. 

— De nincs szerszám. 

A leány azt is kerített valahonnan. Kantár volt, de 
nyereg nem. 

így is jó lesz. 

A falu felől már hangzott a lárma: a parasztok jöttek 
csapatostól a szökevényeket lefülelni. Jó szerencse volt, 
hogy karácsony ünnepén a közönség mind a templomba 
volt felgyülekezve, a hírmondóknak meg kellett várni, a 
míg a mise végződik. 

A mint a lovak fel voltak kantározva, Trenk Frigyes 
ismét betért a szobába. 

— Köszönjük a vendéglátást, gazduram I Monda ölébe 
kapva bajtársát s gyorsan kiiramodva vele; egyenesen 
feldobta a ló hátára. Maga pedig a másik lóra szökött fel. 

— Hohó ! A lovaim ! Kiabált a gazda. A lovaim nem 
adom oda ! 

A leánya azonban a nyakába borult, úgy könyörgött, 
hogy engedje át a szegény menekülőknek a két lovát. 

— Gazduram ! Az én nevem Trenk Frigyes, itt a kezem: 

nemesi becsületszavamat adom, hogy visszaküldöm kegyel- 
mednek a lovait. 

A gazda elfogadta a nemesi parolát s azzal a két lovas 
neki indult. Az az, hogy indult volna, de Trenk lova csö- 
könyös volt : egy tappot sem akart a helyéből megmoz- 
dulni. Ekkor aztán a leány megfogta a ló kötőfékét, úgy 
vezette ki az udvarból. Mikor aztán a Schell paripája el- 
kezdett ügetni, a másik ló is csak utána baktatott. Mire a 
fegyveres parasztok megérkeztek a tanyához, már akkor 
a menekülők árkon bokron túl jártak. 

Délre megérkeztek a határhoz legközelebb eső cseh- 
országi városba, Braunauba. Trenk Frigyesnek első gondja 
volt a két lovat visszaküldeni a gazdának; a glatzi vár- 
kormányzónak pedig levelet írni, a mi azt olyan dühbe 
hozta, hogy sorba vesszőztette a silbakokat s azonnal út- 
nak indított négy fogdmeget polgári ruhában, hogy a 
szökevényeket idegen földön is kisérjék s a hol megkap- 
hatják, útközben elfogják és visszahozzák. 

Braunauban már ismerős volt Trenk Frigyes. Az első 
porosz hadjáratban huzamosb ideig volt e helyen, egy 
becsületes takácsmesternél szállva. Most ismét azt kereste 
fel, bajtársával együtt. A derék polgár visszaemlékezett 
rá, hogy egykori vendége milyen derekasan megvédel- 
mezte a háza táját a katonák zsarolásaitól. S hála fejében 
szívesen látta ismét. Hajh ! az első alkalommal de más 
volt a berukkolás ! Kilencz lóval és öt lovászszal. Most 
pedig kalap nélkül, egy aranynyal a zsebében : a pajtásá- 
nak volt negyven krajczárja. 

Schellnek pedig ott kellett maradni, hogy a kimarjult 
lábát helyre állíttassa. Három hét telt bele, a míg a lábát 
ismét használni tudta. 

Pedig arra a lábra nagy szükség volt. Erős út állt 
előttük. 

Hogy mi lesz az útnak a végén ? azt még Trenk maga 
sem tudta. Bécsbe menjen-e ? vagy Oroszországba? Leg- 
jobban szeretett volna Keletindiába menni. 

De ahhoz mind pénz kell. Tehát az első étappe a pénz 
megszerzése. 

Volt ugyan Brannauban is egy barátja, a kinek néha 
napján száz aranyat kölcsönözött ; de az most arról nem 
akart semmit tudni. Hanem alamizsna fejében adott neki 
három aranyat, egy puskát, meg két pár pisztolyt. 

Trenknek az volt a terve, hogy nagy kerülővel Lengyel- 
országon át visszatér Poroszországba, s ott elrejtőzik a 
húgánál, a ki egy Waldow nevű előkelő brandenburgi 
földesúrhoz ment nőül. Onnan szándékozott az anyjának 
írni, a ki Litvániában volt másodszori házasságban. Tőle 
remélt annyi pénzt kaphatni, a mennyivel mind a ketten 
tisztességesen tovább utazhassanak. Útlevelet szereztek 
maguknak, megfordított nevekkel : az egyiket hittak Knert- 
nek, a másikat Leschnek. 

Csikorgó januári idő volt, mikor útra keltek éhséggel 
és fagygyal daczolva. A nyomorúság kényszeríté őket, 
hogy darabonkint eladják az órájukat, mellesattjukat, 
nyakörvüket ; majd eladták a tiszti egyenruháikat 8 vettek 
helyettük halott közkatonákról lemaradt komisz köpe- 
nyeget. 

Az Ausztria és Lengyelország között fekvő határváros- 
ban : Biliczben, az ottani katonai parancsnok elfogatta 
őket, mint csavargókat s lovasoktól kisérve, gyalog vissza- 
kisérteté Teschenbe, az ottani főparancsnok ezredeshez. 
Az előtt Trenk fölfedezte az igazi nevét és menekülését. 
Az ezredes lovagias ember volt : ellátta az útleveleiket s 
adott alájuk két lovat, a min egész a lengyel határig utaz- 
hatnak s útiköltségül négy aranyat. Abból Schell szeren- 
csésen elvesztett hármat a lyukas zsebén keresztül. így 
aztán éhezve és fázva eljutottak Czensztochowába, a hol 
a hires Pálos kolostor áll. Ott beszálltak egy Lázár nevű 
korcsmároshoz. Már ekkor egy krajczár sem volt a zse- 
bükben. 

Az öreg csapiárt meghatotta Trenk Frigyesnek őszinte 
szava: hogy neki nincs pénze, nem kér egyebet, mint 

kenyeret és éjjelre szárnyékot. Odaültette őket a saját 
asztalához s megosztotta velük a saját vacsoráját. Sörrel, 
pálinkával is megtraktálta s a közben elbeszélték egymás- 
nak az életük históriáját. Lázár is katona volt hajdan: 
kapitányságig vitte. Hogyan lett belőle korcsmáros ? 

Ezalatt új vendégek érkeztek a korcsmába : három úr, 
egy inassal, a kik kocsin jöttek. 

Ezekkel az utazókkal már több izben találkoztak Trenkék 
az úton : azok szóba is álltak velük. Különösnek látszott, 
hogy most újból összekerülnek. Azok egy külön asztalnál 
ültek s nagyon keveset s igen halkan beszéltek egjnnással. 

A két kifáradt utasnak aztán egy jó meleg szobát nyitott 
fel Lázár uram s ott pompás szénaágyra lefekteté őket ; 
azok el is jaludtak egy imádság idő alatt. 

De még csak épen az elöálmukat aludták, a midőn be- 
nyitott hozzájuk a korcsmáros s felkölté őket. 

— Jaj, édes barátim, fussatok innen ! Ez a négy vendég, 
a ki nálam megszállt, a glatzi várparancsnok fogdmege ; 
hárma úrnak adja ki magát, a negyedik inasnak. Azért 
vannak kiküldve, hogy titeket elfogjanak idegen ország- 
ban s a börtönbe visszahurczoljanak. Nekem már ötven 
aranyat Ígértek, hogy engedjem meg nekik, hogy titeket az 
én hazamnál kötözzenek meg ; de én nem álltam rá ; egy 
lengyel házánál ártatlan menekülőket elfogni nem szabad. 
Most aztán azért, hogy hallgassak, ne szóljak ti nektek 
semmit a gonosz szándékról, hat aranyat nyomtak a mar- 
komba. De én bizony szólok, s ezt a hat aranyat oda adom 
ti nektek úti költségre. Fussatok az éj sötétje alatt, a merre 
utatok visz. Én a ti szerencsétlenségteket nem veszem 
lelkemre. 

Erre a fölfedezésre Trenk Frigyes rettentő dühbe jött. 

— Én fussak ? Ezek előtt a gyezsepógyesek előtt ? De 
rögtön rajtuk rontok s levágom, lelövöm valamennyit ! 

S még megtette volna, a mennyi esze volt ; de a csaplár, 
meg Schell a nyakába kapaszkodtak, lebeszélték, legyen 
esze, ne kössön ki egymaga négy emberrel. 

— No hát jól van! monda Trenk Frigyes. De azért itt 
maradok és nem futok el. A hat aranyat szépen köszönöm, 
majd ha lesz, visszafizetem, ugyan, édes Lázár uram, 
menjen vissza azokhoz a pipogyákhoz, mondja nekik, 
hogy elfogadja tőlük a kinált ötven aranyat is: jöjjenek 
ide és fogjanak el bennünket, a hogy kivánják. 

A lengyel korcsmáros azonban osak lecsillapította vala- 
hogy, 8 arra Trenk Frigyes visszafeküdt a szénaágyra s 
folytatta az alvást jó lelkiismerettel. 

Szép világos reggel búcsút vevének a becsületes lengyel 
korcsmárostól ; hat aranynyal ellátva. 

Alig haladtak egy órányira, a midőn az út közepén egy 
kocsit pillantanak tneg, mely látszólag elakadt a hóban. 

Négy ember ült a kocsin, s azok hangosan kezdtek ki- 
abálni a két menekülőre, hogy jöjjenek a megrekedt csé- 
zájukat kiszabadítani a hóból. 

Eáismertek a múlt éjszakai vendégtársakra. 

A helyett, hogy oda siettek volna hozzájuk, hirtelen le- 
tértek az útról a mezőre. 

Erre mind a négy utas leugrált a szekérről, pisztolyt 
rántott elő s fohant a két szökevény felé, tele torokból 
kiabálva: « Megálljatok gazemberek. » 

Trenkék futásnak eredtek, mire az üldözők pisztolyaik- 
ból kezdtek utánuk lövöldözni. Egy golyó Schellnek a 
nyakát cseszte, könnyű sebet ejtve rajta. Ekkor Trenk hir- 
telen visszafordult s a puskájával egyet a fogdmegek közül 
szíven lőtt. A másik erre futni kezdett előtte, Trenk utána 
rohant, utolérte s a kardjával levágta. Ekkor hátra tekintve, 
látta, hogy a másik két fogdmeg Schellt már elfogta, le- 
fegyverzé s hurczolja a szekér felé. 

Őrjöngve rohant feléjük, mire azok eleresztették Schellt, 
s futottak a szekerükhöz, felkaptak az ülésbe s tova vág- 
tattak. Egy azok közül is elpusztult attól a karddöféstöl, 
a mit a viaskodás közben Schelltől kapott. 

De Schell is meg volt sebesülve, a nyakán pisztoly- 
lövéstől s a kezén egy kardcsapástól : sebei miatt sok vért 

vesztett. Ismét úgy kellett őt Trenk Frigyesnek a nyakába 
venni, jól-rosszul bekötözve a sebeit. 

Tovább vándoroltak. Ismét elfogyott az utolsó garasuk 
is. Néhol porosz verbungosokkal kerültek össze ; a kik a 
király gránátos ezredei számára toborzottak lengyel föl- 
dön. Azoknak megtetszett az öles termetű Trenk Frigyes. 
Azért aztán mind a kettőt traktálták hatalmasan. Mester- 
ség volt megint megszökni tőlük. 

Másutt meg tánczoló parasztok közé kerültek. Trenk ^ 
Frigyes tudott hegedülni. Beggelig muzsikált a parasztok- 
nak, a mig azok össze nem verekedtek, ősi szokás szerint, 
akkor aztán futott a pajtásával együtt tovább. Egy-egy 
napon nem volt más eledelük, mint egy nyúl, vagy egy 
varjú, a mit Trenk Frigyes lőtt s éjszakára a trágyadom- 
bokba ásták be magukat, hogy meg ne fagyjanak. 

Már az inget is eladták a -testükről. 

A rendes úton nem volt szabad járniok; nehogy a 
brandenburgi határon belül a porosz határőrökkel kerül- 
jenek ismeretségbe. 

Végre egy úttalan erdőn keresztül törtetve, szerencsésen 
elérkeztek utazásuk czélpontjára: Trenk Frigyes nővéré- 
nek a kastélyához. Hammer helységében. 

Bezörgettek. 

Egy szobaleány jött kinyitni az ajtót, a ki nagyon meg- 
ijedt e rongyos marczona alakok láttára. 

De Trenk Frigyes ráismert a leányra. A kis Marcsa volt 
az, a ki az ő atyja házánál nőtt fel ; onnan jött ide nővérével. 

— Hát nem ismersz rám? monda Trenk Frigyes s 
megnevezte magát. Itthon a sógorom ? 

— Itthon ; de beteg, fekszik. 

— Hát a húgom ? 

— Azt mindjárt ide hivom ; tessék besétálni ide az elő- 
szobába. 

A két rongyos csavargót beeresztették a pitvarba. 
Nem sokára előjött Trenknek a nővére. Megrezzent, 
mikor a bátyját ilyen állapotban látta maga előtt. 

— Hogy jösz ide ? 

— Megszöktem Glatz várból. 

Erre a húga elfutott és — nem is tért vissza. 

Jó idő vártatva visszajött hozzájuk — a kis Marcsa, 
sírt keservesen, midőn tudtára adá az úrfinak a méltó- 
ságos úr izenetét, hogy azonnal takarodjék a kastélyból, 
különben elfogatja s megkötözve kisérteti a katonai pa- 
rancsnoksághoz. 

Trenk ki volt taszítva a hideg éjszakába, társával együtt 
a testvére házából. 

— Hát ne gyújtsam én a fejére a házat az ilyen test- 
vérnek? dörmögé bajtársa fülébe. 

Az lecsillapította okos, emberies beszéddel. 

A szegény cseléd pedig három aranyat nyomott a mar- 
kába : megtakarított bérét. 

Ebből két aranyat Trenk Frigyes annak a paraszt asz- 
szonynak ajándékozott, a ki őket az elátkozott kastélyból 
a litván határig kalauzolta. (Később fölkerestette azt a 
pórnöt, s élte fogytiglan eltartotta.) 

Most már egyenesen az anyját fölkeresni indult el 
Trenk Frigyes. 

De az messze út volt és veszedelmes. Frigyes anyja 
Poroszországban lakott, Königsbergen túl kilencz mért- 
földnyire ; csaknem a keleti tenger közelében. Branden- 
burgból indulva egész hosszában kellett meglépni a tar- 
tományt. 

Egy nap három-négy mértföldet bírtak gyalogolni. 

Az utolsó garasuk is elfogyott, a zsidó korcsmáros 
. Kogosenben kikergette őket az utczára éjszaka. Az utczán 
őgyelegve egy paraszt házban világosságot pillantottak 
meg. A konyhaajtó nyitva volt, s azon keresztül a frissen 
sült kenyér illata párolgott eléjük. Egy öreg anyóka épen 
akkor szedte a kemenczéből a czipókat. 

Trenk Frigyesnek a fejébe tódult a vér. Már akkor két 
napig nem volt egy falat a szájában. Puskáját kezébe 
kapta s egy perczig megállt a küszöbben. Azután hirtelen 

t; ^ Digitizedby Google 



185 

visszafordult s a mögötte álló Schellt is magával ra- 
gadta : 

— El innen ! Ide nem megyünk be ! 

— Mért futottunk most el? kérdé tőle Schell, mikor az 
utczára értek. 

— Ha bementünk volna, én megöltem volna azt az 
asszonyt — egy kenyérért ! 

Akkor aztán fölkerestek egy zsibárust, annak eladták a 
puskájukat egy aranyért. Most már aztán varjut sem lő- 
hettek többé pecsenyének. De legalább jól lakhattak a 
puska árából. 

Megint tovább bandukoltak hóban, sárban arra felé, a 
merre a nap kel. 

Egy erdőben czigánybandára bukkantak. A romák le- 
hettek négyszázan : férfi, asszony, leány, purdé ; sátorok- 
ban, szekereken tanyáztak. 

Ezek a maguk fajtájának nézték a két szökevényt, sáto- 
rukba fogadták, bográcsaikból megvendégelték. Herczegi 
dolguk volt addig, a míg a czigányokkal együtt járhattak. 
Egyszer aztán azoknak az útja vargabetűt csinált ; akkor 
kénytelenek voltak a kedves atyafiaktól megválni ; de még 
a bucsúvételnél is nagylelkű volt irántuk a vajda : meg- 
ajándékozta őket egy tallérral, meg szalonnával, kenyérrel, 
a mennyit elbirtak. 

Hej, magasztalja is Trenk Frigyes az életírásában a 
szegény ágról szakadt, ágra szánt czigányokat ; de bezzeg 
megfordítva dicséri a gazdag és tisztelendő jezsuitákat, 
a kik a legközelebbi kalandjában szerepeltek. 

A szalonna fogytával eljutottak Thorn városáig a 
Visztula mellett. 

Ott épen országos vásár volt, mikor megjelentek. Szép 
kis bevonulás lehetett. Két rongyos, sáros ficzkó, övében 
pisztolyokkal, oldalán nagy pallossal : az egyiknek a nyaka 
és karja véres kötelékben. 

Thorn vára és az egész Visztula balparti «Kelet-Prussia» 
még akkor a lengyel királyság tartománya volt : a jobb- 

parti «Nyugot-Prussia» már a porosz királyt uralta. A len- 
gyel Prussiában lakott Trenknek az anyja. 

A porosz fogdmegektől itt sem kellett félniök ; de annál 
inkább a porosz verbungosoktól, a kik keresztül-kasul 
járták Kelet-Prussiát rekrutákat vadászva. 

Egyszerre körülfogták az öles termetű athletai alakot ; 
de Trenk elutasította a szíves meghívásukat (melyet út- 
közben többször igénybe vett, traktáltatva magát a tobor- 
zókkal, s aztán megszökve tőlük). 

Emlékezett rá, hogy Thornban van egy hírhedett gazdag 
jezsuita kolostor; melynek asylum -joga van. Ott minden 
üldözött gonosztevő menedéket talál, sőt bűnei alól fel- 
oldatást. 

A két elzüllött alakot a kapus készséggel bebocsátá a 
mellékajtón ; itt azonban le kellett rakniok a fegyvereiket 
s úgy bocsátották őket a páter Bektor elé, a ki igen ke- 
gyesen fogadta őket : azt hitte, hogy zsiványok. 

A mint azonban Trenk Frigyes fölfedezé ki voltát, el- 
mondá a rajta elkövetett méltatlanságokat, menekülése 
történetét, a jezsuita főnök arcza fokonkint átváltozott, el- 
hidegült, fitymált, boszus lett. 

— Eöviden ! röviden ! kiáltá közbe. Más dolgom van. 
Mikor pedig vége volt az előadásnak, azt monda 

Trenknek : 

— Kend nem gonosztevő, hanem politikai menekült. 
Nekünk a politikához semmi közünk. Menjen kend Isten 
hírével. Itt nem adunk semmit. 

Azzal megfordult s becsapta Trenknek az orra előtt 
az ajtót. 

Trenk Frigyes dühösen rohant ki a kolostorból, szidva 
a jezsuitákat, a kik a tolvajt kiszabadítják, de a becsületes 
menekültet kikergetik. Megint visszatért abba a korcs- 
mába, a hol nem akarták őt a társával befogadni. A porosz 
verbungosok ott tanyáztak. Leült közéjük. Ivott a boruk- 
ból, evett a pecsenyéjükből. Azok aztán körülfogták, hogy 
rábeszéljék, álljon be a király gránátosai közé. A verbungos 

hadnagy ígért neki ötszáz tallért s káplárbotot, ha fel- 
csap. Utoljára, hogy ez sem használt, azzal fenyegette, 
hogy ő bizonyosan tudja, miszerint egy haramia úton- 
állóval van dolga, a kit a fogdmegek keresnek : nincs más 
menekülése, mint felcsapni porosz katonának, akkor a 
lengyelek futni hagyják. 

Ez a gyanúsítás annyira felháborítá Trenk Frigyest, 
hogy egy hatalmas pofont adott a verbungos hadnagynak. 
Arra a többi porosz katonák mint kardra kaptak s meg- 
rohanták; de Trenk kirántva a pallosát, keresztül tört 
valamennyin s azzal ki az utczára. 

Senki sem merte útját állni, csak a háta mögött ki- 
abálta a vásáros sokadalom : « Tolvaj ! Babló I fogjátok el 
a rablót I» 

Hanem a kis Schellt elnyomták és megkötözték. 

Trenk Frigyes másodszor is oda menekült a jezsuita 
kolostorhoz. 

Most már mindenki tárt karokkal fogadta. 

Az a népordítás, mely tolvajt, rablót kiabált, fölemelte a 
menekülőt abba a méltóságba, mely a jezsuita szabadal- 
mát igénybe veszi. 

Ha üldözött gonosztevő, akkor befogadják. 

Most már adtak neki enni-inni ; jó fekhelyet is készí- 
tettek a számára s egészen elkényeztették. Mert már ő 
rabló ! Ez a kvalitás többet ér, mint politikai menekülő- 
nek lenni. 

Azonban ez a dicsőség is csak másnap reggelig tartott ; 
addig az elfogott Schellnél levő útlevelekből a polgármes- 
ter meggyőződött, hogy az elfogott és annak a kolostorba 
menekült társa nem a keresett lókötők, hanem két porosz 
katonaszökevény ; akkor aztán Schellt szabadon bocsáták, 
Trenk Frigyest pedig megint kilökték a jezsuita kolos- 
torból. 

Hisz ez egy gézengúz szélhámos, a ki rablónak adja ki 
magát, azért, hogy a jezsuitáktól vacsorát kapjon ingyen. 

Megint az utczán voltak ! 

A polgármester, az igazságtalan elfogatásért, fájdalom- 
dij fejében egy leveles tallért adott Schellnek. 

Mit kellene ezen venni ? 

Hát a ki az inget is eladta a testéről, annak könnyű erre 
megfelelni. 

De még sem az ing a legszükségesebb : az még marad- 
hat boldogabb időkre. A mi nélkülözhetetlen, az egy mappa- 
Thorn várától Königsbergig harmincz erős mértföld. A 
Visztulán is át kell menni. A porosz határ pedig közel 
van. Ha tévedésből egy olyan faluba találnak lépni, a hol 
a porosz az úr, rögtön elfogják őket. 

Hát mindenekelőtt fölkerestek egy ócska papirosokkal 
tele boltot. 

Egy görnyedt hátú anyóka volt a szatócsnő. Trenk 
Frigyes azzal a szóval lépett eléje, hogy adjon neki 
mappát, mert ő az anyjához utazik s nem ismeri az or- 
szágot. 

A jó öregnek erre köny gyűlt a szemébe. 

— Hej, nekem is volt egy fiam; az is bujdosóban van 
most, a mostoha apja elűzte a háztól : beállt osztrák kato- 
nának ; azóta sem hallottam hirét. 

Trenk Frigyesnek ez a szó egy jó eszmét adott. 

— Micsoda ezredhez állt be a fia katonának ? 

— A Hohenemsiekhez. 

— A Hohenemsiekhez ? Hisz én is ott szolgáltam. 
Onnan jövök most szabadsággal; de az útban kifosztottak 
a rablók. Szőke volt a fia, ugy-e ? 

— Az volt, szőke hajú. 

— És ilyen magas termetű, mint én ? 

— Épen ilyen derék szál legény volt. 
(A hohenemsi-ezred gránátosokból állt.) 

— Mi volt a neve ? 

— Will. 

— WiU ? Hisz az az én legkedvesebb kenyeres pajtásom. 
Egy prittsen háltunk : együtt harczoltunk. 

— Hát él a fiam ? 

— Él és egészséges. Sokszor emlegette az anyját. Azt 
mondta, hogyha Thornba jövünk, meglátogassuk : adjuk át 
az üdvözletét. 

Erre a szóra a jó öreg nyakába borult Trenknek: össze- 
csókolta, könyeivel áztatta az arczát; 8 nemcsak ingyen 
adta neki a keresett mappát, de még ebéden is ott tartotta, 
kedves fiának nevezte. Adott neki tiszta inget, harisnyát. 

Trenk Frigyes felhasználta az anyai szeretetnek ezt a 
boldog tévedését. Elmondá a jó asszonynak, hogy ő most 
az anyjához utazik, de négy hét alatt vissza fog térni ismét 
ehhez a házhoz, más alakban, más öltözetben. Addig kéri 
szépen, hogy tartsa itt a bajtársát, a kit a porosz verbun- 
gosok megsebesítettek s ápolja, gyógyítsa fel. A jó öreg 
asszony azt is elvállalta s útravalóul adott Frigyesnek hat 
lüneburgi forintot, meg három napra való elemózsiát.', rn 

Trenk itt elvált a barátjától, megfogadva, hogy vissza- 
jön érte. Aztán mikor egyedül baktatott tovább az utón, 
akkor elővette a teljes elhagyottság érzete : egész bús- 
komor lett. Eddig a nyomorúságban osztozott egy jó 
baráttal ; volt a kit védelmezzen mások ellen, volt a kinél 
védelmet keressen saját maga ellen. 

Hogy tudja egymást szeretni két ilyen csavargó ! Aki nem 
jobb már a futó betyárnál. A társadalom számüzöttje, a 
ki éhségében egy falat kenyérért ölni képes. Trenk Fri- 
gyesnek a jelleme ebbpn a nyomorteljes futásban fejlődik 
ki legeszményibbé. Valami képmása ez a középkori fegy- 
vertestvérségnek, midőn két hős a csatában egymáshoz 
lánczolta magát, s ha egyik megsebesült, a másik azt 
vagy megboszulta, kiszabadítá vagy vele együtt temetke- 
zett el. 

Egyedül maradottan aztán gyorsabban ment az utazás. 
Két nap alatt Frigyes tizenhárom mértföldet gyalogolt. 
A beteg útitárs nem tartóztatta vissza. 

Löwe helységében éjszakára megszállt. Ott mindenféle 
fuvarosok között aludt a szalmán. Mire felébredt, akkorra 
minden pénzét ellopták; de még a pisztolyait' is elvitték. 

A korcsmáxosnak pedig meg kellett fizetni a tizenhat 
garast, s annak fejében ismét lemaradt róla az egyetlen 
ing, melyet a thomi anyókától kapott ajándékba. 

Most már egy fillér nélkül futott odább, egyetlen fegy- 
vere volt a kardja. 

Marienburg alá érve, át kellett kelnie a Visztulán ; mert 
az innenső parton már kezdődik a porosz királyság 
területe. 

Talált is egy csónakot és abban két révészt. 

De azok két lengyel fillért kértek tőle az átszállításért. 

És Trenknek nem volt két fillér a zsebében. 

Azt tette, hogy beugrott a csónakba s kirántva a kardját, 
azzal fenyegette a két révészt, hogy összekaszabolja őket, 
ha át nem szállítják ingyen. 

És Trenk Frigyes azon ponton állt, hogy két emberéletet 
kioltson — két fillér miatt ! 

Ez olyan merénylet volt, a min ha rajta veszt, kerékbe 
törik és azt mondják rá, hogy megérdemelte. 

Szerencséjére a két révész gyáva volt : megijedt. Átevez- 
tek vele a túlsó partra. 

Ott aztán Frigyes nem várta meg, hogy kikössenek, 
kiugrott a vizbe, visszarúgta a csónakot s aztán szaladt, 
hogy utol ne érjék, Marienburg felé. 

Se pénze, se inge nem volt már. Maga sietett a porosz 
és szász verbungosok tanyáit felkeresni. Azok etették, itat- 
ták, míg részegnek tetteté magát. Akkor becsukták egy 
kamrába. Trenk kiemelte az ajtót a sarkából s aztán az 
éj sötétjében futott megint odább. 

De most már kardja sem volt. Azt a verbungosok zálo- 
gul lefoglalták, ügy futott a világba, mint az ősember, a 
kit a paradicsomból kivertek, védtelen, segélytelen, fél- 
meztelen. 

Négy óráig futott lihegve, a míg kifáradtan, eltikkadva 
egy város kapujához ért, melyet a mappáján «Elbing» 
névvel talált feljegyezve. — Jó, hogy még a térképet meg- 
hagyták nála a tolvajok. 

XX. FEJEZET. 

POTIFÁENÉ ASSZONY. 

Ugy ődöngött a népjárta utczán, mint egy őrült, a ki 
most szabadult el a bolondok tornyából. Körülötte idegen 
nyelven beszéltek. Szokatlan népviseletében ugy tűnt föl 
előtte minden ember, mint valami más világ lakója. Ha 
megszólította őket, a szeme közé nevettek A sokadalom- 
ban mindenki iparkodott őt magától eltaszigálni. 

Egyszer csak a nagy idegen tömegből egy hang kiált 
feléje : 

— Friczó ! Trenk Friczó ! 

Olyan ismerős, olyan édes volt ez a hang! Kedves 
emlék a múltból. — A nép közül egy aranyzsinóros ka- 
tonatiszt tört feléje. — Hajdani nevelője volt az, a derék 
Brodovszky. Most kapitány a lengyel hadseregnél. • 

A mint egymásra ismertek, összeölelkeztek, a fényes 
tiszt s a rongyos szökevény. 

— Hozott az Isten, kedves fiam ! zokogott a katona 
elérzékenyülten. Bizony mondom, hogy vártalak. Hallottuk 
már, hogy Glatzból elszöktél. Bizonyosra vettük, hogy az 
anyádhoz fogsz törekedni; minket útba ejtesz. Szent 
atyám ! Milyen állapotban vagy! Nos, mit akarsz elébb? 
Megfürödni vagy megebédelni ? 

— Fürödni! rebegé Frigyes. —A piszok jobban kinozta 
mint az éhszomj. 

Brodovszky elvitte őt magával a fürdőbe ; a jó meleg viz, 
meg a szappan olyan volt neki, mint az újjászületés. A 
borbély megfésülte, megborotválta : a mennyország volt az I 

S a mint a fürdőből kiszállt, ott vártak rá a tiszta gyolcs 
ruhák, aztán egy tisztességes polgári öltözet. 

De Frigyes alig akart a levetett rongyoktól megválni. 
Azok rá nézve már ereklyék voltak. Büszke volt rájuk, 
mint a katona a tépett zászlójára. 

— Né^d ! Itt járta keresztül a fogdmegek golyója, ,itt 
hasította ki a verbungosok kardja. Szeretném magamat 
meglátni benne a tükörben. Szeretném magamat lefestetni 
benne. 

— Hát hiszen egy piktornak, a milyen Kupeczky, meg- 
becsülhetlen figura volnál ezekben a rongyokban fiacs- 
kám ; de a feleségemnek nem mutathatlak be ilyen kosz- 
tümben. 

— Neked feleséged van ? 

— Az ám. Képzeld csak : vénségemre szürke fővel. A 
farsangon esett meg rajtam. Most éljük a mézes heteket. 
No hát I Több sonkoly, mint méz. Én hatvan esztendős 
vagyok, a feleségem meg harmincz. Kapitális egy persona. 
Majd meglátod. Özvegy asszony volt: katonatiszt fele- 
sége; megszokta már a tábori életet. Majd meglátod. 
Bizonyosan meg fog ölelni, ha meglát. A lengyeleknél 
szokásos az ölelkezés. De most gyere ebédelni. 

Erre sem várt másodszori kinálást Frigyes ; de ugyan 
hozzá látott a feltálalt lakomához a fürdő vendégszobájá- 
ban, ügy falt mint egy vadállat, nem rágta az ételt, csak 
nyelte, nem itta a sört pohárból, hanem kancsóból s a 
míg habzsolta az ételt, addig fogta félkézzel a kancsónak 
a fülét, hogy el ne szaladjon. 

A hajdani nevelő gyönyörködött a tanítványa egészsé- 
ges étvágyában s a míg jól nem lakott, nem is beszólt 
hozzá. 

Csak azután, hogy Frigyes az utolsó mócsingot is le- 
rágta a sonkacsülökröl s fenékig üríté a kancsót, kezdett 
el hozzá okos dologról beszélni. 

— Kedves fiacskám ! Te most itt maradsz nálam. Nem 
mégy odább. Az anyádat személyesen ne keresd fel ; 
hanem irj neki levelet, hogy ő jöjjön hozzád. Nem tud- 
hatod, hogy a férje szívesen fogadna-e a háznál ? 

— De kaptam ebből egy leczkét; a miből a posteriori 
levonhatom a konklúziót. A húgomnak a házából már 
kikergettek. 

— No hát hozassuk ide most a papirost és kalamárist 
s elébb te irj egy szép levelet az anyádhoz, azután majd 
én is irok komitivát mellé a grófné ő kegyelmességéhez. 

Frigyes akkor vette észre, hogy mennyire elszokott a 
keze az írástól : három hónapig tartott ez a vad elzüUés ; 
az alatt egész vadember lett belőle. Valahogy összeöklözte 
azt a levelet, elrágva mellette egy toUnak a szárát. 
Szinte beleizzadt. — A rajongó költő alig tudott egy leve- 
let megírni. 

Azután pedig Brodovszky vette át a tollat s ő már szép 
hosszú levelet tudott irni, helyes kalligrafiával. 

Az alatt a korcsmáros pipákat hozott az uraknak, meg 
mézes pálinkát szűk nyakú egyesekben ; azonkívül kedves- 
kedett a jövevény vendégnek egy olvasmánnyal, melynek 
felkunkorodott lapjai arról tanúskodtak, hogy az már sok 
kézen megfordult. Fametszetekkel is fel volt ékesítve. 

Az volt a magyar Trenk hazaárulási perének a tör- 
téaete. 

Trenk Frigyes káromkodott, mint egy manikéus, a 
mikor ebbe a históriába belemélyedt ; öklével verte az 
asztalt; Brodovszky alig tudott tőle irni. « Gyalázat! 
Szemtelenség ! Hazugság ! Ezt én mind meg tudom 
czáfolni ! ö 

Hát még mikor az a bizonyos nő előáll a hamis tanús- 
kodással ! 

— Orczátlan Jezabel ! Ilyen rágalmat koholni ! A bá- 
tyámra is és a királyra is. Különösen a királyra. 

— Te védelmezed Frigyes királyt? kérdezé irás közben 
Brodovszky. 

— Védelmezem hát ! Ö engem üldöz, de én őt azért 
imádom. én hozzám igazságtalan, de én azért nem 
vagyok igazságtalan ő hozzá. Én tudom, hogy ez a nő 
hazudik ; ádáz, vakmerő módon hazudik. S ne adj Isten, 
hogy még egyszer a kezem közé kerüljön ez a Circe, ez a 
Messalina ! Mert a torkába fogom fojtani a hazugságát. 

A kapitány nevetett. 

Jókai: A két Trenk. — Trenk Frigyes. 13 

— Nagy bolond vagy fiacskám ! Ha egy szép asszony- 
nyal nem tudsz egyebet csinálni, mint megfojtani. 

Azzal összehajtá a leveleket, lepecsételé és a zse- 
bébe tette. 

— No most gyere a házamhoz, hadd prezentáljalak a 
feleségemnek. 

A hajdani nevelő tanítványával karöltve ment a szállá- 
sáig, ott bevezette azt az elfogadó szobába. Az asszony 
kijött; elnevette magát : «ah, hisz mi már ismerősök 
vagyunk !» — Nyakába borult Trenknek, háromszor meg- 
csókolá ; az meg csak bámult és elmeredt. 

Brodovszky felesége volt, Miranda asszonyság. 

Miranda nem hagyta az urakat sokáig a meglepetés 
bámulatában : egy igazi lengyel nő kedélyességével meg- 
ragadá Trenk Frigyes kezét, mintha a férjének mu- 
tatná be. 

— Mi közeli rokonok vagyunk : Trenk Frigyes öcscse az 
én nővérem férjének, Trenk Ferencznek. — Annak a sze- 
rencsétlen hős Trenknek, a kit az irigyeinek az ármánya 
Bécsben oly fatális helyzetbe hozott. 

Brodovszky most még jobbap meg volt lépetve. 

— Ah ! Hát te azt hiszed, hogy méltatlanul vádolják 
Trenk Ferenczet ? 

— Hazugság, hamis tanúskodás az egész ellene emelt 
vád. Tüzeskedék Miranda. Ha nekem lehetne Bécsbe 
mennem, én be tudnám bizonyítani, hogy hamisan vádol- 
ják Trenk Ferenczet azzal, hogy Frigyes királyt elfogta 
és pénzért szabadon bocsátá. ügy-e Frigyes : én tudom 
azt legjobban ? — De hát én Bécsben nem jelenhetek meg. 
Egyszer már elmondtam az uramnak, hogy miért ? 

— No, hát mond el Frigyesnek is. Itt hagyom őt nálad. 
Atyafiak vagytok. Én sietek kurírt keresni, a kivel a leve- 
leket elküldjem a grófnénak. 

Azzal a kapitány egyedül hagyta Mirandát Frigyessel. 

Trenk Frigyes olyan állapotban volt, mint a mesebeli 

elbűvölt berezeg a tündérrel szemben. Itt állt előtte az a 

nő, a ki a paradicsom gyönyöreitől kezdve, a purgatórium 
kinszenvedéseig mindent megismertetett vele. Érezte a 
csókjait és a harapását. Épen ez órában fogadta meg, 
hogy ha még egyszer keze közé kaphatja, megfojtja kegyet- 
lenül. És most itt találja őt, mint jóltevőjének, megszaba- 
dítójának a nejét. És ez az asszony sajnálkozik Trenk 
Ferenczen ! Elszörnyed a vád fölött, a mit a « szerencsétlen 
hős» ellen emeltek! 

Hol van ennek a talánynak a megoldása ? , 

A mint a kapitány betette maga után az ajtót, Miranda 
egész szenvedélylyel szökött Frigyes nyakába, karjaival 
ölelte, csókjaival fojtogatta, míg ki nem fáradt bele. 

A fiu egész -ostoba volt és magával tehetetlen. Se az 
esze, se az érzéke nem tudott semmit kigondolni a védel- 
mére. Csak azt érezte, hogy a csók édes. Hogy ne ? Tizen- 
négy hónap óta nem érezte arczán az asszonyi lehellet 
megigéző ambráját. Pedig a hány csók, annyi vétek ! Tol- 
vajság, csalás, hitszegés, szentségtörés ! 

És. mennyi eszeveszett szó, fecsegés, hízelgés aközben. 

Ö csak tűrt és hallgatott. 

A hölgy aztán leültette őt a szófára, maga mellé vonva. 

— No, hát te meg vagy némulva ? Meg vagy dermedve ? 

— Madame ! Szólt Frigyes. Engem igen is szoborrá 
fagyaszt egy gondolat. Ön maga idézte azt elő, midőn 
nagybátyámat említé. Trenk Ferencz balsorsán sajnálko- 
zott kegyed. Hát nem kegyed volt az, a ki a bécsi hadi- 
törvényszék előtt Trenk Ferencz ellen tanúskodott ? 

— Én ? Hol veszed ezt a gondolatot ? 

— Épen ez órában olvastam a bécsi pamfletet, melyben 
Trenk Ferencz honárulási pere traktáltatik. 

— No ? És az én nevemet találtad abban a pam- 
fletben *? 

— Igaz, hogy nem Sch . . in tábornok özvegye van 
abban felhozva, hanem Sch . . in tábornok leánya. De hát 
ezt az utóbbit én nagyon jól ismerem. Ez egy aggszüz, a 
tábori kórházak főnöknője. Ez nem ment Bécsbe Trenk 

13* 

Ferencz ellen tanúskodni ; Frigyes király szerelmével 
dicsekedni. Tehát vagy az egyik, vagy a másik volt. 
Tertium non datur ! Ez a logika. 

— Jól van ! Annyit én is tudok diákul : «purus putus 
logicus ; purus putus asinus.w* Hát olyan csekély költő 
uramnak a fantáziája, hogy magától nem talál rá a punc- 
tum saliensre ? Ha tertium non datur: de tertia datur. 
Az a hamisan esküdött hölgy tanú sem Sch . . in tábornok 
özvegye, sem a másik Sch . . in tábornok leánya nena volt; 
hanem volt egy közönséges hübschlerin ; báró Rippenda 
kitartott szeretője, a ki e hazudott név alatt tanúskodott. 

— De hát hogy tudhatott ez a bécsi kisasszony olyan 
dolgokat, a mikről másnak, mint kegyednek, nem lehetett 
tudomása ? Ö nem volt Frigyes király sátorában. 

— Mindjárt meg fogod érteni az összefüggést; csak jól 
figyelj. Ebben a rémmesében úgy össze van gubanczolva 
a valóság a hazugsággal, hogy ész kell hozzá szétbontani. 
Az való, hogy Trenk Ferencz engemet talált ott a király 
sátorában. Én voltam az, a ki a magam megszabadulá- 
sáért, váltságdijul elárultam előtte az aranyrejtő haubi- 
czok titkát. No ezért nem kárhoztathatsz. Melyik asszony 
ne hozná áldozatul, akár a golkondai gyémántbányá- 
kat, ha nőiségét kell a gyalázattól megmenteni ? Ezen a 
prédán azután összevesztek vele a harámbasái : kénytelen 
volt velük megosztozni. Hogy mi történt azután, azt én 
nem tudom ; mert engemet azonnal szabadon bocsátott s 
én a markotányos kordommal, pálinkát osztogatva, ki- 
szabadultam a pandúrok közül. De jól ismerd Trenk 
Ferencz szokását, mely szerint ő azokat a tisztjeit, a kik 
a prédából osztályt követeltek, olyan veszélyekbe szokta 
küldeni, a hol a fejüket ott hagyják s ha gyanakodtak, 
infám kasszálta őket. Ez a három tiszt szerepelt az ellene 
támasztott bűnperben. Ezek tanííották be Eippenda báró 
haditörvényszéki asszesszor frajját a hamis tanú szere- 

* Tiszta puszta logikus : tiszta puszta nagy szamár. 

pere. Hisz ezt már Bécsben minden ember tudja. Én pe- 
dig az alatt otthon voltam beneschaui kastélyomban, ott 
ismerkedtem meg a te egykori derék instruktoroddal, s ke- 
zet adtam neki, és most itt vagyok lengyel Borussiában. 

Miranda olyan ártatlan, őszinte arczczal beszélte el ezt 
az egész mesét Frigyesnek, hogy az ifjú elhitte azt neki. 
Nagy tehertől szabadult meg a lelke. Tehát nem kell be- 
váltania azt a fogadását, hogy őt megölje a találkozásnál. 
Tehát nem kell őt gyűlölnie. 

A megszökött gyűlölet helyét pedig nagyon hamar el- 
foglalja valami ellenkező daemon. Nem jobb amannál, 
ha ifjú férfi és ifjú nő között volt a gyűlölet. 

Frigyes nem kérdezősködött tovább. Beleadta magát a 
sorsába. 

Pedig az egész viszontagságos menekülése alatt nem 
forgott nagyobb veszedelemben, mint most. 

Jellemző, hogy ezt az egész szakaszát kalandos életé- 
nek maga Trenk Frigyes kihagyta a « német » közönség 
számára készített emlékirataiból; ellenben a «franczia» 
memoirejaiban keresztül enged látni a falon. Madame 
Potifárnak nevezi a becsületes Brodovszky feleségét; de 
hogy ő maga bibliai József lett volna, azt egy szóval sem 
állítja, sőt ellenben azt mondja, hogy ha Potifárné asszony, 
a hírhedett «Koleikháb», oly rendkívüli kecsekkel lett 
volna megáldva, mint az ő háziasszonya, akkor az erényes 
Józsefnek a köpönyegje aligha szakadt volna a kezébe, 
sőt inkább gyönyörűségei takarójául szolgált volna. 

A becsületes Brodovszky nem volt féltékeny. Hatvan 
esztendős volt már. Ebben a korban a nagylelkűség éke- 
síti a férjet. 

De annyi józan észt mégis tartott meg Trenk Frigyes, 
hogy nem állt rá Mirandának arra a tervére, hogy együtt 
szökjenek meg Szentpétervárra. Ámbár az ifjúnak igen 
nagy kedve volt orosz katonai szolgálatba állni, a hol 
számára fényes életpálya kínálkozott. Eút hálátlanság lett 
volna tőle nevelője, megszabadítója szivének ilyen halálos 

döfést adni. Ez a hitetlenség csak annak a másik Trenk- 
nek a jellemébe illett. Pedig közel volt hozzá, hogy meg- 
tegye. «Egy bolond százat csinál!)) Hát még egy bolond 
szép asszony ! 

A becsületérzéshez szegődött még az emlék és a barát- 
ság is. Az emlék Amáliára, s a barátság a hátrahagyott 
Schell iránt. ' 

Ha Trenk Frigyes Mirandával együtt szökik Orosz- 
országba, akkor a sebesülten hátrahagyott Schell ott vész 
nyomorultul, koldus módra az idegen tanyán. 

De hát vájjon hárman együtt : becsület, barátság, em- 
lékezet meg tudnak-e küzdeni az érzelmek oroszlánjával : 
a szerelemmel ? A pokoli szerelemmel ? Ha csak még egy 
másik hatalom nem jön segítségükre : az égi szerelem. 

De hát megjött. 

Nyolczad napra, hogy Brodovszky elküldé a leveleket 
Trenk Frigyes anyjának, megérkezett a grófnő Elbingbe. 
S megadatott neki az a csodatétel, hogy újjá szülhette a 
fiát. Az anya ölelő karjai között újra felébredt az a becsü- 
letes Trenk, a kit a lekötött becsületszó még a börtönbe 
is visszatérni késztet. 

A grófné éles szemei az első pillanatra felismerték a 
helyzetet. Eögtön kitalálta, — hogy minő viszony van 
Miranda asszony és az ő fia között. Brodovszkynak első 
felkérésére oda szállásolta be magát az ő házukhoz s attól 
fogva olyan jó őrizet alá voltak helyezve a szerelmesek, 
hogy még szembeszéddel sem szólhattak egymáshoz. 

A grófnő ezer tallért hozott a fiának és egy drága gyé- 
mántos keresztet, mely megért ötszáz tallért. Most már 
vehetett paripát, diszes egyenruhát. 

Az egyenruha kérdése fölött össze is tűzött a két asz- 
szony. 

Miranda azt kivánta, hogy dzsidás jelmezt készíttesse- 
nek Frigyesnek : ellenben a grófné azt követelte, hogy 
dragonyos tisztnek öltözködjék. Mindkettőnek meg volt a 
titkos gondolata. A dzsidás egyenruha igen jól beválik 

Szentpétervárott, ellenben alkalmatlan lenne Bécsben. 
Viszont a dragonyos öltöny meg Bécsben otthonos. 

Az anya azt kívánta a fiától, hogy Bécsbe menjen. Oda 
Míranda nem szökhetett utána! Ezzel szemben pedig 
Miranda az ifjú legjobb érzelmeire appellált, a hazája 
iránti hűségre. Trenk Frigyesnek nem szabad, nem lehet 
a hazája ellenségeinek szolgálatába állni. Ö csak egy 
neutrális államnak ajánlhatja fel a fegyverét. Olyan pedig 
nem volt több, csak Muszkaország. S ez a nemes érzés : 
a honszeretet, nagyon jól játszotta a csábító szerepét. — 
Frigyes Mirandának adott igazat. Ő Bécsbe nem mehet; 
ha saját hazája méltatlanul üldözi is : ő kardját ellene 
nem fordíthatja. 

A grófné azonban még nem játszotta ki az utolsó 
tromfját. 

Tizenöt napig maradt ott Elbingben, Brodovszky házá- 
nál. Mind a két nő szándékosan késlelteté Frigyes el- 
utazását. Jó ürügy volt az egyenruha elkészítése. A haj- 
dankori szabómesternél ez megkívánta a maga időhala- 
dékát. S aztán, mikor készen volt, megint hol az egyik 
asszony, hol a másik talált rajta valami kifogásra méltót : 
a zsinórok, a paszomántok, no meg a gallér, aztán a kar- 
mantyúk ! Itt szűkebbre, ott bővebbre kellett venni. — 
A sisak czizelálása is sok időt vesz igénybe. Az asszonyok 
ki akarták egymást böjtölni. Miranda abban reménykedett, 
hogy egyszer mégis csak megunja az elbingi mulatsá- 
got a grófné s hazautazik ; Trenk anyja pedig egy le- 
vélre várt, melynek az ő levelére válaszképen meg kellett 
érkeznie Berlinből. 

A tizenötödik napra megjött a várva várt levél. 

A grófné nagy raffinériával visszatartotta annak az elő- 
mutatását az ebéd végeztére. Akkor vette elő s odanyujtá 
a fiának. 

— Ismered ennek a kéznek az írását? 

Trenk Frigyes épen susogott Mirandával. Egyszerre el- 
sápadt, a mint annak a levélnek a borítékján az írást föl- 

ismeré. Amália herczegnö kézvonásait ismerte föl 
azon. 

Hát még a levél tartalma ! 

Amália herczegnö forró köszönetét küldi a grófnénak 
azért a tudósitásért, hogy fia szerencsésen megmenekült 
Elbingbe. További előmenetelére küld neki e levélbe 
zárva egy négyszáz aranyra szóló váltót, mely Danczká- 
ban fizetendő. Kéri a grófnőt, hogy hasson a fiára, mi- 
szerint az siessen Bécsbe, meghazudtolni azt a rágalmat, 
a melylyel Frigyes király hírnevét, becsületét beszeny- 
nyezték. 

Ez a levél egyszerre átdobta Trenk Frigyest egy más 
planétába. 

A vér ösztöne elnémult a nemes indulatok szava előtt. 

Az ideál visszafoglalta az oltáron a maga helyét. 

Annak a dicsőséges alaknak a képe, a ki maga is meg- 
sértve, megbántva legforróbb érzelmeiben, minden önzés 
nélkül, a vágyak kielégítésének minden reménye nélkül, 
segélyére siet kedvesének, hogy azt a lovagiasság, a be- 
csület utján tovább vezesse, s megmutatja neki a czélt, 
az irányt, melyet elérni, melyet követni kell ; tisztára 
mosni a hírnevét a királyának ; annak a királynak, a ki 
őt zsarnoki módon eltapossa ; de a kinek igaza van ! még 
akkor is, a mikor őt eltapossa. 

— Még ma . . . még ebben az órában indulok ! szólt 
Trenk Frigyes, fölkelve az asztaltól. 

Miranda szemei pokoltüzet szikráztak a grófné felé. 

— Én is veled utazom Danczkáig. Monda a grófné. 
Marasztották. Éjjel nem jó utazni. A fia is kérlelte. 

— Nem fiam ! Sugá a grófné. E pillanattól fogva nem 
eszem többet Miranda asszony főztéből. 

Az képes lett volna aqua toffanát keverni az ételébe. 
Trenk Frigyes azt mondja a franczia emlékiratában, 
hogy az elválás szerfelett keserű volt. 
Értheti, a ki érti. 



^ 

XXI. FEJEZET. 

BÉCS VÁEOSÁBAN. 

Danczkáig (Danzig) együtt utazott Frigyes az anyjával. 
Ott' elbúcsúztak, soha sem is látták többet egymást. Fatá- 
lis véletlenek akadályozták meg a viszonttalálkozást. 

Danczkából sietve ment Frigyes Thornba, zálogban 
hagyott barátját, Schellt kiváltani. 

Nagy lehetett a jó szatócsnénak a bámulata, mikor a 
minapi ágrólszakadt vendégét visszatérőben meglátta 
telivér angol paripán lovagolva, fényes egyenruhában, 
inas, lovász kíséretében. A két jó barát ölelkezése is szív 
szerinti volt bizonynyal. Trenk Frigyes bőkezűen ki 
egyenllté a költekezéseket, s most már őszintén elmondá 
kilétét a szatócs családnak, felfogadva a jó háziasszony- 
nak, hogy a mint Bécsbe megérkezik, első dolga lesz az 
osztrák szolgálatba állott fía felől tudakozódni s bizonyo- 
sat Írni felőle. 

Ezt az igéretét be is váltotta, bár nem nagy szerencsé- 
vel. Bécsbe megérkezve, kinyomozta, hogy mi történt 
Willel. Az bizony megszökött az ezredétől, futtában el- 
fogták s rövid processzussal kötélen felejtették. Trenk 
Frigyes száz forint áldozattal kieszközölte az illető ható- 
ságtól azt a bizonyítványt, hogy Will természetes halállal 
múlt ki, s ezt küldé el a thorni gazdasszonyának. Az már 
most teljesen meg volt nyugtatva. 

Jó barátja, Schell pedig rögtön szolgálatot vállalt az 
osztrák hadseregnél s aztán lement Olaszországba az ez- 
redéhez. Trenk Frigyes híven megosztotta vele az idáig 
elhozott aranyait. 

Akkor aztán látott a missziójához, mely őt Bécsbe ve- 
zette. Felkereste a császárt. (Lotharingi Ferencz, Mária 
Terézia férje volt a választott császár; de nem egyúttal 
Magyarország királya. A « király » a felesége volt.) 

A császár is kegyesen fogadta, de még inkább Károly 
berezeg. Mindkettőnek különös kegyencze volt a bűnvád 
alá helyezett Trenk Ferencz, a kinek kiszabadítását tette 
feladatává Trenk Frigyes. 

Ilyen két magasrangú férfiú gyámolitása mellett lehe- 
tővé vált Trenk Frigyesnek nagybátyját, Ferenczet, a fegy- 
vertárban meglátogatni. (Ott volt a pandurvezér börtöne.) 

Ez volt az első találkozás a két rokon között. 

Ferencznek a lelkét soha semmi gyöngéd érzés meg 
nem szeliditette. Az érzelgők, az ábrándozok, előtte csak 
nevetség tárgyai voltak. Csúf pofája gúnyra ferdült, mi- 
kor unokaöcscse az első látogatásnál elmondá neki, hogy 
egyenesen azért jött Bécsbe, hogy mint legilletékesebb 
tanú, meghazudtolja azt a nagybátyja ellen koholt vádat, 
mintha az Frigyes királyt, elfogta és szabadon bocsátotta 
volna. Ö bizonyosan tudja (első kutforrásból), hogy az a 
nő, a ki mint tanú szerepelt a Ferencz hazaárulási peré- 
ben, nem Miranda volt, hanem báró Kippenda szeretője. 

Trenk Ferencz dühös nevetésre fakadt. 

^— Jól van öcsém ! Esküdjél meg rá. A te lelkednek is 
jó helye lesz a pokolban. 

(Bizony Miranda volt az !) 

Trenk Frigyes azonban olyan adatokat mondott el a 
császár és Károly berezeg előtt, hogy azoknak az alapján 
a haditörvényszéknek el kellett ejtenie azt a vádat, mely 
Ferenczet a porosz király elfogatása miatt terhelte. S ettől 
fogva Trenk Ferencznek a súlyos fogsága enyhítve lett 
egyszerű házi árestommá. Járhattak hozzá a czimborái ; 
azok között három hires verekedő, a kikkel Ferencz óra 
hosszat el vívott vivótőrrel. Frigyes jelenlétében, a kit, 
mint a féle gyereket, hírhedett spadassinok nem méltattak 
arra, hogy egy ((Gang»-ra felszólítsák. 

Hanem azért még távol volt Trenk Ferencz attól, hogy 
szabadon bocsássák. Még harmincz per volt akasztva a 
nyakába, a melyek miatt letartóztatását folytatni kellett. 

A császár és Károly berezeg azt tanácsolták Trenk 

Frigyesnek, hogy birja rá a nagybátyját: folyamodjék 
kegyelemért az uralkodónőhöz. Mária Terézia akkor sza- 
badon fogja őt bocsátani s rangjába visszahelyezi. 

— Micsodát ? Kegyelmet ? — ordita dühösen Trenk 
Ferencz. Gonosztevők csuszszanak kegyelemért esdekelve 
a királynő lábaihoz ! Én igazságot akarok. Nem kérek és 
nem adok kegyelmet. A mint kiszabadulok innen, azon 
kezdem, hogy összezúzom a gálád ellenfeleimet, ott, a hol 
találom ! 

Ennek a replikájának is hire ment, s az megint nagyon 
elrontotta a dolgát. — Löwenwalde nyiltan megmondá 
Frigyesnek, hogy Trenk Ferencznek a börtönből csak egy 
irányban van kijárata : a bolondok háza felé. Egyébiránt 
bűnvádi pereinek sorozata soha sem fog véget érni. 

Ekkor aztán Trenk Frigyes is elkeseredett a bécsi 
igazságszolgáltatás felett. Eszébe jutottak a saját kiállott 
szenvedései: igazságtalan bebörtönözése, csodálatos ki- 
szabadulása. 

Egy napon elbeszélte nagybátyja előtt ezt az egész me- 
nekülési legendáját. Mennyivel könnyebb a bécsi arzenál- 
ból kisétálni s készen tartott csónakon leevezni Magyar- 
országba^ a hol aztán már a bécsi policziának a hatalma 
megszűnik. Az egész szökési tervet aprólékosságig kiczir- 
kalmazva adta át nagybátyjának. Ö maga ajánlkozott 
ebben a hatályos segédkezésre. 

Másnap korán reggel Bécs város katonai főparancs- 
noka, Königseck gróf, magához hivatá Trenk Frigyest. 

Derék, jószivű uraság volt : Frigyest különösen szerette. 

— Édes Friczikém ! Monda neki a komendáns. Mi a 
patvart incselkedel te itt? Meg akarod szöktetni a nagy- 
bátyádat*? 

Frigyes tagadni akart; de ekkor Königseck eléje tette 
a saját keze körmölte plánumot, s tudatta vele, hogy ezt 
maga Trenk Ferencz küldte meg neki. 

Frigyes el volt szörnyedve e hallatlan árulás fölött. 

— No látod, fiacskám : ilyen ez a te nagybátyád ! Ne 

adj te annak rossz tanácsot. Mert tud az annál rosszab- 
bat is. Most ezt a te szöktetés^' tervedet csak azért küldte 
el nekem, hogy ennek az árán saját magát kiszabadítsa s 
aztán tégedet ültessen be maga helyett a dutyiba. Ezúttal 
nem sikerült neki. De ezután megnézd, hogy kivel kez- 
desz összeesküvést. 

Azzal a jó, becsületes Königseck összetépte a veszedel- 
mes iratot, mely Frigyest könnyen a vesztőhelyre vihette 
volna. 

Frigyes elkeseredett szívvel rohant a nagybátyjához a 
börtönbe. Alig talált szavakat elszörnyedésének kifejezé- 
sére ezen czudar árulás fölött. 

Trenk Ferencz nagyokat nevetett az öcscse ekspekto- 
ráczióin. 

— Látod, bikficz ! Minek avatkozol az én dolgomba ? 
Jobban tudom én azt, hogy mitől nyilik ki a zár az ajtón. 
Ki hitt ide? 

— A becsületem és a te irántad való szeretet. 

— Ilyen szamár sincs több a világon, a kiben még be- 
csület van és szeretet. Hát igazán becsületes vagy és sze- 
retsz engem? 

Frigyes sirt az elkeseredés miatt. 

— No most ((eltörött a mécses cserép !» gunyolódék a 
nagybátya. No ne sirj kis fiacskám. Veszek neked csecse 
lovat, ha kimegyek a vásárba. Jaj, de nagy bolond fiu 
vagy ! Kár volt még a mama szalüpje mellől elszakadnod. 
Hiszen megüzentem Königsecknek, mikor a plánumodat 
elküldtem neki, hogy tréfa volt közöttünk az egész. — 
A nélkül bizony nyakadra szorította volna a hurkot. No, 
hát most én avatlak be az én titkomba. Én a magam dol- 
gát nem olyan buta módon igazítom el, mint te, a maga- 
dét. Én nem futok el a világba, mint te prédára hagyva 
az ellenségeimnek minden vagyonomat, elrontva az egész 
karrieremet. Én itt akarok maradni s folytatni akarom a 
pályámat, a min még több dicsőséget és vagyont akarok 
szerezni, mint eddig. Ennek csak egy módja van. Fel- 

vásárolni a bírákat. Már nyélbe van sütve a dolog. Van 
egy jó barátom : báró Lopresti Alfonz. Ez a közbenjáró. 
Három asszeszor már meg van nyerve a részemre, és így 
a votansok többsége. Ezek megígérték, hogy egyenkint 
tízezer forintért kiadják az ellenem szóló aktákat, a mik 
legjobban terhelnek s akkor Löwenwalde uram maga esik 
a verembe. Hát nem okosabb dolog-e, ha így szabadulok 
ki innen, bírói Ítélettel tisztára mosva ? Akkor a te sorso- 
dat is zöldágra vihetem : gyerek ! No^ hát rossz bátyád 
vagyok ? 

Frigyes kibékülten borult Ferencz nyakába. 

— De én is jó öcséd vagyok. 

— Az már igaz. Hiszen azért avatlak bele a titkomba. 
Plútó küldött ide hozzám jó órában. Egy ilyen naiv, 
becsületes ficzkó hiányzott csak ehhez a czudar proczesz- 
szushoz, a hol minden ember, a birákon kezdve, pokol- 
tűzre való gonosztevő : magamat is oda értve. Most is 
épen kapóra jöttél. Mint a hogy a lutrinál egy szűz gye- 
reket alkalmaznak, hogy a szerencse kerekéből húzza ki 
a számokat. Vállalkozol- e rá? 

— Ha be nem piszkolom vele a kezemet. 

— Semmit se félj. A piszok már el van kenve. Csak a 
pénzt kell még átadni a piszkos tenyerekbe. Pénz van 
elég: bár hamarabb hozzá nyúltam volna. Az elején 
tízenötezer forint is elég lett volna ; s akkor még rendel- 
kezésemre álltak Frigyes király haubiczaí. De azokat már 
lefoglalta az aerárium, mint liadi zsákmányt. Elárulta a 
te ördöngös Mirandád. A birtokaimat szekvesztrum alá 
vetette Löwenwalde : minden ingó-bingóm az ő körme 
között van. De azért még van készpénzem elég. Annak a 
hollétét nem tudja senki. S ezt a titkot még Loprestinek, 
a legjobb barátomnak sem merem megmondani. Hiába ! 
occasío facit furem. Sok pénzem van ; nagyon sok. Olyan 
sok, hogy a legjobb barátom is ellenségemmé lehet, ha 
azt felfedezi. De te nem fogsz elárulni. Vérem vagy. 
Téged megbízhatlak vele, hogy attól az embertől, a kinél 

a pénzem le van téve, végy föl harminczezer forintot s 
azt vidd el Loprestinek. Egyéb járatod nem lesz ebben a 
fertelmes ügyben. 

Frigyes elfogadta a megbízást : el tudta felejteni azt a 
hitetlenséget, a mivel őt ez órában kelepczébe ejté 
Ferencz. Szerette ezt a rettenetes szörnyet. 

Ferencz átadott neki egy titkos jegyekkel irott leve- 
let, mely egy Bécsben lakó pénzváltóhoz volt czímezve, a 
kinél Ferencz nagy psszegei voltak, a miket összehará- 
csolt, megzsugorgatott. 

Frigyes fölkereste a bankárt : az Trenk Ferencz leve- 
lére azonnal leszámlálta a kezébe a harminczezer forintot 
aranyakban. 

Frigyes sietett a pénzzel Lopresti báróhoz. A báró 
adott neki róla elismervényt s másnapra odarendelte 
magához, a mikor a megvesztegetett biráktól elsikkasz- 
tandó periratokat át fogja neki adni. 

Ezzel a bíztatással visszament Frigyes a nagybátyjához 
a börtönbe. 

Másnap délben Lopresti báró egy czédulát küldött 
Trenk Ferencznek a börtönbe ; ez volt a czédulára írva : 

«A drága aloesed virágja kinyílt.*) 

Akkoriban kertészdívat volt aloesvirágzást produ- 
kálni. 

Ez azt jelenté, hogy a bírák meg vannak már veszte- 
getve, 8 a veszedelmes periratok biztos kézben. 

— No, ezt jól csinálta a gyerek ! Monda Ferencz. Az a 
két katonatiszt volt épen nála, mikor az izenetet kapta, a 
kikkel a tőrvívásban szokta magát gyakorolni. A fogoly- 
tiszteknek meg volt engedve, hogy a börtön folyosóján 
ilyen testgyakorló mozgást végezhessenek, a porkoláb 
felügyelete alatt. 

A czédula elolvasása után Trenk Ferencz abba hagyta 
a mulatságot s behívta magához a két czímborát a bör- 
tönébe. 

— No, pajtások, maholnap kiszabadulok innen, s akkor 

csapunk nagy dinomdánomot. A « pulya » megtette a 
kötelességét. De már most a pulya olyan titkaimat tudja, 
a mik nem válnak egy gyereknek egészségére. Különösen 
az a titok, hogy hol van elrejtve a pénzem. Ezzel a titok- 
kal én holtomig adósa fogok lenni ennek a ficzkónak, a 
félkeze mindig az én zsebemben fog lenni. Nem tudnátok 
ezen valahogy segíteni ? Nem sajnálnék érte ezer aranyat 
kiugratni. 

Azok nem válaszoltak semmit: csak hunyorítással 
jelezték, hogy értik a czélzást. 

Trenk Ferencz bérgyilkosokat fogadott fel az öcscse 
elpusztítására : azért, mert az birtokába jutott az ő kész- 
pénze titkának. 

Milyen feneketlen örvénye az emberi rosszaságnak ! 
Egy fenevad, a kit a csapdából kiszabadítanak, nem ölné 
meg a megszabadítóját. 

Trenk Frigyes, midőn újból meglátogatta Loprestit, 
már ott találta nála a bírák által kiszolgáltatott hivatalos 
okiratokat. Valamennyit összekötötte s a dolmánya belső 
zsebébe dugta. Haza akarta azokat vinni a szállására s 
ott biztos helyre tenni. 

A mint a zsidópiaczon végig ballagott, két szürke kabá- 
tos alak a nyomába hágott, a kik fenhangon beszéltek a 
szökevény porosz Trenkről, gúnyos megjegyzésekkel. 
Trenk Frigyes visszafordult. Erre az egyik a spádéjával 
egy döfést intézett a mellére. Jó szerencse volt rá nézve, 
hogy a bátyja periratai épen oda voltak rejtve : a sok 
papiros felfogta a döfés élét. 

Erre Frigyes is kirántotta a kardját, s kiütötte meg- 
támadója kezéből a spádét. A másik vitéz azután meg- 
futott; tele torokkal kiabálva « gyilkos ». Frigyes utána 
futott, utóiérte, földhöz csapta. Erre a rendőrség ott ter- 
mett s kérdőre vette a dulakodókat. 

A két megtámadó, kabátját szétnyitva, igazolta magát, 
hogy ők Kolowrat ezredbeli tisztek, a kiket az a csavargó 
megrohant, fegyveres kézzel. 

Az lett belőle, hogy a rendőrség Trenk Frigyest tartóz- 
tatta le. 

Frigyes nem védhette magát azzal, hogy ő kapta az 
első döfést orozva ; mert akkor elő kellett volna mutatnia 
az okiratokat, a mik az orv-döfést felfogták, s abból még 
nagyobb veszedelem lett volna. 

Azonban a két tisztnek szeme közé vágta a « gyáva 
pribék* czimet. 

A térparancsnok azután hat napi fogságra büntette 
Frigyest, s mikor elbocsátotta, tartott neki kemény lecz- 
két a tisztességről. 

Alig ért haza Frigyes a szállására, három katonatiszt 
lépett be hozzá. Kettőben fölismerte a minapi utczai 
megtámadóit, a harmadikban egyikét azoknak a vivó- 
mestereknek, a kikkel Ferencz bátyja szokott kardgyakor- 
latokat tartani a börtön folyosóján. 

Mind a hárman átadták a kartellj eiket : az egyik volt 
F . . g hadnagy, a másik K . . n hadnagy, a harmadik 
M . . főhadnagy. 

Fegyveres elégtételt jöttek kérni, a szemükbe mondott 
« gyáva pribék* szó miatt. 

Frigyes készséggel fogadta el a kihivást, a kihívóknak 
engedve át a fegyver-választást. 

A találkozást a Schottenthor előtti bástya mellett hatá- 
rozták el, egy óra múlva. 

Trenk Frigyes sietett a bátyját fölkeresni a fegyvertári 
börtönében. Pipázva találta a reggeli kávé mellett. 

Elmondta neki, hogy milyen fatális galibába jutott. 
Két párbaj egy órában. Vagy őt ölik meg az ellenfelei, 
vagy ő veri le azokat. Ez esetben aztán futnia kell Bécs- 
ből, mert Mária Terézia szigorúan bünteti a párbajokat. 
Ö azonban eddigi bécsi időzése alatt minden magával 
hozott pénzből kifogyott: kéri a bátyját, hogy adjon 
száz aranyat, a mivel tovább futhasson, ha életben 
marad. 

— Egy petákot sem én, öcsém 1 felelt dölyfösen ka- 

czagva a nagybátyja. Ha te bolond fővel czivakodást 
kezdtél a tisztekkel, most idd meg a keserű levét. Hahaha ! 
Bolond ficzkó ! 

Ez az ördögi nevetés egyszerre rémvilágot gyújtott 
Frigyes előtt. Megtudta belőle, hogy épen a nagybátyja 
az, a ki azért a lényeges jó szolgálatért, a mivel a rossz 
ügyét fordulóra hozta, most ilyen apró pénzzel akar neki 
megfizetni. Nem szólt többet, megfordult ; ment ki az 
ajtón. 

Trenk Ferencz még utána kiáltott. 

— No, ne félj ! Azt megteszem, hogy az orrlapitót* 
kifizetem a számodra. 

A daemoni indulat annyira elvakítá Ferenczet, hogy 
elmulasztá megkérdezni Frigyestől, hogy hát a periratok- 
kal mi lett ? 

Azokat a drága okmányokat Frigyes most is a zsebé- 
ben horda, de a szívtelen elutasítás után ő sem vesztege- 
tett több szót a bátyjával. Futott Lopresti báróhoz ; annak 
mondta el az egész ügyet. Lopresti gavallér ember volt ; 
ezredes a lovasságnál. Adott Frigyesnek egy jó vívótőrt 
és egypár damaszk pisztolyt a párbajhoz ; és egy erszényt 
ötven aranynyal. 

— Csak te bánj el az elleneiddel, aztán fuss, a merre 
látsz. 

Az átadott iratokról az sem beszélt. 

Frigyes sietett azután szekundánst keresni. Ismerőse nem 
volt a katonai körökben ; a véletlen egy öreg invalidus 
tisztet hozott az útjába : Pereira kapitányt. A derék 
spanyol megértve a dolgot, egész nemes tűzzel ajánlkozott 
a segédkezésre s maga is kardot kötött s úgy kisérte 
Frigyest a schottenthori bástya mögötti glaszira. 

Ott már egy egész csoport tiszt várt Frigyesre, a kik 
gyönyörködni jöttek abban a látványban, hogyan spékelik 
fel a szökevény Trenket. 

* Koporsófödél. 
grókU : A két Trenk. — Trenk Frigyes. ^ 

A segédek vívótőrt választottak fegyverül. Elsőnek 
K . . n hadnagy állt ki. Trenk Frigyes az első összetűzés- 
nél keresztül szúrta ellenfele karját, a mire az víváskép- 
telen lett. 

Ekkor a második ellenfél P . . g rohant rá nagy károm- 
kodással : ez aztán kapott nagy hirtelen egy szúrást a 
hasába, a mivel meg volt elégedve. 

A lovagiasság szabályainak e szerint Trenk Frigyes 
eleget tőn. S ezzel minden rendes ügynél befejezettnek 
kell nyilatkoztatni a párbajt. 

Azonban az egyik segéd, M . . f , a híres vívómester, 
elkezdett kötelőzködni : hogy hiszen csak ő kaphatná 
kard hegyére az úrfit, majd oda szögezné a faköpönyeghez, 
mint egy pillangót. 

Erre a szóra előugrott Frigyes segéde, a rokkant vitéz 
spanyol s kihúzva hosszú toledói pallosát, odaállt a vívó- 
mester elé. 

— Nem ugy uram ! Trenk megvívott az ellenfeleivel 
vitézi szokás és regula szerint. Ha a szekundáns is vere- 
kedni akar, úgy annak a másik szekundáns felel meg. 
Ha az úr kihúzza a kardját, akkor velem gyűlik meg a 
baja. 

A néző tisztek kaczagtak e jeleneten. Az a kis tömzsi 
emberke, a kinek a feje is reszketett, hogy hadonázott 
annak a félelmes spadassinnak az orra előtt a hosszú 
kardjával, sűrű bozontos szemöldökeit mérgesen moz- 
gatva. 

Trenk Frigyes pedig nem szerette azt, hagy az ő rová- 
sára nevessenek. 

— Hagyja el, vitéz kapitány uram, monda az öreg 
spanyolnak. A míg én a kardot birom emelni, ne védjen 
engem senki más. Ha olyan nagy kedve van ennek az 
úrnak velem megmérkőzni, kezdjen hozzá. 

A veszedelmes vívó pihenni sem engedte Frigyest, 
azonnal támadott, és aztán tapasztala, hogy magához 
méltó mestervivóra talált. Hasztalan vette elő minden 

cseleit és fintáit, a melyekkel rendesen győzni szokott : 
azokat mind el tudta hárítani Trenk Frigyes. S mikor az 
ellenfele egyikét a védhetetlen kvartszurásainak intézte 
feléje, azt olyan ügyesen fogta föl, hogy a támadó a saját 
tenyerét sebesité meg a Trenk kardhegyében. 

Erre a spadassin szertelen dühbe jött s ordítva rohant 
az ifjúra. Ez pedig ügyesen hátrálva, egész hidegvérrel 
fogta fel a döféseket. A hátrálás közben egész a silbak 
házikójáig jutott. 

— Odaszegezlek a faköpönyeghez ! Te macska ! üvöl- 
tött a bérvívó. 

Egyszer aztán Trenk Frigyes előre toppant s félre- 
csapva ellenfele kardját, a mellébe adott neki egy hatal- 
mas döfést. 

A spadassin, a mint a szúrást érezte, a dühtől és szé- 
gyentől elvakulva rohant előre. Azt akarta, hogy marko- 
latig szaladjon ellenfele kardjába s akkor aztán ö is 
leszúrja azt, s magával vigye a halálba. 

De Frigyes ekkor is megtartá bámulatos lélekéberségét. 
Hirtelen oldalt ugrott, kirántva a kardját ellenfele testé- 
ből, s azzal kiüté a kardot annak a kezéből s mikor az 
még harapni akart, a balkezével belekapott az üstökébe s 
hanyatt vágta a földre. 

Ezzel aztán vége volt a viadalnak. 



XXII. FEJEZET. 

A kísértés. 

A spadassin nem tudott többé fölállni a lábára ; mel- 
lén kapott sebéből, mint a szökőkút, lövellt magasra a 
vér s a szájából is vér ömlött ki. Trenk Frigyes látta, 
hogy ez az ember meg van ölve. 

Eldobta kezéből a vívókardot s futott a kahlenbergi 
kolostorba. Az volt a II. Lipót által betelepített «Discalcial- 

14* 

tok») (csizmátlan barátok) zárdája; ez a hely különös 
menedékjoggal volt felruházva: arról is hires, hogy a 
főrendü családok ennek a templomában szokták esküvői- 
ket tartani. 

Az üldözéstől meg volt mentve ebben a kolostorban, 
de annak a kapuján ki nem léphetett, mert éjjel-nappal 
ott ólálkodtak a fogdmegek, hogy elcsipjék. 

Báró Lopresti azonnal meglátogatta a menedékében, a 
mint megtudta hollétét s azt a hirt hozá neki, hogy az 
egyik ellenfele M . . f , a spadassin, a kapott sebében meg 
fog halni s ez most közelgő halálát érezve, veszedelmes 
vallomásokat tett hiteles személyek előtt. Jó lesz Frigyes- 
nek el nem hagyni a menedékét. 

Néhány nap múlva ismét egy hordszekér érkezett a 
kolostor elé, hat alabárdos kiséretében s abból egy paszo- 
mántos ur szállt ki, Trenk Frigyes után tudakozódva. 
Bevezették Trenk Frigyes czellájába. 

Maga a haditörvényszék elnöke, Löwenwalde tábornok 
volt a látogató. 

Frigyes többször találkozott már vele, de ilyen közel- 
ből és egyedül még nem találkoztak egymással. 

— Báró úr I kezdé Löwenwalde, én azért jöttem önhöz, 
hogy mindenek előtt őszinte sajnálatomat fejezzem a 
fölött, hogy ön ott nem veszett a glatzi börtönben, hogy 
ki nem törte a nyakát, mikor a bástyáról leugrott, hogy 
bele nem fulladt a Neisseba, mikor át úszott rajta, hogy 
a thorni verbungosok agyon nem ütötték és hogy, a mi 
leggonoszabb lett volna önre nézve, hogy Miranda asz- 
szonynyal el nem szökött a világba. 

— Köszönöm az őszinte sajnálkozást. 

— Igazán őszinte. Mondhatom, hogy annyi galibát 
nem csinált senki a bécsi kormánynak, senki, mint a 
báró úr. Ugyan mondja ön, mi oka van önnek azt az el- 
átkozott Trenk Ferenczet kiszabadítani ? 

— Az, hogy neki igazsága van. 

— Hja ! Ha az igazság volna a politika ! Tehát tudja 

meg ön, hogy ennek a Trenk Ferenoznek el kell tűnni a 
világra nézve. Akár élve, akár halva. Ez , ki van törölve 
az emberek sorából : magasabb politikai tekintetek miatt. 

— És a felhalmozott kincsei miatt. 

— Az is meglehet: «male párta, male dilabuntur.» 
Ebül gyűlt szerdéknek ebül kell elveszni. Már ki volt a 
fejére mondva az itélet. A hazaárulás dija a vesztőhely. 
Ki volt tűzve a nap, a melyen a fejét leüttetjük. A mikor 
a császár és Károly berezeg kirándulnak Holicsra vadá- 
szatokra. Ekkor a báró úr idecseppenik az égből. Meg- 
tudja.a tervünket az udvari frajok szájából ; nosza stafétát 
futtat a legmagasabb uraságokhoz : azok épen a tizenket- 
tedik órában megérkeznek s felfüggesztik az Ítéletet, 
revízió alá vétetik a hazaárulási pert a báró úr fel- 
jelentése nyomán s azzal nekünk kiesik a falat a szánkból. 

— Hisz én nem is láttam ezt a pert. 

— Nem ám, mert azt követelte ön, hogy konfrontáljuk 
azzal a bizonyos Sch . . in grófnővel, a ki Trenk Ferencz 
ellen tanúskodott. Azt pedig báró ur tudja jobban, hogy 
miért nem állíthatjuk mi önnel szembe azt a tanút? 
Utoljára is kénytelen volt azt mondani a biróság, hogy 
Sch . . in grófnő megőrült, azután meg, hogy a bolondok 
házából megszökött. Véges-végül, a báró úr izgága fel- 
lépése következtében, el kellett ejtenünk az egész haza- 
árulási vádat. 

— Hát akkor miért nem bocsátották szabadon Trenk 
Perenczet? 

— Jött ellene egy másik főben járó vád. Todbitter 
tanúskodása szerint a pandurvezér egy kitűnő, derék 
vitéz, magyar nemesi családból származott huszárt, név- 
szerint Diák Pált, ezer botütésre itélt, a mely kegyetlen- 
kedéstől az illető a halál martaléka lett. El is lehet hinni. 
Ezer botütés. Egy bivalynak is sok. Örök sánczrabságot 
diktál erre a törvény. És ekkor a báró úr, kapja magát, 
a saját költségét nem kiméivé, leutazik Magyarországba, 
fölkeresi valahol a Bánságban annak a Diák Pálnak a 

famíliáját: ott találja élő testben a holtnak deklarált 
Diák Pált 8 felhozza magával Bécsbe. S oda állítja a tör- 
vényszék elé. Megint porba ejti a pecsenyénket. 

— Nagyon meg vagyok magammal elégedve. 

— Jól van ! De még harmincz különféle bűnvád volt 
Trenk Ferencz ellen támasztva. Akkor a báró úr meg- 
vesztegeti a törvényszéki birákat, hogy az összes vádira- 
tokat juttassák a kezére. 

Trenk Frigyes felpattant erre a szóra. 

— Ki mer ezzel engem vádolni ? 

— Ki? Hát maga a Trenk Ferencz ügyvédje, a ki a 
birákat informálta. Mikor aztán azok a veszedelmes 
iratokat kiszolgáltatták, az ügyvéd kérte az igért hono- 
ráriumát Trenk Ferencztől : kétezer aranyat. Az pedig 
kinevette vele s adott neki százat. Ezért aztán bosszúból 
az ügyvéd elárulta nekem az egész megvesztegetést. 

Frigyes a fogait csikorgatta elfojtott dühében. Nagy- 
bátyja fösvénységi őrjöngésében megint saját maga alatt 
vágja le a fát. Hisz az már a bolondok nagy Mogulja, a 
ki meg akarja csalni a prókátort ! És még a saját pró- 
kátorát ! 

Löwenwalde gyönyörködött a hatásban, melyet föl- 
fedezéseivel előidézett. Az ifjú arczvonásai nem tudtak 
titkot tartani. 

Folytatá : 

— Azt már tehát tudjuk, hogy a votánsok közül három 
meg van vesztegetve. Azt is tudjuk, hogy a pénzt báró 
Lopresti adta át nekik. Azt is tudjuk, hogy azt a pénzt ön 
vitte el hozzá. A birák átadták a terhelő okiratokat Lopres- 
tinek. azokat önre bizta. Most még csak azt kellene 
megtudni, hogy hol vette ön azt a pénzt? És hogy hová 
tette ön azokat az iratokat ? 

Frigyes a szeme közé nevetett az elnök urnák. 

— Nagj^on kiváncsi az elnök úr ugyebár, ezeket a héza- 
gokat kipótolni? 

— Idejövetelem tanúskodik róla. Azt mondtam: minek 

menjek én a detály- kereskedőkhöz, mikor az angrosszistá- 
nál vasalhatok ? . . . 

— Tehát vásárra méltóztatott jönni ? 

— Clara pacta, boni amici ! Nem jöttem üres kézzel. Jól 
értesültem róla, hogy a báró úr, midőn a kettős párbaja 
előtt állt, száz aranyat kért a nagybátyjától gyors utazási 
költségül (mert a saját pénzét mind kiadta már az 
ö perére), hogy ha valamelyik kihivóját meg találja ölni, 
szaladhasson külföldre. A két kihivó nem sebesült meg 
halálosan, hanem a harmadik, a segédül szerepelt vivó- 
mester, az belehalt a kapott sebbe. 

— Ö rohant rám fegj^verrel, én csak védelmeztem 
magamat. 

— Jól tette ön, hogy megölte. Földterhe volt. E miatt 
nem fogja önt senki sem üldözni. Mehet szabadon. Itt a zse- 
bemben a menedéklevele, útlevele: és útiköltségül ezer 
arany. Trenk Ferencztől százat kért ön, én ezer aranyat 
kinálok. 

S azzal kihúzta a zsebéből a piros selyem erszényt, 
melynek fonál hálózata közül fényesen ragyogtak elő 
a szép körmöcziek. 

— És mindezért nem kívánok báró úrtól egyebet, mint 
annak a bankárnak a nevét, a kinél Trenk Perencz pénzei 
le vannak téve és azokat a hivatalos iratokat, a miket 
Lopresti átadott önnek. Lopresti maga is meggyülölte már 
Trenk Ferenczet s felmondta neki a barátságot. Én ezer 
aranyat hoztam önnek azokért az iratokért. 

Trenk Frigyes a kabátja zsebéből előhúzta a keresett 
iratokat. Eléje volt téve azoknak a váltságdija az asztalra. 
Semmi oka sem volt azokat rejtegetni. Egyenkint mind- 
egyik hazugság, rágalom, hamis tanúbizonyság ! A kinek 
a vesztére azok kikoholtattak, egy hálátlan kutya! Egy 
ördög ! 

De a mi mellette szól, az az igazság. 

Még egy harapós kutyát sem szabad agyonütni; még 
egy ördögöt sem pokolra küldeni, ha annak igaza van ! 

Trenk Frigyes fogta az egész drága iratcsomagot, mely- 
nek minden levele keresztül volt szúrva attól az orgyilok- 
tól, melyet a nagybátyja bérelt fel ellene ; s valamennyit 
beledobta a kandallóba. S aztán maga oda állt a kandalló 
elé összefont karokkal. 

— Ez a válaszom a tábornok úr ajánlatára. 

— Jól van fiatal ember ! Önök rosszul osztozott atyafiak. 
A nagybátyjának jutott minden hitszegés, gonoszkodás, 
ármány, önnek a nagylelkűség, hűség, az önfeláldozás. De 
ön ezzel a mostani áldozatával semmit sem változtat 
a dolgon. Trenk Ferencznek el kell Ítéltetni! Érti ön? 
«Kell!» Hogyha harmincz vádat tűzbe dobott ön: 
itt van nálam a harminczegyedik, aztán meg a harmíncz- 
kettedik s következik számára az új per. Hát csak fütsön 
ön be a drága iratokkal. Én visszasülyesztem a zsebembe 
az ezer aranyat. De azért én Trenk Ferencznek fogom 
a nyakát. Itt van egy új vád ellene. Elmondhatom önnek, 
Mathes Zsuzsanna, boroszlói molnár leánya, lép föl 
vádlóul Trenk Ferencz ellen, hogy a sziléziai hadjárat alatt 
őt erőszakkal megfosztotta a pártájától. Tanúbizonyságul 
szolgál neki Manstein őrnagy a pandurezrednél. 

— Manstein ! Kiálta fel indulatosan Trenk Frigyes. 
A Ferencz anyjának a testvére ! 

— ugyan az. Épen olyan közel rokon hozzá, mint a 
báró úr. 

— Ugyan mit fizettek önök ennek a derék embernek a 
tanúbizonyságért ? 

— Semmit ! Bizonyára semmit. Hanem ez az úr volt 
Trenk Ferencznek a főhadiszállásmestere, a ki nyolczvan- 
négy ezer forintról tartoznék neki számot adni, ha valaha 
kiszabadulna a börtönből. Értheti ön a többit. 

— Hallatlan gazság ! Hisz az a boroszlói molnárleány 
már egy év óta szeretője volt Mansteinnak, mielőtt Trenk 
Ferencz szeme elé került volt. 

— Az bizony meg lehet. Szólt nevetve Löwenwalde. 
Hanem a casus már így van infilálva. S azt tudja ön, hogy 

erényes uralkodónőnk semmit sem büntet oly szigorúan, 
mint a katonák erőszakoskodásait a női erkölcsök ellen. 

— De én be fogom bizonyítani, hogy az a vesztaszűz egy 
kurtizán ! 

— Fiatal ember ! Hogy bizonyíthatná ezt ön be ? 
Hisz ön maga is vád alatt áll. Megölt egy katona- 
tisztet párbajban. Itt van az elfogatási parancs a zsebem- 
ben. Egymás mellett vannak a menlevelével. Kivan ön egy 
börtönben lakni a nagybátyjával ? 

Trenk Frigyes csüggedten adta meg magát a sorsának. 

Löwenwalde, mikor látta, hogy ugyancsak puhára főzte 
már meg az emberét, elkezdett protektori hangon beszélni 
hozzá. 

— Lássa, lássa báró úr ! Ön maga valóban mythologiába 
illő csodája a nagylelkűségnek, a nagybátyja ellenben 
épen olyan mesebeli chimaera: a feje oroszlán, a dereka 
bakkecske, a farka kigyó. A mig a báró úr nagy. önfeláldo- 
zással fut, fárad egy országból a másikba, hogy kedves 
rokonát kiszabadítsa, az alatt ez a drágalátos atyafi azon töri 
a fejét, hogy ezt a kedves öcscsét elpusztítsa a világról. 

— A bátyám ? 

— No, hát nem emlékszik ön rá, hogy ez előtt két 
héttel a zsidópiaczon megtámadta önt két bravó, belékötött 
s az egyik orozva le akarta önt szúrni ? Hát azok Trenk 
Ferencz által voltak felbérelve. 

— Ilyen mesékkel nem hagyom magam felingerelni. 

— Mesék ? No hát mutatok önnek valamit. Itt van 
nálam, felmutathatom : a birói hiteles fölvétel a haldokló 
M . . f vallomásairól. Ezekben elmondatik, hogy Trenk 
Ferencz bérelte fel M . . f hadnagyot, hogy önt tegye 
el láb alól. Az igért dij ezer arany volt. M . . f ráállt, mert 
fülig úszott az adósságokban. Előbb orozva akarták önt 
leszúrni, mérgezett hegyű dákossal. Ez csoda módon nem 
sikertilt. 

— Mérgezett volt a dákos ? A mérget ezek az iratok 
fogták fel, a mik most a kandallóban égnek. 

— Valamint a bekövetkezett párbajnál is meg voltak 
mérgezve a dákosok hegyei. Ha ön csak egy karczolást 
kapott volna is, most a férgek jóltevője volna. 

Trenk Frigyesnek minden tagján végig futott a bor- 
zadás. 

— És ezt a csodamérget is Trenk Ferencz szolgáltatta 
a czimboráinak. 

— De hát miért tette ezt ? Hisz •én voltam a meg- 
szabaditója. 

— Hát épen azért. már kiszabadítva látta magát, az 
ön közbenjárása által: nem volt önre szüksége többé. 
Kábizta önre legjobban féltett titkait s azokat el akarta 
temetni. Azt mondta M . . F.-nck : «Ez a ficzkó ezen nagy 
szolgálatok után folyvást az én zsebemben fogja tartani a 
kezét ». 

— Lehetetlen ! Ilyen ördögi szív képtelenség I 

— Még azt is monda M . . F.-nek : «Én pedig nem adok 
ennek a kölyöknek egy batkát sem, de még az orrlapitójá- 
nak az árát kifizetem. 

Ez a szó legyőzte Frigyes ellenállását. 

Nagyot ordított s eltakarta az arczát a kezeivel. 

— Én Istenem. Ennyi gonosz indulat ! 
Zokogni kezdett. 

Most aztán már Löwenwalde úgy játszott vele, mint a 
macska az egérrel. 

— Hát lássa, báró úr, ön eldobott magától ezer aranyat, 
azért, hogy ezt az embert elimádkozhatatlan balsorsától 
megmentse. Érti ön, mi az? elimádkozhatatlan ! Látott ön 
már vadkanvadászatot ? Alkusznak a kopók a vadkannal, 
mikor lefülelik ? Alkuszik vele a vadász, mikor a késébe 
futtatja? Talán azért hajszolják, talán azért késelik le, 
mert csúnya képű, gonosz állat, büntetésre érdemes? 
Dehogy is ! Azért, mert szalonnája van ! Ez a pandurvezér 
összezsákmányolt két milliót. Ezen mi meg akarunk osz- 

Itozni ! Nagy emberek, kicsiny emberek : kaliberünk szerint. 
blott jószág, fiskusnak való. Akar ön velünk osztozni ? 

— Hagyjon Ön magamra, uram ! Émelygek. Hányni 
fogok ! 

— Jól van ! Nem akar. Ez esetben hát, ha nem akar ön 
a sinkorán lenni, a ki a vadkant lefüleli, lesz ön a kelevéz 
a vadász kezében, a melylyel leszúrják. Ez a vallomása a 
haldokló vívómesternek oly nehéz vád Trenk Ferencz 
ellen, mely -őt a vesztőhelyre viszi. És ugyanezt a vallo- 
mást önnek másik két ellenfele is megerősíti. Azok már 
gyógyulófélben vannak a kapott sebeikből. Trenk Ferencz 
azoknak sem adott semmit fájdalomdíjul. Azt vágta nekik 
oda, hogy nem teljesítették a rájuk bizott feladatot. 
Azok most dühösek rá, s mindent kivallanak. Ön pedig 
báró úr, mint vádló fel fog állani a nagybátyjával szem- 
ben : mint kiszemelt áldozat, a kit a hadbíró akarja, nem 
akarja a vádlott ellen fordít. 

-—Tábornok úr! lihegé Frigyes. Adja ide azt a men- 
levelet, hadd fussak innen. Elmegyek! ügy elmegyek 
Bécsből, hogy még álmomban sem jövök ide vissza. 

Löwenwalde mosolygott. 

— Jól van, jBatal ember. Magam is így gondoltam. 
Itt van a császári menlevél, és itt a passzus. Már vizáivá 
is van; a szekér a kolostor előtt áll, mely elviszi önt 
Krakkóig. Sajnálom, hogy az útiköltséget nem fogadta ön 
el. Én ide tettem az asztalára. 

— Uram ! Én nem vagyok vadászeb, a ki az elejtett vad 
zsigereiből részt kap ! 

... Trenk Frigyes még abban az órában elhagyta Bécs 
városát s vissza sem fordítá a fejét, a míg a Szent István 
tornya látható volt a földhatáron. 

XXm. FEJEZET. 
A CSODATEVŐ SZENT. 

Trenk Perenczet csakugyan elitélte a főhaditörvényszék 
életfogytig tartó fogságra. 

Miért ? Talán a kegyetlenkedéseiért, miket a háborúban 
védtelen lakosokon elkövetett? Talán a kirabolt tem- 
plomokért? a legyilkolt tisztekért? Talán a saját felesége 
megöléseért? Talán az ördög-imádásért ? a vallás 
kicsúfolásáért? Talán az orgyilkosságért? Nem! Ezek 
mind pehely könnyű bűnök voltak a bécsi törvényszék 
aranymérlegén. Elitélték Trenk Ferenczet . a sziléziai 
molnárleánynyal eltöltött pásztoróráért örök fogságra, 
a kvalifikált ártatlanságnak fizetendő nyolczezer forint 
birságra s az invalidus alapítványt öregbítő tizenötezer 
forintnyi váltságdíjra. 

Appellálni csak a királynőhöz lehetett. Mária Terézia 
pedig el volt fogulva a gyóntató papja informácziója által, 
a ki Trenk Ferenczet egy uj pokolschizma prófétájaként 
mutatta be (talán nem is alaptalanul). A királyné helyben- 
hagyta az ítéletet. Csak egy pontot törölt ki belőle: a 
vagyonelkobzást. 

Az éleseszü uralkodónő keresztül látott az egész csel- 
szövényen, szigorúbban elitélte a bírákat, mint a bűnöst. 

Pedig ez által azoknak porba esett a pecsenyéjük ! 

Hiszen nem az ellen a sántalábu, feketeképü emberi 
szörnyeteg ellen volt intézve az ő egész hajszájuk ; hanem 
annak a felgarmadolt kincsei ellen. S a királyné kegyes 
jobbja ezt a prédát ütötte ki a kezűkből. Trenk Ferenczet 
elvitték Spielbergbe, várfogságra; de az egész vagyonát 
birtokában hagyták : rendelkezhetett, intézkedhetett a nagy 
birtokairól tetszése szerint. 

Löwenwaldéknak koppant a szája az elesett zsák- 
mány után. 

Ekkor aztán uj methodust kezdtek a prédaszomjasok. 
A polgári per utján fosztani ki a foglyot. 

A mi furfangot csak megenged a magyar és osztrák 
magánjog (pedig sokat megenged) a világos birtokviszo- 
nyok összezavarására, azt mind alkalmazásba vették. 
Hamis hitelezők, áladományozások, költött inskripcziók, 

>^ü\i kötelezettségek, bolond fogadások, koholt szerző- 

dések, becsempészett végrendeletek, kodiczillusok, ismeret- 
len emberek követelései, kezességi jótállások, kegyes 
legátumok úgy nőttek fel ellene, mint eső után a gomba a 
harasztból. Eövid időn Trenk Perencz a harmincznyolcz 
bűnvádi per helyébe kapott hatvanöt polgári proczesszust. 

És az mind hamisság volt ! 

De ez a sokszoros hamisság úgy össze volt szőve, fonva, 
gubanczolva, hogy nem birt kiszabadulni belőle. Egy sze- 
gény bezárt rab, a ki nem járhat a megczáfoló bizonyítvá- 
nyok után. A gonosz hinár felnőtt az ajka széléig. 
Fuldokolt bele. 

Ekkor aztán, mikor érezte, hogy a viz fenekére húzzák, 
egy ötlete támadt : emberfölötti, ördögökkel atyafias terv. 

Egyszerre elkezdett a börtönében pietista lenni : kegyes- 
séget negélyezett; a brünni barátokat hivatta magához, 
azokkal imádkozott, pénzt adott nekik kápolna-építésre. 

Mikor aztán híre futamodott, hogy Trenk Ferenez 
megtért, akkor folyamodott a királynőhöz, hogy engedje 
meg neki, miszerint végrendeletet tehessen. A királynő 
beleegyezését adta s Trenk Ferenez a kiküldött hivatalos 
közegek előtt lediktálta a végrendeletét, melyben Frigyes 
unokaöcscsét nevezé meg általános örököséül. 

A végrendelet aláíratott, megpecsételtetett, az archí- 
vumba letétetett. 

— No most hagytam az öcsémnek valamit, monda 
Trenk Ferenez, a mivel halálom után is és az ő holta 
napjáig boszanthatom. 

De még egyebet is elért vele. Azt, hogy a kapzsi ellen- 
ségeinek maga helyett, a ki négy fal közé van szorítva, 
adott olyan küzdő felet, a ki őket porig tudja majd verni. 

Mert Trenk Ferenez elhatározta, hogy meghal. 

De nem úgy, a hogy más rendes ember szokott meg- 
halni, a kiről két napig a temetés után beszélnek, akkor 
elfelejtik. Ö úgy készült meghalni, hogy a ki a nevét 
meghallja, az vagy a lelke üdvösségeért fakadjon buzgó 
imára, vagy elkezdjen káromkodni. 

Digitized by VjOOQIC 



222 

Egy reggel azt monda az asztaltársainak: (az is a 
halálérzetét jelezte, hogy traktált; minden ebédhez meg- 
hívta a garnizon tisztjeit.) 

— Czimborák. Nekem már lőttek I Az éjjel álmomban 
megjelent Assisi Szent Ferenez s tudtomra adá, hogy 
a nevem napján, a mely ő neki is névnapja, pontban 
tizenkét órakor délben meg fogok halni. Hivassátok 
nekem ide a brünni gvárdiánt: hadd gyónjak meg neki. 

A tisztek nagyot nevettek ezen a beszéden. Trenk 
Ferenez olyan egészséges volt, mint Sámson. Hanem azért 
elhívatták hozzá a gvárdiánt. 

Trenk Ferenez meggyónt a papnak, aztán együtt 
ebédelt vele, ugyanazon pohárból itatva a gyóntatóját, 
a miből maga ivott. És akkor átadott neki kétszázezer 
forintra szóló utalványokat a titkos bankárjához, melyek 
jótékony alapítványokra voltak szánva. 

Ez már komoly dolog volt. 

A másnapi ebédnél azt monda az asztaltársainak Trenk 
Ferenez : 

— No, már most bizonyos, hogy elmegyek az örök 
boldogságba. Az éjjel megjelent előttem a gyóntató atyám, 
jelentve, hogy ő már előre ment a boldogultak világába s 
ott fog reám várni a mennyország kapujában. 

Ezen megint nagyot nevettek a tiszt urak. 

Harmadnap azonban hirül hozta a staféta, hogy a 
brünni gvárdián, a mint átadta Károly berezegnek a 
levelet a jótékony czélra hagyott adományokkal, egyszerre 
rosszul lett s mielőtt orvost hivathattak volna, meghalt. 

Ekkor aztán kezdtek az emberek borzadozni. 

Trenk Ferenez szent ábrázatot meresztett : «most már ón 
következem !» Azzal lenyíratta a haját, a fején kerek pilist 
borotváltatott, felöltötte a kapuczinus csuhát ; elmondta a 
hiszekegyet, megbánta a bűneit s aztán tartott egy nagy 
prédikácziót, egy óra hosszáig, mindenkit a kegyes életre 
és a jótékonyság gyakorlására intve. Azzal lefeküdt és 
3sendesen elaludt. 

Másnap volt Szent Ferencz napja. A déli lakomához 
mind felgyűltek ismét a tiszt urak, a kik között az ünnepelt 
Trenk a kapuczinus csuhában jelent meg. Azok sokat 
tréfálkoztak vele, ő pedig komolyan vette a dolgát. 

Délfelé leültek az asztalhoz, Trenk Perencz kivette az 
óráját, megnézte. 

•Dicsértessék az Ur neve ! Az én időm eljött)). 

A tisztek nevettek rajta. 

És a midőn a toronyban elkezdtek délre harangozni, a 
vendégtársak elrémülve látták, hogy Trenk Ferencz 
arczának a baloldala halálsápadtra válik; a két kezét össze- 
kulcsolja, a feje hátrahanyatlik, a szemei kinyilva mered- 
nek fölfelé ; szólítják ; nem felel, meg van halva. 

— Mirákulum ! Mirákulum ! Kiálta minden ember, a ki 
a jelenetnek tanuja volt s az előzményeit ismeré. 

S ezzel a meghalással Trenk Ferencz magát a csodatevő 
szentek közé emelte. 

Ez volt a kicsinált terve. 

Jól kiszámította a dolgát. Birtokában volt a rejtélyes 
aqua toffanának, melynek méreghatását napjára ki tudták 
számítani ; a gyóntatójának és magának olyan adagokban 
mérte azt ki, hogy egymást kétnapi időközökben követték 
a másvilágba. 

És ezzel elérte azt, hogy az ellenségein boszut állt, 
azokat megfosztotta fáradsággal szerzett prédájuktól; 
magát pedig fölemelte a kegy alakjai közé, a kinek a sírjá- 
hoz, mint csodatevő helyhez, búcsujárással tódul a nép 
közelből, messziről, s a kigyógyult sánták oda támasztják 
a mankóikat a síremléke párkányához'^'. 

* Memoires do Frederíc Báron de Trenk, augmentés d'un 
triers, pars, M. de ^*^ 1789. 

I. FEJEZET. 

PÁLYÁTLAN CSILIAG. 

Mikor Trenk Frigyest a kahlenbergi kolostor ajtaján ki- 
bocsátották, azzal a kötött utasítással, hogy huszonnégy 
óra alatt Bécs városát elhagyja : ott állt a világban, üres 
szívvel, üres fejjel és üres zsebbel, a mi legi'osszabb. 

A három spadaszinnal vivott párbajánál a kabátját le- 
veté s oda dobta az inasának, annak a Jankónak, a kit 
lengyel Borussziából hozott magával. Annak a kabátnak 
az egyik zsebében volt az erszénye, ötven aranynyal, a 
másikban a drága két pisztolya. Mikor az ellenfelét ke- 
resztül szúrta, annyi ideje sem volt, hogy az inasát föl- 
keresse a kabátjáért : első dolga volt a futás. És a közben 
U kardot is eldobta. Egy futó embert, véres karddal a ke- 
zében, mindenki siet lefülelni. E szerint kabátja sem volt, 
meg fegyvere sem volt. 

Elgondolkozott a világ állása felöl. Filozófiát végzett : 
nagy hajlama volt a meditácziókra. 

Ez a Bécs rossz iskola volt rá nézve, de a megelőző 
iskolái is előkészületi praeparandiák voltak hozzá. 

Itt az erény a bűn s a bűn az erény. Itt a rablót 
nem azért büntetik meg, mert rabolt, hanem azért, mert 
pénzt szerzett ; a gyilkost, gyujtogatót nem azért üldözik, 
hogy ölt és égetett, hanem azért, hogy a hazájának jó 
szolgálatokat tett, s hogy a jutalmat megtakarítsák. Itt a 
jótettért hálátlanul, orgyilokkal fizetnek. A biró maga is 
veszteget s magát még inkább megvesztegette ti s ez a vesz- 

15* 

tegetés megy felfelé, magasba : az ember bele szédül ! 
A bűnnek jó dolga van, az erény szenved. 

Vagy ne mondjunk ilyen ostobaságokat : «bün és erény ! » 
hisz ez a megkülönböztetés már maga idealizmus. Nevez- 
zük idealizmusnak és realizmusnak. 

Trenk Frigyesnek módjában volt szépen distinguálni 
mind a kettőt a saját eddigi tapasztalataiból. 

Hogy a királyát rajongón szerette, eszével, karjával vé- 
delmezte, az idealizmus volt ; azért kapott sebeket, szenve- 
déseket, rágalmakat. 

Hanem hogy a király szép húgát is szerette : az már 
realizmus volt ; megcsalta a becsületes férjet, a csatamezők 
hős vezérét, botrányt csinált ; ezért jutalmat kapott : édes 
pásztorórákat, pénzt bőséggel és pártfogást. 

Hogy a beneschaui varázsló tündér édes ölelése között 
elfelejté katonai kötelességét, az realizmus volt. Azért ju- 
talmat kapott. Katonai érdemrendet : «pour le mérite». 
Előléptetést, fejedelmi magasztalást. 

Hanem, a midőn ugyanazon tündérnővel egyedül hagy- 
ták a király sátorában, hogy azt őrizze és mulattassa reg- 
gelig s akkor ő elfutott a szerelemszomjas hölgy elől, lóra 
kapott, a csatába rohant : hát ez idealizmus volt. Ezért 
aztán becsukták, megkínozták, megkergették. * 

Hogy menekülése közben a pajtását is a hátán czepelte, 
átúsztatta a jeges folyón, védelmében embert ölt, táplálta, 
ápolta: hát ez idealizmus volt. Ezért kapott ütlegeket, 
éhezett, fázott, rongyoskodott ; egyik veszedelemből a má- 
sikba esett. Büntetése lett. 

Hanem, hogy a jóltevőjének a feleségét elcsábította, 
annál a régi szerelem emlékeit fölelevenítette : ez már 
realizmus volt. Ezért megkapta á jutalmát. Anyai szere- 
tet, fejedelemnői kegy újra gavallérrá tette koldus csa- 
vargóból. 

Folytathatta volna. Előtte volt a kitárt varázsmappa, a 
megjelölt úttal, a fényes állomásokkal. Degez erszény nyel 
áttérni a muszka czárnő seregébe, ott fényes állást fog- 

lalni. Magával szöktetni a csábító szép asszonyt, a ki más 
úton, de parallel irányban a kedvesével, szerez számára 
sikert, diadalokat : ez lett volna a realizmus. Ha ezt teszi, 
azóta ezredes volna Oroszországban, csillagot hordana a 
niellén — s a holdat még sem a homlokán. Az a férjé. Ez 
volna a realizmus. 

E helyett ott hagyta a szép asszonyt az öreg férjének 
hűségesen, visszatért a sebesülten elhagyott barátjához, 
azzal megosztotta az erszénye felét: hát ez idealizmus 
volt. Ennek az lett a büntetése, hogy most itt áll az ég 
alatt, kabát nélkül, fegyver nélkül, egy garas nélkül. 

Ez volt a prseparandia ! 

Hát aztán a bécsi nagy univerzitás! Itt tanulhatta az- 
után ki alaposan, hogy mi a külömbség a realizmus és az 
idealizmus között. 

Azok a birák, a kik törvényt tartanak egy vádlott fö- 
lött, azért hogy annak a vagyonán megosztozzanak ; azok 
a főurak, a kik bérbe adják a metreszeiket a törvényszék- 
nek hamis tanukul ; az a vádlott maga, a ki a birákat 
megvesztegeti, a védelmezője ellen orgyilkosokat fogad : 
az mind a valóságos realizmus tipikus alakja. 

Hanem az a hóbortos szeleverdi, a ki az igazságot ki 
akarja deríteni, a nagybátyjának segítségére siet s ezzel 
magát ezer bajba keveri ; ez az idealizmus kóbor lovagja. 
Ezt háromszor becsukják, négyszer meg akarják gyilkolni, 
s utoljára egy ingben dobják ki a város kapuján. Ez az 
idealizmus jutalma ! 

Hányszor volt alkalma a realizmus útjára megtérni ! 

Szép asszonyok, víg czimborák csalogatták a gyönyörű- 
ségek útjára. Magas urak, hatalmas emberek kínálták fé- 
nyes katonai ranggal, a dicsőség útja is nyitva volt előtte. 
Okos emberek, törvénytudósok felfedezték előtte Trenk 
Ferencz apjának a végrendeletét, melyben az öreg magyar 
mágnás elzüllött, elátkozott fiát kitagadja minden vagyo- 
nából s összes magyarországi birtokaira nézve az unoka- 
öcscsét, Trenk Frigyest teszi általános örökösévé. íme itt 

van a gazdagság a kezében, törvényes alakban felkínálva. 
Nem kell éi-te senkit megcsalni, senkinek hízelkedni. Elég 
a magyar indigenátuséi-t folyamodni s azzal a pergamen- 
nel együtt megkapja a nagybátyja várait, uradalmait, a 
miket Ferenez atyja végrendelete ellenére bitorol. Ez lett 
volna a realizmus. 

A helyett Frigyes ennek a kitagadott nagybátyjának 
fogta pártját, annak a peres irataival zárkózott be egy 
szűk szobába, irt, dolgozott, kutatott : utazott az ország 
egyik szélétől a másikig, elköltötte annak az igazságára a 
saját vagyonát, elrontotta a saját hivatását. Ez volt az 
idealizmus. Ezért is megkapta a büntetését. A saját bátyja, 
védencze bérlett ellene orgyilkosokat s kiűzte a világba. 
Még megköszönhette, hogy nem a « világból » ! 

Eossz gondolatoktól üldözve bandukolt előre. Egy út- 
fordulónál nyilast engedett a sűrű erdő, mely a heg^^et 
fedi s ott látta maga előtt a nyugvó óriást : Bécs várost, 
zegzugos veres bástyáival, közepéből kimagasló felséges 
tornyával. Visszaborzadt tőle. Neki ettől a jeltől, a mint 
meglátta a földhatáron, el kellett volna futni. 

S most még egyszer bele menjen ? Végig koldulni a ke- 
gyelmes patronusokat, s a kegyetlen jó barátokat ? — In- 
kább hajót vontatni kötéllel napszámba ! 

A széj) fasorok között kőpadok voltak. Ott látott magá- 
ban üldögélni egy öreg urat, zöldbe csavarodó szőke paró- 
kában. Megszólította. 

— Ugyan, édes úr, nem tudná ön nekem megmondani, 
merre találok én egy olyan utat, mely a Kahlenbergről a 
Spinnerin am Kreuzhoz vezet, a nélkül, hogy Bécsen ke- 
resztül kellene vándorolnom ? 

— Fiatal ember, monda neki az öreg úr, üljön le ide 
mellém. No csak üljön le. Mert lássa, ön egészen tévúton 
jár. S én önnek a tévedését helyre akarom igazítani. On 
még fiatal : megjavulhat. A germán fajnak a sajátsága az, 
hogy fiatal korában hajlítható, vén korában merev. Tehát 
tanulja ön meg, hogy lielytelenül ejti ön e hegj^nek a ne- 

vét Kahlenbergnek, épen úgy, mint az egész bécsi nép 
helytelenül ejti, mert az nem kopasz hegy : ellenben er- 
dőkkel fedett. A régi okiratokban ezt úgy nevezik, hogy 
«Kallenberg». A ((Kallen» régi germán szó; így nevezték 
az ös teutonok az ugatást ; s mivel hogy itt volt a főhercze- 
geknek s még mai nap is itt van a kutyásház'a, tehát azok- 
nak a «Kallen»-je, ugatása szerint neveztetett ez a hegy 
Kallenbergnek. . . 

— Szent Isten ! riadt fel Frigyes, hová jutottam ? S az- 
zal .kettőt ugorva egy helyett, iparkodott a tudós filológus 
körme közül kiszabadulni. Csak akkor mert hátranézni, a 
mikor már nem láthatta. 

De egy hasznát mégis vette a filologiko-archeologikus 
dissertátiónak. Azt, hogy a kutyaugatásra figyelmes lett. 
Az úttól kissé befelé esett egy sárgára festett ház, az volt 
a főherczeg kutyaistállója. 

Itten megállt, azon gondolkozva, hogy bezörgessen-e ? 
A kutyapeczérek emberséges emberek szoktak lenni. 

De alig állt meg a ház előtt, a mint annak hirtelen ki- 
nyílt az ajtaja, s onnan egyszerre a nyakába esett — a jó 
bolond Jankó inas I 

Ott volt az egyik kezében a felső kabát, a másikban 
a kard. 

Sírt is, kaczagott is a bolond fiu, úg^^ ölelte, csókolta a 
gazdáját, majd megette. 

No hát van mégis egy hű ember a világon ! 

— Csakhogy előkerültél gazdácskám ! (a mazur min- 
denkit tegez). Futottam én utánad, a mikor a sánczból 
elszaladtál, de nem tudtalak utolérni ; a kla^stromba meg 
nem eresztettek. Azóta folyvást itt leslek a kutyásházban, 
éjjel-nappal. Ide beszegődtem kutyaetetőnek, hogy rád 
várhassak. 

Ez alatt feladta rá a kabátját, felkötötte a kardját. 

— Aztán itt van a zsebemben az erszényed. Ötven arany 
van benne. Egy seni hiányzik. Dehogy nyúltam volna 
hozzá ! A pisztolyaid is itt vannak. 

No hát van még egy becsületes ember is a világon ! 

— Ugy-e, nem megyünk többet vissza Bécsbe ? Nem 
abba a tömlöczvárosba : a Flaschentrágerek közé. Úgy el- 
megyünk, hogy hátra sem nézünk, a míg a Szent-István 
tornya látszik. 

— Szivemből beszélsz, szolgám. De hát merre ? hová ? 

— Merre ? Hová ? Hát hogy kérdezheted. A honnan 
idejöttünk. Vissza a drága jó mamához, Danczkába, aztán 
meg Elbingbe, ahhoz a nyájas, jó indulatú szép menyecs- 
kéhez, a ki téged úgy szeretett, mintha édes testvére vol- 
nál. Sehol sem volt nekünk olyan jó dolgunk. 

Ezzel most már útba volt igazítva Frigyes. 

A bűbájos Miranda képe egyszerre, mint egy vezér- 
nemtő lobbant fel előtte. A szenvedélyes hölgy, a ki min- 
dent ád és mindent kivan. 

Hiszen most már nem is volt semmi oka rá, hogy ezt a 
lángra lobbanó szenvedélji; gyanúval, gyűlölettel hűtö- 
gesse. Akár ő volt az a rejtélyes női tanú, a ki Frigyes 
király hírét rontotta, Trenk bátya becsületét eláztatta, 
akár nem ö volt : mi köze már ő neki Frigyes királyhoz 
és Trenk bátyjához ? 

Lengyel Borussiában találkozhatik az anyjával és test- 
véreivel és — Mirandával. Ezt jól monda Jankó inas. 

Tehát van még egy okos ember is a világon. 

Jankó azonban még nem adta át az urának az erszényt 
az ötven aranynyal. 

— Tudod uracskám ; ha én ezt az ötven aranyat most 
mind neked adom, akkor ebből holnapután semmi sem 
marad, s mi mehetünk patrizálni: te hegedülsz, én furn- 
lyálok. Hanem azt teszszük, hogy kétfelé osztjuk. Hu- 
szonöt aranyat elsülyesztesz a zsebedbe, s azzal ficsurkodol, 
míg benne tart ; a másik huszonötből pedig én ellátom az 
utazásunkat egész hazáig, kocsiról, lovakról gondoskodom, 
szállást, étkezést fizetek : neked semmire sem lesz gondod ; 
a mit megtakarítok, az út végén kezedbe adom. 

— Nagyon jó lesz, édes szolgám Jankó. Monda Frigyes, 

s szépen kétfelé osztotta a pénzét, felét átadta a buta 
Jankónak s azzal egészen meg volt nyugtatva a jövendője 
iránt. 

Mert kell ahhoz bizonyos neme az áldott ostobaságnak, 
hogy az ember a pénzzel bánni tudjon. 

No most aztán szépen bele volt igazítva megint az élet- 
szekere a realizmus vágányába : gondtalan napok, köny- 
nyelmü élet, szép asszony mosolygó arcza ; semmi magas 
czél ! Ez a szép élet. 

Csak az az egy baj a realizmusban, hogy annak az élet- 
ben van egy alkatrésze, a mi a költészetben romboló ha- 
tást gj'^akorol : ez a véletlen. 

Hátha a realistikus hőst, mikor épen útban van egy 
realistikus hőstettet elkövetni, egy még realistikusabb 
ficzkó véletlenül főbe koUintja, mi lesz akkor a regény- 
ből ? Pedig az életben ez így szokott lenni. 

Egy ideig a véletlen szolgailag kezére játszott az ifjú 
kalandornak. 

Nürnbergbe megérkezve, ott találta az orosz hadsereg 
főhadiszállását, melyet Erzsébet czárnő Németországba — 
a békét helyreállítani — küldött. A parancsnok Liewen 
tábornok volt, Trenk Frigyesnek anyai részről közel ro- 
kona. Elébb egy jó pajtásával akadt össze, Butskow őr- 
nagygyal, a kit bécsi orosz rezidens korából ismert. Ez 
bemutatta őt a tábornoknak. Liewen teljes rokoni szere- 
tettel fogadta az ifjút : felszólítá, hogy lépjen orosz szol- 
gálatba, a mihez annak különben is nagy kedve volt s 
azonnal kinevezte századosnak a tobolszki dragonyos ez- 
redhez. 

Volt tehát már rangja és egyenruhája. Az utóbbi ugyan 
nagyon megapasztá a Jankó erszényét, ámbár az orosz 
tisztek e tekintetben nem voltak olyan fényűzők, mint a 
burkusok. Kék kabátot viseltek rézgombokkal és szarvas- 
bőr nadrágot. 

Hanem hát még ez nem elég arra, hogy az ember egy 
szép asszonyt elszöktessen. Frigyesnek mindössze huszon- 

két arany ágaskodott a zsebében. A hópénze volt negyven 
rubel ; de azt csak utólag fizették. 

Hadakozásra nem került a dolog, egy kardcsapást sem 
mértek. A hadviselő felek megkötötték a békét s az orosz 
hadcsapatok visszasétáltak. 

A morvaországi Prosznitzban téli szállást tartott az 
orosz fővezér, a hol Erzsébet czárnő trónralépésének év- 
fordulóját nagy fénynyel megünnepelték. Liewen tábornok 
fényes bált adott a czárnő tiszteletére. 

A táncz után következett a játék. A tábori főorvos fáró 
bankot adott a tiszt urak kedvéért. 

Csaknem hihetetlen, de mégis igaz, hogy Trenk Frigyes 
ekkor látott először életében szerencsejátékot. Frigyes ki- 
rály tisztjeinek szigorúan meg volt tiltva a hazárdjáték; 
a legkisebb áthágást várfogság, degradátió követte ; Bécs- 
ben pedig ugyan nem volt alkalma rá. A börtönben csak 
társasjátékokat míveltek. 

Itt most egyszerre garmadával látta maga előtt az ara- 
nyat. Az aranynak van a legnagyobb mágnes-ereje. Az 
asztalon csillogó arany képes odahúzni eg^^ embert magá- 
hoz, a zsebében levő aranynál fogva. 

Frigyes egyszer csak azon vette észre magát, hogy ő is 
ott ül a kártyázók között. Azt hitte, mint minden neofita 
kártyás, hogy Fortuna istenasszony örül, hogy szerencséje 
lehet egy új imádót tisztelhetni társaságában s siet szol- 
gálatára lenni. 

Kövid fél óra alatt elvesztette az utolsó aranyát is. 

Vörösre pirulva a szégyentől és boszuságtól, kelt föl a 
kártyaasztaltól s hazatámolygott a szállására. 

Az üres zseb teli van lelkiismeretfurdalással. 

Még meg volt a két drága pisztolya.. Azokért kinált már 
neki Vojcsikow tábornok húsz aranyat. 

Arra gondolt, hogy most rögtön eladja a pisztolyait s 
aztán azoknak az árával visszamegy a bálba s erőszakolja 
a szerencsét. 

Ezen a szent napon azonban az volt a jó orosz szokás. 

hogy minden ember, a kinek lőfegyvere volt, üdvlövéseket 
durrogatott az ablakából ki az utczára. Frigyest is magá- 
val ragadta ez a lövöldözés! szenvedély. S ha már meg 
kellett válni.a a szép pisztolyaitól, hát legalább a puska- 
porát el akarta lövöldözni a czárnő tiszteletére s elkez- 
dett az ablakából durrogatni ki az utczára ; a Jankó töl- 
tötte a pisztolyokat. Egyszer aztán az egyik pisztolynak 
a csöve szétszakadt a kezében s egy szilánkja a Jankónak 
a pofájába fúródott, a másik a saját tenyerét . sebzé meg. 

A Jankó káromkodott ; de még jobban Frigyes. Oda a 
húsz arany ! Kevésbe múlt, hogy azt a másik töltött pisz- 
tolyt a saját homloka ellen nem fordítá. 

De mégis okosabb bolondot gondolt ki. 

— Mennyi pénz maradt még a zsebedben '? kérdé a jaj- 
gató inastól. 

— Három arany. 

— Ide vele ! 

Elvette tőle az utolsó három aranyat s azonmódon, 
vértől csepegő ten3^érrel, visszarohant a bálba — kár- 
tyázni. 

S úgy látszik, hogy a véres kézben van valami babona. 

Nem vesztett már. — Eövid perczek alatt visszanyerte 
a húsz aranyat. Azt azután, mint bölcs, takarékos gazda- 
eldugta a zsebébe: a fölösleggel tovább játszott. Egy óra 
múlva felrobbantotta a doktor bankját : az arany garmada 
ő eléje halmozódott. Akkor másik bankadó jött : azzal is 
tusára kelt. Azt is levetkőztette tisztára. Reggel felé az 
egész társaság pénzét mind összeseperte. Mikor a játékot 
abbahagyták, hatszáz arany hevert előtte. 

Ez volt Frigyesnek az első és utolsó szerencsejátéka éle- 
tében ! 

Hatszáz arany már pénz ! Azzal már lehet kalandra ki- 
indulni. 

Trenk Frigyes e hatszáz aranyas játéksikere után egy 
igazán megható dissei-tatiót irt a játékszenvedély ellen, 
melyben inti az ifjú nemzedéket, hogy őrizze meg magát 

e romboló démon incselkedései ellen. Igaz ugyan, hogy 
valami harmincz évvel később irta ezt a kegyes értekezést 
a megtörtént esemény után ; de a mi annak ethikai érté- 
kéből semmit sem von le. 

Akkor hevenyébe nem igen jutottak eszébe ezek az er- 
kölcsnemesitő contemplatiók. 

Ellenben (német frázist használva) szertelenül magasra 
duzzadt a kakastaréja vakmerő vállalkozásokra. 

A mint az idő kinyilt, az orosz hadsereg hazájába té- 
résre készült. Száznegyven maródi volt közöttük, a kik 
nem tudtak a maguk lábán masirozni. 

Trenk Frigyes azt a gratiát kérte ki a nagybátyjától, 
a fővezértől, hogy bizza ezeknek a Lázároknak a haza 
szállítását ő reá ; ő különösen szereti az ispitályosokat 
ápolni. 

No, majd meglátjuk ennek a szamaritánusságnak a mi- 
nőségét ! 

Megkapta a kommissziót. 

Akkor aztán Krakkótól kezdve a Visztulán vitte magá- 
val hajókon a beteg oros^ katonákat Danekáig. Annak a 
kikötőjéből azokat Eigába kellett szállítani a tengeren át. 

Danczkában pedig akkoriban épen nem volt orosz hajó. 
E szerint várni kellett, a míg a sors intézkedése egyet 
oda hoz. 

Ebbe egy kis idő beletelt; s ennek a haladéka alatt 
Trenk Frigyes ráért — volna Elbingben kellemetes meg- 
lepetést okozni megjelenésével a szép Mirandának. 

El is indult lóháton, a Jankó inasával — a kommandót 
átruházva Platen hadnagyra — az ermelandi püspök - 
megyébe, a hol egy faluban megállapítá a légyott szín- 
helyét. 

Ö ugyan Liewen tábornok előtt azzal indokolta ezt a 
félreugrást, hogy az édes anyjával, a bugával és az öcscsé- 
vel akar találkozni, a kik mind ezen a tájékon laknak. 
Az előzményeket tekintve azonban, több mint bizonyos, 
hogy Miranda circei alakja volt az, a mi őt ide csalogatta. 

Ekkor vágott közbe aztán az a még realistikusabb vé- 
letlen, a mit fentebb jeleztünk. 

Mikor már Frigyes a Jankóval együtt szépen megérke- 
zék abba a faluba, a hol Mirandával kellett találkoznia, a 
fátum arra vette, hogy a szállását elhagyva, áttekintsen a 
szemközt fekvő korcsmába, a hol parasztlegények tánezol- 
tak nagy trombitaszó mellett. 

Abban a faluban pedig az történt, hogy épen a meg- 
előző napokban jártak ott porosz verbunkosok s azok egy 
jómódú mazurnak a fiát ravaszul leitatták s aztán részeg 
fővel elvitték magukkal burkus rekrutának. E miatt a po- 
lyák fiatalság fel volt dühödve az idegen katonák ellen. 
Mikor Frigyes belépett a kocsma-udvarra, azt hitték (a 
szarvasbőr nadrágjáról), hogy ez az a burkus toborzó tiszt 
s nosza neki estek fütykösökkel, a nélkül, hogy szót válta- 
nának vele. 

Trenk Frigyes kettőt nyakon kapott közülök s ezeknek 
a fejét odaverte a falhoz ; de a többi ütötte, a hol érte. 

A Jankó inas ijedtében bebujt a sütőkemenczébe. A két 
pisztoly is a táskájában volt. 

Jó szerencsére maga a korcsmáros, meg egy vadász- 
legény segélyére rohant Trenknek : ő is egy dorongot kapva 
a kezébe, egyesült erővel szétverték a garázda ficzkókat s 
urai maradtak a csatatérnek. Azonban Trenk Frigyes úgy 
össze-vissza volt agyabugyálva (az orrát is betörték), hogy 
alig maradt rajta emberi ábrázat. 

Vérben fagyban hagyva, nehogy a többi parasztok agyon- 
verjék, hirtelen felkapott a lovára. S a kályhából előkerült 
Jankó inas támogatása mellett, valahogy megmenekült 
ebből a kelletlen mulatságból s nagy nehezen eljutott egy 
olyan helységbe, a hol kirurgust talált, a ki a sebeit be- 
kötözze. Ezt a tréfát azonban nyolcz napig megfeküdte : a 
nyaka, a karja össze volt zúzva. Gyökeresen ki volt gyó- 
gyítva a szerelmes kalandvágyból. 

Ilyenek ám a véletlenek, a mik a realisztikus regénye- 
ket tönkre silányítják. 

Azt mondja Frigyes úrfi, hogy ezen baleset miatt nem 
találkozhatott a találkozóra siető édes anyjával. Az meg 
útközben felfordult a hintájával s karját törte. A húgának 
meg az anyját kellett ápolni. Ezért nem találkozhatott 
velük össze soha többé. 

Hogy Miranda asszonynak mije tört el ? Azt nem je- 
gyezte fel a naplójába. 



II. FEJEZET. 

IGAZI OKOSZOSAN. 

A nesszeli parasztlegények fütykösei alaposan elron- 
tották az id3^11t : Frigyesnek, a mint sebeiből kiépült, sietnie 
kellett Danczkába, a betegszállitmányához. Orosz hajó még 
mindig nem vetődött a kikötőbe. 

Danczka határváros a Visztula torkolatánál lengyel rész- 
ről, a mint a város kapuján kilép az ember, már az út 
túlsó oldalán a fehér-fekete határczölöpöt. látja, a porosz 
egyfejű fekete sassal; az útfélen fekvő korcsma már Bur- 
kusországban van. 

Trenk Frigyes annyira elbízta magát a muszka egyen- 
ruhájában, hogy mindenféle válogatott henczegést mert 
elkövetni. Az orosz rezidens által adott bálban elvitte 
mazurkatánczba a porosz rezidens feleségét s a férj szeme 
láttára körömszakadtig udvarolt neki. 

Az orosz rezidens volt Scheerer úr, a porosz pedig Rei- 
mer úr: mind a kettő a saját országának a képviselője 
lengyel földön. 

Ez még nem volt elég a pajkoskodásból ; de még a po- 
rosz rezidens mellé sorolt katonai attaché-val is barátsá- 
got kötött, holott jól sejthette, hogy az is udvarol a szép 
rezidensnének. Hisz azért attaché. 

Ennek az úrnak a nevét csak egy N. betűvel találjuk 
jelezve. 



Digitized by VjOOQIC 



230 

Derék legény volt ; egj^ike azoknak a katonáknak, a ki- 
ket olyan helyre küldenek, a hol nem lehet ellenségbe 
botlani. 

Hogy mit tudott barátkozni ezzel a pipogya emberrel 
Trenk Frigyes ? azt nehéz kitalálni. Tetszett neki, hogy 
van egy bolondja, a kit leitathat, a kinek az élményeivel 
eldicsekedhetik, a kinek pénzt kölcsönözhet. 

A legveszedelmesebb játékot űzte ! 

Jó szerencséje volt, hogy az ő nagy zsenialitását ellen- 
súlyozta az inasának az ostobasága. 

Jankó inas,. a gazdája példája után, N. kapitány szolgá- 
jával kötött czimboraságot. — S az inasok között még lé- 
tezik igaz barátság. Soha sem hallotta még a világ, hogy 
két inas párbajt vívott volna. 

Egy este, mikor az urának a csizmáit lehúzta, azt mondta 
a Jankó : 

— Kapitánykám ! Ugyan vigyázz ám ezekre a szép ba- 
garia csizmáidra, hogy be ne sározd burkus földdel. Tu 
dod-e, hogy a te kedves czimborád, N. kapitány, téged el 
akar fogatni s lánczraverve elvinni Frigyes királyhoz ? 
Most beszélte nekem az inasa. 

Trenk Frigyes meghökkent erre a szóra. 

— Végy ki négy aranyat a zsebemből, vidd el annak az 
inasnak, mulassatok egyet. Aztán igérd meg neki, hogy ha 
a gazdája elcsapja (az éhenkórász), én magamhoz fogadom 
s gondoskodom a sorsáról. 

A Jankó úgy tett : elvitte magával a korcsmába a pajtá- 
sát, vígan mulattak ; reggelre kivette belőle az egész ka- 
balát. 

A terv a porosz rezidens tudtával kovácsoltatott : 
Trenk Frigyes a porosz kapitánynyal naponkint szokott 
sétalovaglást tenni Danczka elővárosába, melynek «Lang- 
fuhr» a neve. Gyönyörű egy utcza, két oldalt százados te- 
rebély hársfákkal szegélyezve, melyeken túl kőpartú árok 
fut végig a házak előtt, azon pedig kőhidak vezetnek a 
házak kapuihoz ; az épületek erkélyformán nyúlnak ki az 

emeleteikkel az utczára, s ezeknek az ablakaiból csinos 
nöarczok mosolyognak alá. Kellemes sétány. 

Ha két lovas tiszt végig sétál ezen a hársfás úton, le- 
hetetlen, hogy szép asszonyokról ne beszéljen egymással. 

Csakhogy azokat nagyon őrzik ! 

A legközelebbi séta alkalmával azt fogja naondani (a 
terv szerint) a porosz kapitány Frigyesnek: « Tudok én 
egy szép menyecskét, a kit nem őriznek lakat alatt. A szép 
korcsmárosné Darinka. Az asszony szép, a férje okos. 
Itt van a ' korcsmája a kapun kívül, mindjárt az út 
mellett. » 

Trenk Frigyes kapni fog rajta. Hevesvérű a legény! 
Bomlik a szép asszonyokért. Nem lesz nehéz rávenni, hogy 
leszálljon a lováról a kapu előtt, s aztán a barátjával kar- 
öltve átsétáljon a határ-úton a vendéglőig. Ott pedig már 
lesbe van állítva nyolcz burkus káplár, a verbunkos osz- 
tályból. Azok a vendéglőbe belépő Trenk Frigyest egy- 
szerre megrohanják, megkötözik, a száját betömik, aztán 
bedobják egy zárt hintóba s lovas katonák fedezete alatt 
elvágtatnak vele. Az inasát is lefülelik, hogy lármát ne 
csaphasson a városban. 

Hát ha Trenk Frigyes csak az édes eszétől kért volna 
tanácsot, az azt mondta volna neki : «Kelepczét készítet- 
tek a számodra? Ergo: ne menj bele». — S ezzel vége 
lett volna a tréfának. De Frigyest gyakran elragadta a 
szenvedély hippogrifja. 

«No megállj, brúder !» 

A mint másnap odajött hozzá N. kapitány, a délutáni 
sétát proponálni a Langfuhron végig, azt mondta, hogy 
vállalkozik rá, de csak holnap: ma inspekcziója van. — 
Aztán rögtön felment az orosz rezidenshez, s elmondta 
neki az egész cselszövényt, közölve vele a saját tervét, 
mely szerint ő viszont ma éjjel hat katonát a saját orosz 
csapatjából el fog rejteni az út melletti vendéglő közelé- 
ben levő rozsföld mögé, s azok abban a pillanatban, a mi- 
kor őt a burkusok el akarják fogni, egy pisztolylövés jel- 

adására előrohannak fegyveresen, s akkor ő fogja el a 
burkusokat. 

AderékScheerer úr mind a két tenyerével befogta a füleit. 

— Nekem ne mondj ilyen bolondokat ! Tedd, a mit 
akarsz ; de én nem tudok felöle semmit. 

Trenk Frigyesnek már eddig is elég sok volt a rováson. 
De ö azt soha életében nem akarta észrevenni, hogy vé- 
tett valamit. Tökéletes macska volt, a ki megeszi a kanári 
madarat s aztán bámul rajta, hogy már most miért üldö- 
zik őtet ? hisz a kanári madár jó volt. 

Először a tilos szerelmeskedésével meggyalázza a ki- 
rály családját, azután a Mirandávali kalandjával nevet- 
séges hírbe hozza magát a királyt. Majd meg kitör a bör- 
tönéből s csuflfá teszi az egész katonai apparátust, fügét 
mutat a zsarnoki hatalomnak. Ez még mind hagyján, de 
azt a «jó szolgálatot)) nem bocsáthatta meg neki a király, 
hogy ő irányában a nagylelkűt játszotta, hogy Bécsbe 
ment tisztára mosni a királyt. Az ilyen védelemért szok- 
tak legjobban megharagudni azok, a kik olyan magasan 
érzik magukat, hogy hozzájuk a rágalom föl nem ér. 

Most még ezzel a keresett kalanddal is meg kellett te- 
téznie a terhei lajstromát. Abban a muszka egyenruhában 
kell valami babonának lenni ! Hogy a ki azt felvette, a 
lelkületet is suggerálta vele. 

A porosz rezidens, Eeimer úr, már korán reggel ki- 
kocsikázott az útféli vendéglőhöz. Frigyes a kémei által 
azt is megtudta. 

N. kapitány hat órakor odajött hozzá lóháton s aztán 
ketten együtt kilovagoltak a Langfuhrra, lovászaik kisére- 
tében. 

No ez az N. kapitány is együgyű fráter lehetett ! Hogy 
nem szúrt nála szemet az a nagy készület, a mivel Trenk 
Frigyes a kalandnak neki indult. Két pisztoly az övébe 
dugva, görbe kard az oldalán ! így nem szoktak szép asz- 
szony látogatására felkészülni. Mirevalók a városon végig 
lovagláshoz a pisztolyok ! 

Jpkfti : A két Tr^Dk. — Trenk Frigyes, i6 

A sétány végén felszólítá a burkus kapitány Frigyest, 
hogy szálljanak le a lovaikról, vezettessék azokat a lo- 
vászaikkal maguk után s aztán sétáljanak a vendéglőig 
gyalog. 

A két jó barát ballagott karöltve a vendéglő felé. 

Az emeleti ablakban könyökölt a rezidens, Reimer úr, 
pipázva. 

— Jó reggelt, kapitány úr ! Jó reggelt ! Tessék csak fel- 
jönni. Itt vár a jó früstök ! Itt van a szép asszony. 

Erre Trenk Frigyes mérgesen felelt neki vissza : 

— No ha az úr már elfoglalta a szép korcsmárosnénál 
az én helyemet, akkor én megyek vissza az úrnak a fele- 
ségéhez s elfoglalom önnek a helyét. 

S megfordult, hogy a lovához visszasiessen. 

A porosz czimbora azonban most már belekapaszko- 
dott a karjába s erővel be akarta húzni-vonni a csárda 
kapuján. -^ 

Frigyes azután adott neki egy olyan pofont, hogy fel- 
bukott tőle. 

Erre rögtön előrohantak a lesben álló porosz verbunko- 
sok, kurta kardjaikat kirántva s megtámadták Trenket. 

A jeladó pisztolylövésre azonban hirtelen felugráltak a 
rozsvetésböl a muszka katonák, puskával kezükben, s 
csúnya nagy káromkodással vetették magukat a burku- 
sokra, a kiknél nem volt semmi lőfegyver. Futottak is a 
jámborok, a merre tág volt a világ. De négyet elfogtak 
közülök az oroszok. 

Trenk Frigyes azokat menten lehúzatta az útszéli ga- 
rádra, s ötven botot veretett rájuk. Egy zászlótartónak 
megkegyelmezett, a ki megnevezte magát s elmondta, hogy 
iskolatársa volt Trenk öcscsének. 

N. kapitány, a kaland gonosz fordulatát látva, futott 
vissza a lovához ; de Frigyes utána szaladt, utolérte, le- 
húzta a nyeregből. 

— No, te áruló, most húzz kardot és vívj meg velem, 
ha ember vagy. 

De hát az nem volt arra való ember. Hiszen ha jó ka- 
tona lett volna, nem küldte volna Frigyes király Dan- 
czigba. Eeszketve húzta ki a kardját s kétszer ki hagyta 
ütni a kezéből. Harmadszor aztán Trenk Frigyes kikapta 
a muszka káplár kezéből a pálezát, azzal verte végig az 
ellenfelét, a ki sírva, kezeit kulcsolva rimánkodott neki, 
hogy őtet ne bántsa ; hiszen nem ő a hibás, hanem a re- 
zidens úr : az csinálta ezt a komplotot. 

— No hát, ficzkó, mondd el otthon, hogyan szokott 
Trenk Frigyes az utonállókkal elbánni ! 

Azzal sietett vissza a vendéglőhöz, a bottal a kezében. 
Ezt az egész tragédiát onnan az ablakból nézte a re- 
zidens. 

— No, most a mi scénánk következik, méltóságos uram ! 
kiálta Trenk a pálezát suhogtatva. 

De biz ennek a jelenetnek nem állt helyt a rezidens úr, 
hanem a korcsma hátulsó ajtaján kiszaladt, belevágta ma- 
gát a készen álló bricskájába s elvágtatott a maga hazá- 
jába. Trenk Frigyes csak a czopfját kaphatta meg; de az 
a markában maradt. Paróka volt az. 

S aztán még Frigyes azt a tréfát is megtette, hogy az 
elrabolt parókát haza vitte a rezidens feleségéhez, férjének 
üdvözletével, a ki e becses emléket küldi ö általa. 

Valami hallatlan botrány volt ez ! 

A danczkai polgármester meghagyta a cenzoroknak, hogy 
a német és lengyel hírlapokból minden ide vonatkozó hírt 
irgalom nélkül kitörüljenek. 

De azért Frigyes királynak mégis tudomására esett az 
egész inzultus. A hazamenekült rezidens, mint szemtanú, 
elbeszélt mindent. Frigyes király haragját ez az eset az 
engesztelhetlen kegyetlenségig fokozta. S ez szolgál alap- 
jául Trenk Frigyes életéből a legviszontagságosabb év- 
tizednek. Azokért a botütésekért rettenetes lett a boszú- 
állás. 

A porosz miniszter, Holz úr, nem is késett a danczkai 
eset miatt panaszt emelni az orosz kanczellár Bestuseff 

gróf előtt, s elégtételt követelni; az orosz udvari körökben 
azonban olyan igazi oroszosnak találták Trenk Frigyes el- 
bánását, hogy nemcsak semmi fegyelmi eljárást nem in- 
dítottak meg ellene, hanem még nagy érdeklődéssel vár- 
ták a híressé lett kalandor megérkezését, a ki az orosz 
katonai pályát ilyen sokat ígérő vitéz tettel nyitotta meg. 

Annyi bizonyos, hogy ezzel egyszerre felszállt a csil- 
laga. 

Ha szándékosan tette volna, okosságnak kellene ne- 
vezni a közberontását. 



III. FEJEZET. 

MÉG AZ OKOSZNÁL IS OBOSZABB. 

— De már most, édes kapitányom, hordjanak el a szelek 
innen Danezkából! szólt Frigyesnek e kaland után a jám- 
bor Scheerer úr, az orosz rezidens. Itt a gályád a kikötő- 
ben, pakold fel a maródiaidat, aztán eredj Isten hírével a 
tengerre. A te szerencséd lesz, ha bele nem fúlsz. 

Frigyes még egy bucsnlq^komát adott a danckai czim- 
boráinak, a hol jól ettek, ittak, a mi mind nem szükséges 
előkészület a tengeri utazáshoz. \ 

A nagy dáridó következései nem is maradtak el; a mint 
a Visztula-torkolatból a sík tengerre kieveztek s ott a vi- 
torlákat kifeszítek, erős nyugati szél kezdett fújni, a ten- 
ger felduzzadt, a hajót egyik oldalról a másikra dobálta. 
Trenk Frigyes is tapasztala, a miről márhíres nagy hősök 
tanúskodnak, hogy a tengeren megszűnik minden vitézi 
indulat. 

Trenknek most már két inasa volt : a Jankó mellé most 
még a Brankót is elhozta, N. kapitány hátrahagyott ina- 
sát, a ki iránt hálára volt lekötelezve a felfedett cselszö- 
vényért. Ez a két fiu szerencséjére tengerálló volt: nem 
kapták meg a hajón a nehéz nyavalyát. Nem úgy a gaz- 

dájuk, a kit azonnal elővett a tengeri betegség, a mint a 
hajót lóbálni kezdték a hullámok. 

Éjfél felé azonban, mikor legkeservesebben nyavalygott 
a függő ágyában, odajött hozzá a Jankó s ijedt képpel 
monda : 

— Uram ! Nagy baj van ! 

— Tudom, fajankó ! ha nem jelented is. Elsülyedünk. 

— Az még kismiska, hogy elsülyedünk. Nagyobb baj van. 

— Neked kismiska, mert te nem fulladsz a vízbe, 
akasztófa kandidátusa. Hát mi az a nagyobb baj ? 

— Az, hogy a kormányos a pillaui kikötő felé irányozza 
a hajót, oda akar a szélvész elől bemenekülni. 

— A pillaui kikötőbe ! riadt fel Frigyes s úgy elfelejtette 
egyszerre a tengeri betegséget, hogy kiugrott a hamakból. 
A nagy rémület heroikus kúrát vitt rajta véghez. Akkor 
oda vagyunk falustól! Pillau porosz kikötő: ott engem 
minden tiszt ismer. Ha odamegyünk, nyakon fognak s 
majd lesz nekem a langfuhri dinomdánomért. 

Azzal hirtelen felöltözött, övébe dugta a pisztolyait, az 
inasait is fölfegyverzé s rohant föl a fedélzetre. 

— Hova igyekszünk ? kérdezé a hajós patrontól. 

— A pillaui kikötőbe. 

— Megtiltom önnek, hogy az egyenes irányból eltérjen. 

— Én nem térek el ; de a szél visz oda. 

Erre nem vesztegetett több szót, hanem felrohant a 
kormánypadra. 

— Fordítod mindjárt a hajót a szél ellenében ? kiálta 
a kormányosra. 

— Nem bolondultam meg. Ki parancsol nekem ? 

— Ez a pisztolyszáj ni ! 

S azzal a kormányos homlokának szegzé a pisztolyt. 

Annak válogatása volt a bizonyos halál, meg a lehetsé* 
ges halál között. 

Azzal a két inas is belekapaszkodott a timon-rudba s a 
kormányost erőnek erejével kényszeríték a hajó irányát 
megváltoztatni s a magas tengerre visszavezetni* 

A százötven maródi katona a hajó mélyében khorust 
üvöltött a kínok s a kétségbeesés gyötrelmei között; 
de százötven beteg embernek összevéve sincs annyi 
bátorsága, hogy egyetlen vakmerő emberrel szembe- 
szálljon. 

A hajót az egekig dobálta a hullám. 

Jó szerencse, hogy csak egy futó zivatar volt. Hajnal 
előtt felszakadtak a felhők, kiderült az ég, a tenger lassan- 
kint lecsendesedett ; a vitorlákat ismét fel lehetett feszí- 
teni s azután kedvező széllel haladt a hajó Eigáig s sze- 
rencsésen befutott a kikötőbe. 

Trenk Frigyes a rábízott százötven ispitályost partra 
szállítá s beszámolt velük a rigai kormányzónak. De Lacy 
tábornagynak. 

Azonban a hajós patron is ott jött a sarkában, elő- 
adva a keserves panaszát a múlt éjszakai hatalmasko- 
dásért. 

A tábornagy kérdőre fogta Trenket, hogy merte kocz- 
káztatni százötven ember életét ily vakmerő módon. 

— Uram ! felelt Frigyes. Nekem parancsom volt Lieven 
tábornoktól, hogy én százötven katonát hajóháton Higába 
hozzak. Úgy tanultam, hogy az orosz katonáknak nem 
szabad az utakban és módokban válogatni, hanem menni 
kell egyenes irányban, a hová küldik. A katonákat el- 
hoztam : itt vannak épkézláb. A magam élete csak olyan 
veszélyben forgott, mint az övék. Azt hiszem, hogy ez egé- 
szen oroszosan volt végrehajtva. 

— Még valamivel oroszosabban is a kelleténél, monda 
de Lacy (francziául). Aztán a hajós patronra mordult : 
((Elmehet kend! Nincs semmi keresete)). 

Hanem aztán négy szem között előfogta a kormányzó 
Trenket, hogy már most, mint fiu az apjának, mondja 
meg igazán, hogy mi indította erre a heroizmusra. 

Trenk Frigyes aztán megmagyarázta neki a dolgát. . 

((Jobban félek a poroszok böi-tönétől, mint a tenger fe- 
lekétől ! )) 

De Lacy igazat adott neki, s kedvező értesítéssel bo- 
csátá el Moszkvába. 

Trenk Frigyes megérkeztét megelőzte a híre : egy hős, 
a ki még a viharos tengerrel is daczol és hős marad ! 



IV. FEJEZET. 

A SZEKENCSE CSILLAGA. 

A czárnő udvara Moszkvában volt. Frigyesnek oda kel- 
lett vinni az ajánló leveleit, melyeket nagybátyjától, Lie- 
wen tábornoktól kapott. Két uti társa volt : Oettinger és 
Weisman. Amaz alezredes, ez hadnagy. Mind a kettő né- 
met. Ezek már ismerősök voltak az orosz udvarnál, s előre 
tudtak értesítéseket adni az új embernek. 

Oettinger házibarát volt a kanczellárnál, Bestuseffnél. 
A kanczellárné büszke szépség. No, csak úgy a megjelené- 
sére nézve büszke. Frigyes megígérte, hogy respektálni 
fogja az anciennitás jogait s hors concours marad. 

Oettinger maga vezette be Frigyest Bestuseff kanczel- 
lárhoz, a ki a házibarát ajánlatára igen szívesen fogadta 
az ifjú urat. 

Moszkva hemzsegett akkoriban az idegen tisztektől. 

Alig kóborolt végig az utczán Frigyes, már ismerősre 
talált, gróf Hamiltonra, a kit Bécsből ismert. Az megint 
elvezette gróf Berneshez, az osztrák nagykövethez. Ez is 
kedélyes czimbora volt : kapitányból lett nagykövet. Is- 
merte híréből Trenket. Ezt is, meg a bátyját is. Meghívta 
magához ebédre. — Ott ismét egy régi ismerőssel került 
össze : az angol nagykövettel. 

Ugyanaz a lord Hyndtforth volt az, a ki előtt Frigyes 
király úgy feldicsérte Frigyest a beneschaui híres széna- 
szalma hódítójárat után a tábori sátorában. 

Lord Hyndtforth nevetve üdvözlé Frigyest, mikor meg- 
látta. 

— Ah ! C* est un matador de ma jeunesse ! 

— Tempi passati ! monda Frigyes. A min aztán mind 
nagyot nevettek. Úgy látszott, hogy közpletyka volt már 
az ő eddigi kalandos élete. 

Az osztrák nagykövet lakomájából lord Hyndtforth ma- 
gához vitte Frigyes úrfit s atyai gondoskodással vallatóra 
fogta. 

— Hát mi hozott tégedet ide, fiacskám ? 

— Ide jöttem kenyeret és becsületet keresni ; mind- 
kettőt elvesztettem Poroszországban, a nélkül, hogy valami 
bűnöm lett volna. 

— Hagyd el, fiacskám! Tndom én jól, hogy mi bűnöd 
volt, a miért odahaza üldözőbe vettek. No hát itt Moszkvá- 
ban csak szedd elő azt a bűnödet, mert azt itt az erények 
közé számítják. Van-e sok pénzed ? 

— Mindössze harmincz aranyam van. 

— Hiszen nemrég hatszáz aranyat nyertél Liewen la- 
komáján. Megetted már ? 

— Én nem. Hanem az a százötven ispitás, a kiket rám 
biztak. Nem birtam elnézni, hogy a nyomorultak a száraz 
kétszersültet egyék, mindennap stsi-levest csináltattam a 
számukra, hogy skorbutot ne kapjanak. 

— Itt van ni ! A régi bolondság ! A közkatonákat trak- 
tálja stsi-levessel I Más tiszt hagyta volna a Lázárok felét 
elhalni skorbutban, s a ranzionjukat zsebre vágta volna. 
No hát ide hallgass. Szerénységgel, virtusokkal ebben az 
országban semmire sem mégy. A magasabb körökben a 
koldulás tiltatik. Neked egyszerre nagy feltűnéssel kell a 
fényes társaságokba betoppannod : nem könyörögve, ha- 
nem hódítva. Ahhoz fényes egyenruha kell, szép paripák, 
gyémántos gyűrűk, bőkezű borravalók. 

— Ahhoz én 'mind értettem néha napján. De hogy telik 
ez ki harmincz aranyból ? 

— Hát nincs-e nagy neved ? Egy báró Trenk I egyenes 
örököse a híres Trenk pandurvezérnek, a kit a napokban 
fognak lefejezni, s akkor egyszerre sokszoros milliomossá 

fogsz lenni. Erre kapsz hitelt. Hogy mekkora uzsorára, 
azt ne kérdezd. 

— De egyszer mégis csak vissza kell fizetnem a köl- 
esönt, s akkor a becsületem forog veszendőben. 

— Ne búsulj ! Addig rád talál a szerencse. Aztán a 
végső esetben én is itt leszek, meg a többi barátaid : nem 
hagyunk elmerülni. 

Trenk Frigyes megfogadta a jó tanácsot s beszerzett 
minden pompát, egyenruhát, paripát « hozom »-ra. S a dél- 
czeg gavallér előtt két szárnyával tárult ki minden ajtó ; 
nevét aureolával vette körül az a kettős czim: <(a pandúr- 
vezér Trenk örököse ; Amália herczegnő kegyencze, a kire 
a porosz király haragszik)). Amaz a férfiakat, ez a hölgye- 
ket igézte meg. 

Egy este egész felhevültén, szinte elfulladva rohant fel 
lord Hyndtforthhoz Frigyes. 

— No mi baj, fiacskám ? 

— Engedje meg mylord, hogy hálámat elrebegjem. 

— Miért ? 

— Mylord engem nagy zavarból segített ki. Holnap 
fizetnem kellett volna s egy rubelnek sem voltam ura. 
Ebben az órában kopogtat be hozzám egy bankügynök s 
prezentál egy váltót, melyre nekem ezer aranyat fog azon- 
nal leszámlálni; Le is számlálta. 

— S hogy kerülök én ebbe az ügybe ? 

— Én azt hittem, hogy mylord volt olyan kegyes. 
Lord Hyndtforth nagyot nevetett. 

— Nem, fiacskám I Annyira nem vagyok beléd szerel- 
mes! Keresd más függöny alatt titkos jóltevődet. - — Nem 
nézted meg annak a kifizetett váltónak a keletét ? 

— De igen. Berlin volt fölül felirva. 

— S olyan gyönge fantáziád volna (hogy ne mond- 
jam : memóriád), hogy nem tudnád kitalálni, vájjon ki le- 
het az a jóit evő tündér, a ki a hajadba markol s kihúz a 
vízből, ha Berlin van a váltójára irva? 

Frigyes elpirult. 

— Megvallom, hogy nem mertem ő rá gondolni. Azt 
hittem, hogy végképen megfeledkezett rólam. Utolsó levelét 
és nemes részvéte jelét Elbingben létem alatt kaptam, fog- 
ságból kiszabadulásom után. Azóta nem irt hozzáni levelet ; 
pedig én többször irtam neki Bécsből : választ sem adott. 

Lord Hyndtforth komoly hangra fordította a beszédét. 

— Lásd édes fiam, te neked elég szép eszed volna, ha 
a bolondságaid az egyensúlyt ingadozásba nem hoznák. 
Te csodálkozol azon, hogy Amália herczegnő a te bécsi 
leveleidre még választ sem adott. Hát mit csináltál te 
Bécsben ? Állj csak a tükör elé és kérdezd meg magadtól. 
Segítségére futottál annak a Trenknek, a pandurvezérnek, 
a kinek a neve a leggyülöletesebb egész Németországban, 
a ki romokat és temetőket hagyott maga után mindenütt, 
a hol rabló hordáival megjelent; a ki tönkre silányította 
ördögi kalandozásaival Frigyes királynak egy hadjáratát, 
elrabolta a kincseit, s dicsekedett velük ; a kinek a nevét 
meggyalázó, nevetséges összeköttetésbe hozták Frigyes ki- 
rályéval. S mikor ezt a mindenkitől gyűlölt és rettegett 
daemont végre a saját kormánya bele akarja fojtani a 
vízbe, sárba : akkor te odarohansz, kiemeled a vízből, meg- 
tisztítod a sártól, míg ez ostoba szolgálat közben ő buktat 
tégedet alá, hogy a hátadon kimászszon. Hát azt gondo- 
lod, hogy téged ezért Berlinben megszerettek ? 

— De mikor igazsága volt ! 

— Az is helytelen felfogás ! Igazsága lehetett azokkal a 
vádakkal szemben, a miket a bírák ellene kikoholtak ; de 
el volt ítélve a közvélemény által. A víziszonyos állattal 
is igaztalanságot követnek el, mikor főbelövik. Megölik, 
hogy ne harapjon. Hidd el nekem, hogy a te buzgó törek- 
vésed Bécsben nagybátyád kiszabadítására nagyobb el- 
keseredést okozott ellened Berlinben minden egyéb szele- 
burdiságodnál. A herczegnő is ezért nem válaszolt a leve- 
leidre. — Most már újra feléd fordítja a régi kegyességét. 
Ezt a pénzt ő tőle kaptad. Ha ő maga nem tehet boldoggá, 
azt akarja, hogy másnál találd fel a boldogságodat. 

Lord Hyndtforth ettől kezdve valóságos iskolázás alá 
fogta a védenczét. Frigyesnek naponkint el kellett járnia 
hozzá néhány órára s ezalatt annyi nagybecsű adatot kö- 
zölt vele az európai udvarok belső életéről, az uralkodók 
és vezérlő államférfiak szokásairól, gyöngeségeiről, a ver- 
senytársak cselszövényeiről, nagy mozzanatoknak apró 
személyes indító okairól, hogy Frigyes lassankint tisztán 
kezdett maga körül látni s a többi halandók fölé emelkedni. 

Mindjárt eleve figyelmeztette a mylord a fiatal sela- 
dont, hogy itt Moszkvában az előkelő világ két pártra van 
oszolva. Az egyik a most kormányon levő Bestusefif pere- 
putyja, a másik az őt megbuktatni akaró Woronzoffé. 
A czárnő nagy udvari estélyein mind a két pártbeli ne- 
mességet együtt fogja találni Frigyes : de ugyan őrizked- 
jék a Woronzofif-párti úrfiakkal összebarátkozni, vagy a 
hölgyeikkel tánczolni, ha a szerencséjét koczkáztatni nem 
akarja. A kerülendő főnemesek neveivel is megismerteté, 
még pedig nagyon authentikus forrás után. Valahányszor 
egy külhatalom nagykövete tánczestélyt adott a palotájá- 
ban, elébb a meghívandó vendégek névsorát elkérte tőle 
az orosz kanczellár. Mikor aztán visszaküldte a lajstro- 
mot, azon a Bestuseff-párthoz tartozó nevek veres plaj- 
bászszal voltak megjelölve, a Woronzoffiak pedig kékkel. 
Ezeket nem kell meghívni. Trenk Frigyes egy olvasásra 
megtanulta, hogy az orosz udvarnál ki előtt kell bókot 
csinálni, kinek kell hátat fordítani, melyik grófné slepp- 
jét kell ügyetlenül letaposni, melyiknek a legyezőjét ügye- 
sen felvenni, ha elejti ? — S ez igen hasznos tudomány ! 

Eövid időn elkövetkezett ismét a czárnő trónra lépésé- 
nek évfordulója. 

Tavaly ilyenkor is megünnepelte azt Trenk Frigyes, 
pisztolydurrogatással : a tenyere bánta meg. Ezúttal oko- 
sabb módját találta a hódolatnyilvánításnak. — Lord 
Hyndtforth ösztönzésére egy szép névnapi ódát irt franczia 
nyelven a czárnőhöz s ezt a nagykövet Bestuseff révén a 
czárnő kezéhez juttatá. 

Erzsébet czárnőnek nagyon megtetszett á szép onomasz- 
tikon : bemutattatá magának a költemény szerzőjét. Az 
még jobban megtetszett neki. A czárnő meg tudta be- 
csülni egy hat láb magas kapitány értékét. 

Frigyes ez alkalommal csak annyit jegyez föl, hogy a 
czárnő e költeményeért egy aranyos kardot ajándékozott 
neki, melynek értéke ezer rubel volt ; azonban az imitt- 
amott elszórt feljegyzéseiből össze lehet állítani, hogy ezer 
rubeles kardot csak a gárda-vértesek viseltek s ezeknek a 
kapitányai a hadseregben őrnagyi ranggal voltak fel- 
ruházva s ezredesi fizetést húztak. 

A czárnő kitüntetése után már Frigyesnek kezdtek el 
udvarolni a magas társaságokban. 



y. FEJEZET. 

SZÉP JELVIRA. 

Trenk Frigyes maga bevallja őszintén hátrahagyott ira- 
taiban, hogy a hölgyek kegye volt hódításainak legmaga- 
sabb czélja s azok között is mindig a legbájolóbb, a leg- 
nemesebb, a legszebb alakokat választá. 

« Elsőrendű hölgyek idomítottak, mint ifjút, az ő sze- 
relmük tartott vissza a kicsapongásoktól. Nők tanítottak 
férfiúi erkölcsökre, finomított ízlésben. Nők segítettek bal- 
sorsomban. Életemnek kevés boldog napját mind nőknek 
köszönhetem. S még most is, éltem alkonyán, a szép és 
vidám hölgyek képesek feléleszteni, öregségtől, világgyű- 
lölettől, búskomorságtól lankadó lelkemet ». 

Egy fényes ebédnél, melyet lord Hyndtforth adott a 
diplomácziai kar tiszteletére, Trenk Frigyes is hivata- 
los volt. 

Egyenkint ismert már mindenkit : a nagyköveteket és 
feleségeiket, az orosz minisztereket, az udvari főméltósá- 
gokat, iíju és vén életpárjaikkal. (Pardon I az asszonyok 

soha sem vének : csak hosszantartó ifjak.) Csak egy garzon 
volt a miniszterek között : a tengerészet főnöke, herczeg 
P . . . ff . — No, ennek jobb is volt már nőtlen fővel ma- 
radni. Úgy meg volt hízva, hogy az asztalnál külön vas- 
széket kellett alája tolni : minden más összetörött volna 
alatta. Köztudomású volt az a különezsége, hogy hajós- 
Kapitány korából annyira hozzászokott a hajó hánykodá- 
sához, hogy nem tudott másként elaludni, mint egy szán- 
kós zsellyében ülve, melyet egy gépezet folytonos ringó 
mozgásban tartott. — Aztán túl is volt már a hatvanon, 
akárhogy festette is feketére a bajuszát meg a szemöldökét. 

Kollégái állandóan tréfáltak vele: « mikor házasodol 
már meg ?» — «Még nagyon gyönge vagyok hozzá !» 

Még egy kellemes tulajdonsága volt a miniszternek : az, 
hogy rendkívül nagyot hallott. Ezt a fogj^atkozását azon- 
ban pótolta a megfigyelő tehetségével. A szemeivel tudott 
hallani. A szájára nézett az embernek, s annak a mozdu- 
lataiból találta ki, hogy mit beszél, úgy, hogy gyakran a 
színházban az átelleni páholyban ülőknek a beszélgetését 
kihallgatta — a szemeivel. Ez a tudománya természetesen 
kárba veszett, hogy ha ismeretlen nyelven beszéltek, pél- 
dául angolul. 

A nagykövet vendégeit a gyülekező teremben az udvar- 
mester fogadta, ki a férfi vendégeknek egy aranyos bilétet 
adott át, melynek egyik oldalára a saját nevét találta kiki 
felírva, a másikra pedig az asztalnál szomszédjául kijelölt 
úrhölgy nevét, a kit megelőzőleg is kötelessége volt kar- 
nyujtva az asztalhoz vezetni. 

Trenk Frigyes levélkéjére ez a név volt írva: «Astu- 
rovna Jelvira». 

Még eddig nem hallotta ezt a nevet. 

Asturov : nem hangzik oroszosan. Elvira sem található 
a görög naptárban. Az oroszok a lágy magánhangzón kez- 
dődő neveket szeretik egy Jottával megtoldani : Jelizabet, 
Jeugén. így lett Jelvira. 

— Kinek a neje ez a hölgy ? kérdezé az udvarmestertől, 

— Nem tudom. Princessz. 
Nemsokára megtudta hát. 

A keleti fénynyel és angol komforttal ellátott társalgó- 
teremben lady Hyndtforthot kézcsókkal üdvözölte Frigyes 
s átadta neki a magával hozott bukétot. Milady rögtön 
karonfogta s odavezette a kereveten ülő kanczellárnéhoz. 
Az már régi ismerős volt. 

A herczegnő kerevete oldalán azonban «állt» egy hölgy. 
Mit ? hölgy ? Egy tünemény ! Hogy állt és nem foglalt he- 
lyet, abból lehetett tudni, hogy még leány. 

De hát hogy kerül egy hajadon egy diplomácziai ebéd- 
hez ? csupa miniszterek és nagykövetek feleségei közé ? 

Karcsú, gyönyörű termetű leány volt, fényes, délorosz 
nemzeti viseletben : vállfűzője drágakövekkel hímzett, ing- 
vállának a boglárja gyémántrózsa, a nyakát ölelő násfa 
igazgyöngy. Arcza halvány, rejtett pirral, gömbölyű ajkai 
sokatmondó hallgatásra nyilva, nagy fekete szemeiben 
szétsugárzó igézet, szénfekete haja, mint egy korona, a 
feje körül csavarva, átfonva gyöngyfüzérekkel, melyekről 
a ferroniére karbunkulusa a domború homlokra^csüng alá. 

Lady Hyndtforth bemutatta a leánynak is Trenk Fri- 
gyest. 

— A-z ön cavaliér servantja az asztalnál. 
Tehát ez a Jelvira ? Ez a tündér ? 

Trenk észrevette, hogy a halvány arcz elpirul, az ajkak 
valami suttogó szóra nyilnak s az a szó angolul van 
mondva. 

De tovább nem találgathatta azt a rejtélyt, mert egy- 
szerre eltakarta a napját egy közbetolakodó sötét tömeg : 
P ... ff miniszter rengeteg alakja. 

Csak annyit láthatott, hogy a nagy hájkolossz egy rózsa- 
csokrot nyújt át a szép tündérnek, a mit az balkézzel el- 
fogad, s a jobbkezét olyanformán meghajlítva emeli fel, 
mint a ki kézcsókot provokál. Es a miniszter valóban ke- 
zet csókol a leánykának. 

Frigyes egyszerre olyan ostoba lett, mikor ezt meglátta. 

Nem bírta a felindulását eltitkolni. 

— A herczegnő a miniszternek a menyasszonya ? súgá 
a kanczellárnönek. 

A magas úrnő hideg, változatlan arezot mutatott. 

— Igen. A ezárnő kivánja ezt a házasságot. 

Frigyes látta, hogy sietnek kezet szorítani a magas ura- 
ságok s gratulálni a boldog vőlegénynek, míg az trium- 
fáló arczczal fogadja az üdvkivánatokat. 

— No eredj, gratulálj te is a vőlegénynek. Monda lord 
Hyndtforth a támolygó ifjúnak. 

— Szeretnék neki gratulálni ■ — a kardommal a ha- 
sába . . . dörmögé a fogai közül Frigyes. 

— Legyen eszed! Hiszen nem neked baj az, hanem 
neki. Hát mióta járnak a farkasok vadászati engedélyért ? 

A major domus jelenté, hogy az ebéd kezdődik. Minden 
úr sietett a hölgyét felkeresni, s az udvari etikett rendje 
szerint az étkező terembe vezetni. 

Az asztalnál azonban ez a rang szerinti sorrend meré- 
szen meg lett változtatva. Trenk Frigyesnek, a kapitány- 
nak, valahol az asztal végén lett volna helye. Semmi jog- 
czíme nem volt hozzá, hogy negyedik helyen üljön a kettős 
elnökségtől, melyet lady Hyndtforth és Bestuseífné képe- 
zett. Látszott, hogy őtet nem tekintik valóságos orosz 
tisztnek ; mert így nem ülhetne szemközt egy admirális- 
sal ; hanem a ezárnő kegyenczének. Ezen a jogon kerül- 
hetett a szép menyasszony oldalára, átellenben annak a 
vőlegényével. 

A kövér csoda, a míg evett, ivott (pedig nagyon sokat) 
szüntelen a két szemközt ülő ajkait leste, kiülő czápa 
szemei folyvást — hallgatóztak reájuk. 

Csakhogy ezek még tudtak színjátszani. 

Ez a kis fiatal tündér, a tizenhat éves princessz, jól 
tudva azt, hogy vőlegénye nem ért angolul, folyvást ezen 
a nyelven beszélt Frigyessel. A miniszter szemei semmit 
sem tudtak meg a szájmozdulatokból. S nehogy az 
ö^rczkifejezéaekből lehessen neki valamit megsejteni, a 

mondott szavakkal egészen ellenkező arezkifejezést mu- 
tatott. Mikor a szomszédja által tele töltött tokaji boros 
poharat ajkához emelte, azt monda Frigyesnek : 

«Bár volna méreg ebben a pohárban, hogy szabadulnék 
meg egyszerre ettől a szörnyetegtől. » 

De a szavak alatt igéző mosolylyal fordult a vőlegényé- 
hez, a félig kiszürcsölt poharat annak nyújtva át, hogy a 
maradék bort az hörpintse ki. S azzal együtt a meny- 
asszonya szerelmét. 

— Kétségbe vagyok esve, monda Jelvira Frigyesnek. 
A ezárnő kényszerít. Atyám Szibériába van száműzve. 
Attól függ a megkegyelmeztetése, hogy én e borzasztó em- 
bernek feleségévé legyek. Fejedelmi vagyon birtokosa 
vagyok ; de azt csak akkor kapom meg, a mikor az oltár- 
tól visszatérek ezzel a hippopotamussal. 

S ez alatt dévaj kaezérkodással hajigált kenyérgalacsi- 
nokat a kedves jövendőbelije rézveres pofája felé. 

A vőlegényi rózsacsokorról egy levél leesett. Azt Fri- 
gyes felkapta. Jelvira visszakövetelte. Arra Frigy^es a 
rózsalevelet a szájába vette. Jelvira erre méltóságteljes 
arczot csinált, szemöldeit összehúzta s kemény, parancsoló 
hangon monda Frigyesnek : 

— Adja ön vissza azt a rózsalevelet azonnal. Holnap 
délután jöjjön el Poklonnája-Sórán levő nyári kasté- 
lyomba : ott megkapja az egész bukétot. 

E szigorú rendreutasítás után Frigyes előadta a rózsa- 
levelet, bocsánatot kért s aztán egy szót sem szóltak töb- 
bet egymáshoz. Láthatta mindenki, hogy a fiatal herczegnő 
szigorúan tudja fentartani a tekintélyét. 

A boldog vőlegény teljesen meg lévén nyugtatva a lá- 
tottak által menyasszonyának szigorú elvei felől, egész 
igyekezettel láthatott a gastronomiai tanulmányai után. 
Más rendes embernél is élvezet számba megy az étkezés ; 
de ő nála ez valódi tanulmány volt. A világ minden nem- 
zetének kedvencz ételeit ő honosította meg az orosz sza- 
kácsműtermekben, 

Az orosz lakomákat befejező spiritista charadák is az 
admirális herczeg szerzőségével dicsekednek. Spirituszról 
lévén szó, distingválni kell azon spirituszok között, a me- 
lyeket a lélekidézők és azok között, a melyeket a dugó- 
húzók idéznek elő rejtekeikből. Ez utóbbi spirituszokból 
telt ki a charáda, olyan formán, hogy egy hosszú nyakú, 
át nem látszó pohárba többféle likőröket töltöttek gondos 
lassúsággal, hogy össze ne keveredjenek. Azokat aztán a 
kihörpintőnek ki kellett találni az izük, zamatjuk aromá- 
juk után, hogy melyik micsoda ? s végül a kitalált nevek- 
nek az előbetűiből összekerült egy szót készen perdülő 
nyelvvel kimondani. 

Ebben volt P ... ff herczeg virtuóz. 

Mikor a hosszú poharat a körömpróbáig kiszürcsölte, 
rögtön kiteremtette utána a kitalált betűrejtvényt. 

((Chragamabár !» 

«Bravo, bravisszimo ! » hangzott az asztaltársaság taps- 
kisérte riadala. — Helyes a megoldás. 



Ch 


artreuse 




R 


hum 




A 


bsinth 




G 


in 




A 


nisette 


együtt 


M 


arasquino 


((Chragamabár 


A 


rac 




B 


orovicska 




A 


Uasch 




R 


ostopschin 





Mikor már erre került a sor, a hölgyek odahagyták az 
asztalt s kivonultak a házi asszony theázó termébe. Oda 
pedig, orosz etiketté szerint, férfiaknak nem volt szabad 
belépni. Ezt a szokást még nem ismerte Frig^^es s azt gon- 
dolta, hogy a szomszédnéját, a hogy karján vezette az ét- 
kezőbe, akként kell innen kieskortálni is ; de a miniszter 
rákiáltott : 

Jókai : A két Trenk. — Trenk Frigyes. 1 7 

— Ülve maradni ! A ki legény, annak az asztal mellett 
a helye — vagy az asztal alatt ! 

Trenk Frigyes ezt a kihivást is elfogadta s szembeszállt 
az orosz lakomák minden hőstetteivel. 

A vitézi tornának az lett a vége, • hogy P . . . flf hercze- 
get nyomta el a buzgóság, azt kellett négy inasnak kar- 
székestül kiczepelni az étkezőből • Frigyes (annyi elhul- 
lott hős között) fejjel maradt az ég felé s vezető nélkül 
talált ki a vestibnlba, a hol a kardját, meg a sisakját le- 
tette. 

A sok bor és pálinka nem ment a fejébe. Hanena annak 
az egy rózsalevélnek az illata, a mit a szájába vett, az 
megrészegíté. 

A hölgyek már mind hazamentek ; meg lehetett tudni 
a kapu alatt végig gördülő hintók morajából. 

Mikor a sisakját fel akarta tenni Frigyes, olyan öröm 
lepte meg, hogy megijedt bele. Az a rózsacsokor oda volt 
téve a sisak belsejébe. 

Ez kegyelemdöfés volt a józan észnek! A mit a borsze- 
szek meg nem tudtak tenni, megtették a rózsák. 

Frigyes rohant egyenesen az istállóba a lovához. Mind 
a Jankó, mind a Brankó holt részegen feküdt az alom- 
szalmán. Magának kellett a paripáját felszerszámozni. 
Felkapott a nyeregbe, vágtatott ki az utczára. 

Még ma fel akarta keresni a Poklonnája Gorát. 

Moszkva pedig nem olyan város, a hol könnyű volna 
az idegennek, kalauz nélkül, tájékozni magát. 

Azonban volt egy térképe a nagy város helyrajzáról, 
melyet maga másolt le, barátja, Oettinger eredetijéről. 
Ennek a révén indult el keresni azt a kastélyt, a mely 
után fenhangon nem volt szabad kérdezősködnie. 

Moszkva még akkor az egész barbár pompájában fenn- 
állt, görbe utczái, festett, aranyozott úri palotáikkal s 
mohos tetejű házikóikkal csodás összeillésben sorakoztak 
. a szokatlan építészetű őstemplomok mellé, melyeknek 
négy, öt, hat tornya van, egymás fölé emelkedő, jácint- 

hagyma alakú kupolákkal, melyek közül az egyik veresre, 
a másik zöldre van festve, a kék zománczú arany csilla- 
gokkal behintve, a másik ezüst kagylókból felhalmozva, 
a legmagasabb csupa arany ! Egy templom teteje olyan, 
mintha ötven oltár volna egymás mellé rakva három eme- 
letben. A piaczokon a nemzeti hősök, dicső czárok ősem- 
lékei. És maga a dicsőséges Kremlin ! Egy város — csupa 
tornyokból, palotákból, emlékekből : egy nagy nemzet tör- 
ténetének kőből és aranyból alkotott könyve ! 

Az idegen elszédül ennyi őspompa közepett, melyet 
megszakítanak a tömör bástyák, melyeknek körvonala 
jelzi a város fejlődését : minden kapujok egy hőskölte- 
ménynek a táblája. A népajk maga elbeszéli, hogy ennél 
a kapunál esett el sebektől elborítva a hős Bojávszky, 
Moszkvát védelmezve a hódítók ellen. De megint föl- 
támadt halottaiból s azon a másik kapun kergette ki a 
hódítókat a szent városból. 

A míg a népmondákat hallgatta Frigyes, lassankint fel- 
tisztult az SLgy'A a mámorból s a szerelem varázsköde is 
kezdett oszladozni belőle. Oroszországban oroszul kell 
élni. 

Itt rövid a nyár; de annál forróbb. A napok hosszúk. 
A hajnal és az alkony csaknem összetalálkozik. Itt gyor- 
san kell használni a nyarat és a szerelmet. 

Még egészen világos volt, a mikor a Poklonnaja Gora 
halmos tájékára eljutott. Ez volt még a napóleoni nagy 
hadjárat előtt az orosz-bojái családoknak kiváltságos nya- 
raló-helye ; itt volt a hires Troiczka-kert is, melyben az 
örök fenyőfákon kívül még délszaki fák is díszlettek, a 
miket télire faházakkal takartak be, alájuk fűtve. 

A kert ajtajánál le kellett szállni a lóról : a fő úton csak 
hintóval, az útvesztőkön gyalog, vagy zsellyében volt sza- 
bad járni. Trenk kérdezősködés nélkül rátalált a kastélyra. 

Ott az útját álló udvarnoknak átadta a rózsacsokrot 
azzal az izenettel, hogy ezt a miniszter úr küldi a meny- 
asszonyának. 

Trenk Frigyes élt azzal az elővigyázattal, hogy a fényes 
tiszti egyenruhája fölé a lovásza zubbonyát ölté fel s a 
sisakja helyett hegyes süveget viselt. Cselédnek nézték. 
A bukétot közvetítő udvarnok rövid időn visszakerült egy 
papírba takart tallérral, mint borravalóval. 

Frigyes, midőn a kastél}^; elhagyta, kibontá a papirt s 
e szavakat találta benne, angol nyelven : 

wHolnap, mikor besötétedik, a kertben.* 

A kastély azonban köröskörül volt véve ezirkáló örök- 
kel s minden padnak a végén ott bóbiskolt egy rendőrkém. 

Milyen hosszú volt az a következő nap. 

Ezúttal gyalog sétált ki a Troiczka-kertbe, egy nagy 
könyvvel a hóna alatt : az egyetemi diákok jelmezét vi- 
selte, a bő talárral, a hátracsüggő zacskós süveggel. 
A Troicka-kert tekervényes útjai különösen alkalmasok 
voltak arra, hogy az examenre készülő diákok, azokon 
végig bandukolva, penzumaikat fenhangon bemagolják. 

A leskelődő rendőrkémek mondogaták magukban : «No 
ez ugyan szorgalmatos egy diák! Mind megeszi azt a 
kutyabőrös könyvet !» 

A míg a görög szavak peregtek a nyelvén, szivében ezer 
indulat váltakozott. Átkozta ezt a hosszú napot. Hogy 
olyan soká akar besötétedni ! Még tíz óra után is nappali 
világosság, még mindig látni a betűket a könyvben. Egy- 
szer aztán még is csak elkezdett egy-egy csillag fel- 
ragyogni a sárga égen s a hetük elhomályosultak. Az esteli 
pillangók is megjelentek : azok is, a kik a levegőben rep- 
kednek, azok is, a kik az útvesztőn sétálnak. A diák most 
már betett könyvét hátratéve, hadarta a görög penzumot. 
Egyszer aztán egy afféle szfinksz útját állta, azzal szóba 
állt s aztán karonfogva eltűntek együtt a bokrok sűrűjében. 

«No, megtalálta már a diák, a kinek a leczkéjét fel- 
mondja)), dörmögék egymásnak a szemfüles rendőrök. 

Az az éjjeli lepke pedig Jelvira herczegnő szobaleánya 
volt. Delifa, georgiai némber. A találkozásnál nevén szó- 
lítá Frigyest. 

Az éj leszállt, a városi moraj elcsendesült ; a paradicsom 
ajtaja megnyílt: a kastélynak egy hátulsó ajtaján át, egy 
rejtett lépcsőn a szép Jelvira szobájába vezette a rabnő a 
szerelmes ifjút, — a ki azután megkapta az egész rózsa- 
bukétot. 

Az ifjú hölgy szivében az örménynyel rokonos orosz 
vér lángolt, az első szerelem pusztító emésztésével ; s ez 
a láng még több táplálékot talált a vőlegénye iránti gyűlö- 
letben. Az utálat fokozta a vágyat, az undor az epedést. 
S az átadó gyönyört extazissá magasztalta föl a boszú 
kéje. 

Három óráig voltak együtt : a három sötét óráig. Ez 
alatt egy egész életre kiható tervet koholtak ki egymással. 
Megszökni innen az utált házasság elől : nem törődve a 
czárnő haragjával, az élet mostoha viszonyaival, az ül- 
döztetéssel; nem a száműzött apával, s az elvesztett 
kincsekkel. 

Éjfél után két órakor már ismét világosodik az ég. 

Jön a gyűlölt hajnal ! Vannak, a kik a hajnalcsillagot 
átkozzák. 

Mikor a varjuk újra elkezdtek károgni, fészkeiket el- 
hagyva, már akkor ismét ott járt a diák a zöld labyrinthban, 
leczkéjét fenhangon hadarva. 

S ez így ment minden éjjel. S a nyári éjjelek olyan rö- 
videk. 

Azt tervezték a szerelmesek, hogy a mint a czárnő udva- 
rával együtt átköltözik SzentpéteiTárra, akkor együtt egy 
angol hajóra szállnak s átvitorláznak Nagy-Brittániába. 
Moszkvából lehetetlen volt szökniök. Akkoriban már 
voltak telegráfok fölállítva Moszkvától egész a kikötőig. 
Az első kezdetleges optikai telegráfok tornyocskákkal, 
mozgatható léczgépezettel. Ezekkel hamarább hírt lehetett 
adni, mint a szökevények hajóra szállhatnának. 

Azonban nagy kétségbeesésükre a czárnő megváltoztatta 
a szándékát s elhalasztotta a szentpétervári utazást késő 
őszre, a mit Oroszországban télnek hívnak. 

S már közeledett a menyegzőre kitűzött nap : augusztus 
elseje. A czárnö nem engedte azt tovább halasztani. 

A szép Jelvirának le kellett törülnie a könnyeit s fel- 
venni a menyasszonyi ruhát. A ezárnő, a vőlegény, a fő- 
méltóságok elhalmozták a bájos arát nagybecsű ajándé- 
kokkal : a móringot idei veretű aranyokban, jáspis ládába 
zárva, tették le kincses asztalára; a ezárnő ajándéka egy 
remekművű ereklyetartóba volt helyezve. De a szép meny- 
asszony ázeme nem látott meg mást, mint egy talizmán- 
gyűrűt, melyet szerelmese csúsztatott a kincshalmaz közé. 

A házassági czeremónia korán reggel kezdődött, hog,y 
délre véget érjen. A ezárnő azt a kegyetlen gratiát gya- 
korolta, hogy Frigyest nevezte ki vőfélynek, a ki a meny- 
asszonyt az oltárig vezeti. 

A pompás szertartásokat befejezte a pazar fényű lakoma, 
mely csillag feljöveteléig tartott, a vőlegény palotájában. 

A mint a pipagyujtás ideje elérkezett, a menyasszony 
a saját lakosztályába vonult vissza; a hölgyek hazamen- 
tek. Az urak azonban ott maradtak, szerencsét inni a 
boldog vőlegénynek. Ez már igy szokás. 

A vége az lett, a mi rendesen, hogy P . . . fif herczeg 
elaludt az asztal mellett ; akkor aztán a szobájába vitték : 
ott volt az a gépmozgatta hintaszéke, a melyben aludni 
szokott, abban elhelyezték s aztán hagyták horkolni. 

Azonban a vőlegénynyel együtt Trenk Frigyes is el 
volt ázva. Megadta magát s engedte, hogy az inasok ki- 
vezessék a kertbe. Nem tudott már a lábán állni : károm- 
kodott, kergette az inasokat, hogy hozzanak neki opopo- 
nákszot. Azok letették egy gyepágyra s aztán vagy mentek, 
vagy nem mentek opoponákszot keresni; vagy találták 
visszajövet Frigyest a gyepágyon, vagy nem találták ; ezt 
bizony nem jegyezte fel senki. 

Egy kertre nyiló ablak azonban szép csendesen felnyílt 
s azon egy kötéllajtorja aláereszkedék : az ablakfüggöny 
mögül kikandikált a georgiai nő csintalan arcza. Az ittas 
lovag egyszerre kigyógyult a mámorából, egy perez alatt 

Digitized by VjOOQIC 



263 

fenn volt az ablakban ; a táblák bezárultak : éjlepke, dene- 
vér repkedett tovább. 

A boldog vőlegény aztán álmodott a paradicsomról, 
himbálva az autómat széke haj óingásától; a menyasszony 
is álmodott a paradicsomról, ki tudja minő álmokat ? Ki 
tudja, minő csoda által ringatva? 

Ezzel a szerelmi kalanddal nagy hivatalt vállalt magára 
Trenk Frigyes. 

Nem múló gyönyör volt nála e szerelem, hanem rom- 
boló szenvedély, mely egész lelkét elhóditá. Meg volt 
őrülve ! Nem látott maga előtt se veszélyt, se életczélt : 
kockára tett mindent, a mi egy ifjúnak drága. 

Mindennap akarta látni szerelme tárgyát. S az már 
akkor férjes nő volt. S a féij egyike az ország miniszterei- 
nek, kinek palotája előtt egész várta tengerész strázsált, 
körülötte rendőrök ácsorogtak. A lakosztályokhoz külön 
lépcső vezetett, s mindegyikét egy ajtónálló őrzé, a ki 
igazolás nélkül senkit be nem bocsátott. Ha Jelvira ki 
akart kocsikázni, két lovas rendőr kisérte a hintaját, a kik 
értesítést hoztak a miniszternek, hol járt a felesége ? 

Még is mindennap tudott vele találkozni Frigyes. Övék 
voltak a sötét órák. S az őszi hónapok alatt a szerelmesek 
világában megfordított asztronómia van. A « napok » hosz- 
szabbodnak. 

Két lekenyerezett cseléd : a kapus és a belső fraj egyet- 
értésével, minden nap más meg más álcza alatt hatolt 
keresztül a jól őrzött ajtókon Frigyes. Egyszer matróznak, 
másszor örmény aranyművesnek, majd szabónak, czipész- 
nek volt öltözve ; majd mikor a fűtés szaka elkezdődött, 
minden másodnap jöhetett, mint bekormozott képű füst- 
faragó. A kapus bebocsátá a kertbe, ott elrejtőzött a kerti 
lakban s aztán sötéttel kinyitották előtte a kertre nyiló 
ablakot. 

Ha egyszer rajtakapják : senkinek sem szólnak, ráver- 
nek kétszáz kancsukát, szánra dobják s viszik Szibériába. 

Mindennap azon kellett törnie a fejét, hogy másnap 



Digitized by VjOOQIC 



264 

milyen furfanggal jusson be a P . . . flf palota szenté- 
lyébe. 

Ez a szerelem annyira elfoglalta a lelkét, hogy minden 
dolgáról megfeledkezett. A katonai szolgálatot sehogy sem 
teljesíté. Minden foglalkozása abból állt, hogy Oettinger 
barátja irodájában segített a mérnöki terveket rajzolni. 
Yigy megemlítésre méltó művet hozott létre: Bestuseff 
kanezellár úr palotájának hg^ránt perspektívából fölvett 
építészeti rajzát, melylyel nagy talentumát kimutatta s 
obligát dicséretet kapott érte a — kanczellárnétól. Még az 
udvarhölgyeket is elhanyagolta, a mi már öreg hiba ! 

Három hónapig tartott már ez az őrülettel teljes ka- 
land. Mindennap új merényletet kigondolni, mindennap 
keresztül kúszni az örvény fölött s aztán meglopni a pa- 
radicsomot. 

Mind a két szerető elvesztette már az eszét. Elhatároz- 
ták, hogy ennek a kínos helyzetnek véget fognak vetni : 
megszöknek együtt Moszkvából. Nem várnak rá, hogy 
mikor tetszik a czárnőnek Szentpétervárra átköltözni. 

Tervüket arra építek, hogy Jelvira atyjának megkegyel- 
mezett a czárnő : ez volt az ára a miniszterrel kötött nász- 
nak. Az öreg bojár már útban van. Nagy idő kell ahhoz, 
a míg Irkuczkból Moszkovába érnek. Akkor azután a 
czárnő kegyelméből meglátogatják a visszakapott uradal- 
maikat, a mik Kiew tartományban feküsznek. Együtt 
utaznak Jelvira, az apja és a férje. A tengerészeti minisz- 
ternek lehet télen utazni, az orosz kikötők be vannak 
fagyva. Az egész útmentén előre meg vannak rendelve a 
friss fogatok az előkelő utasok számára. A kitűzött nap 
előtt aztán a szerető pár éjjel megszökik a kerten keresz- 
tül s ugyanazon előre megrendelt fogatokat felhasználva, 
vágtat lóhalálában s meg sem pihen a lengyel határig. 
A rónát köd borítja, a telegrafok nem működhetnek. 

Ezt a tervet szépen kidolgozva, még az útiköltségről 
kellett gondoskodni. 

Jelvira átadta Frigyesnek minden ékszerét, drágaságát. 

móringba kapott aranyait. De ezt még mind nem tartá 
elégnek. Ő a kedvesének még anyagi kárpótlást is nyúj- 
tott elrontott életpályájáért. 

Azt a furfangot találta ki, hogy elébb a ezárnőt vette kö- 
rül hódoló színleléssel. Lábaihoz borult megköszönni az 
atyja iránt gyakorolt kegyelmet. Előre futtatott tatár lovas 
meghozta neki a levelet, melyben a kazáni kormányzó 
tudósítja, hegy atyja már oda megérkezett s néhány napot 
pihenve, egy hét múlva Moszkovában fog lenni. 

Jelvira ez örömhírt egy jótékonysági tettel kívánja meg- 
örökíteni. 

A czárnő ez évben készítteté el a himlőbetegek kórhá- 
zát. Ebbe a kórházba kíván Jelvira tíz ágyra szóló alapít- 
ványi; tenni, hétezer arany erejéig, mely összeggel atyja 
visszaadományozott birtokait terheli meg. Erre kéri a 
czárnő engedelmét. 

A czárnő kegyesen fogadta a nemeskeblű ajánlatot s 
kiadatá a kanczellárral az erre vonatkozó engedélyt Jelví- 
rának. 

Jelvira aztán először elment a kórházigazgatóhoz s 
annak átadá a hétezer arany értékéig tett alapítvány-leve- 
let, mely minden törvényes formaság szerint volt szer- 
kesztve. 

De ugyanezzel az úttal felkérésé a moszkvai bankárok 
egyikét s felmutatva a czárnő által kapott felhatalmazást, 
attól megint törvényes alakban fogalmazott, tanuk által 
aláírt, megpecsételt kötelezvényre felvette készpénzben a 
hétezer aranyat. 

Ezt az összeget is odaadta Trenk Frigyesnek. 

Ötvenezer rubelt értek a kincsei, a miket rábízott. 

Most már lehetett szökni. 

Es Frigyesnek nem jutott eszébe, hogy ez lopás, csalás, 
alacsony bűn, a mit ő most elkövetni készül. 

Nem súgta a fülébe a jobbik esze, hogy ennek a bünte- 
tése az ólombánya a Koliván tó mellett, vagy a «holt 
ház» ! 

Milyen sűrű köd a szerelem ! 

Trenk Frigyes még az évtizedekkel később megírt ön- 
életrajzában is, ifjúi naivitással, egészen jogosult boldog- 
ságnak nevezi ezt a szerelmet : siránkozik a szöktetési 
terv nem sikerülte miatt ; panaszkodik a fátum kegyetlen- 
sége fölött. 

Pedig, ha tanúbizonyságot keresünk a gondviselés 
csodaszerű intézkedéseire, úgy épen Trenk Frigyesnek 
ezen sorsfordulatában találjuk meg azt szemmel lát- 
hatóan. 

A szökésre kitűzött nap előtt megbetegedett a szép 
Jelvira. Megkapta a fekete himlőt. 

Ugyanaz a titokteljes rém, mely láthatlanul, nesztelenül 
jár az emberek között, számlálva a fejeiken a tizenharma- 
dikat, s melyet a szép bűnös a maga cselszövényéhez 
tréfás czimborának hitt meg : az fogta a szaván. Az a kór- 
házlátogatási komédia. 

Hetednapra a szép Jelvira a ravatalon feküdt. 

Az utolsó forró kézszorítás után csak a koporsóban látta 
őt meg ismét Trenk Frigyes. Mivé lett az a szép tündér- 
női arcz ! 

A koporsó fejénél egy öreg ember sírt : az volt Jelvira 
atyja. 

A férj csak az ajtóban állt, száját otkolonáztatott ken- 
dővel takargatva. 

Trenk Frigyes Jelvira ravatalától régi barátjához, Hyndt- 
forth lordhoz sietett. Egyedül ő ismerte veszélyes szerelmi 
kalandjának minden titkát. 

— Ha a sors elszakított bennünket egymástól, én da- 
czolok a sorssal, monda Frigyes. Ha együtt nem mehet- 
tünk a nagy világba, együtt megyünk a túlvilágba. 

— Csak nem akarod magadat a kedvesed sírján főbe- 
lőni ! riasztott rá a higgadt jó barát. Az által meggyaláz- 
nád a nevét örökre. Légy erős ! Uralkodjál az érzéseiden ! 
Ezzel tartozol a megholt kedvesednek. 

Ezzel eszére téríté az ifjút. 

Az a nyugalom, melyet Frigyes magára erőszakolt, a 
kedves emlékét örzé a rágalomtól. 

maga vezényelte a ezárnő által kiküldött katonai ki- 
séret et a pompás temetési szertartásnál, ö vette át a 
kriptaajtó kulcsát a sekrestyéstől s maga vitte azt fel a 
gyászoló férjhez a temetés után. A miniszter a ezárnőtől 
fölmentést kapott, egészségi tekintetből, a gyászmenetben 
való kiséret alól. Orosz szokás szerint a gyászolók fedet- 
len fővel tartoznak kisérni a halottjuk koporsóját s a mi- 
niszter, kopasz fejével, halálos influenzát kapott volna a 
huszonöt fokú deczemberi hidegben. Megengedtetett neki, 
hogy szobájában maradjon a nagy harangzúgás alatt, a 
kandallója előtt. 

Ez a harangzúgás még akkor is ott zsongott Frigyes 
agyában, a mikor a P ... ff palota lépcsőin felment, ke- 
zében tartva levett sisakját, a hosszan lelógó fátyollal. 

Itt is megtudta őrizni nyugalmát. 

Az özvegy miniszter előtt katonás poziturában állva, 
elmondá száraz fenhangu szavakban a rapportot a gyász- 
szertartás részletei felől. Egyszer sem akadt a torkán a 
szó, egyszer sem csuklott el a hangja egész a kriptakules 
átadásáig. 

A miniszter maga is felállva hallgatá végig a tudósítást 
felesége temetése felől, halló tülkét fülébe dugva, s sze- 
meivel a beszélő ajkait ügyelve. 

Mikor azt a kulcsot átvevé, azt monda Frigyesnek : 

— Köszönöm, édes fiam, hogy engem e szomorú alka- 
lommal is helyettesítél. 

Frigyes nagyot bámult. Bár a szája nem mondta, de a 
szemei kibeszélték, hogy az «is» szó nagyon megdöbbenté. 

— Mindent tudok, édes fiacskám, monda a miniszter. 
A megdicsőült angyal a halála előtti éjszakán odahivatott 
a kórágyhoz. Addig folyvást fantáziált, delíriumban be- 
szélt : ekkor már eszméletéhez tért. A mit beszélt, azt nem 
hallottam. Én nem tudom, minő volt a hangja. Bizonyosan 
olyan szép csengő lehetett, mint azoké a kerubinoké Szent 

János Látások könyvében, A szemeinek a beszédjét sem 
lehetett már megérteni. Hanem azt megtudta velem ér- 
tetni, hogy a nyakán levő zsinórról vegyek le egy kis 
aczélkulcsot, s nyissam fel vele azt a jáspis ladikot, a mit 
te is láttál egyszer a nászkelengyéje között. Abban volt 
egy marokinba kötött könyvecske. Mutatta, hogy nyissam 
fel és olvassam el a tartalmát. Itt van a könyv. Ez az én 
örökségem. Ebben fel van jegyezve napról-napra minden, 
attól az órától kezdve, a midőn te melletted ült a lord 
Hyndtforth lakomáján, addig a perczig, a mikor utoljára 
megszorította a kezedet. Őszinte, igaz lélekkel van meg- 
írva minden. Miket szenvedett az ő szörnyetege miatt 
(az én vagyok), s minő gyönyöröket élvezett az ő szaba- 
dító angyala karjai között (ez te vagy). 

Trenk Frigyes azt érezte, hogy forog körülötte az egész 
terem, ódon bútoraival, kandallójával együtt s a padlat 
emelkedik fölfelé. 

A miniszter csendesen folytatá, neje naplóját kezében 
tartva. 

— Az is meg van irva az utolsó lapokon, minő tervet 
állapítottatok ti meg az együtt megszökésre. A mire mel- 
lesleg megjegyzem, hogy az igen kába terv volt, mert akár 
Lengyelországba, akár Mária Terézia országaiba mene- 
kültök, onnan titeket a kormányok kiadatnak ; mivethogj^ 
elég gondatlanok voltatok még idegen vagyonhoz is hozzá- 
nyúlni, a mi közönséges gonosztett lesz vala. Ebben a 
naplóban minden fel van jegyezve. 

Trenk Frigyes átlátta, hogy el van veszve. Kész a zárt 
szánkó, mely őt elviszi Szibériába. 
A miniszter tovább beszélt. 

— Mikor én ezt a naplót végig olvastam és becsuktam, 
az a mi haldokló angyalunk összekulcsolta imára a kezeit, 
s úgy nézett rám könyörgő tekintettel, a hogy egy kétségbe- 
esett mártír nézhet a megváltó messiásra. Én elértettem 
a néma beszédet. Egyik kezemet az ő összekulcsolt kezeire 
tettem, a másikkal ezt a naplót az ég felé emeltem, s az- 

tán a kandallóra mutattam vele. Erre ő moBolygott. — Ha 
te ezt a mosolygó arczot láttad volna, fiu ! Meg kellene bo- 
londulnod bele s a fejedet összezúznod a kriptája rács- 
ajtaján. 

Trenk Frigyes melle úgy zihált, mint a kit álomkisértet 
nyomása kínoz. 

— A mit én a haldoklónak Ígértem, azt én beváltom, 
monda a miniszter, s azzal a Jelvira naplóját az izzó kan- 
dallóba vetette. 

Azzal odalépett Frigyeshez, s megfogta a kezét. 

— És most, köszönöm neked, hogy az én angyalomat 
rövid világi élete alatt boldoggá tetted ! S minthogy ő úgy 
kivánta, mindazokat a kincseket, a miket ö te rád bízott, 
neked ajándékozom. — Távozzál Isten hírével. 

Hogyan jött ki Trenk Frigyes a miniszter palotájából ? 
azt maga sem tudta. Az agyára támadó visszás érzések 
rohama alatt ájultan ragyott össze. 

Dyen mesés nagylelkűségre is csak Oroszországban ta- 
lálni példát. Pedig ez igaz történet. 



VI. FEJEZET. 

A KANCZELLÁENŐ. 

Trenk Frigyes mindennap friss szekfübokrétát vitt holt 
kedvesének, azt odatűzte a kriptaajtó rácsai közé. Az volt 
a szép Jelvira kedvencz virága. A rózsát gyűlölte, mert 
menyegzői bokrétájára emlékezteté. És akkoriban még 
nem is voltak télen is virágzó rózsák : a kertészek csak a 
centifoliát ismerték, fehéret, pirosat s annak a szirmait, 
változatosság kedvéért, mesterségesen megfestették. Ellen- 
ben a szekfűkertészet minden palotában dívott. Százféle vál- 
faj volt, változatos színvegyületben, miroboláns nevekkel. 

Ezek a szekfüvek egészen búskomorrá tették Frigyest. 
A milyen hetvenkedő, bőbeszédű volt eddig, olyan zárkó- 
zott, olyan hallgatag lett ezentúl. 

A kanczellár gyakran ott tartotta őt magánál ebéden s 
a neje mellé ültette. Úgy bántak vele, mint egy beteg 
gyermekkel. A komédiába is magukkal vitték. Semmi sem 
dérit ette fel. 

— Ez a fiu bizonyosan szerelmes ! monda Bestuseff. 

Olyan jól megőrizte a titkát, hogy még a kanczellár 
sem tudta meg, hogy egy kedves halottat gyászol. 

Hanem a kanczellárnö már tudta. 

Azt a georgiai nőt, a ki mint Jelvira komornája, az 
egész szerelmi cselszövényt útba egyengette, úrnője ha- 
lála után szolgálatába fogadta a kanczellárnö s attól aztán 
minden titkát megtudta Frigyesnek. 

Ebéd után a fekete kávéhoz átmentek a kanczellárnö 
belső szobájába Frigyes és Oettinger, a tÖbbi vendégek a 
^ kanczellárral együtt annak a pipatóriumába vonultak ká- 
vézni : az úrnő nem tűrhette a füstöt ; az ő kedvéért 
Frigyes és a régi házi barát, Oettinger, lemondott a do- 
hányzásról. 

Egyszer aztán csak ketten maradtak naagukban a bou- 
doir kávéasztalkája mellett: a kanczellárnö és Frigyes. 

(A magyar etimológia ugyan azt követelné, hogy kan- 
czellárnét Írjunk, de a tényállás majd igazolni fogja, hogy 
kivételképen helyes a kanczellárnö.) 

A magas úrhölgy még mindig igen szép volt, bár a 
harminczas évek túlsó szakaszában járt is. Egy nagy 
kamasz tékozló fia is volt már, az első házasságából. Elébb 
egy német kereskedő neje volt. Bestuseff, mint hamburgi 
rezidens szeretett bele s nőül vette a fiatal özvegyet. 
Bötticher Anna karcsú, magas, királynői termet volt, 
klasszikus idomokkal; gondosan megőrzött finom arcz- 
színe, sima, redőtlen homloka. Nagy önuralkodása által 
elérte azt, hogy az arcz kecses gödröcskéi nem alakultak 
át vénítö ránczokká : se harag, se dévaj kedv redőket nem 

szoktatott a szép szobor vonásai közé. Vénus volt; de 
keztyüs kézzel. 

Mikor egyedül maradtak Frigyessel, a szép hölgy eddig 
szokatlan lágy hangon szólalt meg. 

— Édes Trenk ! Én ismerem önnek a fájdalmát. Tudom, 
mit szenved. A szivébe látok. Önnek egy halottja van, a 
kit nem szabad megsiratnia. Önt a visszafojtott könyjei 
emésztik. 

Erre a szóra visszatarthatlanul a szemébe szökött Fri- 
gyesnek a köny. ' 

S akkor a méltóságteljes Anna odahajolt föléje és le- 
csókolta a szeméről azt a drága könyet. 

Ezzel aztán felszabadítá az ifjút, hogy e nemes részvét- 
től dobogó kebelre boruljon s ott lelke fájdalmait kedvére 
kisírja. 

És aztán többször is megengedték neki, hogy szivének 
sebeit ily módon gyógyítsa. 

Az Aetna jéghegye alatt tűzláng lobog. 

A királynői büszkeséggel sugárzó német asszony egy 
spanyol nő szenvedélyével tudott szeretni. Trenk Frigyes 
nagy hamar megtalálta azt, a mit elveszített. 

S a szekfüvek nem vándoroltak többé a P . . . fif családi 
kápolnához. 

Csakhogy Anna okosabban tudta vinni a szerelmi csel- 
szövényt, mint a knéz-leány. Ö minden koczkáztatást ki 
tudott kerülni. 

Bestusefif ismerte feleségének szigorú elveit. Semmi oka 
nem volt a féltékenységre, a gyanakodásra. Egy jól nevelt 
férj hozzá van már ahhoz szokva, hogy egy házi barátot 
lásson maga körül, a ki a feleségét sétálni kiséri, otthon 
mulattatja, verseket olvas fel neki, pletykákat hord neki 
a városból, a bálban gardírozza, s ha migrénje van, a 
rigolyáit vállalja. Ez egy igen szükséges utenzilia a ház- 
nál. S ha kettő van ilyen, annál jobb. 

A kanczellárnő az udvarnál nagyobb hatalommal bírt, 
mint a férje. Esze is több volt, mint az urának. Erzsébet 

czárnö egészen az ö befolyása alatt állott. Beleavatkozott 
az országos politikába s értett hozzá, hogyan kell szövet- 
ségeket kötni és elrontani. 

Gyűlölte a poroszokat. Ez volt az alapszínezete a jelle- 
mének. 

Nem is jutott be porosz a moszkvai udvarhoz az ő ha- 
talmi korszaka alatt, az egyetlen Trenk Frigyesen kívül. 
Ezt épen az a balsorsa ajánlotta, hogy saját hazájából 
száműzetett, hogy Frigyes király nem restelli őt különös 
üldözése tárgyául kiválasztani. — Aztán azok az udvari 
mende-mondák, a mikből Trenk Frigyesnek egész tárháza 
volt ; a berlini, potsdami, charlottenburgi élményekkel ter- 
helve. Ezek egész a czárnő budoárjáig nyitva tartottak 
előtte minden ajtót. 

Majd megfelelő ezímet is szerzett neki ehhez új párt- 
fogónője. A czárnő kinevezte Frigyest udvari kamnaer- 
junkerének. 

Ekkor aztán már aranykulcsa is volt minden ajtó fel- 
nyitásához. A czárnő kammerjunkere ! Egy ilyen méltó- 
ság előtt mélyebb komplimentet vágnak az udvaronczok, 
mint egy miniszter előtt. 

De ezen udvari hivatalon kívül még egy olyan foglalkozást 
is kellett teremteni Frigyes számára, melyben nagy tanul- 
mányai, fényes tehetségei méltó munkatért találnak. Ez is 
megjött. A kanczellár megtette Frigyest belső titkárának. 

S ebben az állásában ez a huszonnégy éves ifjú teljes 
betekintést nyert az egész európai politika rejtélyes gépe- 
zetébe. A legtitkosabb levelezéseket ő olvasta és fogal- 
mazta. S lángesze, tanulmányai, nyelvismerete komoly 
sikert biztosítottak a számára. Eövid időn nélkülözhetlen 
emberévé lett a kanczellárnak. Óriási szorgalommal dol- 
gozta fel a rendezetlen ügyek halmazát : alig engedett 
magának alvásra időt. S aztán, hogy annál szorgalmasab- 
ban végezhesse teendőit, magában a kanczellári palotá- 
ban rendeztek be a számára kényelmes lakást, közel a 
kanczellárnő lakosztályához. 

Okosabb is így, mint az ablakon át járni fel kötél- 
lajtorján. 

Ez új hivatalában is szivesen látott vendége volt mind 
az osztrák, mind az angol nagykövetnek, a kik mindketten 
egyetértettek Bestuseflfel a porosz király elleni politikai 
cselszövésben. 

Lord Hyndtf orth ezentúl is hü oltalmazója volt kegyen- 
czének. nála volt letéve Trenk Frigyesnek minden va- 
gyona, mely (saját életrajza szerint) a szép Jelvira halála 
után hétezer aranyból állt készpénzben s rövid három hó- 
napi hivataloskodás után, daczára a pazarló életmód- 
nak, — felszaporodott nyolczezer aranyra. — A mi azt 
bizonyítja, hogy Oroszországban a miniszteri titkárokat 
nagyon jól fizethették abban az időben. 

Bevallja ugyan fiatal hősünk egész őszintén, hogy a 
pártfogónéjától tetemes összegeket kapott ; de hozzá teszi, 
hogy ezeknek nagyrészét a méltóságteljes Anna tékozló 
fiának a hinárból kiszabadítására fordította. 

Ha ezt tette, akkor csak atyai kötelességet teljesített. 



Vn. FEJEZET. 

HOGYAN SZÜLETIK A HONÖYŰLÖLET. 

Hongyülölet ! 

Chimsera ! Paradoxon ! 

Olyan szó, mely semmi nép szótárában elő nem 
fordul. 

És épen Oroszországban, a hol a honszeretet a törvény- 
nyel, a vallással egyértelmű, a maga barbár őserejében 
együtt uralkodik a jogarral és a — kancsukával. 

Hogy mi az a muszka hűség, azt Trenk Frigyes leg- 
jobban megérthette épen a Bestuseflf család töi-ténetéből, 
a mit a bizalmas egyedüllét óráiban szép Anna suttogva 
mondott el neki. 

Jókai: A kót Trenk. — Trenk Frigyes. IÍ5 

A kanczellárnak volt egy bátyja: Bestuseff Eiumin 
Ferencz. 

Ennek a felesége, Lapukhin herczegnővel együtt va- 
lami sértő mendemondát beszélt ki Erzsébet czárnő testi 
bájairól. 

Ezért a czárnő mind a két herczegasszonyt száműzte 
élte fogytáig Szibériába. De előbb mind a kettőt félmez- 
telenre vetkőztetve, megkancsukázták a piaczon, a sokaság 
előtt. És azután kivágták a nyelvüket. 

... És ennek a megkorbácsolt, megcsonkított asszony- 
nak a férje — tovább is megmaradt a czárnő szolgálatában : 
Erzsébet őt bízta meg a bécsi udvarnál a legfontosabb 
nagykövetség tisztével. Trenk Frigyes sokszor láthatta 
Bestuseff Riumin Ferencz herczeget Bécsben léte alatt. 
' Ilyen szörnyeteg a hűség az orosz nemzetnél. 

... És most következik egy igen ostoba história, a mi 
csak arra való, hogy az embert boszantsa. 

Ez időben Poroszország nagykövete Moszkvában egy 
gróf Goltz vala. 

Az emelkedőben levő orosz birodalom barátságáért 
Európa minden országa versenyzett.Egy czárnőikammer- 
iunkertenyerét valamennyi nagykövet sietett szorongatni. 

Ezt Goltz úr is megpróbálta. De Trenk Frigyes három 
lépést hátrált előtte s megköszönte a barátkozást. 

Ezzel aztán még jobban magára haragította a patriótá- 
ját, mint ama bizonyos danczkai bastonáddal, melyért 
Goltz hasztalan sürgetett elégtételt a czári udvarnál. Ott 
azt felelték neki, hogy megkapott botokat meg nem kapott 
botokká dekretálni még az angol parlamentnek sincs ha- 
talma. 

S a száműzött Trenknek a befolyása egyre nőtt az orosz 
udvarnál. 

Ennek a megtörésére Goltz úr egy nagyon alacsony, 
gyermekesen buta cselszövényt gondolt ki. 

Hyndtforth lord, a ki jól ismerte Trenk Frigyesnek, kü- 
lönösen architechtonikai rajzolásban való ügyességót, fel- 

kérte őt egyszer, hogy rajzolja le számára Kronstadtot, 
kikötőjével, mamelonjával és a gályáival együtt. Ö maga 
adta át neki a kép alapjául szolgáló tervrajzokat és a 
gályaképeket, a miket minden könyves boltban meg lehe- 
tett venni két rubelért. 

Trenk Frigyes aztán ezekből összeállított egy hangu- 
latos rajzot, mely Kronstadtot híven ábrázolta, a nélkül,, 
hogy ő azt látta volna természetben. 

Ezt a képet Hyndtforth lord rámába téve akasztá ki a 
szobájában. 

Egy napon a szász nagykövet, Fűnk úr meglátogatja az 
angol követet, meglátja nála Frigyes rajzát, nagyon meg- 
tetszik neki, elkéri tőle, hogy ő is lemásoltathassa azt 
magának. Hyndtforth odaadja neki. 

A míg Fűnk lakásán egy piktor Frigyes rajzát másolja, 
oda kerül hozzá Goltz úr; meglátja a képet, nagyon fel- 
dicséri; akkor aztán mind a két követ duettben elkezd 
lamentálni a fölött, hogy milyen kár volt ilyen szép tehet- 
séget, mint ez a Trenk Frigyes, elzülleszteni a hazá- 
jából. 

Végül arra kérte Goltz ur Fűnk urat, hogy engedje át 
neki azt a rajzot egy pár napra. Neki is van ilyen képe, 
de hibás ; hadd igazíttassa ki ez után. Fűnk úr átadta a 
rajzot Goltz urnák. 

És ekkor Goltz úr egyenesen szánkázott Bestuseffhez, 
a zsebredugott képpel. 

— On egy kígyót táplál a keblében, berezegem. 

— Csak egyet ? kérdé sardoni mosolylyal Bestuseflf. 

— Hát, a hogy veszszük. Meglehet, hogy kettőt. De a 
legmérgesebb vipera ez a Trenk. 

— Azt ne tessék bántani. Ö a czárnőnek kegyeneze s 
a feleségemnek házi barátja. 

— Ö árulója a czárnőnek ! S szeretője a kancellár- 
nőnek. 

— Nono, uram! Ez nagy szó! Ezt be kellene bizo- 
nyítani. 

18* 

Erre a feltüzelt kanezellárnak el kezdett egy mesét 
mondani a követ. 

— Lássa ön, lierczegem ! Azt, hogy áruló Trenk Frigyes, 
bebizonyítom kézzel foghatóan, szemmel láthatóan. Én, 
hogy ennek a kalandornak, a ki saját királyát elámilta, 
fogára tapintsak, felszólitám öt, hogy készítse el számomra 
a kronstadti kikötőnek és erődítvényeknek nagy titokban 
tartott rajzait — kétszáz arany díjért. S ez a pribék elfogadta 
a kinált bündíjt. Itt van az elkészített munka. 

S azzal oda tette a kanczellár elé Trenk Frigyes rajzát. 

Bestuseff éktelen haragba jött ennek a képnek a láttára. 
Mit tudta ö, hogy mi különbség van egy fortifikatzionális 
tervrajz, meg egy panoráma között. Ez már flagrans de- 
lietum. 

— Pert kap a gazember a nyakára s kancsukát a há- 
tára. Kiabált dühében. 

Hanem erről lebeszélte Goltz úr. Nem kell az úrfit perbe 
fogni, mert azt a czárnő pártfogolja : az bizonyosan meg- 
kegyelmezne neki az ő szép szemeiért. Legjobb lesz őt 
szépen meglepni éjszaka az ágyában s aztán senkinek 
sem szólva a csukott troikába beültetni s szépen elutaz- 
tatni Szimbirszkbe, vagy hova. — Ezzel az alkalommal 
exczellencziád legalább majd annak a másik vádamnak 
az alaposságáról is meg fog győződni. 

Ezzel ismét zsebébe dugta Goltz ur a képet és eltá- 
vozott. 

De Bestuseff urnák, ördög pokol ! nem volt kedve annak 
a másik vádnak az alaposságáról is meggyőződni ; hanem 
átrohant egyenesen a felesége szobájába s haragja tűz- 
okádó kedvében szemére lobbanta a gyalázatot, a mit há- 
zára hozott, kalandot kezdve egy ilyen sehonnai árulóval, 
mint ez a Trenk. 

Anna hideg méltósággal kérdezé : 

— Honnan veszi ön ezt a gyanút ? 

— Kezemben volt a bizonyítvány. 

— Miféle bizonyítvány ? 

— A kronstadti erődítvénynek a rajza. 

— Hát én vagyok a kronstadti erődítvény ? 

— Fájdalom, hogy ön nem a kronstadti erődítvény. 
De az áruló csak az ön révén juthatott hozzá, hogy azt 
lemásolhassa. 

— S miért tette volna azt ? 

— Mert Goltztól kétszáz aranyat kapott érte. 

Ekkor aztán a kanczellárnőt is elhag^ia a türelme. 
O tudta legjohhan, hogy Frigyesnek mennyi pénze van s 
azt milyen heesületes úton keresi. 

Nem replikázott a férjével továhh, hanem nyaláhra 
kapta, mint egy gyereket (kicsiny, vézna uracöka volt) s 
kivitte az ölében, minden rugkapálózása daczára átczi- 
pelte a hálószobájába, ott lefektette a medvebőrre, aztán 
odakiáltott a komornyiknak: «hij játok a kirurgust, eret 
vágni az uramon, a guta kerülgeti)). 

Anna asszony megtehette azt, a hogy a német szó- 
beszéd mondja: (dhre Mittel erlaubten ihr Solcheso. 

Aztán ott hagyta a kanczellárt dühöngeni a saját szo- 
bájában. 

Maga azonban sietett rögtön levelet irni Frigyesnek. 

« Magát nagy veszély fenyegeti. Ma ne háljon odahaza. 
Maradjon lord Hyndtforth házában, közelebbi értesítésig. » 

Ezzel a levéllel elküldte a magántitkárát a kanczel- 
lárnő az angol nagykövet palotájába, jól tudva, hogy Fri- 
gyes annál szokott ebédelni. 

Trenk közölte a mylorddal Bestusefifné rejtélyes ize- 
netét. 

A nagykövet azonnal odahajtatott a kanczellárhoz. 

A mint annak a szobájába belépett, a kanczellár heves 
szemrehányásokkal fogadta, hogy az ő házához egy árulót 
vezetett be. 

— Mit vétett Trenk ? kérdezé a mylord. 

-- Lerajzolta Kronstadt erődítési tervét suttyomban, s 
eladta kétszáz aranyért a porosz nagykövetnek. 

— Az lehetetlen ! szólt közbe Lord Hyndtforth* (Ö tudta. 

hogy Frigyes gazdagon van ellátva : nála volt a pénze le- 
téve.) Ki mondta ezt ? 

— Goltz maga ! Itt volt nálam. A rajzot is megmutatta. 
Alá van irva a rajzoló neve. 

— Alá van irva a neve ? Akkor én már tudok róla va- 
lamit. Kérem, hivassa ide Goltz urat azzal a rajzzal együtt. 
Ha ez csakugyan a titkos tervrajz, akkor megvonok min- 
den oltalmat az árulótól. 

Bestuseff azonnal irt Goltznak, hogy látogassa meg, s 
hozza el a tervrajzot is magával. A nagykövet azt izente 
vissza, hogy nem mehet, fáj a lába. 

Ez alatt lord Hyndtforth értesíté a házánál menedék- 
ben levő Trenket, hogy « Csigavér ! Nem Annáról van szó, 
csak Kronstadtról » . 

Erre aztán Frigyesnek is egyszerre megtért az ártatlan- 
sága felőli meggyőződése : — azonnal elhagyta a mene- 
dékét s felsietett a kanczellárhoz. 

Lord Hyndtforthot még ott találta a kanczellár szobá- 
jában. 

A nagykövet, igazi britt büszkeséggel kiálta a be- 
lépőre : 

— Maradjon ott, a hol áll ! Ne közelítsen ön felém 
addig, a míg a vád alól nem tisztázza magát. — Ön le- 
rajzolta alattomban Kronstadt erődítményi tervét ? S azt 
eladta Goltz úrnak ? 

— Én rajzoltam egy képet Kronstadtról, a mire excel- 
lentiád szólított fel, a könyvárusoknál kapható vázlatok 
után, s azt excellenciádnak adtam, — nem díjért, de há- 
lás tiszteletből. 

— S hogy került volna^ ez Goltz úr kezébe ? kérdezé a 
kanczellár. 

Lord Hyndtforth intett Frigyesnek, hogy hallgasson, s 
a kanczellár fülébe súgott. Erre Bestusefif azt mondta 
Trenknek, hogy lépjen a mellékszobába, s várjon, míg 
szólítani fogják. A kulcsot ráfordították az ajtóra. 

Az alatt, a míg Frigyes szobafogságban volt, lord Hyndt- 

farth elmondta Bestuseffnek az egész kronstadti rajz tör- 
ténetét: a kanczellár odahivatta magához Fűnk urat, a 
szász követet s Schwert urat, Belgium képviselőjét, azok- 
kal együtt bocsátá el lord Hyndtforthot Goltz úrtól fel- 
világosítást kérni. 

Legelőször is Fűnk úr visszakérte Goltz úrtól a kiköl- 
csönzött rajzot. Mikor az annak a zsebében volt, akkor 
lord Hyndtforth azt mondta Goltznak, hogy már most 
mutassa meg nekik azt a tervrajzot, a melyet Trenktől 
vásárolt kétszáz aranyon. 

A nagykövet ötölt-hatolt, utoljára kipattantotta: 

— Én nekem parancsom van a királyomtól megakadá- 
lyozni, hogy ez a Trenk Oroszországban szerencséjét ko- 
vácsolhassa. Én azt tettem, a mi egy miniszternek a köte- 
lessége. 

— Tessék ezt lediktálni a titkár úrnak. 

A három nagykövet a kanczellár első titkárát is magá- 
val hozta. Az leirta azonnal Goltz úr nyilatkozatát. 

— Egyébiránt a másik vádamat : a Kremlin kertjében, 
a gyertyánfák alatti találkozást a magas rangú hölgygyei, 
fentartom. 

A titkár ezt is hiven leirta. 

— Tessék aláirni, monda lord Hyndtforth. 
Goltz úr odaírta a nevét. 

— Kérek hivatalos pecsétet is ütni a név alá. 
(Az ostya nem akart jól megragadni a levélen.) 

— Majd én ráköpök s akkor megragad, monda lord 
Hyndtforth, s úgy cselekedék. 

Ezzel a bizonyítékkal aztán visszatértek a kanczellár 
palotájába. 

Trenk Frigyes ártatlansága teljesen ki volt derítve : 
Bestuseff ráismert az elhozott képben ugyanarra, a mit 
Goltz úr titokban megmutatott neki. Restelte nagyon a 
dolgot, hogy nem tudott külömbséget tenni egy tájkép, 
meg egy tervrajz között. Trenk Frigj^est kibocsátották a 
szobafogságából, meggratulálták, megölelgették. Bestuseff 

Í8 megölelte, hanem azután mégis ütött egyet az öklével 
a hátára. 

— Hanem az a találkozás a gyertyánfák alatt ! Azért 
még majd beszélünk egy szót,. úrfi ! 

Trenk Frigyesnek aztán lovagi szavát vették, hogy nem 
fog Goltz úrral gorombáskodni, ha találkozik vele. 

Bestuseff ott marasztá az urakat lakomán. A kanczel- 
lárnő is megjelent az asztalnál s változatlan hideg arcz- 
czal hallgatá végig a mylord és a két követ úr előadását 
a Goltz úr intrikájáról. Úgy tett, mintha ez csupa új do- 
log volna előtte. — Bizony pedig, ha ő bele nem kap a 
sors lovainak gyeplőjébe, azok már azóta repítik Frigyes 
úrfit az Urál felé ! 

Csak Bestuseff dörmögött közbe egyet-mást. 

— No de a gyertyánfák alatt. . . 

Még tartott a lakoma, a midőn belépett a terembe a 
czárnő udvarmestere s egy levelet adott át a kanczellár- 
nak, melyet a czárnő sajátkezűleg irt. 

A vendégek felállva hallgatták végig a levél tartalmát. 
A kanczellárhoz volt az intézve. A legszeretetreméltóbb 
uralkodónő mély felindulásának adott kifejezést azon 
méltatlan vádaskodás fölött, melylyel kedves híve, Trenk 
Frigyes nevén sebet ütni törekedtek. Ezen igaztalanul 
okozott fájdalom megorvoslására elrendeli a czárnő, hogy 
Trenk Frigyesnek az államkincstárból két ezer rubel ki- 
fizettessék s jövőre nézve e hű ifjú személye minden kém- 
kedés és ólálkodás alul mentesíttessék. 

((Éljen a czárnő !» hangzott minden ajkról. 

Trenk Frigyesnek odanyujtatott a levél, hogy azon az 
uralkodónő nevét megcsókolhassa. 

A kanczellárnak egyszerre visszatért az egész jó kedve. 

Megveregette Frigyes vállát. 

— Jól van, fiacskám. Csak te sétálj a Kremlin gyer- 
tyánfái alatt. Egy szót se beszéljünk erről többet. 

. . . S mind ezt istennői apathiával hallgatta végig a 
szép Anna asszony. 

Ez a rosszul sikerült cselszövény színleg mulatságosan 
végződött, de az érdekelt kedélyekben mélyen ülő salakot 
hagyott hátra. 

Trenk Frigj^es naplójából annyit tudunk meg, hogy a 
szép Anna asszony ezért a lovagiatlan árulkodásért olyan 
inzultussal állt boszút Goltz úron, a mely le nem irható ; 
és hogy ez a nagykövet ez eset után sorvasztó betegségbe 
esett s rövid időn elhalt. Halála rejtélyét homály takarja. 

De magának Trenknek a lelkületét is feldúlta ez a durva 
cselvetés. 

Hogy Frig3^e8 király őt, egykori kedvenczét, még idegen 
országban is üldözteti s ilyen eszközöket is megenged a 
nagyköveteinek, hogy haragja kipéczézett tárgyát szeren- 
csétlenné tegyék. 

Saját szavai szerint : «e cselvetésen felindulva, képes 
lett volna saját hazáját pusztasággá átváltoztatni, ha al- 
kalom kínálkozott volna rá». 

Tehát már kész volt kardját kihúzni Poroszország zászlói 
ellen. 

Megszületett a hongyűlölet. 

S ezt a szörnyszülöttet még nagyobbra nevelte minden- 
napi indulataival. 

A féltékenység fulánkja a kanczellárnak is a szivébe 
szakadt. Ez időtől fogva nemcsak a saját szemével, de 
kémei által is folyton figyelemben tartá a felesége és Trenk 
Frigyes minden lépését. Azoknak alig lehetett másutt 
ellenőrizetlenül találkozni, mint a Kremlinben, aztán meg 
lord Hyndtforth palotájában; vagy néha Bernesnél, az 
osztrák nagykövetnél. Ide nem hatolhattak be a kanczel- 
lár kémei. 

S ez a féltés, ez a boszúság magára az orosz politikára 
is befolyással volt. Bestuseff megharagudott lord Hyndt- 
forthra és Bernes úrra a miatt, hogy Anna asszonynak 
Frigyessel folytatott szerelmi viszonyát pártolják. Azok- 
nak ugyan legkevesebb kedvük telt abban, hogy két sze- 
rető szívnek a boldogságát előmozdítsák, de nagy politikai 

tervtik volt vele, hogy Erzsébet czárnőt megnyerjék az 
angol és osztrák fegyverszövetség számára, s egy közös 
hadjáratra Poroszország ellen. S ennek legbiztosabb esz- 
közlője volt a kanczellárnő, a kinek Poroszország iránti 
gyűlöletét legjobban fentartá a Frigyes király által mél- 
tatlanul üldözött ifjú iránti szenvedélye. 

Ez a huszonnégy éves gyermek képezte az európai po- 
litika sarkát, mely körül az összes diplomatia forogni 
volt kénytelen. 

A czárnő is kényeztette a íiut és semmi titkot nem tar- 
tott előtte. 

Ez öntudatlan politikai sark körül aztán maga az orosz 
diplomatia is megfordult. 

Bestuseff kanczellár, féltékenysége hideg dühében, eddigi 
szövetségeseitől, angoloktól és osztrákoktól elfordulva, a 
poroszokhoz közeledett. Anna asszony, kinek szintén meg 
volt a maga titkos rendőrsége, férjének minden titkos ter- 
veiről értesült. A hadügyminiszter, Apraxin, maga is bele 
volt ezekbe avatva. 

A titkos terv az volt, hogy Oroszország csatlakozzék az 
angol, osztrák és később a franczia szövetséghez s indít- 
son meg egy nagy hadsereget Apráxin vezénylete alatt a 
poroszok ellen. A legelső összetalálkozásnál azonban, 
melyben a poroszokkal csetepatéra kerül a sor, tegyen 
úgy Apraxin, mintha elvesztett volna egy derék ütközetet 
s vonuljon vissza, hagyja magára az osztrákot, a ki az 
oroszok félreálltával az angolokkal nem érintkezhetik, sem 
a francziákkal. 

Ezt az egész komplottot előre megtudta Anna asszony 
s közölte Frigyessel, úgy, hogy ez a gyermek már előre 
tudta, hogy mi lesz a legközelebbi nagy háborúnak a ki- 
menetele ? 

Trenk Frigyes veszélyes lejtőre jutott. Eszközül hagyta 
magát felhasználni egy nagy, az egész Európát megmoz- 
dító diplomatiai cselszövényhez, a melyben neki az a 
szomorú szerep jutott, hogy saját hazájának ellensége le- 

gyen. S ha még abban tört volna ki corioláni hongyűlö- 
lete, hogy kardját ajánlja fel hazája ellenségének, ebben 
még lett volna valami brutális lovagiasság : a hőstett el- 
felejteti az indokait. De ő rá egyenesen Ephialtes szerepe 
várt : az ellenséges légióknak honfitársai ellen kalauzo- 
lása. Ö segített szítani a gyűlöletet Erzsébet czárnő lelkü- 
letében a poroszok iránt. A trónörökös, később ül. Péter 
czár, határozott ellenzője volt annak a politikának, mely 
Oroszországot a burkusok elleni harczra izgatta. Ezt tudta 
Bestuseff és Apraxin is. De a czárnő nem kérte a trón- 
örökös tanácsát, egészen a kanczellárnő befolyása, alatt 
állt, a ki viszont engesztelhetlen boszút forralt Frigyes 
király ellen a Goltz által rajta elkövetett meggyalázásért. 

Tehát a kanczellár és a felesége két egymás ellen irá- 
nyult politikai cselszövényen dolgoztak. 

Nagyon tragikus vége lett ennek a magas komédiának. 

Öt évvel később csakugyan megindult a nagy hadjárat 
Frigyes király ellen, melyben az oroszokon kívül az osztrá- 
kok és francziák is résztvettek. — Apraxin tábornok egy 
hatalmas hadsereggel indult meg Poroszország felé s Fri- 
gyes király fölött Grosz-Jágerndorf mellett nagy diadalt 
vívott ki. — Ugyanekkor azonban Erzsébet czárnő halálos 
betegségbe esett. — Bestusefif egy merész elhatározással 
hirtelen parancsot küldött Apraxin után, hogy ne nyomul- 
jon előre : térjen vissza az egész orosz hadsereggel Muszka- 
országba. Azt remélte, hogy ez által megnyeri a következő 
czár gratiáját, a ki a porosz királyt pártolta. - Azonban 
mire Apraxin visszatért az orosz hadsereggel, akkorra 
Erzsébet czárnő is felgyógyult a halálos betegségéből s 
ismét átvette az uralkodást. 

Mikor a czárnő megtudta, hogy az ő kegyenczei, ural- 
kodónőjük halálára számítva, ily végzetes fordulatot idéz- 
tek elő a hadjáratban, méltó haragjában haditörvényszék 
elé állíttatá mind a kettőt s a bírák halálra ítélték őket. — 
Erzsébet kegyelem útján száműzetésre változtatta e bün- 
tetést. Anna asszony követte a száműzetésbe férjét, a hol 

BestusefiF Alexcj Petrovics, rangújától, érdemjeleitől meg- 
fosztva, a bibliából kiszemelt kegyes mondatok összeállí- 
tásával foglalkozott, míg bátyja, BestusefiF Riumin Fe- 
rencz, patikánisságra adta magát. (Ö lett feltalálója a hír- 
hedt Bestuseflí-eseppeknek, másnéven « arany cseppek*, 
melyek minden migrainet meggyógyítottak). — Ha Trenk 
Frigjest, ki együtt emelkedett e hatalmasokkal, ott találta 
volna a nag;y' kataklizma, belőle is olyan hulló csillag lett 
volna, mint azokból. — Elvesztette volna azt, a mi vissza- 
nyerhetetlen : a becsületet. 

Jó szerencséje volt, hogy korábban utóiérte a szeren- 
csétlenség. 



Vili. FEJEZET. 

KERESZTÜL-KASUL A VILÁGBAN. 

Amíg az ifjabb Trenk az orosz udvar diplomatiai és 
szerelmi cselszövényeiben élénk szerepet játszott, az alatt 
az öregebb Trenk, a spielbergi börtönben véget vetett 
nyughatatlan életének. A meghalása is egy rettenetes ko- 
média volt : daemoni gonoszkodással úgy kitervezve, hogy 
annak még folytatása is maradjon, hogy az ő lelke még 
azután is a sírkövén gubbaszkodva, nevethessen az utána 
következők kínlódásain. 

Elébb szabályszerű testamentumot tett, melyben (a ki- 
rálynő beleegyezésével) minden világi birtokára nézve az 
ő kedves unokaöcscsét nevezé meg általános örököséül. 
(A kit nem sikerült orgyilkosokkal megöletnie.) 

Mikor készen volt a végrendelete, nevetve monda a bör- 
tönfelügyelő tisztnek, Kottulinszkynak : 

— No most már vígan halok meg, mert úgy elláttam az 
öcsémet, hogy még holtom után is boszanthatom és mor- 
tifikálhatom. 

Akkor aztán konvertált, barátcsuhát öltött ; — a ki tel- 

jes életében atheista volt, templomokat rabolt ki, papokat 
kínzott: — egyszerre kegyes lett; megjövendölte a halála 
napját, óráját, gyóntatót hivatott; egy nap azt mérgezte 
meg aqua toffanával, másnap magát. Hogy még egy ne- 
vetni valója legyen a lelkének onnan a sirkö tetejéről: 
hogy zarándokol . hozzá majd a nép, mint csodatevő 
szenthez. 

Trenk Ferencz tehát megirta a pokoli komédiáját, csak 
az volt hátra, hogy a hős eljátszsza azt, a kinek a számára 
a czímszerep irva volt. 

A bécsi udvari kanczellária felküldé Moszkvába Trenk 
végrendeletét a felhívással együtt, hogy a legatárius fog- 
lalja el az örökbe hagyott birtokot. 

Azt jól tudta Trenk Frigyes, hogy minden ország tör- 
vénye megkívánja, miszerint földbirtokot csak honosult 
nevezhet tulajdonának; a ki magyarországi földesúr akar 
lenni, annak magyar nemessé is kell lennie. Következőleg 
ott kell hagynia a fényesnek indult orosz életpályát, a ma- 
gas politikában elfoglalt izgalmas részesülést, a hatalmas 
pártfogókat s még hatalmasabb pártfogónőket, az élvezet- 
teljes kalandokat. Felcserélni Moszkvát Becsesei. És Bécset 
ismerte már annyira, hogy ne találjon benne semmi sze- 
retni valót. Nagybátyjának a sorsa elég ijesztő példa lehe- 
tett előtte. Tudhatta, hogy mennyi átok fekszik a nagy- 
bátyja örökül hagyott birtokán! Bár azt még nem tudta, 
hogy mennyi processus jár vele ? 

Eleinte visszautasítá az egész örökséget. Azonban lord 
Hyndtforth és Bernes úr addig unszolták, míg ráadta a 
fejét, hogy elfogadja azt. 

Egy milliós örökség ! Tömérdek kincs ! Kész pénz ha- 
lommal! Három nagy uradalom, várkastély Magyaror- 
szágon. 

Lord Hyndtforth azzal győzött, hogy a szabadságvágyat 
éleszté fel Frigyesben. Magyarország az ős szabadság ha- 
zája, olyan mint Anglia, a hol a magyar nemest védi a 
primae nonus. A magyar nemes kis király a maga kaeté- 

lyában ! Míg ellenben a nagy orosz birodalomban a leg- 
magasabb államférfi, a leggazdagabb knéz sincs megóva 
attól, hogy egy cselszövóny, egy czárnői szeszély a vesztő- 
helyre, a pellengérre ne küldje : a kancsuka alá, aztán 
Szibériába. íme, ö rá is ki volt már mondva — nem ité- 
letképen — csak egy féltékeny férj haragjából, hogy^ oda 
vándoroljon, s csak egy asszonyi hajszálon akadt fenn a 
balsorsa. 

Ez döntött. Frigyes elfogadta a magj^ar udvari kanczel- 
lária ediktumát s folyamodott a czárnőhöz elbocsá- 
tásáért. 

A czárnö is nehezen akarta elbocsátani, de hát még a 
másik uralkodónöje ! Ölelő karok lekötötték, forró csókok 
forrasztották, mégis el tudta magát szakítani. Megígérte, 
hogy visszajön. A szép Anna egy gyémántokkal kirakott 
medaillont ajándékozott neki, miniatűr arczképével, meg 
egy drágaköves szelenczét. Tubákolni divat volt hölgyek- 
nél és ifjú uraknál. 

És mikor elutazott, Szentpétervárott egy bankár kereste 
fel, a ki egy levelet adott át neki, melyet a kanczellárnő 
irt búcsúképen hozzá. A levélhez egy váltó volt mellékelve 
négyezer rubelről. Ezt küldé a távozó kedvencznek uti 
költségül. A levelet megcsókolá s keblébe rejté Frigyes, 
a négyezer rubelt köszönettel visszaküldé. 

Volt neki elég pénze, szép asszonyok, magas úrhölgyek 
adománya. 

Négy inast hordott magával : a két lovászát, Jankót és 
Brankót, aztán meg egy muszka vadászt és egy kalmük 
kocsist. Ezekre ugyan mind nem volt szüksége, mert hajón 
utazott tovább. 

Elébb Stockholmba ment, a hol a királyné igen szive- 
sen fogadta. Frigyes király legifjabb nővére volt. Jól is- 
merte Trenket. volt a lakodalmánál a királyi menv- 
asszony kísérője a nemes, tiszteletbeli csapat élén. Bizo- 
nyosan Amália herczegnő révén is jól ismerte az ifjút* 
Arra mutat az a figyelmeztetése, hogy ne sokat időzzön 

Stockholmban, mert ez kellemetlen súrlódásra találna 
okot adni a berlini udvarral. 

Innen átutazott Koppenhágába : ott is talált egy régi jó 
pajtást, a kit nyomorúságából kisegítsen. Aztán tovább 
Hollandba, egy gabonaszállító hajóval. 

Útközben elővette őket a vihar, a hajó elvesztette az 
órradzóját meg az előtörzsfáját s jó szerencse volt, hogy 
a gotenburgi sziklák előtt horgonyt vethetett. 

A vihar kilencz napig ott tartá fogva a hajót. 

Frigyes ez alatt azzal mulatta magát, hogy beletilteté a 
négy inasát a hajó dereglyéjébe s elkalandozott a sziklák 
közé, tengeri rákot, tőkehalat fogni hálóval, szigonynyal, 
vadludakat lövöldözni, azokat hazahordta a hajóra s meg- 
osztotta a matrózokkal. 

Azokon a szikla szigeteken emberek laktak : a férfiak ha- 
lászattal, az asszonyok földmíveléssel foglalkoztak. Ebben 
az évben rossz termésük volt. A szigetlakók éhínséggel 
küzdtek. 

Trenk Frigyes aztán a hajótulajdonostól felvásárolt va- 
lami száz zsák rozsot s azt a dereglyével kihordá a szik- 
lákhoz s szétosztotta a szigetlakók között. Ez is a nagyúri 
szenvedélyek közé tartozik. 

Egy nagyobb sziklaszigeten még templom is volt. A pap 
is olyan ínséget szenvedett, mint a népe. Azt is megaján- 
dékozta Frigyes egy pár száz forinttal, a mennyit az soha 
sem látott életében egy rakáson. 

Hangzott is utána a megvigasztalt nyomorultak áldó 
zengedezése. 

Úgy látszik azonban, hogy a vihar nem vesz tudomást 
az ilyen hálanyílatkozatokról, mert a hajóhoz visszatérőben 
olyan rohammal támadt a dereglyére, hogy azt felfordítá. 

Trenk Frigyes csak a Jankó inasának köszönheté, hogy 
oda nem veszett a hullámokban. Ez kezénél fogva húzta 
őt ki egy sziklára. 

Hanem az orosz vadász, meg a kalmük kocsis a tengerbe 
fulladtak. Azok nem tudtak úszni. 

Frigyes is beteg lett s néhány napig sem élő, sem halott 
nem volt. Míg végre tizenötöd napra szerencsésen meg- 
érkezett a hajó Amsterdam alá. — Hát bizony akkor töké- 
letes élvezet volt a tengeren való utazás. 

Hogy miért tette ezt a nagy körutat Trenk Frigyes 
Stockholmon, Koppenhágán, Amszterdamon keresztül 
Bécsig ? annak a megoldását csak az ifjúkori kalandvágy- 
ban és hetykélkedésben tudjuk feltalálni. Útközben el- 
pocsékolt tengersok pénzt, ivott tengei-vizet, kapott ten- 
geri betegséget, de semmi okosat nem tanult. 

Egy pár fölösleges kalandja is volt : egy hires verekedő 
czethalásznak levágta a jobb kezét s egy homályos gentle- 
man által, kit nagylelkűen megtraktált, meg hagyta ma- 
aát lopni keservesen. Jobb lett volna, ha a ezethalászt 
traktálta volna meg s az iparlovagnak vágta volna le a kezét. 

Végre, nagy Odyssea után, körülkerülve fél Európát, 
eljutott Bécsbe. 

Legelső dolga volt audientiát kérni a királynőnél. 
Mária Terézia igen kegyesen fogadta s tudata vele, hogy 
legmagasabb beleegyezését adja hozzá, miszerint Trenk 
Frigyes nagybátyja örökségét elfoglalja, melynek rende- 
zésére egy delegatum judicium van kiküldve. 

Frigyes azt hitte, hogy Bécsben is úgy lesz, mint Mosz- 
kovában. Csak meg kell neki magát mutatni s azzal min- 
den ember meghódol előtte. Annyival inkább, mert itt 
már mint egy valóságos magyar mágnás, három uradalom, 
meg egy hires kincstár örököse léphet fel. 

De nag}^on lehorgasztá a kevélységét a Trenk-féle tör- 
vényszéki bizottság elnöke, a ki megismerteté vele a hely- 
zetet. Legelőször is a megdicsőült végrendelkező nyolcz- 
vanezer forintot meghaladó legatumokat hagyott minden- 
féle kegyes czélokra, melyek a kincstárán erős apadást 
okoznak ; azután pedig nem kevesebb, mint hatvanhárom 
processus van a hagyaték ellen megindítva, melyeknek 
eldültéig az örökség ki nem adatik, s ha a felperesek 
igényei érvényesülnek, az egész kincstár fenékig kiürül. 

Ez volt az a mulatság, a mely fölött Trenk Ferencz 
még halála előtt egy órával is olyan jókat tudott nevetni. 
Micsoda képet fog csinálni öcsém uram, mikor megtudja, 
hogy hatvanhárom perben kell helyt állania s mint az ül- 
dözött medvének, egy egész kopófalka ellen védelmeznie 
magát. 

Egy millió forint örökség — hatvanhárom prókátorral ! 

A legelső gondolatja az volt, hogy odadobja az egész 
örökséget a törvényszék lábához s fut Európából s Kelet- 
indiáig meg sem áll ! — S ez volt az egészséges gondolat ! 
Bár maradt volna mellette. Ott még alkirály lehetett volna. 

De szerencsétlenségére épen akkor érkezett meg Bécsbe 
az ő moszkvai jó barátja, Bernes úr nagykövet, a kinek 
valami elintézni való ügyei voltak Milanóban. Az ismét 
felbiztatta, hogy csak fogadja el a Ferencz bátyja végren- 
deletét úgy, a hogy van, egyelőre ; majd ő beszél a király- 
növel s megszabadítja Frigyest e kellemetlen helyzetből. 
Fel is ment az udvarhoz s a legjobb Ígéretekkel tért vissza. 
Ezeken aztán Frigyes megnyugodott. Bernes úr megígérte 
neki, hogy a mint Milánóból visszajön Bécsbe, egyenesen 
hozzáfog a Trenk-massa felszabadításához, s addig vissza 
nem tér Moszkvába, a míg ifjú barátját a pakráci, petro- 
váci és pleternitzi uradalmakba be nem iktatja. 

Ekkor aztán Frigyes mégis csak elő kérte hát a Ferencz 
testamentumát, a mit még mind addig nem látott. 

Itt következtek azután még az új meglepetések. 

Trenk Ferencz hagyományozása három föltételhez volt 
kötve. 

Az első, hogy az általános örökös térjen át a római 
katholikus hitre. (A Trenkek lutheránusok voltak.) 

A második, hogy egyedül az osztrák uralkodóháznak 
szolgáljon. 

A harmadik, hogy az egész vagyona elidegeníthetlen 
hitbizománynyá alakíttassék. 

Ezek a föltételek még a hatvanhárom processusnál is 
súlyosabban nehezültek a milliós örökségre. 

Jókfti: A két Tienk. — Trenk Frigyes. 19 

És Frigyesnek még egyszer nyitott utat jó sorsának 
nemtője ebből a labyrinthbói való megmenekülésre. 

Alig utazott el Bernes úr Bécsből, a midőn a pfalzi kö- 
vetnek az estélyen összetalálkozott Frigyes a porosz nagy- 
követtel, a ki őt előzékeny nyájassággal félrehívta egy 
ablakfülkébe s elkezdett előtte nyilatkozni Frigyes király 
meg^'áltozott indulatáról Trenk iránt. A nagykövet min- 
den rábeszélő tehetségét elővette, hogy Frigyest hazájába 
visszatérésre birja. Biztositá számára a királ}^ amnesztiá- 
ját, lelkére köté a hazája iránti szeretetét. — Frigyes 
hajthatatlan maradt. 

Azután a nag}Tavágyásához beszélt. Frigyes királ}' ki 
fogja őt nevezni egy lovas ezrede parancsnokának ; fényes 
katonai pálya nyilik meg előtte a saját hazájában ; míg 
itt az új hazában ugyan várhat, a míg egy fölösleges he- 
lyen megakad, ott azután fenn is akad. Láthatja a bátyja 
példájából, hogy mi a jutalma Ausztriában a csatatéren 
szerzett érdemeknek. — Frigyest ez sem indította meg. 

Végre a legérzékenyebb részén támadta meg. Beszélt 
neki a szerelméről. Az egyetlen fenkölt szerelméről. A védő 
angyaláról, a ki őt még most is imáiba foglalja. — Még 
az sem győzte le ! 

Az az átkozott millió bezárva tartá a lelkét. 

Frigyes visszautasította a nagykövet ajánlatát, a király 
kegyelmét s ez által nyíltan a hazája ellenségének val- 
lotta be magát. 

Ez volt a legnagyobb hibája és a legnagyobb bűne. Ezen 
tört meg a sorsa derékban. 

Maga is elismerte azt később s vénségében nehéz ön- 
vádakat halmozott magára, hogy akkor ezt a sorsfordula- 
tot nem fogadta el s egész ifjúságát, életerejét semmivé 
tette általa. 

Egy millió miatt ! 

De annak a milliós örökségnek a végrehajtói követelték 
a végrendelet föltételének végrehajtását. Legelőször is a 
római katholikus hitre áttérést. 

Furcsa ellenmondások jönnek elö Trenk Frigyesnek a 
jellemében. Ettől az egytől vonakodott. 

Ö, a ki annak az egy milliónak a csábképeért meg tudta 
tagadni a hazaszeretetét, el tudta mellőzni a nagyra- 
vágyását, le tudott mondani a szerelméről ; — nem tudta 
megváltoztatni az eklézsiáját. Háromnegyedrészben gyönge 
tudott lenni, egynegyed részben erős. 

De, hogy mégis, e miatt, el ne veszítse azt a kisértetes 
milliót, megtette azt a tréfát, hogy egy kapuczinust meg- 
vesztegetett, hogy adjon neki bizonyítványt, miszerint ö 
áttért a katholikus egyház kebelébe. S ezzel elég volt téve 
a formaságnak. De az ilyen csalfaság nem maradhatott 
titok. Ezért aztán mindenki meggyűlölte és üldözőbe vette. 
A hypokrisist, a hitvallással űzött komédiát mind az 
egyik, mind a másik fél egyformán elitéli. — Ezzel Trenk 
Frigyes Szibériát csinált maga körül az emberi szivekben. 

S Trenk Ferencz gúnyszelleme ott repkedett körülötte 
az útain. 

Hát nem ez a manó vitte utána Bernes úrnak az aqua 
tofifanát, mely azt olaszországi útjában megölte ? A kedves 
atyaíiak ezt a módját találták ki a barátságos kiegyezés- 
nek : megmérgezték. 

Bernes hirtelen halála egyszerre megfosztotta Trenk 
Frigyest egyetlen igaz barátjától, a ki az udvarnál be- 
folyással birt. 

Maradt helyette hatvanhárom ellensége, ugyanannyi 
peres fél, a ki az örökségét megtámadta, azoknak az ár- 
mányos prókátoraik, a megvesztegetett birák, a sikkasztó 
sáfárok, csalafinta iparlovagok, a kikhez még megszerezte 
ellenségekül a hitbuzgó papokat, a dölyfös udvaronczókat 
ós a gyanakodó diplomatákat. 

Valóban egy mesehős bátorsága s egy gyermek köny- 
nyelműsége kellett hozzá, hogy Trenk Frigyes ebbe a ször- 
nyetegek barlangjába belelépjen. 

Itt azután lassankint kinevelte magát azzá a gyűlöletes 
és nevetséges alakká, a mi egy bécsi perkeresőé, a ki egyik 

Itj* 

ajtótól a másikhoz szalad, törvényszékekhez, dikastériu- 
mokhoz, kanczelláriákhoz. Kopogtat, dörömböz, könyörög, 
káromkodik, janitorokat megveszteget és a hová be nem 
juthat, a kapun les rá a kegyelmes úrra, ott fogja el, úton- 
útfélen panaszolja úrnak-bolondnak a szenvedett méltat- 
lanságait, praesentál, allegál, replikái, appellál, concertál, 
törvényeket czitál, szidja a papokat, az udvaronczokat, a 
rendőrség kezébe kerül, becsukják, kiszabadul, satisfactiót 
követel, azt nem kap, fűhöz-fához folyamodik : fut előle 
minden ember s aj tót-ablakot zár, ha meglátja. 

Es ez alatt külső viseletében is elhanyagolja magát, 
katonai egyenruhája nincs már, a legolcsóbb polgári öltö- 
zetet viseli, nehogy a Kleiderordnung törvényeivel össze- 
ütközésbe jöjjön. 

Ilyen alakban aztán a nőknél sincsen szerencséje. Nem 
is ér rá szerelmi kalandokra gondolni, hisz mindennapra 
terminusa van valami birónál, ha nem kompareál, elma- 
rasztalják in contumaciam. Dehogy irhát most verseket, 
előtte a magyar Corpus juris: azt tanulja be könyv nél- 
kül, jobban otthon van már a Tripartitum, az edictumok 
és a curialis decretumok útvesztőjében, mint egy tabuiaris 
fiscalis s még azzal is mortificálja a bécsi birákat, hogy 
a magyar törvényekből tart nekik prelectiót. 

S ezt az infernális haláltánczot járja három esztendeig ! 
Három legszebb évet a fiatalságából elpocsékol perpatvar- 
kodással. 

Végre csodák történnek. Három esztendő alatt dűlőre 
jutnak a perek. Alig hinné el az ember ! Három esztendő ! 
Hisz ez a csecsemőkor egy processusnak az életéből. Ez 
alatt a mi kincsei voltak a nagybátyjának otthon a szla- 
vóniai várában, azokat egyszerűen ellopták. Minden em- 
ber, a ki felügyelőnek volt oda küldve, lopott belőlük va- 
lamit. Ha ellenőrző is volt, akkor ketten loptak. Nem 
hagytak ott semmit : tiszta munkát csináltak. — No de 
hát ezeket a kincseket Trenk Ferencz, a pandurvezér maga 
is úgy rabolta össze, átok volt rajtuk. Hadd fussanak. 

Félmillió oda ! 

Végre az uradalmak mégis csak felszabadultak. S azok 
is megérnek magukban egy milliót. Jövedelmük az akkori 
idők gazdálkodása mellett is fölment hatvanezer forintra. 
Még ebből is lehet urat játszani. 

Ekkor azonban előálltak a magasabb jogtudósok. Azt 
mondták, hogy nem úgy van az ! Trenk Ferencz eltestál- 
hatta a maga birtokait az unokaöcscsének ; de annak, 
mint idegennek, nem lehet Magyarországon fekvő birto- 
kot elfoglalni. Az idegen örököst csak a pénzértéke illeti 
meg a Trenk-féle magyar és sziavon uradalmaknak. 

A királynő külön edictumával elrendelte, hogy aTrenk- 
uradalmakat el kell adni. 

Meg is vette azokat az akkori királyi személynök, Gras- 
salkovich Antal, a kit ugyanazon évben emeltek grófi 
rangra, százötvenezer- forintért. 

Tehát a másfél milliós örökség összezsugorodott száz- 
ötvenezer forintra. 

De ha még itt megállt volna ! 

Hanem ekkor még előjöttek azok a kegyes intézetek, 
a kiknek a megdicsőült legatumokat hagyott, azokat elébb 
rövidesen kielégítették. 

Ez operáczió után maradt Trenk Frigyesnek még hat- 
vanhatezer forintja. 

Mikor aztán hozzá akart nyúlni a veszett fejszének a 
nyeléhez, akkor tudtára adták, hogy ez az örökölt summa 
megmarad hitbizománynak, a testamentum értelmében. 
Hitbizománjrt pedig csak magyar honosult vehet birtokba. 
Frigyesnek még hatezer forintot le kellett fizetni az indi- 
genátusért. — Ezen kellett volna kezdenie a dolgát, ha 
olyan makacs fejű nem lett volna. 

így aztán szépen megtörve, megpuhítva került elő a 
nagy örökösödési hadjáratából. 

A királynő, hogy balzsamot cseppegtessen a fájó se- 
beire, kinevezte Trenk Frigyest egy kürazir ezredéhez ka- 
pitánynak. 

Trenk Frigyes megköszönte szépen a kegyelmes ado- 
mányt, 8 azzal beszerezve az egyenruháját, a szükséges 
paripákat, el is foglalta a helyét a vértes ezredénél, mely- 
nek szállása ott volt a szép magyar Alföldön, a derék 
Kecskemét városában. 

Ott azután Trenk Frigyes egészen boldognak érezhette 
magát. A magyar vendégszeretet mellett egyik disznótor- 
ból, vendégségből a másikba vitték. Lakozás, névnap, 
emmaus meg nem esett nála nélkül. Szerették is nagyon. 
Briliántos szelenczéket ugyan nem igen kapott a szép 
hölgyektől, hanem annál jobb túrós béléseket. 

S ugyan okosan tette volna, ha ezt a szép életczélt el- 
érve, megmaradt volna mellette s nem zavarta volna fel 
többé a vizet maga körül. 



IX. FEJEZET. 

A BALSOKS KEZDETE. 

Tehát a kecskeméti homokbuczkák között agarászni, a 
sós tó nádasaiban kacsázni, hébe-hóba a katonákat rájt- 
suloztatni ; hosszú ebédeket végig enni, karczos idei bort 
inni és hosszúszáruból dohányozni : — ez volt az élete 
annak a tűzlelkű ifjúnak, a ki már tizennyolcz éves korá- 
ban a királyi udvar fényében pompázott, fejedelmi ke- 
gyencz volt, a gárdát vezette, jó barátokkal és jó ellensé- 
gekkel csak úgy komázott, a ki a berlini magas körökben 
Európa legnagyobb tudósaival, lángszellemeivel társal- 
gott, Moszkvában a világ fő-fődiplomatáival országrenditő 
kabalákat koholt és most itt sakkozik naponkint a kecske- 
méti prédikátorral, az egyetlen emberrel, a kivel filozo- 
fálni lehet — diák nyelven. 

Hát még az eltűnt elysium ! A fejedelmi szép asszonyok, 
a regényes, kalandos, tüneményes varázsnők, az angyali 
\mália, a daemoni Miranda, a tündéri Jelvira, az istennői 

Anna! A kecskeméti nép pedig puritán. A nők a templom- 
ban külön ülnek a férfiaktól, s másutt nem látni őket. 
Negyven éves kora előtt az asztalnál sem foglal helyet az 
asszony, ha idegen vendég van jelen, s a hajadon leányt 
az első szobába sem eresztik, nehogy az ablakon kinézzen. 

S itt kellett vesztegelni annak a nyughatatlan léleknek, 
a kinek a félvilág sem volt elég. 

Hányszor megátkozta Kecskemétet ! 

S hányszor visszaimádkozta ezt az átkot később ! Bár 
csak visszakerülhetne oda megint, a becsületes Gyenes 
uram portájára, a jó fehér czipó, szalonna, meg az ürmös 
karafina mellé ! 

Huszonnyolcz éves volt már Frigyes s kétségbeesetten 
vette észre, hogy kezd kihizni minden uniformisából: 
hasat ereszt, mint biró uram. 

Ekkor kap egy fekete pecsétes levelet, kurir által küldve. 
Az öcscse tudatja vele szeretett édes anyjuknak halálese- 
tét 8 meghívja Danczkába, atyafiságos osztozkodásra. 

Vegyes érzelmek tódultak Frigyes kedélyére, mikor e 
gyászhírt vette. A szeretett anyáért fakadó könyekkel 
együtt járt az örvendező szívdobogás, hogy alkalmat és 
okot talált Kecskemétről megszabadulhatni. 

Folyamodott rögtön a bécsi főhaditanácshoz szabadsá- 
golásért, családi ügyeinek rendezése végett. 

Az apai örökségét a porosz kormány elkobozta, hűtlen- 
ség miatt, az anyai hagyaték iránt pénzbeli egyességet 
kellett kötnie a testvéreivel. 

Nem telt bele két hónap, hogy az engedélyt megkapta 
az elutazásra. 

Hej de örült, mikor válét mondhatott a vendégszerető 
magyar városnak ! 

Arra gondolt, hogy Danczkából, a mint ott a dolgait vé- 
gezé, átvitorlázik Szentpétervárra, a hol akkor az orosz 
udvar tartózkodott, s a rég nem látott kedves arczokat is- 
mét ragyogásra kényszeríti megjelenésével. — Talán ott 
is marad ? 

A bécsi ellenségei is úgy vélekedtek. Olyan nagyon 
megszerették, hogy gondoskodtak felöle : csak egyszer ki- 
menjen az országból, soha többet vissza ne térhessen. 

Egész messzeható ármányt koholtak ellene. Berlinbe 
Írtak a kormánynak, hogy Trenk Frigyes azért megy 
Danczkába, hogy a király ellen orgyilkos merényletet kö- 
vessen el. Ausztria nagykövete volt Berlinben Puebla gróf, 
s ennek a titkárát, Weingartent nyerték meg a cselszövök 
czinkostársul. 

Ki volt csinálva Bécsben, hogy Trenk Frigyest Danczká- 
ban idözése alatt a poroszok kezébe juttassák. 

S ez az annyi természetes észszel megáldott lángész oly 
együgyű buta módra ment bele a kelepczébe, hogy maga 
sem tud az önigazolására egyebet felhozni, mint véghetet- 
len elbizakodottságát. 

Danczkában csaknem egyidejűleg megjelentek az öcscsei 
és húgai. Azokkal hamarosan kiegyezett Frigyes. Az anyai 
örökségéből ráeső részt átengedte nekik hétezer tallérért, 
a mit azok rögtön ki is fizettek neki. 

. Ezzel tehát mehetett volna rögtön Danczkából akár- 
hová: haza Kecskemétre, vagy még hazább Szentpétervárra. 
Ugyan miért kellett neki még tizennégy napig Danczká- 
ban maradni ? 

Ha ezt az időt arra fordította volna, hogy elzarándo- 
koljon az anyja sírjához : ennek az anyának még a holt- 
keze is megvédte volna a fejét nagy veszedelmektől. De 
hát ő maga azt mondja, hogy mulatni maradt ott. Danczka 
kikötő város, mindig tele utazó néppel, a kik szeretnek 
vigadni. 

Maga beszéli el, hogy Danczkában egy ismerőse sem 
volt. Az egyetlen ismeretsége hivatalból lett kötve az 
osztrák rezidenssel, Abramson úrral. 

Abramson úr született porosz volt. Soha Bécset nem is 
látta; ez idő szerint is a porosz király alattvalója, kit csak 
Bestuseff ajánlatára nevezett ki a bécsi kormány danczkai 
rezidensül. 

Hát ennek az embernek a kezére bizta Trenk Frigyes 
a fejét. 

De nem is jól mondja, hogy több ismerőse nem volt 
Danczkában. Mert ott találta Eeimer urat is. Azt a bizo- 
nyos Eeimer porosz rezidenst, a ki őt négy év előtt el 
akarta fogatni s a kit ö megkergetett, hogy még a paró- 
kája is a markában maradt. Ez még mindig ott volt 
Danczkában. Találkozhatott vele elégszer Abranson úr- 
nál, a hol mindennapos vendégül látták. — Talán gyö- 
nyörűségét találta benne, hogy a megsértett ellenséggel 
ingerkedhetett ? 

Hogyan nem érezte, hogyan nem sejtette, minő veszé- 
lyes örvény partján jár itten ? 

Mikor először el akarták Danczkában fogni, akkor még 
nem volt egyéb bűne, mint az, hogy egy királyi herczeg- 
nővel tilalmas viszonyt folytatott s a glatzi várfogságból 
erőszakosan kitört, de azóta hozzájárult, hogy az elfogá- 
sára kiküldött porosz altiszteket s magát a hadnagy^ot csú- 
fosan megbotoztatta, tetézte a terhét a Goltz nagykövettel 
való elbánása; a rovására lett jegyezve a Frigyes kegyel- 
mének visszautasítása ; és végre az osztrák katonai szol- 
gálat elvállalása. 

Elhagyta-e Trenk Frigyest egyszerre a fantáziája, a 
memóriája, a judiciuma, hogy nem birta maga elé képzelni 
királyi ellenségének lángoló haragját egykori kegyencze 
ellen, ki felköti az osztrák mellvértet és a kardot, azzal 
a bizonyos tudattal, hogy azzal saját királya és hazája 
ellen fog fordulni ? Mert hiszen azt csak kellett tudnia, 
hogy Goltz nagykövet a berlini kormányt értesité arról a 
diplomatiai gépmozgásról, mely Erzsébet czárnőt az 
Ausztriával közösen megindítandó hadjáratra Poroszország 
ellen feltüzelte ; s ebben a machinatióban magának Trenk 
Frigyesnek is nagy része volt. 

És mindezeket jól tudva, mégis elég könnyelmű volt 
nap-nap után ott tánczolni Abramson úr estélyein : egy 
ágyúlövésnyi távolban a porosz határtól. 



Digitized by VjOOQIC 



Ez valóban olyan merészség, a minek nem lehet más 
nevet adni, mint « párbaj az ördöggel*. 

Ha már akkor megirta volna Goethe a Faust-ját, abból 
megtudhatta volna, hogy az ördög nagyon jól tud vívni. 

A hajó is ott volt már a kikötőben, melyen Trenk Frigyes 
Szentpétervárra készült utazni. Az elindulás előtti nap 
estéjén már át akart rá költözni, s ezzel kikerülte volna a 
balsorsot. De a vendégszerető Abramson erővel ott ma- 
rasztá magánál búcsúvacsorára. A nagy dinom-dánom 
után haza ment a szállására. 

Alig feküdt le az ágyába, midőn beront az ajtaján két 
városi biztos, húsz katona kiséretében s azt mondja neki, 
hogy öltözzék fel gyorsan és kövesse őket. Elvitték a vá- 
rosházára s ott bezárták a börtönbe. Kiabálni, protestálni 
nem használt semmit. 

Másnap délben megjelent a börtönében Abramson. 
Nagy szemforgatások közt allegálta, hogy ő mindent el- 
követett barátja megszabadítására: volt a magisztrátusnál, 
a polgánnesternél, a szindikusnál, követelve Trenk Frigyes 
szabadon bocsátását, ki mint osztrák császári tiszt dekré- 
tummal és menlevéllel van ellátva. A polgármester Ruten- 
berg uram azonban dühös a bécsiekre. Neki két fia járt 
ott a magas iskolába, a kik részt vettek a « fügelegények 
társaságában)) s ezért őket pellengérre állították, daczára 
polgármesteri leszármazásuknak ; most azért boszút kell 
állani egy osztrák tiszten. így tromfol vissza Danczig vá- 
rosa Bécs városának. 

(Jó lesz megjegyezni, hogy az a « fügelegények társa- 
sága)) azzal foglalkozott, hogy a legocsmányabb baccha- 
náliákat rendezte az osztrák fővárosban s az ilyeneket 
Mária Terézia uralkodása alatt szigorúan megtorolták.) 

ígérte azonban Abramson, hogy rögtön tudósítani fogja 
a bécsi kanczelláriát Frigyes elfogatásáról s nincs kétsége, 
hogy diplomácziai úton fogják követelni szabadonbocsát- 
tatását. Addig maradjon nyugton, s a mi megőrizni való 
értékes vagyona van, azt bízza ö rá. 

És Frigyesnek még most sem derült fel az agyában, 
hogy ez az ember az ö elárulója; a ki öt terv szerint 
játszotta ellenségei kezébe ! S a helyett, hogy torkon ra- 
gadta volna s megfojtotta volna, átadta neki minden pén- 
zét : anyai örökségét. 

Abramsbn azután azt irta Bécsbe a kormánynak, hogy 
Trenk Frigyest a saját hebehurgyasága miatt fogták el a 
poroszok. Nagy hetykén átlovagolt a pomerán határon 
valami szerelmi kalandra ; ott csipték el, mint porosz ka- 
tonaszökevényt. Ezt a jelentést aztán Bécsben tudomásul 
vették s többet senki sem rontotta el az étvágyát azzal, 
hogy Trenk Frigyesről beszéljen. 

És még azon napnak az éjjelén megjelent a börtönében 
Kaimer, a porosz rezidens, ugyanazzal a porosz tiszttel, 
ugyanazokkal a porosz altisztekkel, a kiket a múlt alka- 
lommal Trenk Frigyes oly csúfosan elveretett ; azok el- 
vették tőle, még a mi értékes ékszerei voltak, lehúz- 
ták a gyűrűket az ujjairól, lehurczolták a bezárt kocsiba 
8 éjnek éjszakáján kirobogtak vele a városból. 

Mire megvirradt, -egy porosz állomáson voltak vele; ott 
beült mellé a kocsiba egy huszártiszt, tizenkét huszár pe- 
dig mellette lovagolt. 

így vitték állomásról állomásra, míg egy nagyobb vá- 
rosba értek vele. Ott azután megpihentek. Addig hozzá 
sem szólt senki. Éjszakára mindig be volt zárva. 

Abban a városban a württembergi herczeg volt a fő- 
parancsnok. (Ugyanaz, a kit Schiller a «Geisterseher» 
költeménye hőseképen megörökített.) 

Ez a fejedelmi nemes úr, a mint az értesítést kapta 
Trenk Frigyes elfogatásáról, azonnal odaküldé hozzá a 
hadsegédét s fölvezetteté magához. A belépő foglyot azzal 
fogadta, hogy kezet nyujta neki. Ez jó ómen volt. 

Frigyes kapott a kedvező hangulaton s nem késett pa- 
naszát előadni, népjog elleni elfogatása felett. 

A herczeg azzal válaszolt rá, hogy meghívta magához 
ebédre. Fényes társaság volt együtt. A herczeg fiatal nejó- 

nek is bemutatá az ifjú regényhőst, a ki nagyon érdeklő- 
dött iránta, az egész társaság, valamennyi porosz tiszt 
mind a legbarátságosabban beszélt vele. De mintha össze- 
beszéltek volna, valamennyi azt a themát variálta, hogy 
bizony Frigyes király nagyon fel van ingerelve Trenk 
Frigyes iránt s tőle semmi irgalmat, kegyelmet nem várhat. 

Csak hogy világosan a fülébe nem kiabálták: «fuss 
innen szerencsétlen ! ott a nyitott ajtó ! » 

Nem értette meg. 

Nem is zárták itt be. Ott maradt a berezeg palotájában 
vendégül, kisétálhatott a városba ; ha katonatiszttel talál- 
kozott, az félretért előle. 

S aztán megint csak visszatért a berezeg palotájába. 

Ott folyvást szivesen látták. 

Harmadnap aztán, hogy csak nem akarta felhasználni 
az alkalmat, ismét kocsira ültették : de ezúttal njilt esé- 
zába s minden lovas kiséret nélkül útjára bocsáták. Csak 
egy tisztet adtak mellé útitársul. Az is álomnak adta a 
fejét az első órában, s aztán nagyokat bámult, mikor fel- 
ébredve még mindig maga mellett látta a foglyot. 

Pedig néhol olyan közel vitt el az út a lengyel határ ' 
mellett, hogy egy iramodással más országban lehetett 
volna. 

Csak ment a végzete elé bután, érzéketlenül. 

Ugyanaz a Trenk, a ki a glatzi várból fegyveres csapa- 
ton vágta magát keresztül, a ki átúszott a jégzajló folyón, 
a ki még egy sánta szökevénytársát is a hátán czipelte : 
most megbénult a szökés gondolata előtt. 

A kisérő tiszt szándékosan rövid utakat tett a foglyával, 
minden állomáson a térparancsnokhoz szállásolta be, a 
ki a berezeg szóbeli izenete folytán teljes szabadságot en- 
gedett a fogolynak. Mindenütt előre rémítették a király 
haragjával. Trenk nem látott, nem hallott. Pedig meg- 
mondták neki, hogy Berlinben mi vár rá ? 

Kiváncsi volt a veszedelmére ! 

Egy kis mezővárosban egy kapitány fogadta, ki a Würt- 

temberg berezeg dragonyos ezredének utolsó tartalék- 
századát vezénylé. 

Ennek sok dolga volt az ujonczok betanításával. Egy 
délután egészen magára bagyta Frigyest a szállásán. 
A századát gyakorlatra vitte messze a városon kívül. 

Frigyes lement az istállóba, ott talált felnyergelt, felkan- 
tározott lovat, pisztolyt, kardot. Csak fel kellett volna 
ülnie és a város másik kapuján csendesen kilovagolnia. 

Hanem akkor eszébe jutott, bogy bát aztán bová ? 
«Haza» Kecskemétre ? 

Inkább Berlinbe fogolyképen. 

A százados nagyot bámult, mikor este a gyakorlatról 
visszatérve, furcsa foglyát ott találta a szállásán. 

Még másnap is tett vele egy próbát. Kivitte a csézáján 
az erdőre. Talán a csalitok, a pagonyok megsúgják neki 
a jó tanácsot, hogy fusson a rengeteg mélyébe. 

Egy helyen megállítá a kocsit a százados s azt monda 
Frigyesnek : 

— Hej ! Itt ebben pagonyban szép csiperke gombákat 
lehet találni. Szálljunk le, keressünk gombát. 

S azzal az egyik jobbra, a másik balra elindult a bokrok 
közé. 

Egy óráig odamaradt a jó, becsületes kapitány. Mikor 
visszatért a kocsihoz, hát nem szemközt jött rá a delin- 
kvens, sisakját tele szedve csiperkével? 

— Nem bolond gombát szedtél, pajtás ? Eivalt rá bo- 
szúsan. 

Még azt sem értette el ! 

Trenk Frigyes azzal a hóbortos reménynyel áltatta ma- 
gát, hogy őtet most azért viteti magához Frigyes- király, 
hogy ismét kegyébe fogadja, rangjába visszahelyezze s 
aztán majd akkor újra kezdődnek a charlottenburgi arany- 
napok. 

Ez az őrültséggel határos ábránd annyira elvakította, 
hogy semmire sem emlékezett, a miért Frigyes királynak 
oka legyen rá neheztelni. 

Útközben kifundálta, hogy majd a midőn a haditörvény- 
szék elé fogják állítani, milyen hatalmas védbeszédet fog 
tartani eddigi életéről és viszontagságairól. A birák lelke 
meg fog rendülni. 

Nem jutott eszébe, hogy hiszen már a glatzi várfogságba 
is Ítélet nélkül dugták be. A berliniek sokkalta egyszerűbb 
methodus szerint tudtak elbánni az alkalmatlan embereik- 
kel, mint a bécsiek. Azok nem állítottak megfizetett hamis 
tanukat a vádlottal szembe, nem vesztegettek meg bírákat, 
magas hivatalnokot, h^nem brevi manu becsukták az 
embert, a ki nekik nem tetszett, a hűvösre, — s aztán ott 
felejtették. 

A mint a Württemberg berezeg dragonyosai kezéből más 
ezred felügyelete alá jutott a fogoly, eg^^szerre megszűnt 
a barátkozás. Zárt kocsikban vitték Berlinig. Ott még 
tisztességes szobába zárták, de éjjel-nappal két fegyveres 
őr volt mellette. 

Harmadnapra odajött a börtönébe két hadbíró, meg 
egy írnok. Hoztak magukkal egy nagy protokollumot. 

Leültek az asztal mellé, a foglyot maguk elé állíták. 

Kikérdezték : Kicsoda ? micsoda ? Hol és merre jái-t? 
Mit keresett Danczkában. 

A míg lehetett, felelt a kérdéseikre. 

Aztán ilyeneket kérdeztek tőle : 

— Mi módon akarta Danczkából az összeesküvést in- 
tézni Frigyes király ellen ? 

— Kik voltak és hányan a czinkostársai '? 

— A király szakácsát vesztegették-e meg, hog3^ annak 
ételébe aqua toffanát keverjen ? Avagy a kii'ály vadászát, 
hogy urát szélpuskával lelője ! 

— Kitől kapta e merénylet kivitelére a pénzt ? Az 
angoloktól-e, vagy az osztrákoktól ? Mennyi pénzt kapott ? 

— Miféle államférfiak voltak ebbe a komplotba bele- 
avatva ? 

— Mi oka volt rá, hogy Gohr urat, a moszkvai nagy- 
követet, megmérgeztesse ? 

— Miért ingerelte Erzsébet czárnőt Frigyes király ellen ? 

— Minő viszonya volt Bestuseff kanczellárnővel ? 
Trenk Frigyes mindezekre a kérdésekre nem felelt 

semmit. 

A túlsó rubrikába aztán bediktálták az auditorok : 

((Vádlott makacsul ballgat.)> 

Az utolsó kérdésnél azonban indulatosan kiálta fel : 

— De ez már szemtelenség ! 

Erre beszólították a porkolábot s meghagyták neki, hogy 
vizitálja meg a foglyot. 

Minden öltönyét levettették vele. Az inge alatt meg- 
találták azt a bizonyos gyémántokkal kirakott medaillont. 
Azt elvették tőle, kinyitották, kézről-kézre adták, néze- 
gették. 

— Hát ez nem Bestuseff kanczellárnőnek az arczképe '? 
Az is odacsatolták a protokoUumhoz, mint büntanújelt. 
Többet aztán nem vesztegették rá a szót. 

A mi egynehány aranyat még találtak a ruhabélésben 
elrejtve, elszedték tőle ; azzal zárt kocsiba ültették s erős 
fedezet alatt elszállították Magdeburgba. Ott a fellegvár- 
ban elhelyezték az előre készen tartott börtönébe. 

Csinos kis helyiség volt. 

Egy odu a kaszamatában, hat láb széles és tíz láb 
hosszú. A bejáratot egy vasajtó, meg egy tölgyfaajtó zárta. 
Az ablak, mely a hét láb széles bástyafalba volt vágva, 
olyan magas volt, hogy el nem érheté. Az ágya pedig 
vaspántokkal a padlóhoz szegezve, hogy az ablakhoz ne 
húzhassa. Kívül is, belül is vastag keresztvasak az abla- 
kon, azonkívül egy sűrű sodrony rostély. Egy szögletben 
egy kis vaskályha, s egy megnevezhetlen bútor, de ez is 
a padlóhoz szegezve. 

Még most nem verték bilincsbe. 

Egy korsóban állt az ivóvíz, s arra volt téve egy másfél- 
fontos profunt. Ez volt a fogoly élelmezése. 

A profunt felében penészes volt és ehetetlen : de hát a 
katonák is csak ilyent kaptak. 

És Trenk Frigyes rendkívül jó étvágygyal volt meg- 
áldva. Megáldva máskor ; de most megátkozva. 

A mint délben a profuntját megkapta, azt farkas éh- 
séggel egyszerre az utolsó falatig megette : akkor aztán 
egész nap koplalt. 

Azt mondja, hogy ezer aranyat adott volna érte, ha 
csak egyszer jóllakhatott volna, kenyérrel! 

Aludni sem tudott az éhség kínjaitól. Álmában az át- 
dőzsölt víg lakomák jelenetei jöttek eléje : a tele tálak, a 
habzó poharak, a mik elrepülnek előle, a mint hozzájuk 
akar nyúlni. Majd meg dobzódik, fal, mint egy sokatevő; 
fogadásból megeszik egy borjut s megnyeri a fogadást, s 
akkor felébreszti a lázadó gyomor korgása. 

Hej de sokszor visszasóhajtozott a jó kecskeméti házi- 
gazda rakott asztalához : a derék disznótorokhoz, a mik 
elől elszökött, megunva az unalmas egyforma jó életet. 
Most aztán megtalálta a változatosságot. 

Hasztalan könyörgött, hogy adjanak neki legalább több 
kenyeret. 

A várparancsnok Bork, egy embergyűlölő vad kedély, 
irgalmat nem ösmert : 

— Eleget zabáltál a király ezüst tányérairól hajdanában, 
a miket a bátyád elrabolt. Ha nem tetszettek a király 
pástétomai, pecsenyéi, akkor most tessék a profuntja. Ezt 
sem érdemled meg. Nekem egyenes parancsom van a ki- 
rálytól, hogy ennél több kenyeret neked ne adjanak. Ennyi- 
vel élhetsz holtig. 

Hát ((holtig !» 

X. FEJEZET. 

A HALOTT KÜZDELME. 

Trenk Frigyes el volt temetve élö testben. 

Ha lehetne fantazmagóriát irni egy elkárhozottról, a 
kinek nem tetszik a pokol, s onnan minden embererővel 
ki akar törni és visszatérni a világba, úgy csak Trenk 
Frigyes börtönéletét kellene travesztálni, a hogy azt ő 
maga csodálatos emlékező tehetséggel följegyezte. 

Börtönének három ajtaja volt: a legbelsőn volt egy 
kivülről felnyitható ablak, azon keresztül adták be neki a 
kenyeret és a vizet. Egész héten csak egyszer nyitották ki 
az ajtaját; akkor bejött egy rab, az kitisztította a börtöné- 
ből az egész hét szennyét. Azután jött oda a várparancsnok 
a térörnagygyal, megnézni, hogy a fogoly él-e még ? 

Ez így ment egy pár hónapig. 

Ezalatt a fogoly kitanulhatta, hogy hat napon át nem 
jön be senki a börtönébe. 

Akkor hozzákezdett a kiszabadulás munkájához. 

Legelőször a puszta körmeivel letördelte azoknak a sze- 
geknek a hegyeit, melyek az éjjeli ládája vaspántját tárták, 
akkor aztán ennek a ládának a segélyével felkapaszkodott 
az ablakba. 

Az ablak előtt járt alá s fel a fegyveres őr. 

Megkísérté az őrt megszólítani. 

Tízszer nem sikerült a megszólítás, az őrnek nem sza- 
bad a fogolylyal beszélni. 

Egyszer aztán talált olyan katonára, a ki visszafelelt neki. 

— Ki vagy ? Mit akarsz ? 

— Én vagyok az ártatlanul elitélt Trenk. 

— No iszen, ha én volnék az a Trenk, én nem marad- 
nék a börtönben, hanem megszökném innen. 

Jókai : A két Tr«nk. — Trenk Frigyes. 20 

Digitized by VjOOQIC 



306 

— Hogyan lehetne ? 

— Keresztül ásnád a falat. Ott egy üres kaszamáta van, 
a miben zsupp áll, az ablaka az árokra nyílik. Ledobál- 
nád a zsupp kévéket, s könnyen utánuk ugranál, puhára 
esnél. Itt foljdk az Elba vize. Ha ott valaki várna rád 
csónakkal, átkelhetnél a túlsó partra s túl volnál a szász 
határon. 

— Megtennéd nekem, hogy egy olyan csónakot szerezz ? 

— Van-e pénzed ? 

— Az nincs, de van egy gyémánt gombom, a miért a 
zsidónál kaphatsz kétszáz tallért. 

— Dobd ki az ablakon. 

Trenk Frigyes kidobta a sodrony-rácson utolsó ékszerét, 
a mit el tudott rejteni, mikor kimotozták. 

Hitt a közkatonák becsületességében. 

Ekkor aztán hozzáfogott a munkához. 

Ugyanazzal a vaspánttal, melyet az éjjeli ládájáról 
lefeszített, felszakítá a téglázatot; az alatt agyagföld 
volt. 

Elébb ezt a töltelék földet kellett olyan mélyen kiásni, 
hogy abba beleülve, magát a falat keresztül vájhassa. 

Az a fal hét lábnyi vastag volt. Az első rétege tégla- 
rakás, a többi terméskő. 

Ki lehetett számítani, hogy ennek a keresztültörése el 
fog tartani hat hónapig. Csak éjszaka dolgozhatott, nappal 
az ajtó ablakán át valaki megláthatta volna. 

A mint egy téglát, egy követ ki tudott kaparni, azt meg- 
számozta. Korán reggel mindent visszarakott megint a 
maga helyére, a finom mészporból, a mit félrerakott, ra- 
gacsot készített, azzal a tört rést besimítá, aztán ráült, 
hogy a teste melegével szárazzá tegye ; akkor a vaspán- 
tokat megint fölszegezte a faládára s nappal veszteg ma- 
radt. Meszelö-pamacsot a hajából készített. 

Legnagyobb nehézsége volt azzal, hogy a kövek közül 
kikapart vakolatot hogyan távolítsa el. 

Azt elébb finom porrá taposta össze s aztán az ablakán 

keresztül egy papírból csavart csövön át kifújta a sza- 
badba, mikor az őr hátat fordított. 

^Egyszer egy vén gránátos került az ablaka alá őrt állani. 

Az észrevette ezt a porfuvást s rákiáltott : 

— Hej Trenk ! 
Frigyes megijedt. 

— Jobban vigyázz ! dörmögé a vén katona. 

— El ne árulj ! suttogá Frigyes. 

— Én nem. Nevem Gefhardt. Az a másik, a kinek a 
gyémántos gombodat adtad, gazember. Az megcsalt. A rá- 
l^izott pénzen nem vett számodra csónakot, hanem be- 
itta. Annak a neve Schütz. Akaszszák fel ! — Én nem kérek 
tőled semmit. — Talán hasznát veheted ennek. 

Azzal a vas puskatöltőt odahajítá az ablakba, az fenn- 
akadt a sodronyzatban a körömfogónál. Trénk behúzta 
magához. Ez nagyon jó szolgálatot tett neki a fal keresz- 
tülváj ásánál. 

Nemsokára egy bicsakot is kapott az öreg gránátostól, 
a prófuntjába elrejtve : erre is nagy szüksége volt a mun- 
kájában. 

A hatodik hónapban annyira jutott, hogy a vastag falat 
egész az utolsó téglarétegig keresztül fúrta, a mi annál 
kínosabb munka volt, mert fél éjjelt arra kellett fordí- 
tania, hogy a kiszedett köveket megint a helyeikre rakja s 
a tört rést kívülről bevakolja. 

A vizsgálatnál semmi nyomát nem vették észre az akna- 
munkának. 

Az a kimagyarázhatlan ennél a merész kísérletnél, 
hogy Trenk nem követte azt a határozott elszántságot, a 
mivel magát a glatzi várfogságból kiszabadította. 

Csak egy vékony téglafalat kellett még keresztültörnie, 
egy ugrást koczkáztatni a zsuppkévékre s aztán a keskeny 
Elbén keresztülúsznia. És az Elbén most nem is zajlott a 
jég, egy sánta bajtársat sem kellett most a vállán cze- 
pelni, mégis tétovázott. 

Az a Trenk, a ki Glatztól Thornig, kegyetlen télidőben, 

20* 

éhezve, nyomorogva verte magát keresztül, most azon 
akadt meg, hogy egész úri kényelemmel szándékozott 
megszökni. 



XI. FEJEZET. 

A SZÉP ESZTER. 

Trenk Frigyes többször figyelmessé lett a börtönében, 
hogy künn az udvaron valami csengő, siránkozó női hang 
hallatszik, vegyülve az őr durva elutasitó szavával. Né- 
melykor aztán az őr mérges hangja halk dörmögéssé em- 
hül 8 akkor a női hangból gyors suttogás lesz. 

Ilyenkor mindig a jó öreg Gefhardt áll a strázsán. 

Egyszer az ablakon át megkérdé Frigyes az őrt : 

— Micsoda nő jár itt ? 

— Hát az a zsidóleány : a Heymann Eszter, a kinek az 
apja itt van bezárva az átelleni kaszamátában. Az jár ide 
az apjával az ablakon keresztül beszélni. Messziről jár 
ide. Dessauban lakik. 

— Szeretnék én azzal a zsidóleánynyal beszélni. 

— Az meglehet ; mihelyt az apja ablakától visszajön. 
És Trenk Frigyes onnan a börtönablakból meg tudta 

nyerni a fiatal leánykának a hajlandóságát : pedig az nem 
is láthatta az arczát, csak a szavát vette be. A leány kész 
volt minden veszedelembe rohanni érte. 

A legközelebbi alkalommal, mikor ismét a barátságos 
katona volt az őrhelyen, a szép Eszter megjelent a fogoly 
ifjú börtönablaka alatt s elhozta neki mind azt, a mit kí- 
vánt : Írószereket, ráspolyt. 

Hogy azokat átvehesse, Trenk a nyoszolyából hasogatott 
le szilánkokat, azokat egy hosszú pálczává összekötözte s 
azt a sodronyhálón keresztüldugva, húzta fel magához. 

Akkor aztáü leveleket irt. 

Egyet a húgához. (Ugyanahhoz, a kinek a férje Waldow 

gróf, öt a glatzi kitörése alkalm val a házából kikergette.) 
Most már özvegy volt. 

Azt kérte tőle, hogy adjon háromszáz tallért Heymann 
Eszternek, a mit az el fog hozni a számára, útiköltségül. 

Útiköltség a megszökéshez ! 

Ez még nem volt elég a bolondságból ; azonkívül a ber- 
lini osztrák nagykövethez is irt egy levelet, a melyben 
gavalléros nyíltsággal elmondá, hogy ö most innen a bör- 
tönből meg fog szökni, két gránátos segítségével. A leve- 
léhez pedig mellékelt egy ezer forintos váltót azzal az uta- 
sítással, hogy annak az értékét a nagykövet fizettesse ki 
Bécsben a tömeggondnokával s a pénzt adja át Heymann 
Eszternek. 

Ha a szép zsidóleány ezt az őrült megbízatást a börtön- 
ben ülő apjának elmondta volna, az bizonyosan átok alatt 
tiltotta volna meg a leányának ezt a gonosz üzletet. De 
hát nagyon meg tudta nyerni a szivét az a szerencsétlen 
ifjú. Elvállalt mindent. Felkereste Frigyes húgát messze 
földön : attól átvette a háromszáz tallért. Azután bejutott 
az osztrák nagykövethez, Puebla grófhoz, annak is átadta 
a levelet és a váltót. Ez aztán titkárjához utasítá, Wein- 
garten úrhoz. Ahhoz a bizonyoshoz, a ki a porosz kormány 
által fizetett áruló volt az osztrák nagykövetség szolgála- 
tában, a kinek a hűtlensége által Frigyes király az osz- 
trákok egész haditervét előre megkapta. 

Ez aztán mindent rendén elmondatott magának a szép 
Eszterrel. Hogyan készül Trenk Frigyes a börtönéből ki- 
törni ? Mikor egyszer az a két gránátos fog az ajtaján 
strázsálni, a kik meg vannak vesztegetve. Azoknak a ne- 
veit is megmondá. Jó szerencse, hogy az öreg Gefhardt 
nevét elhallgatta. 

Weingarten úr azt mondta a leánynak, hogy nagyon 
jól van; csak vigye el Trenk Frigyesnek Magdeburgba a 
nővére által küldött pénzt, aztán majd jöjjön vissza ő 
hozzá a maga ezer forintjáért; akkorra ö azt a váltót ki- 
fizetteti Bécsben. 

S azzal ez a pribék egyenesen fölment a porosz minisz- 
terhez s elárulta neki az egész szökési tervet. 

Heymann Eszter sietett Magdeburgba. 

Jó szerencséje, hogy a fellegvár hidja előtt szembetalál- 
kozott az egyik gránátos feleségével, a ki jajveszékelve 
panaszolta neki, hogy azt a két bizonyos gránátost elfog- 
ták, az egyiket akasztófára Ítélték, az ő urát pedig hétszer 
alá, hétszer fel vesszőfutásra. 

A zsidóleány egyszerre megértette a veszedelmet s meg- 
fordult, meg sem állt a határig. 

Trenk Frigyes pedig türelmetlenül várta a galambja 
visszatértét. 

Egy napon ismét az öreg Gefhardt állt őrt az ablaka előtt. 

— Uracskám. Czigányutczára ment a dolgod. A két 
gránátost elfogták, a kik be voltak avatva. Az egyik az 
akasztófán, a másik a vesszőzés alatt halt meg. A zsidó- 
leány elfutott. Az apját bot alatt vallatóra vették, hogj- a 
leánya hollétét mondja meg. Nem vallott semmit. Az is 
belehalt a botozásba. 

Trenk Frigyes elszörnyedt e hirre. Három ember esett 
áldozatul az ő hebehurgyaságának. 
Még következtek többen is I 
Az őr folytatá : 

— Most már uracskám, ha menekülni akarsz, csak törd 
magadat keresztül a falon s aztán úszszál át az Elbén. De 
ne soká várj vele. A király épen itt járt, mikor a dolgod 
kitudódott. erősíté meg az Ítéleteket. A te számodra 
pedig elrendelé, hogy egy egész külön tömlöczöt kell épí- 
teni a csillagsánczban, mely olyan erős legyen, hogy még 
őrizni se kelljen, hogy az őröket meg ne vesztegethesd. 
Már hozzákezdtek az építéshez ; sebesen megy a munka. 
Ne sokat várakozzál. 

Trenk Frigyes erre a rossz hírre kétségbeesetten fogott 
hozzá az aknafúrás befejezéséhez. A puskavessző már ke- 
resztül tört a téglarétegen : csak egy taszítás kellett még, 
hogy a rés járható legyen. 

De akkor úgy ki volt már fáradva az erőfeszítö munká- 
ban, hogy nem merte a folyamon átúszást megkísérteni. 
Egy napi megpihenést engedett magának. 

Hiszen még csak vasárnap volt. Szerdánál hamarább 
nem jönnek a börtönt megvizsgálni. 

Másnap, hétfőn este felé, nagy rémületére nyitogatják 
a börtönajtókat. Alig volt ideje a kését elrejteni. 

A térparancsnok és a segédtiszt lépett be hozzá, lám- 
pással a kezükben. 

— Öltözzék fel gyorsan, monda az őrnagy. 

Erre felölté az egyenruháját: a Cordua vértes- ezredét. 

Akkor a segédtiszt egy békós lánczot adott neki, azzal 
az utasítással, hogy azt maga csatolja az egyik kezére és 
lábára. Az alatt az őrnagy beköté szemeit kendővel, azzal 
karonfogták s kivezették a zárkájából. 

Nem tudhatta, hova viszik. A szabad levegő megütötte 
az arczát. 

Azután feltolták egy kocsiba, mely nyitott volt. Az egyik 
tiszt melléje ült, a másik átellenébe. 

A kocsi keresztülgördült a hidon. Az eső hullani kez- 
dett. Jól esett az arczának a friss májusi permeteg. A ra- 
bok nem mosdanak. Most legalább megmosdatja a zivatar. 

A szekér kövezeten döczög végig : a városon viszik ke- 
resztül, aztán a piaczon. Nagy népcsődület van. Hallja, 
hogy a nevét kiabálják s egyes mondásokat : wEz a Trenk ! 
Szegény fiu! Hová viszik ? A csillagsánczba fejét venni !»> 
Egy-egy női hang irgalmasan kiált fel : wlsten legyen ke- 
gyelmes szegény lelkének ! » 

— Az vigasztal, hogy ártatlanul halok meg, monda 
nyugodtan Trenk Frigyes. íme, az ég maga is tisztára 
mossa az arczomat. 

S büszkén fordítá az arczát a szakadó zápor elé. ^ 

XII. FEJEZET. 

A CSALÁDI BÖRTÖN. 

A zsenialitást nem lehet megtagadni azoktól a hatal- 
mas uraktól, a kiknek feladatuk volt a Trenk-családot 
raegfenyítni. 

Frigyes kitörési kisérletének elarultatása után elrendel- 
ték, hogy az ilyen rendkívüli gonosztevő számára valami 
eddig még soha nem látott börtönt is kell építeni, csak ő 
neki magának, a privát használatára. 

A börtön tervrajzát ahhoz értő mesterrel elkészíttették s 
aztán bemutatták Waldow grófnénak, hogy tetszik-e neki 
a «bátyja» számára építendő börtön ? Mert ennek a költ- 
ségét ő fogja megfizetni ! 

Ördögi humor! A nővérrel építtetni fel a bátyja kinzó 
vermét ! S a börtönépítés költségei czímén elharácsolták 
az egész vagyonát a grófnénak : ő maga megörült bele és 
bánatában meghalt, gyermekei elztiUöttek. 

Trenk Frigyes csak a belsejét látta meg ennek a szo- 
morú épületnek, a mit hirtelen, néhány hét alatt emeltek. 
Ott vették le a szeméről a köteléket. 

A mit maga előtt látott, rosszabb volt a vérpadnál. 

Egy szűk odu, minden bútorzat nélkül. Szék helyett egy 
téglából rakott ülőke ; ágy helyett egy márványkölap a 
padlaton ; egy sírkő, dombormű halálfejjel s keresztbe tett 
lábszárcsontokkal, alatta bevésve nagy betűkkel: «Itt 
nyugszik Trenk Frigyes ! » — Remek egy tréfa ! Fölötte 
nyugszik, a míg él, alatta, ha meghal. 

Azonkívül is a meztelen fal sárga téglái közé veres 
téglákból kirakva olvashatá a Trenk Frigyes nevet. 

Igazán nagy megtiszteltetés érte ! 

De ha bútorai nem voltak az új börtönnek, voltak eg,yéb 
fölszerelései. Lánczok. 

Ott várt reá két kormos pofájú kovács, tüzes serpenyő- 
vel, pőrölylyel. 

Legelébb is a két lábára felnyithatlan békókat ková- 
csoltak, a miknek a láncza egy, a falba erősitett vaskarikába 
volt akasztva. Azután a derekára egy széles vasövet vertek, 
melyet egy láncz kötött össze egy vastag vasrúddal, a mely- 
nek a két végéhez voltak erősítve a bilincsek, a mikbe a 
fogoly két kezét szorították. 

Akkor aztán ott hagyták magára a sötétben : egy szót 
sem szóltak hozzá. Hallhatta, hogy négy börtönajtó csapó- 
dik be az eltávozók után. 

Azután mély csendesség támadt körülötte ; még az őr 
léptének dobaját sem hallá, mint a másik börtönben. Csak 
két egymást felváltó vízcseppnek a koppanása szakítá félbe 
H csendet, melyek közül az egyik az ülőkéjére hullott, a 
másik meg a fekhelyére, úgy, hogy akár ült, akár feküdt, 
mindig áztatta a padmalyról alászivárgó mészvíz. 

Mikor másnap reggel a porkoláb bejött a zárkájába, a 
lámpásában a g}^ertyát egyszerre eloltá a sűrű gőz, fáklyát 
kellett hozni. S elébb félóráig nyitva kellett hagyni a bör- 
tön ajtaját, mert becsületes ember azt a «búszt» ki nem 
állta. 

Pedig nappal lett volna már, valami világosság deren- 
gett a boltozatba vájt ablakból alá, de az olyan homályosan 
hagyta ezt az odút, hogy rab kellett hozzá, a kinek a szemtí 
abban látni tudjon. 

Idő jártával megszokta Frigyes ezt a félhomályt, téh*n 
azonban egész sötétség volt a börtönében. 

Lépnie nem lehetett a bilincseitől, ha fel akarta a testtít 
melegíteni, csak annyit tehetett, hogy előre-hátra forgoló- 
dott, az ugrálást tiltották a lábait kinzó békók. 

Milyen nehezen tudott hozzászokni a lánczaihoz ! 

Az első kínosan átélt nap után meglátogatta a vár- 
parancsnok. 

Meg volt elégedve a fogoly ellátásávaL 

Megkérdezte tőle, hog}' hát ő meg vau-e elégedve ? 

— Tökéletesen. 

— No, ha meg van nyugodva, annak nagyon örülök. 
Csak erre a szóra vártam. felségének a kegyelme rég itt 
van a zsebemben, a mit azonnal foganatba vehetek, a mint 
ön kinyilatkoztatja, hogy meg van nyugodva. 

— Szabadon bocsát ö felsége? kérdé örömrepesve Trenk. 

— No, azt épen nem. De megengedi, hogy önnek ágyat 
és pokróezot hozzanak a börtönébe s aztán hogy ne pa- 
naszkodjék az éhségről, mindennapra kap egy egész 
prófuntot. 

Hát hiszen ez is nagy kegyelem volt ! A nedves odúban 
meleg pokróezba takarózhatni ! S aztán egy egész komisz- 
kenyér! Tizenegy hónapi kegyetlen koplaltatása után. 
Tigris a prédájára, szeretők egymás karjába nem rohan- 
nak oly hévvel, mint Frigyes arra a derczéből sütött czi- 
póra. Felfalta az egészet egy ülő helyében s az alatt áldotta 
zsarnokait, a kik egyszer valahára jóllakni engedik puha 
kenyérrel. 

Pedig ez is csak raffinált kínzásul volt kiszámítva. A hir- 
telen felfalt puha kenyér a kiéhezett gyomorban nem 
sokára oly irtóztató görcsöket okozott, hogy a fogoly kín- 
jában a lánczait harapdálta. S egy élő lélek nem volt, a ki 
a kínordítását meghallja. 

Másnap a porkolábok kínoktól eltikkadtan találták a 
foglyot. 

Megint elhozták neki az egész kenyeret. Undorodva 
taszítá el magától. Látták, hogy nagyon szenved. Egymás- 
nak mondogatták: ((No, majd ennek is megkönnyíti az 
Isten a szalmáját. »> 

Jobbat nem is kívánhattak neki, mint hogy minél elébb 
végezze be már ezt az elátkozott életet, a mi neki is teher, 
de az őrizőinek is az. 

Aztán megint rázárták az ajtókat, a mészcsepp jelezte a 
futó perczeket. 

Más hires embernek van családi kriptája, mauzóleuma, 
Trenk Frigyesnek volt saját családi börtöne. 

A szerencsétien ifjú lelkén erőt vett a kétségbeesés. 

Ezek a lánezok elviselhetetlenek voltak. 

Elhatározta, hogy meg fogja magát ölni. 

Azt a kést, a mit Esztertől kapott, valami csodálatos 
úton-módon úgy el tudta rejteni, hogy nem találták meg 
nála, mikor megvizsgálták. Ez a kés jó lesz megnyitni a 
túlvilág ajtaját. 

A napot is kitűzte már, a melyen véget fog vetni az éle- 
tének : az valami nagyon boldog emlékű életforduló volt. 

De mikor aztán kezében volt az a kinyitott kés, akkor 
ez a gondolat villámlott át az agyán : 

((Ejh ! Nem lehetne ezzel a késsel valami okosabbat kez- 
deni, mint az embernek az ütereit elvagdalni vele ? » 

A börtönnek négy ajtaja van, mind a négy fából, hátha 
ezekből az ajtókból ki lehetne faragni a zárakat ? 

Az embernek a szive elszorul, mikor ezt hallja ! Egy 
nyomorult kis zsebkéssel keresztül vágni négy ajtót, egy 
rövid júniusi éjszaka alatt. S akkor az őrizetlen börtönből 
futni a sánczokra, halálveszélyes ugrással a vízbe vetni 
magát 8 kiúszni a partra. 

De hát a lánezok, a békók, a vasrúd, meg a derékabroncs 
mit szólnak hozzá ? 

Megkisérté megszabadítani magát a vasaitól. 

Már ez is egy herkulesi munka volt. 

Legelőször is a jobb kezét erőszakolta keresztül a bi- 
lincsen. A vér kijött a körmei alatt, de sikerült a kísérlet. 
Akkor már az egyik keze szabad volt. — Hanem a bal 
kezén sokkal szorosabb volt a vasperecz, sem hogy keresz- 
tül húzhatta volna rajta. 

Ekkor aztán az ülőkéjéből letört tégladarabbal addig 
csiszolta annak a szegnek a fejét, mely a békót összetartá, 
míg lekoptatta róla, akkor a szeget ki lehetett húzni belőle 
s a vaskösöntyűt szétfeszíteni. 

Most aztán mind a két keze felszabadult. 

Következett a derekára vert vasöv. 

Ettől meg oly módon szabadult meg, hogy a két lábát a 

falnak feszítve, addig erőszakolta a pántot, a míg az a 
forrasztásnál szétnyílt s akkor kibújhatott belőle. 

Hátra volt még a lábaira kötött láncz, mely a falhoz 
volt erősítve. Ezt a lánczot a két markába szorítva addig 
csavargatta, a míg egyszerre két lánczszem kitörött belőle. 

Ekkor azt^n már odamehetett az ajtóhoz. 

A sötétben tapogatózva kitalálta, hogy a závár kívülről 
van az ajtóhoz szegezve s ezeknek a szegeknek a vissza- 
hajtott hegyét csak ki kell egyenesíteni s akkor a zár nem 
tart többé. Erre pedig jó lesz a letört lánczszem. 

Az éj azonban már nagyon előhaladt, a hátralevő idő 
nem volt elég a tervezett munkához. 

Tehát ismét vissza kellett bújni a bilincsekbe. 

Az elszakított lánczot a hajkötő szalagjának egy darab- 
jával összekötötte. A porkoláb soha sem vizsgálta a bilin- 
cseket. Ki jött volna arra a gondolatra, hogy egy ilyen 
erősen megvasalt ember ki tudja magát szabadítani ? 

Tehát ismét felhúzni a karmantyúkat. 

A vasabrincsot könnyű volt újra felölteni ; a balkézre is 
ráhajtani a szétnyílt bilincset; de a jobb kéz úgy meg volt 
dagadva, hogy sehogy sem tudta rá visszaerőszakolni a 
békóját. 

Végre, nagy kínlódás után, valahogy ismét át tudta az 
öklét dugni a vaspereczen. 

Mikor a porkoláb jött a vizsgálatra, mindent rendben 
talált. 

Néhány napig azonban várni kellett a nagy munkával, 
a míg a feldagadt jobb kéz lelohad. 

Július negyedikén, azon a napon, a melyet öngyilkos- 
sága idejéül kitűzött, hozzáfogott megküzdeni a fátunimal 
s a halál helyett az életet kivívni erőszakosan. 

Volt hozzá egy kése. Jó az egyikhez is, a másikhoz is. 

A mint délben a vizitálok eltávoztak a lámpásaikkal, 
melyeknek perczegő kanóczánál semmit sem vehettek észre 
a fogoly előkészületeiből, az utolsó ajtó kulcsnyikorgatása 
után azonnal hozzáfogott Trenk a munkájához. 

A vasbilincsek most már gyorsan lerakattak, az első 
ajtón, mely befelé nyilt, gyorsan keresztül lett vágva a 
deszka. 

Itt egy gádor következett, ennek az ajtaja azonban kifelé 
nyilt, s a zavaron kivül még egy lelakatolt keresztvassal is 
biztosítva volt. Ennél már most egy egész deszkatáblát 
kellett keresztülvágnia. Mind azzal az egy késsel. Sikerült 
neki. A deszka résén keresztül tudott bújni. — Napvilágot 
látott. — A börtönének a pitvarában volt. — Egy nyitott 
ablak bocsátá be a világot. 

Felmászott az ablakba és széttekintett. 

Onnan látta, hogy a börtöne a csillagsáncz főárkában 
van építve. Onnan még a sánczkarózaton kell átmászni, s 
a külső sánczra felkapaszkodni. 

Ebből az ablakból már ki lehetett volna ugrani ; de az 
volt a baj, hogy a pallisade előtt egy őr volt felállítva. 

A hadmérnöki rajzokban jártassága rávezette, hogy neki 
az ajtókon keresztül lehet csak megmenekülni ebből a 
csillagsánczból. 

Tehát hozzáfogott a harmadik ajtóhoz. Az is olyan be- 
csületes, jó akaratú ajtó volt, hogy befelé nyilt. Ennek is . 
csak a závára körül kellett átfaragni a deszkát s aztán 
önnyedén kinyílt. 

Mire ezzel a gyötrelemmel elkészült, akkorra beestele- 
dett. Épen oda sütött az arczába az alkonyodó nap. 

A szép tüzszinű nap ! De régen nem látta fölséges or- 
czáját ! Hány éve már annak ? Addig nézegette az ablak- 
ból, a míg csak le nem tűnt a láthatáron végkép s aztán 
csak a hátramaradt zöld félgömbök tánczoltak a szeme 
előtt. 

Az utolsó ajtó átvágásához be kellett várnia a teljes 
éjszaka beálltát. 

S az ilyen nyáréji sötétség milyen sokáig várat magára. 

Eszébe jutott az a tündérálomhoz hasonló éj a morsz- 
kája-kertben, a mikor épen ily türelmetlenül leste a csil- 
lagok feljöttét, hogy egy isteni szép hölgyet ölelhessen. 

Hajh, most egy még szebb istemiő ölelésére siet, a kinek 
neve « szabadság !» s a kit a hatalmas zsarnoka épen oly 
türelmetlenül őriz. Hejh ! ha ennek is szarvakat lehetne 
rakni. 

Legalább addig kipihente magát. 

A mint végre besötétedett, neki fogott a negyedik ajtó- 
nak. Az is kifelé nyiló volt, azon is keresztvas. Tehát az 
egész táblát ki kellett belőle vágni. 

A kivájt nyilason kitekintett. Nagy volt az öröme. A bör- 
tönajtó előtt nem állt semmi strázsa. 

Ekkor a késének a pengéje kettétört s a hegye kiesett a 
hasadékon. Az egész munkája meghiúsult. 



XIII. FEJEZET. 

A HALÁL OESZÁGÁBA — ODA ÉS VISSZA. 

Ennél a balesetnél Trenk Frigyes elvesztette a lelkét. 

A félben tört késpenge nem volt többé elég, hogy az 
utolsó ajtót keresztülvágja vele. — Hanem arra, hogy a 
legeslegutolsó ajtót betörje vele, még elég alkalmas volt: 
azt, a melyik a túlvilágba nyilik, az öngyilkos számára 
befelé. 

A börtöngádor ablakán át odasütött rá a teli hold. 

Búcsút vett az egész szép világtól. S aztán visszatért a 
börtönébe. Egyet fohászkodott, Istennek ajánlva lelkét, s 
azzal keresztülvágta az ereit a balkarján és lábán a félbe- 
tört késsel. 

Akkor aztán végigfeküdt azon az előre elkészített sír- 
kövön, 8 hagyta a vérét folyni, míg az álomszerű zsibbadás 
el nem kábítá. 

Eeggelig szépen meghalhatott. 

Egyszer aztán arra ébredt fel, hogy a nevét hallotta 
hangoztatni. 

Felnyitá a szemeit. Újra hangzott a szólitás a magasból : 

((Trenk Frigyes!)) 

Honnan jön ide emberi hang ? 

— Ki szól itt ? 

— Gefhardt. 

— Hol van ön ? 

— Itt vagyok a börtön tetején, az ablakon át beszélek. 
Hogy van ön ? 

— Haldoklóm. Itt úszom a véremben. Elvágtam az 
ereimet. 

— Ne bolondozzon ! Ki gondolna meghalásra ? ÁUitsá 
el a vérzést. Én ki tudom önt szabadítani. Innen sokkal 
könnyebb kimenekülni, mint a másik börtönből. Az egész 
csillagsánczban csak egy strázsa van belül, a másik kívül 
a sorompónál. Most én vagyok a belső őrálláson. Bizzék 
Istenben ! Én hozok önnek mindent, a mire szüksége van, 
hogy a börtönből kiszabaduljon. Minden két hétben kerül 
rám az itteni őrtállás. Ezen az ablakon át mindent beado- 
gatok. 

Ez a biztatás visszaidézte Trenk Frigyest a halál orszá- 
gából. 

Ha néhány órával hamarább jött volna Gefhardt, más 
kést adhatott volna neki, a mivel a külső ajtót keresztül- 
vágja. De most már a nagy vérvesztés miatt nem lehetett 
gondolni erre. 

Hirtelen széthasogatta az ingét s annak a foszlányaival 
bekötötte a vérző sebeit a karján és a lábszárán. 

Akkor aztán gondolkodott rajta, hogy mit tegyen tovább ? 

Ha másnap délben jön majd a porkoláb és a felügyelő 
tiszt, no, azokra szép meglepetés fog várni. 

Védeni fogja magát. Nem a megmenekülés reményében, 
hanem hogy tisztességes kapitulácziót csikarjon ki az ellen- 
ségtől. 

Azzal a vasrúddal, a mi a lánczait szétfeszíté, lerom- 
bolta a téglából rakott ülőkét s a téglákat odarakta a bör- 
tön közepére. A lánczaival pedig a második ajtót, mely 
félig volt keresztülvágva, erősen odakötötte az ütközőhöz, 

hogy azt nem lehetett felnyitni kívülről : a ki be akart 
jönni rajta, annak azon a résen kellett bebújni. 

Akkor aztán várta nyugodtan a sorsát. 

Délben, a szokott órában megérkezett a felügyelő őr- 
nagy a porkolábbal, a vizet és kenyeret hozó katonával s 
a tisztogató fegyenezczel. 

Szép kis ijedelmük lehetett, mikor a második ajtót tárva 
látták maguk előtt, de még inkább, mikor a gádorajtóhoz 
értek s annak a kivágott tábláján keresztül bevilágítottak 
a lámpásukkal s ott látták a nyitott börtönajtóban azt a 
rémalakot, övig meztelen, a többi ruhája vértől ázott, az 
egyik kezében egj^ tégla, a másikban az eltört kés. 

— Vissza, őrnagy uram ! rikácsolt a fogoly. Mondja ön 
meg a várparancsnoknak, hogy nem akarok tovább bilin- 
csekben élni. Lövessen agyon. Ide élő ember be nem jön ! 
A hány az ajtón bebújik, mind agyon ütöm ; s ha elnyom- 
nak : itt a kés, elvágom vele a torkomat. 

Az őrnagy megszeppent, rohant rögtön a várparancs- 
nokhoz ; Trenk az alatt leült a téglahalmazra. 

Nem sokára jött maga a várparancsnok, a térparancs- 
nokkal, tisztekkel és gránátosokkal. Nagy volt az elszönyer- 
dés, mikor meglátták a három keresztülvágott börtönajtót. 

A várparancsnok imponálni akart a tekintélyével. 

— Nyissa ön fel az ajtót ! parancsolá a fogolynak a 
gádorajtónál megjelenve. 

Válasz helyett Trenk felkapott egy téglát s ugyan gyor- 
san kellett ugrani Bork úrnak, hogy meg ne kapja a feje, 
a mire rászolgált. 

— Be kell törni az ajtót ! parancsolá Bork a gráná- 
tosoknak. 

Egy gránátos serényen keresztül is bujt a résen, de 
azon aztán példát szolgáltatott Trenk : úgy vágta fejbe a 
téglával, hogy menten lebukott. Akkor aztán odarohant a 
belánczolt ajtóhoz és folytatta a bombardozást, tégla- 
záporral kergetve ki a gádorból a pitvarba katonákat, tisz- 
teket hanyatthomlok. 

— Lőj Jetek agyon ! Elve meg nem fogtok ! ordítozott 
rájuk. 

Ekkor aztán tanakodtak, hogy mit csináljanak ? 

A király határozottan megparancsolta, hogy Trenk Fri- 
gyest úgy kell megőrizni, hogy öngyilkosságot el ne kö- 
vethessen, megölni pedig épen nem szabad, még ha szö- 
késen kapják is. — Elhivatták hozzá a papot. 

A jó lutherános lelkipásztor megjelent az ajtaja előtt, 
azt nem fogadta kődobással. Az elkezdett neki a lelkére 
beszélni, a túlvilágról. 

— Hagyjon nekem békét, tiszteletes úr, a mennyország- 
gal ! Ha ezek az én ellenségeim is ott lesznek, akkor én 
megyek a pokolba, ott külömb pajtásokat találok ! 

A lelkész elszörnyedve vonult vissza. 

Ekkor aztán a vizitáló őrnagy lépett oda az ajtóréshez, 
az beszélt könyező szemmel, reszkető hanggal a rebellis 
fogolyhoz. 

— Látod, édes fiam, ez a te makacsságod engemet tesz 
tönkre. Ha a király megtudja, hogy én téged olyan ha- 
nyagul vizsgáltalak meg, hogy egy kés maradt nálad, akkor 
engemet is infám-kasszálnak, sánczfogságba küldenek, 
apró gyermekeim mind koldussá lesznek. 

— Jól van hát, monda Frigyes, az őrnagy úr kedvéért 
megadom magamat. De csak az ön kedvéért. Ha becsület- 
szavát adja a várparancsnok, hogy erről az egész esetről 
jelentést nem tesz s engemet az eddiginél súlyosabb lán- 
czokkal nem terhelnek. 

Erre becsületszavát adta a várparancsnok. 

Akkor aztán felnyitotta Trenk az ajtót. Azzal ki is volt 
merítve az ereje, félájultan rogyott össze. 

Az egész esetről csakugyan nem tettek jelentést. A nagy 
vérvesztéstől elalélt Trenket ágyára fektették ; felcsert hi- 
vattak hozzá, az összevarrta a sebeit. Bort, húslevest adtak 
neki, ha egy-egy pillanatra fölébredt napokig tartó halálos 
álmából. 

Jókfti: A két Trenk. — Trenk Frigyes. 21 

XIV. FEJEZET. 

uj kísérletek. 

Az erőteljes ifjúi életszervezet győzött a halálon : Trenk 
Frigyes öt nap múlva az öngyilkossági kisérlet után ismét 
talpra állt. 

Ez alatt az asztalosok és lakatosok is elkészültek az új 
ajtókkal. Ezúttal vaspléhvel borított ajtókat hoztak. A ko- 
vács és szabó is elkészültek az új toilettel. A bilincseket, 
békókat és vasövet ezúttal a meztelen testére kovácsolták, 
s minthogy ezek miatt az öltözés és vetközés lehetetlen : 
úgy segítettek rajta, hogy a durva vitorlavászon inget rá- 
varrták a testére : azt minden két hétben lefejtették róla s 
újat férczeitek rá; a lábravalója pedig két oldalt gomboló- 
dott végig: azzal maga elbánhatott egy kis gyakorlat 
után. 

A lánczai, melyek a lábára voltak verve, megengedték 
neki, hogy az ágyától két lépésnyire eltávozzék s arra 
felállhasson. Ilyenkor a fejével elérhette a bedrótozott abla- 
kot a börtöne boltozatán. 

Három hét telt el bele, míg ismét hangzott az ablakon 
át a neve: «Trenk!» Akkorra került oda őrnek a hű 
Gefhardt. 

Éjszaka volt : elbeszélgethettek egymással. 

Gefhardt elmondá neki, hogy ebből a börtönből sokkal 
könnyebben ki lehet törni, mint a másikból. látta ennek 
az építését. Az alapzat nem mélyebb két lábnál, s azon 
alul csupa fehér homok. 

Első dolga volt pénzt szerezni, mert a pénz még a bör- 
tönben is nagy úr. 

Frigyes levette a belső üvegablakot, s a drótrostán egy 
akkora lyukat tágított, hogy azon keresztül papirt, vékony 
viaszgyertyát, kénfonalat, meg egy darab égő taplót dug- 

hatott keresztül a hű Gefhardt egy hosszú sodrony segít- 
ségével. 

A tintáról megfeledkezett a jó lélek ; pedig egy nádszál- 
ban azt is be lehetett volna juttatni ; de hát mire való a 
vér? Frigyes beleszúrt az ujjába s mindjárt volt tinta, 
azzal irt levelet Bécsbe Euckhardt barátjának, egyúttal 
egy utalványt háromezer forintra a Trenk-féle hitbizo- 
mányi pénztárhoz. 

Euckhardt derék, becsületes ember volt. 

Frigyes azt adta neki utasításba, hogy ezer forintot 
tartson meg az útiköltségre és maga jöjjön el Gummernbe, 
egy szász városkába, mely két mértföldnyire fekszik Magde- 
burgtól, ott sétáljon végig a főutczán, egy levelet tartva 
a kezében, augusztus 15-ikén. Szemközt fog rá majd jönni 
egy ember, a ki egy csomó dohányt tart a kezében. Annak 
adjon át kétezer forintot aranyban. — Ugyanezt az utasítást 
közölte Gefhardttal is. Neki kellett annak a dohányos em- 
bernek lenni. 

A kétezer forintból ezer neki lett ígérve. 

Augusztus 15-ike után nyugtalanul várta Frigyes nap 
nap után a hírmondást. 

Nemsokára megszólalt a börtön-ablak. 

— Minden jól ment . . . hangzott Gefhardt szava. Hol- 
nap délben én végzem a kalefaktor szolgálatot, a vizes- 
korsóban lesz a pénz. 

Úgy történt. A másnap déli vizsgálatnál Gefhardt hozta 
a kenyeret (ketté vágva, nehogy valami tilos szerszám 
abban lehessen elrejtve), meg a vizes kancsót. 

A mint a börtönajtók ismét bezárultak. Frigyes a korsó- 
jába nyúlt. Ott volt az arany. Kimarkolta. Több volt, mint 
képzelé. Az egész kétezer forint. A becsületes Gefhardt nem 
tartotta meg a neki ígért részt, csupán öt aranyat vett el 
útiköltségül. 

Egyelőre a szalmazsákjába rejté el a pénzt Frigyes. 

De az aranyokon kívül még valami mást is kapott, a 
mi még az aranynál is drágább érez a börtönök országá- 
ul* 

ban. Egy pár finom aczél ráspolyt. Ezek meg a kenyérbe 
voltak sütve. Úgy lett a kenyér kétfelé vágva, hogy azok 
világra ne kerüljenek. 

Most azután hozzá lehetett fogni a munkához. 

Nagy praktikával ment az ! Először a lábakról leszedni 
a békókat. Még pedig úgy, hogy azok ismét visszatehetők 
legyenek s a mindennapi vizsgálatnál senki se vehesse 
észre, hogy nem épek. A lánezok szemei közül is egyet 
átfürészelni, a másikat megvékonyitani, hogy amazon át- 
húzható legyen s aztán a visszahelyezéskor a két láncz- 
szem hézagait rágott kenyérrel helyrepótolni s vasrozsdá- 
val bekenni. Ez igy ment mindennap. 

A derékpántról pedig egy hosszú szeg segélyével csavarta 
le az összetartó srófokat, úgy szabadul ki belőle. A kezein 
levő bilincseket olyan könnyen letudta már húzgálni, mint 
holmi keztyüt. 

Mikor a lánczaitól megszabadult, első dolga volt a bör- 
töne ablakát felnyitni. Üvegtáblák voltak rajta, ólom közé 
illetsztve. Eddig azt praktikázta, hogy egy táblát kibontott 
az ólom közül, azon keresztül közlekedett Gefhardttal; 
de most már eszközei voltak hozzá s elérte a kapcsokat, 
a mik az ablaktáblát a falhoz tárták s kihúzhatta. így 
azután egész éjjel jöhetett a friss levegő a börtönébe : 
nem öldökölte többé az a gyilkos mészpára. 

Most azután a menekülés munkájához látott. 

Ez a börtön nem téglával volt kirakva, hanem kipal- 
lózva. Három sor tölgyfa-deszka, egymáson keresztbe 
rakva s egy lábnyi hosszú vasszegekkel összeverve ké- 
pezte a padozatot. 

Hát hiszen azok a vasszegek nagyon jók voltak arra, 
hogy azokat Trenk Frigyes kihúzogassa. Az a karjaira 
szánt vasrúd épen alkalmas volt arra, hogy a fogantyúját 
a szeg fejének akasztva, kihúzza a kilencz hüvelyknyi 
deszkákból. Erő kellett hozzá. Akkor aztán Frigyes fogta 
azt a hosszú, vastag szeget, s a sírkövére térdelve vele, el- 
kezdett abból vésőt köszörülni, Ahhoz meg a sírkő volt jó, 

Ezzel a kezdetleges szerszámmal fogott hozzá a mun- 
kához. 

A felső deszkát egy éjjel keresztül véste, a faltól másfél 
lábnyi távolban. De ez által egy ujjnyi hézag támadt a 
deszkában. Ez azonban még két hüvelyknyire ment a 
falba. Frigyes kihúzta az egész darab deszkát, szépen 
hozzá illeszté az elvágott darabhoz, a hasadékot beragasztá 
kenyérrel, behinté porral. A felügyelők semmit sem vettek 
észre. Mikor délben megérkeztek, már akkor a fogoly ott 
ült az ágyán, kezeivel lábaival, derekával a falhoz lán- 
czolva, az ablaktábla a helyén volt, a padlóból kihúzott 
vésőszeg ismét a helyére verve. Semmi jel a gyanúra. 

Azután keresztülvágta a második és harmadik deszka- 
réteget is s rátalált a börtön alatti homokrétegre. Abból 
puszta kézzel kikapart egy köblábnyit s azt elrejté az ágya 
fenekére. 

Erre az üregre volt igen nagy szüksége. 

Mikor ezzel elkészült, akkor már módjában lett na-' 
gyobb készülékkel dolgozni. Az ablakáról még a rostélyt 
is beemelte s most már Gefhardt beadogathatott neki a 
jöldtúráshoz szükséges eszközöket, kést, fúrót; később 
még egy pár pisztolyt is, lőport és golyót hozzá. Azokat 
a deszkák alatti üregben mind elrejtheté a fogoly. 

De legfurfangosabb eszköze volt az a vászontömlő, a 
min keresztül a kiásott homokot az ablakán kitöltögeté 
olyankor, mikor Gefhardt volt az őrálláson. Ez volt a sza- 
badulás munkájának a legnehezebb része. Egyéb napokon 
a kiásott homokot az ágyában rejté el, azt nem jutott 
eszébe a porkolábnak megvizsgálni. 

Még egyebet is nyert ez összeköttetéssel Frigyes. A hű 
gránátos az ablakon át annyi füstölt kolbászt dugdosott 
be neki, hogy az éléstárát megtölthette vele, a húsétel 
gyarapítá a testi erejét : jól élt már. Még arról is tudott 
gondoskodni, hogy a napos tiszt finnyás orra meg ne szima- 
tolja, hogy ebben a börtönben foghagyma illat van. Ki 
lehet találni, mi módon ? 

Néhány nap alatt elérte a bÖrtÖn fundamentumát. Nem 
két lábnyi volt az, a hogy Gefhardt hitte, hanem négy 
lábnyi. 

Akkor féltestével a padlón hasalva, a felső részével fej- 
jel lefelé ereszkedve, kellett neki a fundamentum kövei 
alól a homokot kikaparni. S a f al széles volt. 

Később az ásott lyuk tágult, egészen elfért benne ; ekkor 
aztán könnyebben ment a munka. A hogy a róka, a borz 
ássa a lyukát : a földet a hasa alá kaparva, s a mit fél éj- 
jel kikapart, azt a másik fél éjjel a lábaival hátratolva s a 
tömlöczébe felhordva. 

A pénzének az elrejtésére is talált ki valami furfangot. 

Gefhardttal hozatott egy olyan vastag fúrót, a mi egy 
arany kerületének megfelel ; azzal lyukakat fúrt az ajtó- 
ragasztóba. Oda dugdosta be az aranyait ; a fúrt lyukat 
beragasztá kenyérdegecscsel. Reggelre az egész ajtót be 
szokta lepni a csillogó pinezezuzmara ; semmi fúrást nem 
lehetett észrevenni rajta. 

Aztán mikor kifáradt a munkában, akkor meggyujtá a 
viasztekercset, elővette az Írószereit (volt már tintája is) 
s irt verbeket, irt szatirákat. És mikor azokat elolvasta 
magának, akkor elkezdett nevetni nagy hahotával. Kine- 
vette a zsarnokait ! 

Aztán fölvette megint a bilincseit — és akkor is nevetett. 

Egyszer aztán nagy baleset történt a fogolylyal. 

Eeggel, mikor az őrt álló katonát felváltották (minden 
hat órai időközben más jött), Frigyes ismét helyére akarta 
illeszteni a levett ablakot, de a kapocs kicsúszott s azzal 
együtt az egész ablak leesett a földre, három üvegtábla 
összetörött. 

Ezzel kiesett a világ feneke ! 

Ha délben a vizsgálók jönnek, rögtön meglátják a 
hiányzó ablaküveg-táblákat, erről rátérnek a szigorúbb 
vizsgálatra : minden fel lesz fedezve. 

Gefhardt pedig már akkor tova ment : helyette egy öreg 
gránátos állt az őrhelyen. 

Frigyes, kétségbeestóben megkíöérté a veszedehnes me- 
rényletet : megszólítá az ablaka alatt fütyörésző strázsát. 

— Pajtás uram ! Tégy nekem egy csekély szolgálatot, a 
miért én te neked harminez aranyat fogok adni. 

Az őr eleinte megdöbbent. A katonáknak halálbüntetés 
alatt tiltatik a rabokkal szóbaelegyedni. Hanem a pénz 
varázsa győzött. 

— Micsoda ? Hát kendnek van harminez aranya ? 
Frigyes markába fogta a harminez aranyat, s a kettős 

rácson keresztül kiszórta azt a katona lábai elé. 
Az soha sem látott annyi pénzt életében. 

— Hát aztán mit tegyek én ezért ? 

— Szerezz nekem, de rögtön, három darab ablaküveget 
a városban, olyan nagyságban, mint ez a papírdarab. 

Azzal kidobta eléje a mértéket Frigyes. 

A pomerániai veterán kedélyes ficzkó volt. Felszedte az 
aranyakat s azzal átballagott a kamerádjához, a ki a bör- 
tön ellenkező oldalán lévő ajtónál volt felállítva : annak 
átadta a puskáját, felkérve, hogy vigyázzon addig a fogoly 
ablakára is, a míg ő hazaszalad, az otthon felejtett 
pipájáért. 

A pajtás helyesnek találta az indokolást: neki nem 
kellett egyebet tenni, mint folyvást körüljárni a Trenk 
extrabörtönét, az alatt a czimbora a pallizád ajtaján ki- 
osonhatott a csillagsánczból, leszaladhatott a városba, 
beszerezhette az ablakosnál a kimért üvegtáblákat s vissza- 
osonhatott velük még a déli vizitáczió. előtt. Át is adta 
azokat az ablakon át Trenknek. Trenk még újabb tíz 
aranynyal jutalmazta meg e szolgálatot. 

Délben aztán már helyén volt az ablak. Az üvegcserepek 
szépen eltakarítva. 

Ekkor aztán vigan folyt tovább az aknamunka. 

A megkezdett földalatti vakandjárásnak az egész bör* 
tönt át kellett aknázni, a mi egy tömör épület volt, s.még 
a körülvevő sánczot és pallizádát is. Ez a munka eltartott 
nyolcz hónapig. 

Már ekkor annyira haladt előre a fogoly a föld alatt, 
hogy kiszámíthatta, miszerint még egy pár heti turkálás 
után elő fog bukkanni a sáncz tuisó oldalán. 

És ekkor másodszor is elkövette azt a nagy hibát, a 
miben az első szökési kisérlete megzápult. Nem elégelte 
meg azt, hogy egy éjjel, mikor Gefhardton van az őrködés 
sora, a föld alól kitörjön s akkor ezzel a hivével együtt 
átcsónakázzék az Elbán s aztán fusson, a merre világot 
lát maga előtt ; hanem újból levelet irt bécsi barátjának, 
Euckhardtnak, hogy jöjjön eléje Gummernig s őt a kije- 
lölt határidőn és azután még hat napon át várja a bergeni 
monostor mellett két felnyergelt paripával. 

Ezt a levelet átadta Gefhardtnak. A gránátos rábízta a 
feleségére, hogy vigj^e el a levelet a gummerni postára. 

Az asszony nagyon is jól akarta csinálni a dolgot s 
midőn a gummerni postamesternek átadta a levelet, tíz 
tallért nyomott a markába, hogy annál bizonyosabban el- 
küldje azt Bécsbe. 

A postamesternek ez szeget ütött a fejébe. Tíz tallér 
viteldíj t nem fizetnek egy levélért. Felbontja a levelet, a 
tartalmából megérti a szökési tervet s rögtön siet fel vele 
Magdeburgba a kormányzóhoz. 

Ekkor épen Braunschweigi Ferdinánd berezeg volt a 
kormányzó. 

Szép meglepetés lehetett Frigyesre nézve, mikor egy 
délután három órakor újból hallotta a börtön ajtókban a 
kulcsokat nyikorogni s lámpafény mellett betoppant hozzá 
maga a berezeg, egész fényes kíséretével. 

— Maga irta ezt a levelet ? kérdezte a berezeg Trenktől ; 
felmutatva neki az elfogott iratot. 

Nemes ember üyen esetben nem tagadhat. 

— Az írás az enyém. Feleié elszántan. 

— Ki által küldte ön ki a börtönéből ezt a levelet ? 

— A nevét nem tudom. Valamelyik őr volt, a kinek az 
arczát én innen meg nem láthatom. 

A berezeg fenyegetőzött. 

— Hát lőjenek főbe ! Monda Frigyes. Jobban meg nem 
lánczolhatnak, mint most vagyok. 

A herczeg ácsokat, kőműveseket, lakatosokat hivatott ; 
apróra felkuttatá a börtönt. Legkisebb nyomát a kitörési 
kisérletnek nem birták felfedezni. 

Mindössze annyit tehettek, hogy a börtön ablakát be- 
deszkáztatták, csak egy arasznyi szelelő lyukat hagyva 
rajta. 

Ekkor aztán a herczeg szelid hangra fordította a be- 
szédét. 

Elkezdett Frigyesnek a szivéhez beszélni. Megígérte 
neki, hogy a mit kivánt, miszerint rendes birák elé állít- 
tassék s magát megvédhesse, ki fogja a számára eszkö- 
zölni, hogy békóit rögtön levéteti : csak azt az egyet tegye 
meg, hogy nevezze meg a czinkosát, a ki a tervezett szö- 
késben segíteni akarta s a levelet átvette. 

De Frigyes szilárdul megmaradt az állítása mellett. 

— Nem ismerem azt az embert. És ha mindjárt ismer- 
ném is, a nevét meg nem mondanám. Én a jó barátaim 
veszedelmével nem akarok megszabadulni, inkább magam 
veszszek el. 

Ezt a mondását a herczeg kíséretében idejött gránátosok 
is meghallották s ezek elbeszélték a többi pajtásaiknak s* 
attól fogva nagy lett a becsülete a fogolynak, a ki a 
czimboráit el nem árulja semmi biztatásra és fenyege- 
tésre. 

Annyit azonban már tudott a herczeg, hogy Trenk sok 
pénzzel rendelkezik s azt bőkezűen osztja a katonák között. 

A herczeg elhagyta a börtönt. Eá egy óra múlva zűr- 
zavaros kiabálás támadt a börtön ablaka előtt. Kis időre 
ismét nyíltak a börtönajtók. Egy tiszt jött vissza. Egy 
lámpást ott felejtettek a börtönben, azért jött. Elmenté- 
ben odasúgott Trenknek: « önnek a czinkostársa felakasz- 
totta magát a sánczkaróra. » 

Azzal kiment az ajtón. 

Az első vasazott ajtónak körülzáró ablaka volt. A hasa- 

dékon átszűrődő világosságból megtudhatá Frigyes, hogy 
az imént itt járt tiszt a gádorban maradt. 

Végig gondolt a helyzetén. 

Ha az a katona, a ki a merénylet kipattanása miatt fel- 
akasztotta magát, Gefhardt volt, akkor már annak a meg- 
nevezése által nem lehet ártani. 

Kopogtatott az ajtaján. 

A figyelő tiszt felnyitá azt s kérdezé, mit akar ? 

— Adjanak Írószereket. Megvallok a berezegnek min- 
dent. 

A tiszt gyorsan eltávozott. 
' I Trenk Frigyes nagy lelki szorongattatások között törlé 
homlokáról a halálverítéket. Elárulja-e a legjobb barát- 
ját? Legnemesebb szivű hü emberét? Hogy magának 
könnyebbülést szerezzen ? Hátha nem az volt az ön- 
gyilkos ? 

E nagy lelki küzdelmek közepett még egyszer felkapasz- 
kodott a lánezaival együtt az elzárt ablakhoz. Hangos szó- 
val kiálta ki rajta : 

— Légy istennel, akárki vagy itten ! Mondd meg, igaz-e, 
hogy egy katona felakasztotta magát én miattam ? 

— Igaz ! Hangzott fel onnan kívülről. 

Azzal Frigyes egy papírba csavart öt aranyat s azt ki- 
dobta az ablakon. 

— Fogd ezt a pénzt ! Aztán mondd meg nekem, hogy 
hívják azt az öngyilkos katonát ? Verjen meg az isten, ha 
engemet megcsalsz s más pajtásodat megrontod. 

Kevés vártatva felhangzott a válasz : 
wSchütz volt a neve : a Ripsz kompániájából.)) 
Ugyanaz a ficzkó, a ki a másik börtönben elfogadta 
Frigyestől a gyémánt mellgombot, de semmit sem tett 
érte. Ez olyan gondatlan volt, hogy az ilyen könnyen 
Bzerzett pénzt korcsmákban prédálta el, s mikor gyanúba 
vették, kérdőre vonták, nem tudta urát adni, hogy honnan 
jutott hozzá. Ijedtében felakasztotta magát. 

Trenk Frigyes aztán a herczeghez írott levelében ki- 

koholt valami furcsa mesét, s a segélyére vállalkozó 
czinkostársul megnevezte Schützöt, a Eipsz kompániá- 
jából. 

A iierczeg nagyot káromkodott erre a levélre. 

— Már most hát kergethetjük a Schützöt a másvilágon ! 

Hanem Frigyes sem nyert semmit a levelével. Semmiért 
nem adnak semmit. Maradt, a hol volt : a lánczai között, 
a mikor azokat le nem vetette. 

Ezentúl két strázsa volt az ajtaja és ablaka elé állítva. 

Három esztendőt töltött el már a magdeburgi börtönök- 
ben Trenk Frigyes. 

Ekkor ismét uj változat állt be a balsorsában. 

Odakünn a nagy világban súlyos nevezetességű korszak 
indult meg. 

azt itt a börtönében előre látta, régen értesülve volt 
róla. A koalició létrejött Poroszország ellen. Megindult az 
a hadjárat, melyet az utókori históriairó « hétéves háború- 
nak)) nevez, de a melynek Frigyes király a kezdetén 
(a mikor még nem tudhatta, hogy az hét évig fog tartani) 
nagyon furcsa nevet adott, a három szoknya elleni hábo- 
rúnak nevezte azt. (Mária Terézia, Erzsébet, Dubarry.) 

S ugyanannyi esztendeig tartott a háborúja egy lán- 
czokra vert rabnak, Trenk Frigyesnek, a hatalmas, nagy 
király ellenében. 

Valóban, a milyen erős tudott lenni Nagy Frigyes a 
világ három legnagyobb hatalmával szemben, épen olyan 
erőt tanúsított egy lába alá gázolt vonagló féreg ellenében. 

Maga az az ember, a kinek a király megparancsolta, 
hogy Trenk Frigyest megőrizze, de az életét megtartsa, 
megőrült, dühös bolonddá lett a feladata mellett. 

Az az eltemetett ember újból meg újból kezdte a kisza- 
badulási kísérleteket. 

Az egész helyőrséget megváltoztatták Magdeburgban. 
A gránátosokat, a kik között résztvevő czimborája lap- 
pangott a fogolynak, elvitték a csatatérre ; várőrségül nép- 
hadat hoztak, kimustrált tisztekkel. 

A változatosság azzal kezdődött, hogy Bork várparancs- 
nok berohant Trenk Frigyesnek a börtönébe s elkezdte a 
bilincsekbe vert embert lepocskondiázni. A hogy durva 
emberek szokták egymásnak apját anyját, utoljára Máriá- 
ját szidalmazni, úgy szidta Bork Trenknek a Mária Teré- 
ziáját. 

Trenk sem maradt adós. Minden szidalmat még éleseb- 
ben adott vissza, úgy, hogy a várparancsnok dühe az őr- 
jöngésig fokozódott. 

A szóharczban a fogoly maradt győztes. Borknak a torka 
szorult el a dühtől. 

No de hát módjában volt, ha szavakkal nem tudott, tet- 
tekkel replikázni. Hivatta a lakatosokat. Most aztán Trenk- 
nek még a nyakára is kovácsoltak egy vasörvet, meh'et 
egy láncznál fogva a falba erősített vasgyűrűhöz, más 
kettőnél fogva a lábain levő békókhoz kötöttek. 

Akkor azután elvették alóla az ágyat : a puszta padlón 
kellett feküdnie s ha aludni akart, az övéhez kötött lánczot 
kellett a fél kezével a falhoz szorítva tartania, hogy a vas- 
nyakló meg ne fojtsa. 

Minden tagja el volt már látva bókokkal, lánczokkal. 

Ebbe az embertelen kínzásba belebetegedett, forró lázt 
Kapott. S úgy feküdt elhagyott állapotban orvos nélkül, 
gyógyszerek nélkül, a hideg, meztelen padlón. 

Nincs kegyetlenebb állatja az Isten világának az em- 
bernél ! 

Nem volt egy éh enyhítő szere a cserépkorsójában levő 
víznél. 

Egyszer aztán, a láz miatti elgyengüléstől, ezt a korsót 
is kiejté kezéből : az összetörött. És akkor huszonnégy 
óráig ott feküdt, a láz szomjától eltikkadtan. Mikor újra 
bejöttek hozzá a börtönvizsgálók, félhalott volt. 

Ez az eset köztudomású lett a városban. A magdeburgi 
hölgyek egész lázadást csináltak e miatt : rajta rontottak a 
zsarnok várkormányzón s addig könyörögtek neki, míg rá- 
írták, hogy adassa vissza a beteg fogolynak a nyoszolyáját. 

És ismét győzött a csodálatos életerő. Trenk újból fel- 
épült. Félévig tartott ez a nyavalyája. 

Ezalatt megismerkedett a vizsgálattevő tisztjeivel. 

Azok mindannyian szegény, éhenkórász ficzkók voltak, 
kiket Frigyes király a harczoló seregéből kipéczézett s a 
várakba eldugdosott, vagy pedig a hitelezőik üldözték. 

Frigyesnek még volt pénze. A deszkák között fúrt lyu- 
kakban elrejtve. Segített a szegény czimborákon. 

Volt közöttük egy vén kapitány, a kinek a fiát kártya- 
adósság miatt elcsapták a tiszti karból. Ennek irt- Frigyes 
ajánló levelet Bestusejff kanczellárnőhöz Szentpétervárra. 
A hajdani kedves az ifjú embert hivatalba szerezte be s 
Frigyesnek küldött kétezer rubelt, a mit a fogoly a kapi- 
tánynyal megosztott. A többi tisztek is részesültek belőle. 

Ennek azután az lett az eredménye, hogy a jól megaján- 
dékozott tisztek csináltattak suttyomban Trenk Frigyes 
számára más békókat és más bilincseket, a miket kényel- 
mesen levethetett és felhúzhatott s hordtak be neki táp- 
láló húsételeket, aztán gyertyát, Írószereket, papirt, még 
hírlapokat is ; verselhetett és gúnyolhatta a világot. 

Csak Bork, a várparancsnok és a tábornagy, Bruck- 
hausen, nem voltak ebbe beavatva. Ezt az utóbbit Trenk 
« Major Mops» név alatt örökít é meg egy satírájában. 

Ekkor aztán ismét kezdett Frigyes a megszabadulás 
tervén dolgozni. 

A három czimborázó tiszt felvilágosítá, hogy az a csa- 
torna, melyet eddig a börtönéből kifelé ásott, rossz helyen 
fog kilyukadni ; ott rögtön észreveszi az ajtaja előtt őrt- 
álló strázsa. 

A helyett kimérték neki, hogy ha oldalvást fúrna ma- 
gának egy másik rókalyukat a börtönfal alapja alatt, 
harminczhét lábnyi messziségre, akkor egy folyosón buk- 
kanna elő, melynek nyilt ajtaján keresztül észrevétlenül 
szökhetne meg. 

Hozzáfogott az új alagut-vájáshoz. A padlózat alatti rést 
még eddig nem fedezték fel a zsarnokai. 

A munka eleintén könnyen ment. 

A mint a lánczaitól megszabadítá magát, egész pusztára 
vetkőzve (nehogy az ingét besározza), lebujt a földoduba s 
elkezte az új üreget vájni. A kikapart homokot áthordta a 
régi üregbe. így egyszerűsítve volt a munka. 

Rettenetes egy munka volt ! Minden marék homokkal 
vissza kellett kúszni hasmánt az új üregből a régibe, úgy 
hogy egy nap alatt Trenk kétezer ölnyi utat tett meg a 
föld alatt, a hasán csúszva. 

Azt lehet legjobban csodálni, hogy meg nem fulladt 
levegőhiány miatt abban a szűk földalatti csatornában. 

Vége felé azonbp,n már megtelt a régi üreg, az új sok- 
kal hosszabbra nyvilt, ámbár szűkebbre volt szabva ; úgy, 
hogy utolja felé Trenk kénytelen volt a kiásott homokot, 
az ágylepedőjéből készített zsákokban, a tömlöczébe fel- 
hordani. A vizsgáló tisztek szemet hunytak előtte és nem 
látták. 

Egyszer azonban, mikor már a kiszámítás szerint egé- 
szen közel volt ahhoz a folyosóhoz, a melyben ki kellett 
törnie, az őrtálló katona figyelmessé lett a földalatti zsurló- 
dás hangjára s jelentést tett a felügyelő tisztnél, hogy a 
fogoly ugyancsak dolgozik ám a föld alatt. 

Az a tiszt jóakarója volt Trenknek. Azt mondta a kato- 
nának: ((Szamár vagy! Bizonyosan valami vakondokot 
hallottál túrni. » A dolog abban maradt. 

Trenk folytatta a munkát. 

A leszamarazott katona azonban most már becsület- 
kérdést csinált a dologból s azontúl minden éjjel ott leske- 
lődött a folyosóban. 

Trenk egyre közeledett onnan alulról fölfelé. 

Mikor már csak egy lábnyi réteget kellett átlyukasz- 
tania, a leskelődő katona sietett a térparancsnokhoz, ész- 
lelését közölni vele. 

Mikor aztán Trenk az utolsó földréteget fölemelte a 
fejével, nagy rémületére ott látta maga előtt állni a katona- 
tiszteket, lámpásokkal a kezeikben. 



\ 

Nagy hirtelen visszabujt csatornájába, de előbb gondo- 
san elrejté a padozat alá a szerszámait, a pisztolyait és 
Íróeszközeit s azzal visszatért a börtönébe. 

Ez a terve már semmivé volt téve. 

A meglepő tiszteknél azonban nem voltak a börtönajtó 
kulcsai: azokat négy különböző személynél kellett elő- 
keresni. Ez alatt ideje maradt Trenknek a békókat ismét 
felölteni, a lánczszemeket bemázolni. 

Mire kinyitották az ajtókat, már akkor ott ült a ho- 
mokos zsákok tetején. A padlót sem igazította helyre. Nem 
volt mit tagadni. 

A tömlöczébe rohanó Bruckhausen ordított, mint egy 
víziló. 

— Hogy tudta ön a tömlöczét keresztül ásni, ördöngös 
ficzkó ? 

Trenket elővette ekkor az akasztófahumor. 

— No hát hogyan ? Ön maga mondta meg. Az ördög 
segített. Az nekem igen jó pátronusom. 

— Hogy tudta ön a padlót keresztül vágni ? Hogy 
tudta ön a lánczait levetni ? Ki adott önnek szerszá- 
mokat ? 

— No hát kicsoda ? Mondom, hogy az ördög ; az én 
czimborám. 

Erre levetkőztették, minden öltönydarabját összekutat- 
ták, semmit sem találtak. A szobában is hasztalan firtat- 
tak; nem jött elő semmi. 

Trenk nevetett, azok meg dühöngtek. 

Végre azt a boszút állták rajta, hogy megint elvették az 
ágyát : a szalmazsákját széttépték, a nyoszolyát széthaso- 
gatták, az eszközeit keresve. 

Most már azon is nevetett. 

— Kereshetik azt ! Az ördög ül rajta. Nem látják meg. 
szokott velem éjjelenkint pikétezni. 

Azonban rögtön kőművest s asztalost hivattak : az ásott 
csatorna nyílását befalaztatták, a keresztül vágott felső 
padlódeszka helyébe újat szegeztettek. 

Mikor aztán eltávoztak s rázárták az ajtót, utánuk kiál- 
tott, visszahívta őket. 

— Nézzék csak uraim, valamit itt felejtettek. 
Azzal egy finom aczélráspolyt adott át nekik. 

— Hát ezt már hol vette ? 

— Mondom, hogy az ördög hoz nekem ide mindent. 
Fejcsóválva mentek odább. 

Mikor a külső ajtót zárták, ismét utánuk kiabált : 

— Uraim, jöjjenek vissza. 
Visszatértek. 

— Nézzék csak, azóta mit hozott nekem mégint az 
ördög. 

S egy éles pengéjű kést húzott elő a vasöve alól. 

— De már ez nem megy Isten hírével ! kiabált elször- 
nyedve Bruckhausen. 

— Mondom, hogy az ördög hírével megy. Akarnak önök 
még egy kis arany-esőt is látni ? 

Azzal fellökte az öklét magasra s perez múlva tíz louis- 
dor esett alá a semmiből. 

— Ördöngösség ! Boszorkányság ! 

Másnap már megint keresztül volt vágva az új padló- 
deszka : a frissen rakott fal kibontva s az aknaásás más 
irányban megkezdve. 

Hogy az ördöngösségnek nyitjára találjunk, meg kell 
tudnunk, hogy a négy felügyelő tiszt közül három jó barát 
volt. Jámbor, eladósodott falusi gavallérok, kiket Trenk 
pénzzavaraikból kisegített. Ezek készíttettek a fogoly szá- 
mára olyan vésőket és késeket, a miknek lecsavarható szeg 
feje volt. Ezeket dugták a padlószegek helyébe. Mikor 
használatra került a sor, a szegfejet lecsavarták s a he- . 
lyére illeszték, a vizsgáló nem tudott meg semmit. 

Trenk egész nap dolgozhatott az új aknán, melyet most 
már a pallizádok alá irányzott. 

Csak a midőn Bruckhausenre került a vizsgálat sora, 
akkor maradt a fogoly veszteg egész nap. 

Egyszer aztán megtette azt a tréfát, hogy a mint a sáncz- 

túrás alkalmával egy a földbefiiródott huszonöt fontos 
bombára talált, azt felhozta a börtönébe s odatette az 
ajtóba. 

Mikor aztán Bruckhausen benyitotta az ajtót, a meg- 
lökött bomba nagyot gurult a tömlöcz faláig, ott meg- 
ütődve, ismét visszagurult a tiszt lábához. 

— Hát ez mi ördög csodája? Kérdé elszörnyedve 
a tiszt. 

— Látja az úr : egy bomba. 

— Hogy került ide ez a bomba ? 

— Ezt is az ördög hozta ! Holnap elhozza az ágyút is 
a akkor én leágyuzom önöket. 

Ennek az esetnek hire futamodott a városban. Minden 
ember az ördöggel czimboráló Trenkről beszélt, a kinek a 
Belzebub bombákat hord a négy ajtóval bezárt börtönébe. 
Egy jámbor polgárt, a kinek sok pénze volt, arra vett a 
kiváncsiság, hogy a felügyelő őrnagynak ötven tallért 
ajánlott fel, ha ő neki megmutatja a Belzebubot. 

Holzkammer őrnagyra ráfért az ötven tallér ; a pénzt 
zsebre dugta s aztán Trenk Frigyesnek hozatott egy far- 
sangi ördög-maskarát, abba öltözteté fel. Ilyen alakban 
mutatta meg a tömlöczbe vezetett nyárspolgárnak. 

A farsangi tréfának híre ment a városban, a kormányzó 
is megtudta s szörnyen feldühödött érte. Az őrnagy szoba- 
fogságot kapott. 

Trenk Frigyes ellen pedig egy új mortifikálást gondolt 
ki a várparancsnok. — Elvetette már az ágyát, el akarta 
vetetni még az álmát is. 

Az ablaka előtt őrtálló katonának meg volt hagyva 
hogy éjjel, a hányszor a toronyóra negyedet üt, bekiáltson 
az ablakán : 

— Héj I Trenk ! Itt vagy-e ? 

S arra neki felelni kellett : <(Itt vagyok !« 
Ettől az embertelen kínzástól egészen megtört a fogoly 
testi ereje. 

Panaszkodott a barátságos tisztnek miatta. 

Jókai: A két Trenk. — Trenk i'rigyes. ^^^ 

Az igen egyszerű jó tanácsot adott neki. 

— Tudod mit ? Hagyd az őrt kiabálni. Ne felelj neki. 
Ki kényszeríthet rá ? Te aludjál tovább. 

Trenk úgy tett. Az örök jelentést tettek Borknak, hogy 
a fogoly nem hederít az ö kiabálásukra. S az annyira 
dühbe hozta a kormányzót, hogy megörült bele. Mint 
dühös bolondot az őrültek házába kellett zárni, ott is 
halt meg. 

Ez volt a legfurfangosabb párviadal egy lánczravert fo- 
goly, meg a porkolábja között, életre-halálra. A porkoláb 
maradt halva. 



XV. EEJEZET. 

A LÉLEK, A KI NEM FOGOLY. 

Négy év tölt le ez alatt a megindult világháborúból. 
Ehhez hozzáadva azt a hármat, melyet előzőleg eltöltött 
Trenk Frigyes a börtöneiben, az ő balsorsának hetedik 
esztendeje járta. 

Hét esztendő a boldog fiatalság tündér korszakából! 
Folyvást lánczok között! Nappal a vasakban, éjjel a föld 
alatt. 

És e közben mindenről értesítek, a mi a külvilágban 
történik. A változatos hadiszerencséről. Neki egyik vál- 
tozat sem volt szerencse. Csak a békekötéstől remélhette 
megszabadulását. Az pedig minden új diadal után még 
messzebbre távozott. 

Egyszer mégis történt valami a hadjáratban, a mi a fo- 
golynak enyhülést hozhatott. A koUini ütközet után, mely- 
ben a lotharingi berezeg Frigyes király fölött fényes 
diadalt aratott : egy hadtest, Hadik tábornagy alatt, egész 
Berlinig nyomult előre. Vele jártak az új szabad csapatok, 
a kik vitézségben még Trenk pandúrjain is. túltettek, veze- 
tőjük volt Beleznay. (Kinek nevét a Conversations-Lexico- 

nok szerkesztői, még a magyarok is, ignorálják. Az utób- 
biaknak jó volna Nagy Iván Magyar családok névtárát 
figyelembe venni, r a kiváló magyar tipikus alakokat az 
őket megillető helyre beiktatni.) (Megtörtént 1898.) 

A merész haditett fényesen sikerült. Berlin hársfa- 
sétányai megismerkedtek a magyar huszárok toUfdrgóival, 
a berlini udvar pedig hanyatthomlok menekült Magde- 
burgba. A királyné a királyi herczeggel, Henrik őrgróf — 
és Amália herczegnő mind ide futottak. 

Trenk Frigyes önéletrajzában először találjuk ezt a nevet 
kiirva: « Amália herczegnő ». 

Szívbeli titkát ekkor sem árulja el. 

De a következményekből lehet találgatni. 

Azt Írja, hogy a zsarnok Bruckhausen egyszerre nyájas 
lett iránta, mert azt udvarnál azt hallá, hogy Trenk nincs 
elhagyatva. 

(Pedig csak nem rég akarta azt keresztül szúrni — meg- 
lánczolt kézzel, — egy karddal, melyet a segédtisztje olda- 
láról rántott ki.) 

És ugyanekkor felválta a várkormányzóságban a dü- 
höngő Borkot Reichmann alezredes : egy emberszerető, 
becsületes katona, a kinek a legelső ténye az volt, hogy 
feltáratta Trenk Frigyesnek a két belső börtönajtaját, hogy 
a tornácz ablakából betörhessen hozzá a napvilág és a 
friss lég. 

Trenk Frigyes visszakapta hét év múlva a napot és a 
levegőt. 

Ki eszközölte volna ezt ki, ha nem egy forrón szerető 
szív, mely a szerencsétlennel még most is együtt érez ? 
Még annyi hűtlenség, még a hazaárulás után is ? 

Itt voltak ismét egymáshoz oly közel. Erezhette a « nap- 
jának)) közellétét a tavaszfuvallatról börtönében. Adtak 
neki kályhát a börtönébe, tűzcsináló szerszámot — nyolcz 
évi fogság után először. Aztán egy czin-poharat, a miből 
igyék. Azt a poharat ő teleirta versekkel ; allegóriái képe- 
ket, bibliai történeteket vésett belé, egy kiélesített szeg 

volt hozzá a szerszáma. Eemek művek voltak azok ! — 
A felügyelő tisztek bámulták a fogoly művészetét. A mint 
egy kelyhet telerajzoU, hoztak neki másikat, azt vette mű- 
vészi vésője alá. Az érezbevágott betűsorok olyan aprók 
voltak, hogy azokat más ember csak nagyitó üveggel tudta 
elolvasni ; a miket ő a tört fénynél, a kályha tüzénél fel- 
karczolt a csillámló fémbe. Csoda, hogy meg nem va- 
kult bele. 

Ezek a Trenk által czizelozott czinserlegek egész a ki- 
rályi kincstárakig elhatoltak, s élő szószólói lettek a nyo- 
morult fogolynak, ki azokat keserves napokon át kivéste. 

Egy ilyen czinpohár Lobkovitz berezeg kezébe jutott, ki 
akkor, mint fogoly osztrák tábornok került Magdeburgba. 
A berezeg a kelyhet kiszabadulása után Bécsbe vitte s a 
császárnak ajándékozta. A királynő abból a kehelyből 
tudta meg először, hogy Trenk Frigyes porosz börtönben 
ül. Addig eltitkolták előtte. 

Ez alatt felhagyott a vakandok munkával. 

Őrangyala, a míg Magdeburgban volt, arra is talált 
módot, hogy Frigyesnek egy tiszt által hatszáz aranyat 
küldjön. 

Csodaereje van a napsugárnak, csodább ereje a szere- 
lemnek ! Hogy életre tudják költeni azt, a mi a föld alá 
van temetve ! 

A napfény tette-e, vagy a szerelem emléke ? Vagy talán 
mind a kettő ? Trenk Frigyes most még türelmetlenebb 
lett a lánczviselésben. 

Emlékében, álmaiban kisérték az egykor átélt boldogság 
csalképei. A gyönyör kútforrása, melyben egykor fürdött, 
istenesült; most egy cseppjét is szomjaztatá, a mennyitől 
egy ember állattá lesz. 

Nyolcz év óta nem látott asszonyi arczot, csak álmában. 
Pedig a szíve tele volt vele. 

S a mi még jobban gyötörte a lebilincselt vágyaknál, a 
dicsőség szomja ! Ennyi tetterővel lelánczolva, eltemetve 
lenni ! — Épen most, a 'midőn a világ reng a csatazajtól. 

Egy napon, a börtöne falához támaszkodva, megdöb- 
benve érzé, hogy a fal reszket. Mitől reszket ? Talán ágyu- 
dörgéstől ? 

A vizsgáló tiszt elárulá neki, hogy a franezia sereg itt 
áll Magdeburg alatt, diadalmasan előre nyomulva. 

S az ellenséges ármádiával szemben nem állt más 
Magdeburgban, mint kilenezszáz főnyi népfelkelő had : 
elégedetlen, kimustrált tisztek vezetése alatt. 

Frigyes király szerencsecsillaga aláhanyatlott : a fran- 
cziák Magdeburg alatt, a magyarok Berlinben voltak, az 
oroszok egy döntő ütközetben megverték a porosz had- 
sereget, de ha a szerencse elhagyta is, saját nagy szelleme 
megmaradt s visszahóditá a szerencsét. 

Felmentő sereget nem küldhetett a francziák ellen Mag- 
deburg alá, de küldött felmentő szekereket, megrakva 
. pénzzel. Megvesztegette a franezia hadvezért, hogy az 
diadalmas előnyomulásából megforduljon s otthagyja 
Magdeburgot, az érett pálmagyümölcsöt, mely oda akart 
hullani az ölébe. 

Trenk Frigyes gyűlölte már a hazáját. A szülőföldjét! 
Hogyne gyűlölte volna azt a földet, melyet a tíz körmével 
kellett vájnia, hogy alóla kiszabaduljon; mely minden 
kövével és vasával az ő fején fekszik. S ha ennek az egész 
hazának darabra kell is törnie a miatt, hogy ő a fejét ebből 
a sírból kidughassa! 

Hazaárulást tervezett ! 

S terve könnyen kivihető volt ! 

Magdeburgban volt azon idő szerint tizenhatezer hadi 
fogoly berekesztve. Azok a kaszamatákban tanyáztak. Kö-- 
zöttük volt hétezer horvát. 

A csillagsáncz őrsége a tisztjeivel együtt meg lett nyerve 
Trenk által az összeesküvési tervre. 

Egy éjjel szabadon bocsátják Trenket, tiszti egyenruhát 
adnak rá, kardot a kezébe ; a csillagsánczból kitörnek a 
városba : Trenk a horvátok kaszamatájába rohan, tud a 
nyelvükön; fegyverbe kiáltja őket: a fegyvertár ott van 

Ugyanazon kaszamatában. A Trenk név varázszsal bir a 
horvát katonák előtt. Azoknak az élén felszabadítja a hadi- 
foglyok többi ezeréit. A miliczia nem fog ellenállni s ha 
megkísérti, leverik. Eeggelre el lesz foglalva Magdeburg 
az egész élelmezési raktárral s a királyi kincses kamarával 
s megszállva tizenhatezer főnyi osztrák sereggel. 

Ennek a tervnek a sikere annál valószínűbb volt, mert 
a néphad kapitányai aratás idején kikölcsönözték a parasz- 
toknak a legmarkosabb legényeket napszámra, fejenkint 
egy forintért. 

Hanem az volt a nagyobb kérdés, hogy hát azután mi 
történik ? 

Magdeburgot összeesküvés útján elfoglalni csak egy ma- 
gában álló haditény, a mit, ha nagyobb hadmüvelet nem 
követ, az egész a torkára forrhat az összeesküvőknek. 

Trenk Frigyes még mindig bizott az emberekben. Sőt. 
még a diplomatákban is. 

A tervébe avatott tisztek közül egyet elküldött az orosz 
hadsereghez, a másikat Bécsbe, irott és szóbeli megbízá- 
sokkal, hogy nyerjék meg a két szövetséges hatalom közre- 
működését azon terv előmozdítására, mely a porosz had- 
járat góczpontját, Magdeburgot, kezükre juttatja. 

Az orosz hadsereg azonban már akkor visszavonulóban 
volt, a győzelmes Apraxint visszatéríté Bestuseff, ki a 
czárnő halálát lesve, árulójává lett a szövetségnek, s ezért 
a nagy hamar felgyógyult czárnő által száműzetett. Trenk 
küldöncze már a szibériai útban találta a hatalomvesztett 
pártfogónőt. 

A bécsi diplomaták pedig egyenesen elárulták Trenket. 

Miért ? Azért, hogy a kezükben levő vagyonán megosz- 
tozzanak. 

A hozzájuk irt levelet elküldték Berlinbe. 

Egy napon, szokatlan órában nyílt meg a börtönajtó. 

Trenk Frigyes megdöbbenve látta belépni A . . Z. her- 
czeget, kíséretével együtt. Azt, a kinek annyi oka volt ő 
rajta boszut állani. 

- Édes Trenk ! Monda a berezeg jóságos hangon, ön 
megint valami ostobaságon töri a fejét, a mi önnek nem 
válik üdvére. Ön el akarta foglalni lázadás útján Magde- 
burg várát s az osztrákoknak kiszolgáltatni. No, hát ne 
fáradjon vele. En már megérkeztem egy hadosztálylyal s 
minden ponton biztosítottam a várat. 

Trenk halálra volt ijedve. 

Itt csak a merész tagadás segíthetett. 

A berezeg azonban nagy nyugodtan elővette Trenk 
Frigyes levelét, melyet ő a béesi urakhoz irt s odatárta a 
szeme elé. 

— Hát ki irta ezt a levelet ? 

— Papirosom sincs, a mire irjak. 

— Hát a szóbeli üzenetet ki küldte Kempf udvari taná- 
csoshoz Bécsbe — Kemnicz hadnagy által ? 

— Esküszöm az Istenre és becsületemre, hogy soha 
Kemnicz hadnagyot nem láttam. 

Megesküdhetett rá. Bécsbe küldött ezinkostársának volt 
annyi házi esze, hogy nem mondta ott meg az igazi 
nevét. 

A berezeg jegyzőkönyvet Íratott Trenk Frigyes vallomá- 
sáról, a ki minden összeesküvésről tisztára mosta magát. 

— Hát jól van. Monda a berezeg. Ez az ügy el van in- 
tézve. Ont a béesi rosszakarói rágalmazták. On azonban 
itt csakugyan rosszul van ellátva. Nem volna csoda, ha 
minden áron meg akarna menekülni a börtönéből. Mennyi 
vasat raktak rá ! Még az ablakát is beszegezték ! 

Trenk azt hitte, hogy" a berezeg gúnyt űz belőle. 

Nem úgy volt. A berezeg parancsára azonnal leszedték 
a fogoly nyakáról, derekáról a nehéz vaspántokat, kezeiről 
a vasrudat, börtönablakáról lefeszítették a deszkákat. 
A falhoz sem lánczolták többé. 

A berezeg még itt sem áUt meg. 

Majd még tisztességes öltözeteket is hozatott a fogoly 
számára : fehér vászoninget, mosdómedenezét tiszta vízzel, 
törülközővel. (Nyolez évig nem volt benne része Trenknek ! 

Mennybéli Isten ? Hogy nyolcz esztendeig a könyein kivül 
más víz ne mosdassa meg az embernek az arczát !) 
Trenk sírt, mint egy gyermek. 

— Aztán, hogy a szemeit el n^ rontsa, ezentúl egész 
nap nyitva lesz a börtönének mind a négy ajtaja, két őr 
fog előtte járkálni csupán. Az éjszakai hivogatást is abban- 
hagyják : alhatik csendesen. — És azután, hogy legyen 
mire irnia, kap egj' koncz tiszta papirost és írószereket ; 
hogy ne a vérével irjon. 

Trenk a kezét csókolta a megbántott öregnek, a kinek 
nagyobb oka volt rá, hogy őt gyűlölje, mint a királynak, 
azért a bűneért — a miért soha vallatóra nem fogták s a 
mit ő állandóul elhallgat az életirásában, mintha sejtelme 
sem volna róla. Tán épen virtusának tartotta ? 

A berezeg tovább beszélt hozzá : 

— De hogy megtudjam, mit fog ön erre a papirosra 
Írni : a mint egy ív megtelik, azt fel fogják hozni nekem s 
a feleségem fogja felolvasni előttem annak a tartalmát. 

Hát mind azt, a mit Trenk ezentúl kigondol, írásba 
foglal, mind azt, a mit szenved, a miért vágyódik, legelő- 
ször Amália herczegnő fogja elolvasni! 

Trenk Frigyes erre a szóra visszaképzelte magát abba a 
boldog korszakba, a mit a magyar közmondás így határoz 
meg: «ez akkor volt, a mikor még a kő is lágy volt, s a 
szív is kemény voltw. 

Neki is — a börtöne megtágult s a szive összeszorult. 

Nem tudott szavakat találni, hogy háláját kifejezze. 

így nem beszéltek hozzá, így nem bántak vele nyolcz év 
óta soha. 

És épen az az ember teszi ezt, a ki ellen ő annyit vétett. 
S a kinek tudnia kell azt, hogy mit vétett ellene ? 

— És már most csak egyet kérek öntől, monda a ber- 
ezeg. Se börtönajtó, se vasbilincs nem fogja önt lezárni 
ezentúl. De adja ön becsületszavát, hogy a míg én Magde- 
burgban főparancsnok leszek, addig ön semmiféle szökési 
merényletet nem fog megkísérteni. 

Trenk Frigyes azon vette észre magát, hogy kezét nyujtá 
a herczegnek. 

Ezzel a kézszorítással aztán jobban le volt bilincselve, 
mint mikor a nehéz vasak voltak ráverve a kezére. 

A berezeg azonban, még az alatt, hogy Trenk Frigyes 
kezét markába szorítva tartá, így szólt hozzá : 

— És már most én is ígérem önnek, hogy mindent el 
fogok követni, hogy a király szivét ön iránt meglágyítsam 
és szabadságát visszaadassam. Ha elébb nem, a békekötés 
alkalmával ez bizonyára meg fog történni. Addig legyen 
ön türelemmel : emlékezzék a multakra s bízzék a jöven- 
dőben. 

Ezzel otthagyta a foglyot, eltávozott minden kíséretével 
együtt, tárva-nyitva felejtve minden ajtót maga után. 

Trenk Frigyes most érezte aztán már magát igazán fo- 
golynak. 

Az eddigi vasbílincsek helyett oda volt lánczolva a bör- 
tönéhez egy lekötött becsületszóval ; a nehéz lánczok he- 
lyett egy asszonyi hajszállal. — Ezt tépje el, a ki tudja ! 

Meg volt már mind az a kényelme, a minek egy fogoly 
a börtönében örülhet. Emberi étellel tartották, emberi szót 
beszéltek hozzá. Kimehetett a napvilágra egész a börtöne 
küszöbéig. Azon a küszöbön nem feküdt más, mint Trenk 
Frigyes becsületszava. — Az a Mont-Blanc I Azon nem 
lehet keresztül lépni. 

A testi szenvedések nem bírták letörni életszervezetét. 
Ez a szellemi tortura lassankint elsorvasztotta azt. Agynak 
esett : ídeglázt kapott; halálos beteg lett, a lelki rabság 
miatt. 

És ez alatt A . . Z. berezeg a saját orvosát küldte oda a 
gyógyítására; rendes ápolót tartott mellette, a tulajdon 
asztaláról küldte neki az ételeket ; míg újra győzött az 
életerő a betegségen : Trenk Frigyes ismét felgyógyult ; el- 
hagyhatta az ágyat. 

De ez a betegség annyira elcsigázta, hogy fellábadozva 
alig hasonlított hajdani magához : olyan volt, mint egy 

csontváz. Ha akart volna, sem gondolhatott volna a meg- 
szökésre. Hideg volt már odakinn. Fázott a friss levegőn. 
Maga kérte, hogy zárják rá a börtönajtókat. 

Hiszen volt már egy kályhája, s a tűz egy házibarát, a 
kivel el lehet beszélgetni naphosszant. 

Most már nem gondolt egyébre, mint hogy verseket 
Írjon s a czinpoharakat allegóriái képekkel telekarczolja. 
Egyébhez nem volt ereje. Aztán álmadozott, ábrándozott 
és várt. 

Ebben a varasban tizennyolcz hónap elmúlt. 



XVI. FEJEZET. 

AZ UTOLSÓ kísérlet. 

Tizennyolcz hónap telt el a várakozásban ! Félév híján 
tíz év múlt már, hogy Trenk Frigyest élve eltemették. 

Télen rázárták a börtönajtókat, nyáron nyitva hagyták. 
A tisztek odajártak hozzá nézni, hogy rajzolja vésővel a 
czikornyákat a kehelyre. Meghallgatták a szatíráit, s azok- 
ból egész könyvet irt : gúnyolta a czopfot, meg a rozá- 
riumot, az udvaronczokat, meg a fiskálisokat. 

Egy őszi napon reggel ismét kinyitották az ajtait; de 
csak azért, hogy egy óra múlva megint bezárják. De azért 
a börtön ablakán keresztül is betört hozzá a nagy város 
beszéde. A harangok beszéltek egymással, versenyzett 
velük a trombitarecsegés, dobpörgés, belebömböltek az 
ágyuk, a sortüzelés. Frigyes megértette az óriások beszé- 
dét. Valami nagy halott van Magdeburgban. 

Nemsokára megtudta azt. A vizsgálótiszt, a ki délben 
érkezett a börtönbe, azzal nyitott be hozzá : 

— Bajtárs, visszahoztam a becsületszavadat. A hercze- 
get most temettük el. Ezentúl zárva a börtönöd. Tudod a 
többit. 

Tudta a többit. 

Most már fel volt szabadítva, hogy folytassa a menekü- 
lési munkáját. 

Az új kormányzó is emberséges ember volt (Keichman). 
Megengedte Frigyesnek, hogy hírlapokat olvasson. Azok- 
ból megtudta, hogy Erzsébet ezárnő meghalt, utódja, Péter 
ez ár, fordított az orosz politikán s békekötésre ösztönzé a 
harczoló feleket. Mind a kettő ki volt már merülve s adós- 
ságokba sülyedve. 

De Trenk Frigyesnek a béke sem hozott szabadulást. 

Leggonoszabb ellenségei Bécsben voltak. Azok, a kik 
még a megmaradt Trenk-féle örökséget kezelték s azt is 
el akarták harácsolni. Ezek a dögkeselyük ! 

Trenk Frigyes újra felbontá a börtöne padlatát, kiszedte 
a téglákat, a mikkel a borzlyuka be volt falazva s ott 
találta az első csatornát, melyen keresztül ki akart törni, 
rátalált az eszközeire, pisztolyára és aranyaira is. 

Segítségére volt ezúttal a vaskályhája. A börtönének 
hármas rétegű deszkapadlata volt, azokból a két alsót ki- 
fürészelte, s azt darabonként elégette a kályhában, az így 
támadt üregben aztán elrejtheté a homokot, a mit a csa- 
torna folytatásában kivájt ; nem kellett annak az eltávolí- 
tásával bajlódnia. 

Egyszer azonban majd rajtavesztett ezen a munkán. 

Mikor már annyira haladt a föld alatti csatornájával, 
hogy a bástyának a külső faláig eljutott, annak az alapza- 
tából egy nagy kő levált s elzárta a háta mögött a vissza- 
térés útját. 

Elevenen volt eltemetve ! 

Előtte állt a legrettenetesebb halál : a föld alatt meg- 
fulladás. 

E kétségbeejtő helyzetben sem hagyta el a lelki ereje. 

Legelső feladata volt a csatornát annyira kitágítani, 
hogy megfordulhasson benne. De a kivájt homokkal megint 
csak az eddig tört rést zárta be, úgy, hogy folyvást az ar- 
czával túrta a földet. 

Ez alatt a bezárt üregben úgy fölemészté a levegőt, hogy 

fuldokolni kezdett. A homokot harapta kínjában, abban 
még volt valami éltető lég. 

Végre meg tudott fordulni a borzlyukában. De akkor 
még csak az útját elzáró nagy kőig jutott el. 

Azt visszaemelni a helyére, a honnan leesett, lehetetlen 
volt, sőt attól is lehetett félni, hogy még több kő is he- 
gyibe esik. 

Hát neki kellett fogni az emberölő munkának. 

A fullasztó légben gödröt ásni a kő alá, s ezt abba lesü- 
lyeszteni. 

Elájult, meg újra föléledt s kaparta tovább a földet. 
De a mennyit a kő alul kivájt, annyival magát temette 
be. A homok az ajkáig ért, mint a hullám a vízben 
úszónak. 

A mint végre a kő megcsúszott, legalább friss levegő 
jött be a nyilason. (A milyen friss levegő van a föld alatt.) 

Hosszú ideig tartó keserves munka után annyira vitte, 
hogy a nagy követ belehúzhatta az ásott gödörbe s azon 
keresztül ismét átbújhatott a csatornába. Sietett kimászni 
belőle. 

Mikor a börtönébe visszakerült, úgy üdvözölte azt a szo- 
morú odút, mint a paradicsomot. Leveté magát a padla- 
tába helyezett sírkövére és megcsókolta. A sírjából kimene- 
kült halott áldotta sírkövét, hogy megcsókolhatja az abba 
vésett nevét. 

S ott elnyomta a fáradság, a kín, elalélt. 

Nappal volt már. Ha föl nem ébred délig, a vizsgáló 
tiszt itt találja a felnyitott üreget, minden el lesz árulva. 

Jó szerencse, hogy volt egy jótevője, a ki fölébreszté, a 
heves köhögés. A bűzös légben megkínozott tüdő nem en- 
gedte soká aludni. 

Akkor aztán, a nagy köhögés, krákogás közepette elvégzé 
a rejtegető munkát, helyre illeszté akivágott pallót s ágyára 
veté magát. 

A felügyelők ott találták lázban és fuldokolva. 

Még is folytatta a munkát. Ismét visszatért abba a ret- 

tenetes üregbe, a hol már egyszer egy élve eltemetett kín- 
jait átszenvedte. 

De elébb azt a veszélyes pontot, a honnan az alapkövek 
lehullhattak, a börtöne alsó padlójából kifűrészelt deszkák- 
kal felpóekolta. 

Ez alatt megköttetett a béke Hubertsburgban. A harczoló 
felek hadi foglyaikat kicserélték. Frigyes hallhatta a csil- 
lagsánczban elhelyezett horvátok vig danolását a börtön 
ablakán kérészül. Az ő börtöne azonban zárva maradt. 
Senki sem vette figyelembe, hogy ö is Mária Therézia dra- 
gonyos kapitánya. 

Es az alatt, a míg Trenk Frigyes ásta a föld alatti csa- 
tornát, hogy börtönéből kiszabaduljon, egy más élő lény 
meg egy ellenkező lyukat fúrt, mely az ő börtönébe veze- 
tett : egy kis egér. 

Két éven át volt ez a parányi állat Frigyes állandó lakó- 
társa, mulattatója, a ki ott tánczolt a térdein, a tenyeré- 
ből evett, a füttyentésére előjött a lyukából. 

Ha indusok volnánk, a kik a lélekvándorlásban hisznek, 
azt kellene elfogadnunk, hogy a kis állatkában a szép 
Jelvira lelke lakott, a ki szerelmesét ily alakban jött föl- 
keresni. 

Frigyes csak minden harmadnap folytatta az aknázást, 
a közbe eső éjszakát pihenésre kellett fordítania. Az ilyen 
« otthon » töltött éjszakákon az egérke folyton ott szalad- 
gált a börtönében s rágicsálta az ajtaját, mintha ő akarná 
azt a fogoly számára keresztülfurni. 

Egy éjjel az őrök figyelmessé lettek a rágicsálásra s 
jelentést tettek róla az őrnagynak. 

A tiszt azonnal sietett a porkolábbal Frigyes börtönébe. 

Az ajtó alja csakugyan keresztül volt fúrva, a fürész- 
por nagyságú forgácsok ott hevertek. 

— Mit csinált ön itt ? kérdezé az őrnagy. 

— Én nem. Hanem az egér. 

— Hát honnan jön ide az egér ? 

— Én nem tudom. 

Nosza rögtön kőművest, lakatost hivattak, összevissza 
kutatták a börtön mindén zegét-zugát : nem találták meg 
az egérlyukat. De sokkal nevezetesebb az annál, hogy 
Frigyes aknanyilását sem találták meg, a mire az egér 
könnyen rávezethette volna őket. 

Uj emberek voltak mind. Áz eddigi ismerős arczokat 
mások válták fel. A néphad tisztei helyett, a kik már meg 
voltak Trenk által nyerve, rendes katonák jöttek, a kik még 
nem tudtak semmit a fogolynak tiz év óta tett szökési 
kisérleteiről. 

Trenk Frigyes kinevette őket a kutatásukkal. 

Egyszer aztán egyet füttyentett s arra rögtön előugrott 
az egérke s felfutott a vállára. Ott volt elbújva az ágys. 
szalmájában. 

Frigyes könyörgött az őrnagynak, hogy ne pusztítsák el 
az egérkét. 

Az őrnagy azt Ígérte neki, hogy haza fogja vinni a fele- 
ségének, 8 azzal zsebkendőbe takarta a piczinyke lázadót 
s elvitte magával az őrszobába. 

Ott kibocsátá az asztalra, hogy majd a tiszttársak előtt 
produkálja a kis szörnyeteget. Ez azonban egyszerre le- 
ugrott a földre s úgy elbujt az őrszobában, hogy semmi 
hajszolással nem birták előteremteni. 

Másnap, mikor az őrnagy a porkolábbal együtt jött a 
börtönt megvizsgálni, hát már akkor a kis egér megint 
ott volt Trenk Frigyesnek a vállán. 

Hogyan tudott az őrszobából észrevétlenül ide osonni *? 
azt nem találta ki senki. 

Az őrnagy azután ezúttal egyenesen hazavitte a bohó- 
kás állatot a feleségéhez. Az kaliezkába tette, diót, marezi- 
pánt adott neki. De a kis egér nem evett semmit s három 
nap múlva bevégezte egér-életét. Valószinüleg ismét visz- 
szaköltözött egy szép dauriai princeszbe. Elég annak egy 
egérke-lélek ! Mit csinálna egy oroszlán lelkével ? 

Egy napon tűzveszély támadt a városban : a napos őr- 
nagy kötelessége volt, a esapatjával a vész helyszínére 

sietni : a Trenk börtönkulcsait rábizta egy hadnagyára. 
Délben az jött el a börtönvizsgálatra. 

Mikor a porkoláb s a tisztogató fegyencz eltávozott, a 
tiszt hátramaradt. 

Mikor egyedül voltak a börtönben, a hadnagy maga 
ajánlotta fel Frigyesnek, hogy miként Schell a glatzi fog- 
ságból, kész vele együtt megszökni a magdeburgi csillag- 
sánczból. Ö neki úgy is dezertálni kell az adósságai miatt, 
a mik a fején túlnőttek. 

Frigyes rögtön átadott a czimborának ötven aranyat. 

Ezzel az meg volt nyerve. 

Szó sem volt a földalatti csatornán keresztülbujásról. 
A terv sokkal egyszerűbb volt. 

A czimbora csináltat a városban egy lakatossal négy 
hasonló kulcsot, a minőkkel az ő börtöne lakatjai nyílnak. 
Ezeket megkaphatja az alatt, a mig az őrnagy Walrabénál, 
egy foglyul bezárt, de gazdagon ellátott tábornagynál 
ebédel. 

Azon a napon, a melyen az őrnagy hazamegy a fele- 
ségéhez a városba, a hadnagy az őrségen levő gránátosokat 
különféle megbízásokkal kiküldözi a csillagsánczból. 

Akkor odajön a börtönéhez a jóbarát; a két őrtálló 
gránátosnak azt parancsolja, hogy menjenek be a fogoly 
börtönébe, az ágyát kihozni. 

Ekkor Frigyes, a mig a két katona az ágygyal piszmog, 
hirtelen kiugrik a börtönből, rájuk csapja az ajtót, a kul- 
csot elfordítja a zárban. Azután a másik három ajtót is 
belakatolja s azzal a csillagsáncz kapuján kifut a hadnagy- 
gyal egj'^ütt ; ott vár rájuk két fölnyergelt paripa : fél óra 
múlva túl vannak a porosz határon. 

XVII. FEJEZET. 

A LÉLEKTANI BILINCS. 

Tehát minden békót, bilincset, lánczot le tudott már 
vetni magáról Trenk Frigyes; ki tudott nyitni minden 
závárt, lakatot ; előtte állt a szabadulás útja, tárva-nyitva. 
Csak az alkalmas napot kellett bevárnia. 

Csak egyet nem tudott levetni, saját lelkének a skrupu- 
lusait. 

Hát aztán mi fog történni vele, ha innen megszökhetik ? 

Oroszországba nem mehet. Nincs már ott se Erzsébet 
czárnő, se Bestuseff kanczellárnő : senki a régi pártfogói 
közül. A tiz évi börtönélet nem arra való volt, hogy dél- 
czeg alakjának varázsát növelje. Nem lehet azt a diadal- 
utat már folytatni, a miben ily szörnyű hézag szakadt. 

Vagy hát Bécsbe menjen vissza? Halálos ellenségei 
közé: a kapzsi irigyek, a birtokain osztozó főurak, az 
üldöző papok, a gyanakodó ügyvédek, a lenéző katonák, 
a furfangos diplomaták világába, a hol őt mindenki vesze- 
delmes elmeháborodottnak tekinti s a hol elébb-utóbb 
valóságos őrültté kell lennie ? 

Legjobb esetben ott lesz Kecskemét. Testhizlaló egy- 
hangúságával ! 

Aztán feltűnt előtte a jövendő ragyogóbb képe. 

Ha össze lehetne azt kötni a legfényesebb múlttal, a 
mikor még hazája szolgálatában hordozta fegyverét ! Ha 
ki lehetne engesztelni Frigyes királyt, a kinek már a kor- 
társak a «nagy» melléknevet adtak! Ha meg lehetne őt 
győzni törhetetlen hűsége felől ! Hisz tiz esztendő a sír- 
ban csak elég egy halottnak, hogy mint uj ember támad- 
jon fel egy uj életre ! 

Valami vakmerő gondolatja támadt. 

Most, mikor már a megszökésre kétféle ut is nyilt 

előtte, arra határozta el magát, hogy önként felfedezi a 
tervezett merényletet ; még pedig a nehezehhiket. A föld 
alatti utat. 

Czimborájától értesült felöle, hogy a Braunschweigi 
herczeg Magdeburgban időzik, — az ő régi jóakarója. 

A vizsgáló őrnagynak ekkor azt monda : 

— Kérem, őrnagy ur : én megtudtam, hogy a nagylelkű 
Ferdinánd, Braunschweigi herczeg jelenleg Magdeburgban 
van; ő énnekem jóakaróm, régi pártfogóm. Legyen szives 
őrnagy ur a berezegnek átadni ezt az izenetemet. Tűzzön ki 
a berezeg tetszése szerint egy napot, a melyen én, az általa 
választott órában, fényes nappal előtte megjelenjek, a 
bergeni kolostor kapuja előtt, lóháton, karddal az oldalo- 
mon : és csak azért, hogy ezt a kardomat az én királyom 
a «Nagy» Frigyes szolgálatára felajánljam. 

Az őrnagy retteneteset bámult. 

— Megbolondult ön, Trenk ? 

— No csak mondja ön el ezt az izenetemet Ferdinánd 
berezegnek. Komolyan beszélek. Én innen akkor török ki, 
a mikor akarok. 

Az őrnagy eltávozott s néhány óra múlva visszatért a 
kormányzóval és több főtiszttel együtt. 

— Közöltük önnek azizenetét a herczeggel. Serenissime 
azt válaszolja önnek, hogy ha ön képes lesz azt megtenni, 
a mire fogadkozik, biztositja önt nem csak a pártfogásá- 
ról, de a király kegyelméről is. 

— No hát tessék kitűzni a találkozás napját és óráját. 

— Ne bolondozzon ön Trenk. Monda a kormányzó. 
A mire ön fogadkozik, az tiszta lehetetlenség. Ha nem 
elég önnek a börtön őrsége, beállítunk a csillagsánczba egy 
regementet. Innen ki nem bujhatik. Es ha még is sike- 
rülne önnek, minden erős rendszabály daczára ebből a 
börtönből kitörni, az olyan arczulcsapás volna mi nekünk 
mindnyájunknak, a kik az őrizetével meg vagyunk bizva, 
hogy azt a király nekünk nem engedné el. Ont kegyébe 
fogadhatná; de mink esnénk ki a kegyéből. Legyen önnek 

Jókai: A két Trenk. — Trenk Frigyes. 23 

esze. Ha csakugyan képes ön ezekből a bilincsekből ma- 
gát kiszabadítani, ebből a tömlöczből kitörni, elég ha ön 
felfedezi előttünk annak az útját, módját : nem szükség 
azt végrehajtania s elöljáróit felcsufolni vele. En jót állok 
róla, hogy ön kegyelmet kap. Ön ismer engem. Eeichman 
tábornok szavával nem játszott soha. 

— S tábornok ur szavát adja nekem, hogy ha a szö- 
késem lehetőségét bebizonyítom, szabadságomat vissza- 
nyerem ? 

— Katonai becsületszavamat kötöm le rá s birom ehhez 
a herczeg beleegyezését. 

— Az ön katonai szava nekem szentírás ! — szólt Trenk 
Frigyes. No hát nézzenek ide az urak ! 

S azzal egyenkint lehuzogatta a bilincseket a kezeiről, 
a békókat a lábairól s láncostul odadobta az urak lábaihoz. 

Azután előhúzogatta a padlóból a vésőket. A ketté- 
vágott padlódeszka hasadékából eltávolította a kenyér- 
ragacsot, mely azt észrevehetienné tette s azzal kiemelte 
az elvágott deszkadarabot az üreg fölül. 

Aztán leszállt abba az üregbe s egyenkint kiadogatta a 
dugaszban tartott földvájó eszközeit, az egyenruhája darab- 
jait, a kardját. 

A két pisztolyát, melyek meg voltak töltve, kilőtte az 
aknába. 

— Es most fáradjanak el a tiszt urak a második számú 
folyosóra, s a hol egy márvány lapot fognak találni, mely- 
nek szélein átszűrődik a lőporfüst, azt emeljék fel. 

Két tiszt odament s bámulva látta a kékes füstöt fel- 
párologni a kő alól. Azt kiemelték s ott látták az akna 
feljáró nyUását; harminczhét lábnyi távolban a börtön- 
szobától. Csodálkozással eltelve jöttek vissza ezt megálla- 
pítani. Az akna kész. 

— De hogy akart ön kijutni a bezárt folyosóból ? kér- 
dezé a kormányzó. Hisz annak két erősen zárt ajtaja van ! 

Ekkor aztán előadta Frigyes a folyosóajtóhoz való kul- 
csokat is. 

Onnan aztán csak egy ugrás kell s kinn van a sánczokon 
kivül. 

A kOTmányzó kezét nyujtá Frigyesnek. 

— Ön igazat mondott. Meggyőzött bennünket. Most 
már nincs szüksége az aknájára, kijöhet, az ajtón keresz- 
tül. Öltse fel az egyenruháját. 

Trenk Frigyest a hideg lelte ideges felindulásában, mi- 
kor a szurtos rabdaróczot levetheté s újra felöltheté a tiszti 
egyenruhát. 

Azzal karonfogva kivezették a börtönéből. Átvitték a 
felügyelő tiszt szobájába, a hol a tisztek mind siettek neki 
gratulálni. 

Estefelé a kormányzó is odajött, pompás vacsorát adott 
az egész társaságnak: számos poharat ürítettek Trenk 
Frigyes szerencsés megszabadulására. Az volt a boldogabb, 
a ki barátságot köthetett vele. 

Egy hétig tartott a vigasság. Az egész garnizonból alig 
volt már tiszt, a ki Trenkkel együtt ne lakomázott volna. 
Csak az a bizonyos czimbora, a ki a szökésre összebeszélt 
vele, látszott őt kerülni. Egyszer mégis, mikor keresztül 
ment a szobán, odasúgott Frigyesnek : 

— Szegény bolond, te ugyan pórul jártál. 
Nyolczadnapra aztán megint odajött hozzá a kormányzó, 

ismét karonfogta, visszavezette a börtönébe. Az most már 
deszkapadló helyett szép nagy gránitkoczkákkal volt ki- 
kövezve. 

— No most próbáljon ön már innen kitörni. 

És aztán ismét lehúzták róla a tiszti egyenruhát, fel- 
adták rá a régi szurtos daróczot ; békót csak az egyik 
lábára vertek, de az olyan vastag volt, s minden láncz- 
szeme olyan tömör, hogy azt át nem fürészelheté. 

Trenk Frigyes dühöngött: « hát ez a katonai becsületszó ?» 
A szeme közé nevettek. Mentül jobban szidta a tiszte- 
ket, annál jobban nevettek a dühösködésén ; csak a vár- 
parancsnok tűrte nyugodtan a szidalmait : « legyen ön jó 
reménységben : minden jóra fordulhat még)). 

Azzal magárahagyták. 

Trenk Frigyesnek most már a lelke volt megtörve. El- 
hagyta a hite. Búskomor lett, nem irt, nem larczolt töb- 
bet; ült mozdulatlanul az ágyán, folyvást egy pontra 
bámulva : arra a kis lyukra a börtön ajtaján, melyet azon 
a kis egér rágott. És arra gondolt, hogy az egérnek is van 
lelke, nemcsak az embernek : talán magasabb is, nemesebb 
is, mint némely embernek. Nem merte leirni : nehogy 
megégessék ezért a blaszfémiáért. 

Hiszen csak játék volt, a mit most vele űztek: egy 
királyi alaknak a játéka, a ki meg akara mutatni, hogy 
milyen hatalma van egy urnák — a kutyája fölött, 
a kit meg kell korbácsolni, bezárni, koplaltatni, a mig 
annyira idomul, hogy lefekszik az eléje dobott csont 
mellé s addig nem kapja be, a mig azt nem mondja neki 
az ura: « szabad !» 

Őrangyala, bűntársa, a hajdan szép herczegasszony, ki- 
imádkozta már egykori kedvesének szabadságát felséges 
bátyauránál. Gyászruháját ott koptatta a hatalmas ur 
előtt, térdein csúszva utána. 

— Legyen szabad ; de kapjon még egy leczkét ! 

Az a leczke volt az egyheti reménykedés, pajtáskodás, 
lakmározás után a gránitbörtönbe visszatérés. 

Karácson estéje volt, (milyen gyöngéd figyelem !) mikor 
a szokatlan órában a börtön zárai ismét csörömpöltek. 
(«Mit hoz a kis Jézus ?») 

A kormányzó lépett be a fogolyhoz, kiséretében sok 
tiszt, a kiknek az arczán őszinte öröm tündöklött. 

— Édes Trenk ! Monda Eeichman. Jó hirt hozok önnek 
karácsony estére. felsége a király elrendelte, hogy önnek 
a bilincsei levétessenek és más szobát kapjon. 

De Frigyes annál többet olvasott az arczokról. 

— Mondja ön ki egyenesen ! Szabad vagyok ! Nem fogok 
megbolondulni az örömtől. 

— Igen ! Szabad vagy ! Monda a parancsnok és meg- 
ölelte öt. Es a többi tisztek is sorba megölelték, vigasz- 

talták, a mig a lakatos a lábáról lefűrészelte a nehéz 
vasat. 

Akkor aztán átvezették a börtönéből a tiszti lakosz- • 
tályba. 

Ott le kellett neki tenni a szokásos esküt, melyet min- 
den szabadon bocsátott államfogoly elé szabnak: hogy 
fogságáért senkin bosszút állni nem fog ; hogy az ország 
határát többé át nem lépi, hogy mindarról, a mi vele a 
börtönben történt, se mondva, se irva semmit közzétenni 
nem fog és hogy semmi idegen hatalomnál se katonai se 
polgári szolgálatot vállalni nem fog. 

Ezt nevezhetni erkölcsi lenyakaztatásnak, örök fog- 
ságra itéltetésnek ! — Saját hazájába vissza nem térhet s 
idegen országban nem szolgálhat. Eab marad, a mig él. 
De még csak beszélnie sem szabad I 

No de hát itt van a szép természet 1 Itt az Isten napja ! 
A ki mindent kipótol ! Aztán ha emberekkel nem lehet 
beszélni : itt van a papiros ; a ki átveszi a gondolatjainkat ; 
csak olvasni nem szabad másnak, a papir jó barát : meg- 
őrzi még a ráhullott könyeinket is. 

Trenk Frigyes előkereste még a börtöne ajtajában el- 
rejtett aranyait, s azokat kiosztá a börtönőrei közt ; na- 
gyobb részét átadta Gefhart özvegyének, meg annak a 
nőnek, a kinek a férje ő miatta öngyilkossá lett. 

Frigyes király nagylelkűsége annyira ment, hogy a sza- 
badon bocsátott fogolynak háromszáz aranyat küldött 
Schlieben gróf által, a ki a kegyelmi levelet is meghozta 
a számára. Ugyanannak kellett őt elkísérni Prágáig. 

Frigyes rögtön uj egyenruhát varratott magának, a mit 
a szabónak karácsony éjszakáján kellett elkészíteni, hogy 
másnap a látogatásokat teljes parádéban fogadhassa. Tem- 
plom után valamennyi törzstiszt mind odajött hozzá gratu- 
lálni : ölelték, csókolták. 

Mikor az uj egyenruhájában odaállt a tükör elé, ismét 
kiborotvált arczczal, maga is meg volt elégedve magával. 
Tíz évi börtönélet, bűzös lég, földalatti aknaváj ás, éhezés, 

nyavalya, lelki gyötrelem nem birta megtörni életerejét. 
Még mindig szép férfi volt. 

Szabad volt neki sétát tenni — a városon kivül, a szép 
hóban. Milyen derék dolog az a hó ! Hogy ropog az em- 
bernek a lába alatt ! Tiz évig bezzeg nem ropogott. Csak 
az ajtó kilincsén látta a zúzmarát. 

De a városba nem volt szabad bemennie. Az népcsődü- 
letet okozott volna. Csak kivülről látta Magdeburgot, a 
hol tiz esztendeig feküdt. 

Aztán következett a búcsúlakoma, víg adomák, felkö- 
szöntök. A lakoma végeztével előállt a négylovas hintó, 
abba felültették Trenket, Schlieben melléje ült. Szabad 
volt neki egyet dalolni, a népszerű adagi ót : « So lébe wohl, 
du stilles Haus ! » — Isten hozzád, te csendes ház ! Busán 
tekintek vissza rád. Csak benned lehettem boldog. Azért 
rád visszagondolok. 

Azt mondja, hogy sirt, mikor a börtönétől megvált. 

A börtönből kiszabadulásával megszűnt Trenk regény- 
alak lenni. 

Ezentúl már csak egy világtól elmaradt nyughatatlan 
szellem, a ki sehol sem találja helyét, szétszakított életét 
nem tudja összekötni többé. Régi pártfogói elmultak, régi 
ideáljai megvénültek, őt magát a rokkantak sorába helyez- 
ték. Kinevezték nyugalmazott főstrázsamesternek extra 
statum. Mária Terézia hűsége és szenvedései jutalmául 
kifizetteté neki tiz év alatt elmaradt századosi fizetését ; 
de a Trenk Ferencz-féle örökséget csak azon föltétel alatt 
adatta vissza, ha a kezelő uraságokat fölmenti minden 
számadás alól. Azon aztán vesz magának egy földbirtokot 
s éldegél csendesen, mint középbirtokos uracska. Köz- 
ben verses és prózai műveket ir, azokat a könyváiTusok 
megveszik s kiadják németül, francziául. Sok poétái erö, 
filozofi világnézet nyilatkozik bennük. Az életirását szép 
aszélmetszetekkel illusztrálva adták ki Parisban. 

Még egyszer feléje fordítá kegyelmes arczát a királynő, 
felhivatva őt magához Bécsbe. Meg akarta Trenk Frigyes- 

nek a szerencséjót alapítani véglegesen : egy gazdag há- 
zasságkötés által. Előkelő udvarhölgy : grófi özvegy ; 
ötvenezer forint évi jövedelemmel. Megmondta a nevét. 
Trenk holtra ijedt. ' — Egy hetedik évtizedében járó meny- 
asszony : rut, fösvény és veszekedő. — Megköszönte a nagy 
grácziát ; de nem kért belőle. A királynő aztán elkergette 
maga elől. 

8 nehogy hasonló szerencse érhesse, sietett Frigyes 
rögtön megházasodni: elvette az aacheni polgármester 
leányát s azzal aztán élt tisztességes házasságban. Szüle- 
tett tizenegy gyermeke. Azokat nevelte atyai szeretettel. 
Első szülöttét Józsefnek keresztelteté s keresztapául József 
trónörököst választá. 

Aztán nem gondolt több hirre, dicsőségre, szép asszo- 
nyok közötti hódításra : legfeljebb dúvadakra való hajszá- 
ban gyakorolta vitézségét, zsiványok ellen védelmezte 
magát : egy kicsit borral is kereskedett, abban természe- 
tesen belevesztett, megcsalták ; s a hol csak tehette, un- 
gorkodott a papokkal, barátokkal, azok meg ő vele. 

Mikor aztán már sok gyereke volt és sok könyvet meg- 
irt, akkor még egyszer odahivatta magához a királynő s 
bemutattatá magának Trenk feleségét és gyermekeit. Azok 
megnyerték legmagasabb tetszését. S akkor aztán kine- 
vezte őt a királynő — udvari fordítójának. 

Tehát végre valahára elérte, hogy rangfokozatot kapott 
az udvarnál. 

A legelső munka, a minek lefordítását rábízták, Beaud- 
rand apát egyházi szónoklatgyüjteménye volt; de azt 
Trenk erősen megkeverte a saját eszméivel. így is tetszet- 
tek azok a királynőnek. 

Ekkor meghalt a legszeretettebb királynő. S ezzel Trenk 
Frigyes dicsőségének is vége volt. Megint visszamehetett 
a kis uradalmába, birkákat nyíratni, dézsmát behajtani. 

Nemsokára követte Mária Teréziát ellenfele, Nagy 
Frigyes is a túlvilágra. 

Utódjának trónralépte után első tettei közé tartozott az 

igazságtalanul üldözött Trenk Frigyest rehabilitálni. De- 
krétummal szünteté meg a száműzetését s visszaadatá el- 
kobzott ősi birtokát. 

Ezzel az örvendetes fordulattal végzi Trenk Frigyes az 
életirását : siet nagy örömmel imádott régi hazájába vissza. 

Már akkor hatvannégy esztendős volt. 

S még mindig az az idealista rajongó, a ki gyermek- 
korában. 

Tíz vaskos kötet munkája hirdette nagy tehetségét: 
ismerték Német-, Franczia-, Angolországban. Népszerű 
volt a neve mindenütt. 

Két évig élvezhette a dicsőségét nyugalomban. 

Ekkor kiütött a franczia forradalom. 

És az a hatvanhat esztendős ember ott hagyta a nyu- 
galmas házát, családját, elment Parisba, a népszabadság 
mellett harczolni. 

A girondisták voltak az ő eszményképei. 

Eopespierre aztán őtet is leguillotinoztatta a girondis- 
tákkal együtt. 

Nem lett volna az élete tökéletes, ha nem igy fejezte 
volna be. 

Vagy egészen máskép kellett volna neki azt elkezdeni. 

Mikor ott állt a Herakles válaszutj a sarkán : a két hivo- 
gató géniusz előtt. 

Ha Vénus olyan nagyon nem pártfogolta volna : Mars 
nagy embert csinált volna belőle. 

Sokat szeretett : — sokat szenvedett ; a sors ki van 
egyenlítve. 

